
A  CSEH  SCHWEICZON  AT. 

Mikor  az  ember  önmaga  elöl  fut !  S  viszi  magával  min- 
denüvé üldözőjét. 

Incze  kétszer  utazta  körül  a  földet :  az  utazás  minden 
neméhez  hozzá  volt  már  törődve  s  most  azt  érzé,  hogy  ki- 
fáradt és  türelmetlen.  A  szélcsend  a  tengeren,  a  veszteglés 
a  pusztában,  a  tábori  nyomorúság  soha  sem  kedvetleníté 
el ;  hajh !  akkor  ott  volt  mellette  maga  a  minden  utak 
czélja :  a  nő ;  az  enyim,  a  minden.  —  Most  az  a  mély 
tenger  fenekén  fekszik  s  most  aztán  a  legrövidebb  út  is 
oly  végevárhatlan  hosszú ! 

Incze  megkísérté  üldöző  gondolatait  más  régiókba  át- 
csalogatni. Nem  mentek  oda.  Gondolkozott  a  nagy  missió- 
ról, mely  reá  otthon  vár.  Egy  újra  szabadulni  törekvő 
nemzet  előharczosa  lehetni,  mint  egykor  a  csatamezőn, 
úgy  most  az  államalkotás  terén.  Labyrinth  az !  Minden 
párt  magáénak  fog  tartani ;  melyiket  választod  ?  Lelkese- 
désed vagy  bölcseséged  szavát  hallgatod-e  meg?  Hallgat 
mind  a  kettő.  Lelkesedés,  bölcseség  mind  odalenn  fek- 
szik az  «enyim»-nél;  a  tenger  fenekén.  Vissza  akarta 
magát  vinni  ifjúsági  ábrándjai  színhelyére ;  minő  öröm 
esz  a  rég  látott  hazát  újra  végigtekinthetni !  az  ismerős 
ónákon  végigcsapongni,  a  kék  hegyeket  közeledni  látni ! 
em  melegedett  fel  rá.  Ki  vár  ottan  téged?  Ki  szeret 
ott  ?  Honszerelmed,  otthonod  odalenn  fekszik  a  tenger- 
ben, az  « enyim  »-nél. 

A  vaspályán  utazás  sok  változatosságot  nyújt :  tájak 
jönnek,  változnak  sebesen  ;   emberarczok  jönnek,  változ- 

nak  sebesen.  Minden  tájék,  minden  arcz  hagy  egy  nyomot 
a  lelkében.  S  mikor  egy  ifjú  szép  hölgy  halad  elegy  pilla- 
natra előtte,  s  a  perron  előtt  megállva,  még  egyszer  vissza- 
tekint 8  történetesen  ránéz :  olyan  rosszul  esik  neki  ez  a 
tekintet.  Miért  vannak  szép  nőarczok  a  világon,  mikor  az 
egy  sem  az  «enyim?i> 

Egy  állomáson  az  indóházból  egy  épen  olyan  nőt  látott 
kilépni,  a  minő  Serena  volt  s  utána  egy  épen  olyan  férfit, 
mint  ö  saját  maga.  Mikor  aztán  közelebb  jöttek,  akkor 
látta,  hogy  nem  hasonlít  az  a  pár  sem  Serenához,  sem  ő 
hozzá. 

A  vasút  Prága  felé  a  regényes  cseh  Schweiczon  vi<z 
keresztül,  az  Élbe  folyó  partja  mentén.  A  kék  folyamon 
tarkára  festett  vitorlás  dereglyék  úsznak.  Egy  vadregényes 
táj,  melyen  keresztül  a  kultúra  egy  hosszú  boulevardot 
tört  keresztül. 

A  -zédületes  magas  sziklaormokon  fenyőerdők  és  lá- 
baiknál négy-öt  emeletes  házak,  paloták,  gyárak,  hotelek, 
tarka  gunyhók. 

A  sötét  erdő  közepén  egy-egy  nagy  fehér  kőhalmaz,  s 
annak  az  oldalában  egy  piros  födelü  ház.  Milyen  jó  lehet 
ott  elbújva  lenni ! 

Nehól  a  házak  olyan  szorosan  oda  vannak  építve  a 
sziklafalhoz,  hogy  a  meredek  kőlap  a  kémények  füstjétől 
megfeketült. 

Egész  hosszú  sor  szikla  egymás  mellé  állítva,  mintha 
óriási  bástyatornyok  sorakoztak  volna,  a  tornyok  közei 
telenöve  magas  szálfákkal. 

Majd  meg  mintha  ti  tani  lépcsők  volnának  egymás  fölé 
rakva,  égbejáró  hágcsóul  óriások  számára.  Fehér  nyírfa- 
erdők a  fehér  sziklákon.  Hozzájárulhatlan  kőszál  tetején 
egy  vaskereszt. 

S  aztán  végtül  végig  az  egész  giganti  építmény  alatt 
az  ember-hangyaboly,  az  ember-méhkas  művei:  hegylejtők, 
hordott  törmelékből,  zegzugos  kígyóutakkal  fel  a  kőbá- 
nyáig; kőházak,  miniumpiros  födelekkel :   egy  megnyíló 


völgyben  díszes  magas  vendégfogadók :  nyári  utazók  tanyái. 
Egy  helyen  a  sziklafal  egészen  ó-német  építészi  stylben 
alakult  meg,  rétegesen  hegyesülve  fel  szakaszonként,  s 
alatta  az  emberrakta  lakok  épen  ilyen  modorban  vannak 
építve,  mintha  a  hegyektől  tanulták  volna. 

Majd  egy  nagy  sivatag,  völgy,  csupa  háznagyságú  szik- 
lákkal beterítve ;  a  közepén  egy  nagy  emeletes  ház.  Vájjon 
e  palota  urának  ez  a  szántóföldje  ? 

Egy-egy  szép  temető ;  tele  sötétzöld  életfákkal. 

Bolondos  házak :  valóságos  tarka  bohóczai  az  építé- 
szetnek, egyik  feketére  festve,  fehér  körüle  tű  ablakokkal ; 
a  másik  rózsaszínűre,  fekete  szegélyű  ablakokkal;  a 
földszinten  kékre,  az  emeleten  veresre  festett  házak,  a 
falu  közepén  zöld  tetejű  torony,  szürke  fallal,  veres  tem- 
plommal, fehér  ablakokkal,  sárga  kapukkal  s  a  piros 
házfödelek  ablakai  hunyorgó  emberi  szemekké  vannak 
idomítva,  mintha  gúnyosan  pislangatnának  az  alattuk 
elutazóra,  s  maguk  is  tudnák,  hogy  ők  milyen  tréfás  legé- 
nyek! 

S  még  beszélnek  is  az  utazóval.    Van  közegük  hozzá. 

A  házak  téglaépítménye  keresztbe  rótt  gerendák  közé 
van  szorítva;  a  faépületváz  kilátszik  s  ha  a  kőfal  kékre 
van  festve,  akkor  a  fadúczok  rózsaszínűre,  ha  a  fal  sárga, 
a  gerendázat  zöld.  S  miután  ennek  az  alakítása  is  egé- 
szen az  építész  szeszélyére  van  bízva,  az  egymásba  rótt 
gerendák  óriási  betűket  képeznek  a  házak  oldalán. 

íncze  üldözte  lelke  futó  gondolatait  és  olvasta  az  átfutó 
házak  falain  ez  óriásbetüket.  Az  egyik  ház  kinevette,  a 
mit  gondolt :  HAHA ;  a  másik  meginte :  NANA,  a  harmadik 
eléje  kiáltott:  AHA  ;  a  negyedik  biztatta:  AZAZ  (csak  ke- 
resd! «Ázáz»  egy  daemon  neve  is).  Az  ötödiken  aztán 
csupa  X-ek  voltak.  Ezt  találd  ki !  az  X  az  « ismeretlen ». 

...  A  königsteini  vár  ős  tornyai  előtt  egy  perezre  meg- 
állt a  vonat,  hogy  egy  ott  várakozó  utaspárt  felvegyen ; 
különben  ott  rendes  állomás  nincs. 

Incze  ez  ideig  egyedül  volt  a  kocsiszakaszban,  most  az 


újon  beszállókat  is  ugyanoda  bocsátották  be.  A  kalauz 
nem  rendelkezett  több  első  osztályú  coupéeval :  az  újon 
érkezőknek  épen  úgy,  mint  a  már  bennülőnek  nem  nagy 
örömére. 

A  vaspályákon  a  Il-ik  osztályon  utazók  barátságos,  tár- 
salogni szerető  emberek,  a  kik  mindjárt  elmondják  egy- 
másnak :  honnan  jöttek,  hová  mennek  ?  mi  dologban  jár- 
nak ?  milyen  időjárás  van  náluk  ?  ha  urak,  az  idegen 
utitársnőnek  udvarolnak,  s  ha  úrhölgyek,  az  idegen  úti- 
társat meghóditani,  bár  ha  csak  egy  állomásra  is  érde- 
mesnek tartják;  hanem  az  I-ső  osztályú  coupéek  utazói 
kedvetlen  emberek :  azok  nem  tudják  miért  ?  neheztelnek 
egymásra :  a  primus  occupator  az  utóbb  érkezőt  parvenu- 
nek  tartja,  s  az  utóbb  jövő  haragszik  a  már  bennülőre 
mint  jogtalan  bitorlóra.  S  dehogy  árulnák  el,  hogy  mi 
nyelven  beszélnek;  s  ha  hölgy  az  egyik  idegen,  az 
compromittálva  találná  magát,  ha  szemei  véletlenül  az 
átellenben  ülő  férfi  szemeivel  találkoznának. 

Az  új  betörők  egy  ifjú  hölgy  és  egy  ifjú  férfi  voltak. 

Minthogy  a  férfi  először  taposott  Incze  lábára,  annál- 
fogva szóljunk  arról  elébb. 

Arcza  valódi  cseh  typus,  kétszer  újra  kezdődő  homlok, 
melynek  két  széle  magasan  felemelkedik,  mint  egy  kathe- 
drale  kettős  tornya,  s  azzal  symmetrice  a  kettős  állon 
kétfelé  hegyesülő  őz-szőke  szakáll,  nagy,  kék  szemek, 
erős  vonások  s  megszólalás  közben  az  a  sajátszerű  mo- 
dor, hogy  ajkait  felhúzza,  miközben  egész  fogsora  ki- 
látszik. 

A  kalauz  grófnak  czimezte  az  utazót. 

Ez  először  azért  taposott  keresztül  Inczén,  minden 
mentegetőzés  nélkül,  hogy  néhány  kézi  bőröndöt  átvegyen 
inasa  kezéből ;  azután  megint  retourgázolt  rajta  keresztül, 
de  már  akkor  Incze  maga  alá  szedte  a  lábait,  s  akkor 
a  lovag  leszállt  a  hölgyet  felsegíteni  a  coupéeba. 

A  hölgy  fekete  selyem  ruhába  volt  öltözve  s  arczátsűrű 
kék  selyem  fátyol  takarta. 


Kísérője  a  kalauzzal  németül  beszélt,  az  inasával  fran- 
cziául;  a  vele  jött  hölgyet  cseh  nyelven  szólítá  meg. 

Azt  monda  neki,  hogy  foglalja  el  a  jobboldali  ülést  az 
ablaknál,  mert  onnan  szép  a  kilátás,  a  baloldalon  a 
sziklafal  zárja  el  azt.  A  jobboldalon  pedig  már  az  átelle- 
nes ülést  Incze  foglalta  el :  ő  is  természetesen  a  szép 
panoráma  kedveért. 

Hogy  miért  használta  a  cseh  nyelvet  a  gróf  ?  annak  az 
okát  könnyű  volt  kitalálni.  A  kalauztól  megtudakolta 
elébb,  ki  amaz  útitárs,  a  ki  már  benn  ül  a  coupéeban  ? 
Külföldről  bejövő  utazónak  azon  időben  nagy  ellenőrzés 
mellett  lehetett  az  osztrák  tartományokon  végig  haladni ; 
erről  már  a  kalauz  is  tudta,  hogy  ez  egy  magyar  forra- 
dalmi hadvezér,  ki  salvus  conductussal  utazik  a  Magyar 
Kronlandba,  hol  országgyűlés  lesz,  melyre  ő  is  meg  van 
választva  képviselőnek :  Amerikából.  Erről  tehát  fel  lehet 
tenni,  hogy  nem  tud  csehül. 

Annyit  azonban  szokott  tudni  a  magyar  ember,  ha 
csehül  nem  ért  is,  hogy  akárhol  járjon  is  a  világon,  két 
hely  közül  őtet  illeti  meg  a  rosszabbik  hely.  Nem  biz  a ! 
Hanem  az  jutott  eszébe  Inczének  :  hogy  ime  itt  egy  bol- 
dog fiatal  pár,  minek  legyek  én  akadály  az  útjukban  ! 
legyenek  boldogok  erre  a  rövid  időre  is ;  s  felajánlá 
az  idegen   lovagnak  (francziául)  a  helyet,  a  melyen  ő  ült. 

A  megszólított  először  gondolkozott  rajta,  hogy  felel- 
jen-e rá  ?  azután  alázatos  bókolással,  melynél  épen  a 
túlzott  nyájasságban  volt  a  gúnyor,  azt  válaszolá,  hogy  : 
« köszönöm  :  mi  csak  testvérek  vagyunk,  s  a  tájat  már 
ismerem*.    S  azzal  leült  a  hölgy  mellé. 

Hát  Incze  azt  sem  bánta :  nem  sokat  törődött  velük. 
Szemei  nem  igyekeztek  keresztül  törni  a  rejtélyes  saisi 
fátyolon,  mely  a  letakart  arcz  titkait  fedé ;  hanem  a  mint 
a  vonat  tovább  robogott,  ismét  kinézett  az  ablakon,  a  vál- 
tozó panorámát  bámulva. 

És  ismét  eltánczoltak  előtte  a  harlekin  házak,  szeszélyes 
betűrejtvényeikkel :    egy    kanyarulatánál    a  vaspályának 


egy  közel  épült  ház  szinte  repülve  tűnt  el  az  ablak  elölt, 
annak  a  gerendái  ezeket  a  betűket  adták  ki:    «HANNA». 

A  fátyolos  arczú  hölgy  kinyitotta  az  ablakot  s  messze 
kihajolt  rajta. 

A  mikor  visszavonta  a  fejét,  már  nem  volt  arczán  a 
fátyol. 

Szép  márványszobor  volna,  ha  kívül  is  kőből  volna. 
Nyugodt,  szenvedélytelen  tekintet ;  domború,  magas  sima 
homlok,  egyszerűen  lesimított  gesztenyeszín  hajjal,  hosszú- 
kás arcza  halvány;  szemöldei  egyenesek,  szemei  fejedel- 
mien lenézők;  szép  csigahajlású  ajkain  életunalom  és 
embermegvetés.  De  e  nyugodt  elbámulást  néha  egy- 
egy  szeles  mozdulat,  egy  ideges  fejfélrekapás  szakítja 
félbe. 

A  hölgy  be  akarta  zárni  a  waggon- ablakot  s  sokáig 
elvesződött  vele,  a  míg  sikerült  az  neki;  bátyja  nem  segí- 
tett neki:  valószínűleg  elszenderedett,  skót  utisipkás  fejét 
a  szegletnek  támasztva.  Inczének  pedig  nem  volt  bátor- 
sága felajánlani,  hogy  majd  ő  bezárja  azt  az  ablakot.  Csak 
úgy  sugárzott  a  hidegség  erről  a  hölgyről. 

Hiába  volt  olyan  szép.  Minden  vonásáról  rá  lehetett 
olvasni:  az  a  «tied».    Soha  sem  «enyim»  :  mindig  «tied». 

Mikor  az  ablakot  becsukta,  meleg  lett  a  coupéeban: 
le  kellett  vetnie  felső  köpenykéjét.  Gyönyörű  termete  volt. 
Váll,  kebel,  karcsú  derék,  mint  egy  istennőnek. 

Incze  nem  ölhette  meg  magában  azt  a  gondolatot,  hogy 
ez  a  hölgy  igen  szép.  S  jól  esett  neki  az  a  másik  gondolat, 
hogy  a  férfi  mellette  csak  bátyja. 

De  meg  nem  szólította  volna  azért.  Ez  kettős  szentség- 
törés lett  volna :  egy  az  élő,  más  a  halott  iránt. 

A  szép  hölgy  kezén  finom  svéd  kesztyű  volt,  az  egyiket 
lehúzta.  Hófehér,  ideges,  erős  keze  volt,  végeiken  vissza- 
hajló rózsás  ujjakkal.  A  negyedik  ujján  volt  egy  gyűrű, 
gyémánt  solitairrel.  A  nap  besütött  az  ablakon,  rá  a  gyé- 
mántra, mely  szivárvány  csillagokat  szórt  körül  az  át- 
elleni falra,  e  csillagok  oda  ragyogtak  Incze  szemei  közé. 


És  azok  a  sötét  fekete  szemek  is  oda  bámultak  rá. 
Csak  bámultak  :  nem  ragyogtak ;  épen  úgy  nem  volt  tudo- 
mások arról,  hogy  szikráikat  halandó  ember  szemeibe 
lövellik,  mint  annak  a  gyémántnak. 

Inczének  rosszul  esett  a  fény.  Az  idegen  szép  szemek 
fénye.  A  kripta  nem  tűri  a  napot:  neki  elég  a  maga 
halotti  mécse.  Neki  fáj  most  ily  szép  nőalakot  ily  közel- 
ből, ily  mozdulatlanul  látni.  Maga  a  ránézés  is  hűtlen- 
ség vádja  volt  lelkében.  Ah  az  az  elveszett  kedves  halott 
emléke  erősebb  sacramentum  most,  mint  az  egykori  szü- 
zességi fogadalom  a  kolostorban. 

Lehunyta  a  szemeit.  A  vasúton  szabad  az  embernek 
elaludni  hölgyek  előtt  is. 

De  ő  azért  nem  aludt.  Látta  félig  nyilt  szempillái  alól, 
hogy  a  szoborszép  hölgy  egy  gyors  mozdulattal  lehúzza 
ujjáról  a  gyűrűt  s  a  gyémánttal  e  betűket  rajzolja  egymás 
után  a  waggon  ablakára :  HANNA. 

Tehát:  « Hanna  ?»  , 

De  váljon  miért  irja  valaki  a  nevét  egy  vasúti  kocsi 
ablakára  ? 

A  hölgy  újra  felhúzta  ujjára  a  gyűrűt  s  aztán  a  kez- 
tyűt. 

Incze  aztán  egészen  lehunyta  a  szemeit. 

A  bátya  pedig,  a  ki  aludni  látszott,  halk  hangon  meg- 
szólalt s  azt  monda  a  szép  hölgynek  csehül. 

« Hanna,  ha  kiszállunk  a  waggonból,  én  azt  az  ablakot 
véletlenül  ki  fogom  törni. » 

Azt  hitte :  útitársuk  nem  tud  csehül.  Az  pedig  értette 
ezt  a  nyelvet  is;  s  most  aztán  gondolkozott  a  mondat 
előzményeiről  és  következményeiről. 

Egy  szemrehányó  hang  aztán  azt  súgá  lelkébe:  «mi 
közöd  neked  egy  idegen  hölgy  titkaihoz  ?  Mit  találgatod 
azt  ?  ő  a  másé  ! » 

S  ez  a  gondolat  erőt  vett  rajta.  Úgy  lezárta  a  szemeit, 
hogy  valóban  elaludt,  és  aztán  álmodott. 

Azt  álmodta,  hogy  ismét  a  tengeren  van  és  repül  sebe- 


seri  vitorlás  hajón.  Éjszaka  van :  a  csillagok  ragyognak, 
a  hold  világít. 

S  a  hold  fényében  egy  gőzhajó  tűnik  fel :  egy  lobogós 
steamer,  mely  szemközt  jő.  Incze  távcsövét  veszi  s  a 
közeledő  hajó  nevét  iparkodik  elolvasni.  Ez  az  Ossian, 
Ossian !  Ugyanaz  a  hajó,  mely  alatta  törést  szenvedett, 
melynek  roncsában  Serena  elmerült.  Pedig  valóban  az. 
Már  a  hajó  orrára  faragott  hárfás  skót  bárdot  is  ki  lehet 
venni.  Hát  nem  sülyedt  volna  el  ?  A  födélzetén  egy  hölgy 
sétál  magányosan,  fekete  ruhában.  Kék  fátyolát,  fekete 
köpenyét  lebegteti  a  szél.  Ha  ez  Serena  volna !  Miért  ne 
lehetne  ?  Ha  az  Ossian  megvan,  akkor  neki  is  rajta  kell 
lenni.  Csakhogy  ő  nem  viselt  fekete  ruhát.  A  gőzhajó 
még  közelebb  jön  a  vitorláshoz.  A  hosszú  ezüst  vonal 
végig  nyúlik  utána  a  holdsütötte  hullámokon,  s  a  hosszú 
fekete  füstkigyó  az  égen.  A  távcső  azt  hazudja,  hogy  ez  a 
hölgy  mégis  Serena.  Hiszen  találkozásra  jön.  Már  a  táv- 
csőre sincsen  szükség :  puszta  szemmel  is  kivehető  arcz 
és  alak.  Serena !  Csakugyan  te  vagy  az  ?  Látsz  enge- 
met is  ?    A  hajón  levő  alak  fehér  kendőjével  int  felé. 

Aztán  eszébe  jut  az  álmodónak,  hogy  most  csak  álmot 
lát.  Eredj !  Hiszen  csak  álomkép  vagy.  Sokszor  ámítasz 
így.    Mindjárt  fölébredek  s  aztán  nem  leszesz  itt. 

És  az  Ossian  az  ismerős  alakkal  egyre  közelebb  jön. 

De  mi  ez  ?  Alusznak  a  kormányosok  mind  a  két  hajón  ? 
Hiszen  ezek  egyenesen  neki  vágtatnak  egymásnak.  Ohé  ! 
Stewart !  Kapitány !  Ohé  ! 

A  közeledő  gőzös  dübörgése  már  hallik,  a  lapátcsapá- 
sok egyre  jobban  zuhognak.  Most  elevenül  egyszerre  a 
fedélzet.  Matrózok  szaladnak.  Kormányosok  ugranak  a 
kormánykerékhez :  csengetnek,  süvöltenek  veszedelmesen. 
Késő !  Az  összeütközés  kikerülhetlen. 

A  Steamer  backbord  oldalával  jön  neki  a  vitorlásnak. 
Ott  áll  a  mellvéd  előtt  a  hölgy.  0  az  maga,  Serena.  Már 
oly  közel  van,  hogy  a  másik  hajó  mellvédjéről  kihajló 
férj  karjai  elérhetik  az  övéit.   Még  közelebb  is  fog  jönni. 


Egy  villámpercz  múlva  egymásba  ütődik  a  két  hajó  ;  ká- 
bító recsegés  hangzik ;  a  hölgyet  odadobja  a  hajó  férje 
keblére  s  a  két  roncs  összeszorítja  őket  egymáshoz. 

Incze  felriadt  álmából.  Az  idegen  hölgy  ott  feküdt  a 
keblén,  hozzá  szorítva  erőszakosan ;  arcza  az  arczán,. 
karjai  a  vállain.  Bátyja  pedig  oda  volt  sajtolva  két  for- 
mátlan tömeg  közé,  csak  feje  állt  ki  belőle,  rettentően 
eltorzult  arczczal.   Körülöttük  roncs ;  forgács,  tört  vasak. 

A  vonat  egy  szemközt  robogóval  összeütközött  s  ők  az 
egymásra  döntött  waggonok  romjai  alá  kerültek. 

AHA  I  NANA !  Mondák  rá  a  körülálló  tarka  házak. 


A  HÍVOTT  KONYEK. 

Az  erőszakos  roham,  mely  a  vonatot  érte,  azt  a  vasúti 
kocsit,  melyben  Incze  és  útitársai  ültek,  úgy  összenyomta, 
mint  egy  papirskatulyát  s  egyszersmind  egyik  végével  fel- 
felé fordította. 

Az  idegen  hölgy  termete  egészen  szorosan  volt  sajtolva 
az  egymáshoz  tolt  pamlagok  által  Inczéhez,  s  még  azon- 
kívül leszorítva  a  ráhullott  bőröndök  által:  a  mi  külön- 
ben szerencse  volt  ránézve,  mert  a  bőröndök  akadályoz- 
ták meg,  hogy  szét  nem  zúzta  a  fejét  az  a  vas,  mely  elébb 
a  kocsi  fenekét  tartotta,  annak  nyújtóját  képezve,  most 
pedig  ketté  törve,  keresztül  hatolt  a  waggon  falán  s  a 
ledobált  batyukat  előre  tolva,  azok  alá  a  két  szemközt 
ülőt  egymásra  fektetve,  eltemette.   Incze  esett  alul. 

Erezheté  mellén  útitársnője  szivének  heves  dobogását, 
keblének  lihegő  mozdulatait.  A  hölgy  feje  oda  volt  szo- 
rítva az  ő  vállához. 

A  hölgy  nem  alélt  el,  magánál  volt  s  most  sem  az  ju- 
tott eszébe,  hogy  Istenhez ,  vagy  szentekhez  kiáltson ; 
hanem  azt  monda  fiancziául  Inczének:  « szabaduljon  ön 
tőlem !»  Az  eredetiben  még  ridegebbül  hangzik  ez:  «de- 
barrassez  vous  vous  demoi». 

Azt  Incze  maga  is  akarta.  Valami  sajátszerű  ropogás, 
mely  a  rémes  jaj ordításon  is  áthangzott,  tudata  vele,  hogy 
a  felfordult  tender  fölé  torlódott  teherkocsik  meggy  ulad- 
tak  a  gép  tüzétől :  itt  még  meg  is  lehet  majd  égni. 

Csakhogy  ebből  a  helyzetből  saját  erejével  menekülni 
nem  volt  könnyű.  A  coupéenak  nem  volt  már  sem  ablaka, 
sem  ajtaja,  az  egymásba  volt  tolva ;  arrafelé  semmi  nyi- 
las. A  waggon  teteje  kétfelé  nyilt  ugyan;  de  azon  a 
szomszéd  waggon  feküdt,  melyet  az  összeütközés  rohama 
a  másik  hátára  feltolt.  Csupán  csak  a  kocsi  fenekén  át 
lehetett  megkisérteni  a  szabadulást.  Incze  érzé,  hogy 
lába  alatt  a  deszkázat  enged;  annak  csak  egy  erős  rúgás 
kell,  hogy  rés  támadjon  rajta.  Neki  feszítette  a  két  sar- 
kát, s  sikerült  az  áttörés.  Hanem  az  alatt  egyik  lába 
bele  keverőzött  egyikébe  azoknak  a  fatális  aczélabron- 
csoknak,  a  miket  azon  idők  divatja,  szerint  a  hölgyek 
krinolin  név  alatt  viseltek.  Ez  gátolá  abban  a  szándoká- 
ban,  hogy  a  lábai  alatt  támadt  résen  át  alácsúszhasson. 

—  Szakítsa  ön  el  azt !  monda  a  hozzászorított  hölgy. 

Nem  volt  más  menekvés.  Tépni  kellett,  a  mi  útban  áll. 

A  férfinak,  hogy  alul  a  résen  keresztül  csúszhasson,  a 
ránehezedő  hölgy  alak  minden  tagjával  érintkeznie  kel- 
lett, s  annak  minden  vonaglását  éreznie  saját  testén.  Ki 
gondolt  volna  erre  most  a  rémület  szörnyű  perczeiben  ? 

Végre  földet  értek  lábai.  Egy  perezre  körültekintett  a 
szabadban.  Az  egy  látvány  volt  a  pokolból.  Két  vonat 
idomtalan  tömeggé  összetolulva ;  a  hol  a  roncshalom  leg- 
magasabb, fekete  füst  tör  elő,  melyen  kitörő  lángnyelvek 
lobbannak  keresztül.  A  tört  kocsik  alul  rémordítás  kar- 
dala hangzik.  Néhány  utas  siet  a  romok  alul  társait,  tehe- 
tetlen alakokat,  kiránczigálni ;  egy  nő  ül  az  útfélen,  és 
kezeit  tördelve,  jajgat.  Most  egy  robbanás  hangzik;  az 
egyik  eltemetett  mozdony  gőzkatlana,  mely  a  földben 
megfenekelve,  tovább  főtt,  szétdurrant,  s  forró  vízzel  lú- 
gozza le  a  közel  levőket,  s  aztán  fehér  gőzfellegbe  borítja 
az  egész  rémlátványt. 


II 

Inczének  sietnie  kellett  a  szabadítás  munkájával.  Uti- 
társnőjén  nem  lett  segítve  az  által,  hogy  ő  kimenekült 
alóla,  a  felülről  nyomó  teher  azért  folyvást  odaszorítva 
tartá.   Erőszakkal  kellett  őt  megmenteni. 

Incze  a  kifeszített  fenékdeszkát  még  tovább  repesztve, 
kitágítá  a  rést,  melyen. át  maga  keresztül  kúszott  s  aztán 
átkarolta  a  hölgy  két  térdét,  lehúzva  a  fedetlenül  maradt 
szoborszerű  szép  lábakra  a  felcsúszott  öltönyt  s  aztán 
elkezdé  őt  csendesen  lefelé  húzni.  A  kocsi  feneke  ember- 
magasságra volt  feltolva;  a  szabadítónak  a  szép  termetet 
izenként  kellett  magához  szorítania,  hogy  onnan  a  rom 
közül  kihúzhassa;  át  kellett  karolnia  csípőit,  derekát, 
aztán  ott  sem  tehette  le  a  forró  gőz  közepett ;  ölébe  szo- 
rítva kellett  őt  kivinnie  a  vasút  melletti  partra.  Ott 
letevé. 

—  Tud  ön  lábaira  állani?  kérdé  a  hölgytől  legelébb. 

—  Nekem  semmi  bajom ;  feleié  az.  Bátyámat  szaba- 
dítsa meg. 

Incze  visszament  az  összegyökönt  waggonba,  a  férfit 
kiszabadítani.  Az  még  nehezebb  munka  volt.  Az  két  fal 
közé  volt  odaszorítva  és  nem  mozdult.  Incze  erős  volt, 
s  veszélyben  az  ember  mázsákat  emel.  Kiszabadítá  a 
grófot  is.  Nem  grófot  már :  csak  egy  halottat.  A  mell- 
kas volt  nála  összezúzva.  Föl  sem  ébredt  tán,  mielőtt 
meghalt. 

Incze  kivitte  ölében  a  töltés-partra  az  összecsukló  tete- 
met s  ott  lefekteté  a  fűre,  a  szép  hölgy  lábaihoz.  Magú 
letérdelt  hozzá :  megtörlé  zsebkendőjével  ez  alak  véres 
száját,  megtapintá  üterét,  szivét  s  fejének  ingatásával 
mutatá  a  hölgynek,  hogy  itt  nincs  élet. 

—  Meghalt !  sikolta  fel  a  hölgy  s  azzal  odaveté  magát 
a  halott  mellé,  arczával  eltakarva  annak  arczát,  és  két 
kezével  magához  szorítva  fejét,  s  aztán  elkezdett  hevesen 
zokogni :  csókolta,  ölelte  a  halottat,  hítta  nevénél :  Hen- 
rik, kedves  Henrik  !  ébredj  fel !  Nem  halt  meg !  Segítse- 
nek rajta!  Hiszen  még  felnyitja  szemeit! 

A  kitörő  keserv  oly  igazi  volt,  oly  szivet  eláruló. 

És  Inczének  valami  jutott  eszébe.  Saját  gyásza.  Alig 
múlt  el  egy  hónap  azóta,  hogy  az  ő  életének  mindene, 
világa,  épen  ily  rögtön ,  ily  menthetlenül,  ily  irtóztató 
módon  lett  kiragadva  a  világból.  Még  hallotta  sikoltását, 
látta  felónyujtott  karjait,  s  aztán  eltűnt. 

Oh  ez  a  seb  most  újra  feltört,  s  e  sebnek  vére  a  köny. 
Inczének  el  kellett  takarnia  arczát,  hogy  omló  könyeit 
elrejtse. 

—  Hát  nincs  senki,  a  ki  segíteni  tudjon !  sikoltaahölgy 
kétségbeesetten,  kuszált  hajzatát  szétsimítva  köny  áztatott 
arczából  két  kezével. 

Ekkor  meglátta,  hogy  ez  a  férfi  ottan  sir. 

Minek  sir  ?  Mit  sirat  itt  ? 

Tán  az  ő  fájdalma  hatott  rá  ?  Mi  joga  neki  abban  osz- 
tozni ? 

A  hölgy  e  perczben  megszűnt  sirni;  felállt  és  letörlé 
könyeit. 

A  plebejus  jajveszékelésnek  vége  volt.  A  büszke  hölgy 
állt  ott  ismét.  Dúlt  öltönyét  termetéhez  lapítá  az  erős 
esti  szél,  a  lángveres  felhők  az  alkonyi  égen  fél  arczát 
tűzbe  boríták.  Szemei  belenéztek  az  izzó  égbe  8  ragyog- 
tak, mint  két  karbunkulus.  Nem  volt  többé  tekintetében 
semmi  szenvedély,  semmi  indulat. 

Inczét  megfeddé  egy  halk  szózat  odabenn:  «mit  nézed 
te  e  csodaszép  tüneményt  ? »  Aztán  eszére  tért,  hogy  biz 
annál  okosabbat  is  tehet  most,  mint  hogy  egy  kisasszony- 
nak egy  holt  testvért  megsiratni  segít :  jobb  lesz,  ha  a 
málnáit  kiszabadítja  a  kocsiromok  közül,  míg  oda  nem 
égnek. 

Már  akkor  valamennyi  waggonból  előbújtak,  a  kik 
épkézláb  maradtak,  s  törekedtek  a  megsérülteket  is  kisza- 
badítani; közelből  és  távolból  összefutottak  a  mezei  mun- 
kások, az  elbei  hajósok,  s  hozzáláttak  a  tűz  oltásához  s  a 
romok  félretakarításához ;  a  podgyászszekerekből  szór- 
ták ki  a  málhákat;  Incze  is  visszatolt  a  wíiggonhoz  serŐ3 

testgyakorlati  művészettel  kiküzdte  onnan  a  roncs  közé 
temetett  bőröndöket  s  egyéb  uti  csomagokat.  Azok  közt 
legkeresettebb  czikk  volt  egy  szíjjal  átkötött  plaid  batyu, 
mely  a  grófi  utazókhoz  tartozott. 

Incze  jó  asszonytartó  ember  volt;  mikor  egy  szép  hölgy 
deli  alakja  körül  így  csavargatja  az  erős  szél  a  lenge 
selyem  öltönyt:  nem  az  jut  eszébe,  hogy  ejh  milyen  szép 
idomai  vannak  az  eleven  Vénus  szobornak !  hanem  az, 
hogy  mint  meg  fogja  ez  hűteni  magát.  Siet  számára  ki- 
keresni azt  az  aranynyal  áttört  shawlt,  mely  arról  tanús- 
kodik, hogy  a  szép  hölgy  nem  azért  visel  fekete  ruhát, 
mintha  gyászolna. 

Mire  a  kihordott  málhákkal  visszatér,  már  akkor  az 
úrhölgyet  nem  találja  egyedül.  A  katastrófa  hirére  rög- 
tön jött  a  draisinen  lovagolva  a  közeli  állomásról  a  főnök, 
a  rendőrbiztos,  az  orvos,  a  felügyelő  s  mindannyinak 
első  gondja  volt  a  grófnőnél  kezdeni  a  segélyhozást. 

Az  orvos  megvizsgálta  a  hullát  s  látleletet  adott  róla. 
Az  felébreszthetetlen. 

A  rendőrbiztos  kérdezé  az  úrnőtől,  hogy  hová  akarja 
szállíttatni  a  halottat  ?  Az  intézkedett  egész  nyugalom- 
mal, hogy  szállítsák  testvérét  haza  anyjához,  Königin- 
hofba. 

Az  állomásfőnök  igérte,  hogy  külön  draisinnel  fogja  őt 
oda  szállíttatni,  mielőtt  a  félbeszakadt  közlekedés  a 
vasúton  vonatok  járására  alkalmassá  lenne  téve.  A  grófnő 
is  együtt  akar-e  menni  ? 

—  Nem,  felelt  a  grófnő  szárazon ;  nekem  ma  Prágába 
kell  mennem. 

(A  halott  hazatalál  már  magában  is.) 

Ekkor  érkezett  oda  Incze  a  nyalábra  szedett  málhák- 
kal ;  miket  a  partra  lerakva,  részvétteljes  nyájassággal 
kinálkozék:  «ime  a  shawlja,  grófnő;  hideg  szél  fú»>. 

A  hölgy  végig  nézett  rajta  büszkén,  hidegen  s  azt 
monda:  « nem  fázom ». 

Készebb  lett  volna  megfagyni,  hogy  sem  arra  kény- 

szerüljön,  hogy  ennek  az  embernek  azt  mondja:  «Köszö- 
nöm» ;  a  ki  vakmerő  volt  sírni  akkor,  a  mikor  ő  is  sír: 
ellopni  magának  az  ő  fájdalmát.  Ez  az  ember  ott  feküdt 
vele  együtt  test  testhez  szorítva  (igaz,  hogy  eltemetve).  Ez 
az  ember  ránézve  meg  van  halva. 

Incze  mind  ezt  olvasá  a  hölgy  tekintetéből  s  valami  szó 
azt  monda  neki,  hogy  ez  a  fenyítés  meg  van  érdemelve. 
Szépen  letette  aztán  a  hölgy  málháit  a  gyepre :  a  magáéra 
ráült,  s  könyökét  térdére,  állát  tenyerébe  támasztva,  bá- 
mult maga  elé,  a  szörny-dráma  kellő  közepébe,  érzéket- 
lenül, s  nem  bánta  akárminő  rémjelenetek  folytak  le 
szeme  előtt,  nem  volt  részvéte  senki  iránt. 

Az  úrhölgy  aztán  megtette  a  rendelkezést  az  odahívott 
hordároknál,  hogy  hova  szállítsák  testvére  hulláját; 
annak  tárczáját,  ékszereit  a  rendőrbiztos  felügyeletére 
hagyta,  a  hullát  betakarta  hosszú  himmalaya  shawljával, 
meg  sem  csókolta,  meg  sem  könyezte,  mikor  látták. 

A  felügyelő  meghívá  alázatosan  az  úrhölgyet  a  közeli 
pórlakba,  a  hol  jó  lesz  várakozni  addig,  míg  az  állomás- 
ról a  segélyvonat  megérkezik,  az  utasokat  továbbszállí- 
tandó. 

A  hölgy  elfogadta  a  meghívást  s  a  felügyelő  karjára 
támaszkodva  a  pórház  felé  indult.  A  rendőrbiztos  elkísérte 
odáig.  Inczénei:  senki  sem  monda,  hogy  tartson  velük. 

A  rendőrbiztos  azután  visszasietett :  az  utazóktól  sor- 
ban előkérte  az  útleveleiket,  feljegyezte  a  neveiket,  uta- 
zásuk czélját,  a  halottak  és  sebesültek  számát;  kikérdezé 
az  életben  maradt  kalauzokat  az  összeütközés  indokairól 
(a  két  mozdonyvezető  nem  adhatott  felvilágosítást,  mert 
meghalt) ;  aztán  figyelmeztetett  mindenkit,  hogy  a  saját 
málháira  vigyázzon,  a  máséit  el  ne  tulajdonítsa;  egy  kis 
síró  gyermekkel  sokat  vesződött,  akinek  apja,  anyja  halva 
maradt,  s  semmi  kérdésre  nem  tudott  felelni :  arról  beírta 
a  rubrikába,  hogy  « siketnéma ».  Aztán  sietett  ő  is  a  pór- 
lakba, hogy  minderről  protokollumot  vegyen  föl. 

A  pórlaknak  csak  egy  szobája  volt  a  vendégek  számára 

s  az  zsúfolásig  telve  volt  már  nőutazókkal,  kik  egymást 
kölcsönös  kétségbeeséssel  igyekeztek  felülmúlni. 

A  rendőrbiztos  kénytelen  volt  ezen  a  helyen  végezni  a 
protokollum  szerkesztését.  Helyet  szorítottak  számára  a 
lóczán  az  asztal  mellett,  Hanna  grófnővel  szemben. 

Mikor  a  Nro  29  utazóra  került  a  jegyzetirás,  a  biztos 
úr  keresztbe  fogta  a  szájába  a  tollat  s  azt  kérdezé  a  gróf- 
nőtől : 

—  Ismerőse  méltóságodnak  valahonnan  az  az  úr,  a  ki 
az  imént  málháit  előhozta  és  shawljával  megkinálta? 

—  Épen  nem,  sietett  a  grófnő  válaszolni.  A  waggon- 
ban  találkoztunk  véletlenül. 

—  Óvom  móltóságodat,  hogy  úton  tartózkodó  legyen 
ismeretlenek  irányában.  Ez  az  úr  rendőri  felügyelet 
alatt  áll. 

—  Talán  gonosztevő?  kérdé  mohón  a  grófnő.  Ah, 
milyen  jól  esett  volna  neki,  ha  azt  egyszerre  kidobhatta 
volna  az  emlékéből. 

—  Annál  is  rosszabb !  szólt  ravasz  szemhunyorítással  a 
rendőrbiztos  s  ismét  kivéve  szájából  a  tollat,  odadiktálta 
magának  nagy  nyomatékosan:  «Aldorfay  Innoczencz, 
magyar  forradalmi  ezredes,  jön  New-Yorkból,  utazik 
Budapestre  NB.  NB.  NB.».  Azután  letevé  a  tollat  az  asz- 
talra s  tollkése  hátával  porzót  vakarva  az  Írásra  a  falról, 
hozzátéve  bizalmas  suttogással :  Egyike  a  legveszedelme- 
sebb forradalmároknak,  a  ki  most  az  országgyűlésre  mint 
követ  tér  haza,  engedély  mellett,  otthon  a  felforgató  párt 
leendő  hadvezérét  tekinti  benne.  Minden  lépése  ellenőr- 
zendő. Jelleme  vakmerő,  daczos,  elhatározott,  erélyes. » 
(Mintha  a  hivatalos  signalementból  olvasná !) 

Az  úrhölgy  fejét  rázta:  « Csodálom:  ez  az  ember  sírt 
előttem,  mikor  testvéremet  halva  látta*. 

—  Hja,  annak  megint  megvan  az  oka,  szólt  a  rendőr- 
biztos bölcsen.  Bizonyosan  a  saját  balesete  jutott  akkor 
eszébe.  Ő  is  ily  véletlenül  veszté  el  a  feleségét,  a  tenge- 
ren, két  hajó  összeütközése    alkalmával.   Azt   sajnálja, 

tudom.  Annak  is  itt  a  személyleirása ;  de  már  nincs  rá 
szükség:  «rajongó,  önfeláldozó,  férjeért  minden  veszélybe 
rohanni  kész». 

Ez  a  felfedezés  egészen  megfordította  az  úrhölgy  néze- 
tét útitársa  irányában.  Tehát  nem  az  ő  fájdalmát  lopta 
meg;  saját  fájdalma  tört  ki  belőle.  Elvesztett  nejét  siratta 
akkor.  Egy  férj,  a  ki  még  egy  hét  múlva  is  zokogásra 
fakad,  ha  elhunyt  neje  eszébe  jut!  Ez  tünemény. 

Hanna  grófnő  azt  monda,  hogy  idebenn  kiállhatatlan  a 
meleg  és  a  fojtó  lég,  s  ugyanazt  az  aranynyal  áttört  veres 
shawlt  termetére  burkolva,  kiment  a  szabadba. 

Odakünn  már  sötét  volt;  de  elég  világot  adott  az  éjsza- 
kának a  még  mindig  égő  waggonrom,  mely  körül  nagy 
volt  a  lárma.  Ember  volt  elég,  de  az  mind  csak  egymás- 
nak lábatlankodott  a  munkánál ;  senki  sem  tudta  a  dolgot 
ott  megfogni,  a  hol  kellett  volna,  nem  volt  rendszer  a 
segélyben.  Az  állomásfőnök  rekedtté  kiabálta  magát,  s 
felhasznált  káromkodásnak  minden  keresztet,  törököt, 
mennyei  sakramentumot,  a  mi  a  németben  erőt  fejez  ki ; 
de  mégsem  ment  jobban  a  munka. 

Hanna  grófnő  még  akkor  is  ott  látta  ülni  rejtélyes 
útitársát  bőröndje  tetején  s  egykedvűen  bámészkodni. 

Odament  hozzá  és  megszólítá,  szelíd,  nyájas  han- 
gon. 

—  Uram !  Köszönöm  önnek  a  megszabadítást !   " 

S  kezét  nyujtá  neki  keztyűsen. 

Incze  bámulva  tekinte  rá  s  eszébe  sem  jutott,  hogy  fel- 
álljon előtte.  Megfogta  hidegen  a  nyújtott  kezet,  s  csak 
ülve  maradt.  Vájjon  mi  ütött  hozzá  az  úrhölgyhöz,  hogy 
most  egyszerre  eszébe  jutott  őt  felkeresni  ? 

Mi  ?  Az,  hogy  megtudta,  hogy  útitársa  veszedelmes 
ember,  a  kitől  őrizkedni  kell. 

Most  már  ő  nem  kelt  fel  előtte.  « Jelleme  daczos»,  azt 
mondja  a  személyleírás.  De  hol  az  « erélyes*)  belőle.  Az 
nincs.  Az  a  tenger  fenekén  van. 

A  hölgy  pedig  ott  maradt  mellette  állva. 

—  Sokára  fognak  ezek  elkészülni  a  munkával  ?  szólt, 
beszédhez  kezdve,  Inczéhez. 

—  Ha  így  folytatják,  nagyon  soká. 

—  Miért  nem  megy  ön  oda  ?  szólt  Hanna  grófnő. 
Önnek  van  erélye,  tapasztalata :  rendet  csinálhatna  köz- 
tük. Én  addig  itt  maradnék  s  őrizném  az  ön  málháját. 

Az  erély  visszajött  a  tenger  fenekéről.  Ez  ideig  azt 
monda  magában  Incze  :  hát  mi  közöm  nekem  ehhez  a  baj  - 
hoz  ?  intézzék  el.  E  szó  után  lett  hozzá  köze.  Fölkelt,  oda- 
ment az  ember-gomoly  közé,  néhány  határozott  hangon 
ejtett  vezényszóval  intézkedett  köztük,  minden  károm- 
kodás nélkül,  aztán  felszökött  ügyes  tornászattal  a  rom- 
halmaz tetejére,  onnan  osztotta  a  rendeleteit;  maga  is 
segített,  bámulatos  erővel  és  kiszámítással,  s  egy  óra 
múlva  el  volt  oltva  a  tűz,  széthányva  az  üszkök,  félre- 
hárítva a  torlaszok ;  megmentve,  élve  vagy  halottan,  épen, 
vagy  összezúzva,  a  mi  el  volt  temetve. 

Az  úrhölgy  ott  állt  azalatt  folyvást  Incze  málnája 
mellett ;  s  mikor  a  férfi  visszatért,  ismét  azt  monda  neki : 
«köszönöm»  s  kezeit  nyujtá  szorításra,  most  már  keztyüt- 
lenül;  pedig  Incze  tenyere  most  már  fekete  volt  a  korom- 
tól, s  attól  a  grófnő  ujjai  is  feketék  lettek  aztán. 

Ezalatt  megérkezett  az  állomásról  a  segélyvonat,  mely 
az  utazókat  volt  felveendő.  Ebben  nem  voltak  első- 
osztályú hintók.  Össze  kellett  szorulniok  az  utazóknak, 
a  hogy  lehetett. 

Hanna  grófnőnek  úgy  tetszett,  hogy  Inczével  egy  kocsi- 
osztályba jusson. 

Mikor  az  állomásra  megérkeztek,  tudtukra  adatott, 
hogy  még  félórai  várakozásuk  lesz,  mert  egy  szemközt 
jövő  tehervonatot  kell  bevárni.  Ez  idő  alatt  legalább 
mindenki  táviratozhat,  a  hova  akar. 

Az  állomásfőnök  odahozta  Hanna  grófnőnek  a  kocsiba 
a  távirati  blanquettet,  az  írószerekkel,  hogy  írja  meg, 
a  hova  akarja,  izenetót. 

Az  úrnő  kezébe  vette  a  tollat,  s  a  mint  irni  akart,  egy- 

.Ulíni  :  Kny.'m,  Tied,  Övé.   II.  - 

szer  csak  kiejtette  a  tollat  a  kezéből,  szemei  megteltek 
könynyel,  s  odafordulva  Inczéhez,  ellágyult  hangon, 
melyben  a  legigazibb  nőiesség  varázsa  volt,  rebegé : 

—  Nem  tudom  leirni  azt  a  szót,  hogy  szegény  Henrik 
bátyám  meghalt. 

—  Megengedi  a  grófnő,  hogy  ón  irjam  meg  helyette  a 
táviratot?  kórdó  Incze. 

—  Nagyon  kérem  arra. 

—  Parancsolja,  mit  irjak? 

—  Kérem,  tudassa  néhány  szóval  a  balesetet,  mely 
bennünket  ért.  Testvérem  halva  tér  vissza  anyámhoz, 
nekem  pedig  Prágába  kell  mennem.  Kérem,  hogy  várja- 
nak ott  rám  az  indóháznál. 

—  S  kihez  czimezzem  a  táviratot?  kórdezó  Incze, 
mikor  megirta  azt. 

—  Prágába,  Walter  Leo  bankár  úrnak  saját  palotájába. 
! —  Ah,  Walter  Leo !  monda  Incze  meglepetve. 

—  Ön  ismeri  talán  ? 

i —  Találkoztam  vele  egyszer. 

—  Kellemes,  vagy  kellemetlen  találkozás  volt? 

—  Vegyítve,  mind  a  kettő. 

—  S  ha  viszont  találkozni  fog  vele  ? 

—  Aligha  fog  rám  ismerni  többé. 
Incze  odanyujtá  az  úrnőnek  a  táviratot. 

—  Nagyon  köszönöm. 

Hanem  a  táviratot  alá  is  szokás  irni. 
Incze  odanyujtá  a  tollat  az  úrnőnek. 

—  Mit  csináljak  vele  ?  kórdó  Hanna  grófnő. 

—  Kegyeskedjék  a  nevét  aláirni. 

—  Hát  az  én  nevemben  fogalmazta  ?  Miért  nem  a 
Bftj&t  i/eneteként  ? 

—  Azért,  mert  ha  ez  a  távirat  az  ón  nevem  aláírásával 
kerül  Prágába:  akkor  azt  elébb  elviszik  a  Hauptpolizei- 
Directionhoz.  Onnan  felküldik  a  Landesgouvernementhez 
a  Hradzsinba,  onnan  megint  átküldik  a  Generalcommando- 
hoz,   onnan   megint   visszaküldik   a    Sectionschefhez,   s 

Walter  Leo  csak  holnapután  kapja  meg  a  táviratom.  Én 
rendőri  felügyelet  alatt  állok. 

És  ezt  a  rendőrbiztos  füle  hallatára  monda  el  ekként. 

A  rendőrbiztos  összekummta  az  ajkait  s  fejet  csóvált. 
Ördöngös  emberi  Még  mókázik  a  feje  fölött  függő 
Damokles  karddal. 

Hanna  grófnő  e  magyarázat  után  nem  tehetett  mást, 
mint  hogy  átvegye  a  tollat  Incze  kezéből  s  saját  nevét 
irja  a  távirat  alá. 

Volt  tehát  már  köztük  valami  közös :  egy  irat,  melyet 
Incze  irt,  és  melynek  Hanna  grófnő  irta  alá  a  nevét. 


WALTER  LEO  BANKÁR. 

Az  aláirt  táviratból  megtudta  Aldorfai  azt,  hogy  mngas- 
rangú  útitársnőjét  Starrwitz  Johanna  grófnőnek  híják. 
És  még  mást  is  megtudott  belőle.  Mikor  a  táviratot  szer- 
kesztette, Walter  Leónak  czímezte  azt,  de  mikor  a  grófnő 
azt  aláirta,  kitörülte  a  czímzetet  s  a  bankár  neje 
czímét  irta  helyébe :  « Walter  Starrwitz  Heléna  bárónő- 
nek*. Ebből  tehát  megtudta  Incze,  Hogy  Hanna  grófnő 
rokonságban  áll  a  bankár  nejével;  de  annak  mégsem 
testvére,  mert  ez  csak  baronesse. 

Hanna  grófnő  olvasta  ezt  a  gondolatot  Incze  arcz- 
vonásain  s  felvilágosítást  adott  neki  róla. 

—  Walter  neje  nekem  unokatestvérem.  Egy  más 
St.nrwitz  ágból,  melynek  tagjai  bárók. 

S  miután  a  felfedezés  nyomán  azt  a  következtetést  is 
olvashatá  útitársa  arczvonásaiból,  hogy  ez  tehát  mégis 
mesalliance,  szükségesnek  tartotta  megjegyezni  kis  idő 
múlva : 

—  Walter  Leo  nem  azon  közönséges  bankárok  osz- 
tályából való,  a  kik  minden  utat  módot  jónak  találnak, 
hogy  gazdaggá  legyenek.  Ő  cavalier.  Nem  uzsorás.  Nemes 

ember  a  pénzvilágban.  Lehetne  régen  igazi  báró  is,  ha 
épen  ....  No  de  «Schindel  sind  auf  dem  Dach». 

Ezt  szokták  mondani,  mikor  hallgatózó  gyerekek  van- 
nak a  szobában,  a  kik  előtt  nem  lehet  mindent  kibeszélni. 

Ez  a  gyerek  a  coupéeban  ülő  rendőrbiztos  volt. 

No,  de  tudott  más  oldalról  is  Walter  Leóra  fényt  vetni 
Hanna  grófnő. 

—  0  nem  az  a  prózai  ember,  a  kinek  csak  számokról 
és  üzletekről  lehet  beszélni.  0  nagy  műbarát.  Felesége 
kitűnő  énekesnő,  fia  hegedűvirtuoz  s  ő  maga  zene- 
szerző. 

—  Magam  is  jelen  voltam  egy  operája  előadásán ; 
csinos  zene  volt ;  nekem  tetszett.  Annak  már  van  tizen- 
négy éve. 

—  Ah,  akkor  ő  még  szegény  bankár  volt. 

—  Igaz,  hogy  csak  fél  milliója  volt  készpénzben. 

—  Annyi  sem  lehetett. 

—  De  tudom  bizonyosan,  hogy  annyi  volt ;  mert  nekem 
akarta  adni  a  felét. 

—  Ah  !  És  miért  ?  — 

—  Hja.  Schindel  sind  auf  dem  Dach. 

Ezt  meg  már  Incze  nem  mondhatta  el  a  hallgató  gyerek 
miatt. 

Hanna  grófnő  aztán  nem  is  kérdezte  tovább :  gondolta, 
majd  megtudhatja  azt  Waltertől  is. 

Hanem  a  második  czélzásra  csakugyan  győzött  a 
szeméremérzet  a  rendőrbiztosnál  a  hivatali  buzgalmon,  s 
elhagyta  a  coupéet. 

Akkor  aztán  Hanna  grófnő  hosszasan  elmondá  úti- 
társának, hogy  Walter  Leo  a  cseh  aristocratia  és  főpapság 
bankárja :  a  declarans  párt  bizományosa;  nevezetes 
politikai  egyéniség  s  mostani  nejét  a  család  teljes  bele- 
egyezésével nyerte  meg.  Schmerling  többször  ajánlotta 
neki,  hogy  bárói  rangra  emeli :  de  Walter  mindig  meg- 
köszönte szépen. 

Hanna  grófnő  nem  volt  közlékeny ;  de  most  az  egyszer 

azzá  lett,  attól  tartván,  hogy  útitársa  még  azt  találja  hinni, 
hogy  Walter  Leo  zsidó. 

A  tehervonat  elhaladtával  mozgásba  jött  az  utasokat 
szállító  segélyvonat  is,  s  éjfél  után  volt  az  idő,  midőn 
megérkezett  Prágába. 

Daczára  az  éjjeli  órának,  roppant  néptömeg  tolongott 
az  indóház  körül,  a  szerencsétlenül  járt  vonatot  várva. 
A  baleset  táviratozva  volt  már  mindenüvé  s  az  épkézláb 
megérkezőket  a  rokonok  üdvsikoltása  fogadta. 

A  siró,  ölelkező,  jajgató,  nevető  csoportokon  keresztül 
utat  tört  magának  a  perronig  egy  elegáns,  kissé  domború 
termetű  úr,  szőke  bajuszszal  és  franczia  kecskeszakállal, 
kiben  Incze  rögtön  megismerte  Walter  Leót.  A  bankár 
sietett  a  grófnőt  kiemelni  a  kocsiból,  előbb  kezet  csókolt 
neki,  aztán  megölelte. 

A  grófnő  a  bankár  előtt  nem  sirt,  csak  azt  mondta : 
«minő  szerencsétlenség !» 

—  Szegény  Henrik!  jegyzé  meg  rá  a  bankár.  A  mamát 
ez  nagyon  alterálni  fogja  megint. 

—  Mit  mond  erre  Helén ! 

—  Az  nem  tud  róla  semmit.  Szerencsére  a  színházban 
volt,  mikor  a  táviratot  hozták,  azt  én  bontottam  fel, 
bocsánat  érte,  s  eldugtam  előle  s  holnap  minden  újságot 
elcsempészek  a  közeléből,  hogy  meg  ne  tudja  Henrik 
halálát.  Nagyon  szerette  szegényt.  Csak  később  tudja  ő 
azt  meg;  csak  úgy  sejtse  elébb,  magától  jöjjön  rá.  Most 
tegyünk  úgy,  mintha  nem  történt  volna  semmi  baj. 
Csináljunk  jó  arczokat  előtte. 

Ezekből  a  szavakból  megtudá  Incze,  hogy  Walter  Leo 
házánál  mégis  nagyobb  hatalmasság  Starrwitz  bárónő, 
mint  Starrwitz  grófnő,  ha  az  utóbbinak  jó  arczot  kell 
mutatni,  nevetni,  fecsegni,  testvére  halálának  estéjén, 
nehogy  amazt  megrémítse. 

De  hisz  Inczének  mi  köze  volt  mindehhez  ?  A  mint  az 
ember  a  végállomáson  kiszáll  a  kocsiból,  vége  az  ismeret- 
ségnek ;  kiki  keresi  a  maga  úti  motyóját,  lát  utána,  hogy 

hogy  <«mind  a  vizig  szárazon  !» 

Incze  is  sietett  a  maga  batyujával  kifelé  a  tolon- 
gásból. 

De  ezúttal  csatlakozott.  A  bankárnak  száz  szeme  van. 
Észrevette  az  őt  is,  a  mig  a  grófnő  holmiját  leszedegette 
a  kocsiból  s  a  mint  el  akart  mellette  suhanni,  megragad! a 
a  kabátja  szárnyánál  fogva. 

—  Ohohó,  uram  !  Ne  szaladjunk  el  olyan  gyorsan.  Nem 
olyan  könnyű  én  rajtam  keresztülesni.  Ügy  hiszem,  hogy 
még  emlékezünk  egymásra. 

Inczének  örömöt  okozott  az,  hogy  ráismertek. 

—  Igen,  Walter  úr.  Nagyon  örülök,  hogy  önt  újra 
látom. 

—  Én  még  jobban.  Aldorfai  Incze,  ezredes  úr!  szól 
Hanna  grófnőnek  bemutatva  őt,  mire  a  grófnő  szivélyesen 
monda : 

—  Már  volt  szerencsém  a  nevét  hallani. 

—  Kitől  ?  kérdezé  Incze  elbámulva. 

—  Hát  biz  a  rendőrbiztostól. 

—  Hja  bizony,  szólt  Leo,  önt  a  híre  megelőzi  és  nyom- 
ban követi  mindenütt.  A  mint  ön  leszáll  a  vendéglőben, 
már  ott  várja  a  rendőrbiztos  a  meghívással  a  rendőr- 
főnökhöz s  holnap  egész  nap  nem  lesz  kellemesebb  mulat- 
sága, mint  látogatásokat  tenni  minden  néven  nevezendő 
főnökségeknél ;  pedig  csak  egy  napja  van  önnek  az  itt- 
maradásra.  Holnapután  odább!  De  hát  segítünk  ezen. 
Ön  nem  száll  a  fogadóba,  hanem  mihozzánk.  Ott  Inalhatja 
magát  nyugodtan.  Holnap  aztán  az  én  hintómon  bejárjuk 
Prága  nevezetes  helyeit :  megnézzük  a  Hradzsint,  a  zsidó 
várost,  a  templomokat,  még  az  Altneut  is;  azalatt  a 
titkárom  eljár  az  ön  útlevelével  mindenüvé,  a  hol  azt 
láttamoztatni  kell;  nem  fárad  vele  maga. 

—  De,  uram,  ennyi  alkalmatlanság  miattam  ! 

—  Aldorfai  ezredes  úr !  Micsoda  facjon  de  parler  ez  ? 
Hát  ennyivel  tartozom  én    önnek  ?    Hát  szabad  önnek 

máshová  szállni,  ott,  a  hol  nekem  házam  van  ?  Valahogy 
majd  csak  elférünk  az  én  viskómban  is,  ha  összeszorít- 
kozunk. Allons  donc ! 

Azzal  Incze  kezét  egyik  karja  alá  kapva,  másik  karját 
Hanna  grófnőnek  nyújtva,  a  zsibongó  tömegen  keresztül 
ragadta  őket  s  előgördülő  hintájába  felülve  velük,  elhaj- 
tatott a  Wenczel-téren  épült  pompás  palotájába,  hol  érke- 
zésüket egész  inas-sereg  várta. 

A  háziasszony  már  szobáiba  vonult  s  nem  jött  ki  a 
vendégek  elé.  A  bankár  fia,  első  házasságából,  a  hegedű- 
virtuóz,  s  a  társalkodónő  Fráulein  Cecil,  « csinálták  a 
honneuröketw .  Az  érkezőkre  thea  várt,  a  mi  az  éji  átfázás 
és  mindennemű  megkínzatás  után  nem  is  volt  vissza- 
utasítandó. Azután  mindenkinek  megmutatták  a  maga 
lakosztályát.  Inczének  három  szoba  állt  rendelkezésére ; 
selyempárnás  ágy,  porczellán  mosdószerek,  vízfűtéssel 
langyosított  szobalég. 

A  lefekvés  és  elalvás  közti  idő  alatt  azon  gondolkozott 
Incze,  hogy  mi  lehet  ez  a  Hanna  grófnő,  hogy  olyan  sür- 
getős dolga  van  Walter  Leo  bankárhoz  utazni  s  útközben 
megölt  testvérét  egyedül,  vissza  sem  kisérve,  bocsátani 
anyjához  ?  Aztán  még  csak  nem  is  beszélnek  a  balesetről ! 
Fájdalom-e  az,  mit  így  el  lehet  titkolni?  Erő-e  az,  a  mi  e 
fájdalmat  lánczon  tartja? 

Hanna  grófnő  pedig  azután,  hogy  egy  Miatyánkot 
elmondott,  ágyában  fekve,  Henrik  testvére  lelkéért,  ki 
gyónás  nélkül,  halotti  szentségek  felvétele  nélkül  költözött 
az  ismeretlen  világba,  az  utolsó  Ave  Máriáig  azon  töpren- 
gett :  vájjon  mi  lehet  ez  az  idegen  ember  Walter  Leóra 
nózve,  hogy  annak  a  kedveért  a  saját  nyakába  szed 
minden  rendőrséget  és  hatóságot  ? 

Aldorfai  képzelmében  megelevenültek  a  mai  nap  izgal- 
mas képei,  a  hány  alakban  látta  maga  előtt  ezt  az  idegen 
hölgyet :  hideg  nagyúri  lenézésével,  jóságos  bizalmasságá- 
val, kitörő  fájdalmával,  hideg  egykedvűségével;  látha- 
tárnyi  távolban  messze  magától  s  kebléhez  sajtolva   min- 

den  tagjával.  Hallgatta  szive  dobogását,  érezte  keble 
emelkedését,  testének  vonaglását,  ajkainak  lehelletét,  s 
aztán  megint  messze  tőle,  hol  egész  alakja  csak  ködtüne- 
ménynek látszik;  egy  ezüst  felhőalak,  melynek  szive 
helyén  a  hold  süt  keresztül. 

És  Starrwitz  Hanna  lelke  elől  nem  akart  eltűnni  azon 
alak,  a  ki  viszi  magával  az  országok  veszélyét,  a  háborút, 
forradalmat;  hírének  jötte  titkos  mozgásba  hoz  minden 
várost:  várják,  kisérik;  kivont  pallosok,  szegzett  szuro- 
nyok hegyei  közt  jár ;  ő  tudja  azt  jól  és  mégis  megy  czélja 
felé ;  nem  ijed  meg,  enyeleg  a  veszély ly el !  hideg  nyugalma 
megbénítja  az  ellene  ólálkodó  rémeket;  tudja,  hogy  mit 
tesz  s  teszi  azt  meggondolva,  s  vas  termetében  egy  gyermek 
szivét  hordja,  mely  gyöngéd  emlékeinél  föl  vérzik.  Mi  kár, 
hogy  vesztébe  rohan !  Mért  nincs  senkije,  hogy  vissza- 
rántsa az  örvényből  egy  vékony  selyemszállal  ? 

Mikor  az  ember  egy  izgalmas  nap  után  első  álomra 
szenderül,  csak  egy  perczig  szokott  tartani,  valami  név- 
telen ijedelem  rögtön  felriasztja  abból. 

Inczének  úgy  tetszett,  mintha  nevét  kiáltaná  egy  hang, 
s  attól  a  hangtól  egy  egész  óceán  zengne  keresztül,  mely- 
nek a  fenekéről  jő  fel.  Felriadt  s  nagyot  sóhajtott.  És 
aztán  elővonta  a  keblén  függő  medaillont;  abban  Serena 
képe  volt.  Azt  ajkaihoz  szorítá,  mintha  bocsánatot  kérne 
tőle,  hogy  ilyen  hamar  hűtelen  lett  hozzá. 

És  Hanna  azt  a  hangot  hallá  első  szenderülte  pillanatá- 
ban, a  midőn  egy  ablak  széttörik ;  egy  üveglap,  melyre  ez 
a  név  van  karczolva:  « Hanna » ;  s  mintha  e  szétszúzott 
üvegnek  emberi  hangja  volna,  mely  szemrehányólag 
zengi:  «Hanna!»  Felébredt  rá,  nehéz  fohász,  szívdobogás 
volt  az  álom  hagyománya.  Nyakán  egy  malachit-kereszt 
függött;  annak  is  volt  egy  rejteke  miniatűr  arczkép 
számára;  de  ez  a  rejtek  üres  volt.  Megcsókolá  a  megváltó- 
nélküli keresztet  .  .  . 

A  reggel,  a  fölébredés  varázsrontó  erővel  bir.  A  föl- 
ébredő embernek  első  dolga  az  álmait  bírálni. 

Hanna  grófnő,  a  míg  reggeli  toilettjét  végezte,  lassan- 
kint rájött,  hogy  ez  az  ő  ismerőse  mégis  jó  mértékben 
blagueur.  Hogyan  mondhatta  azt,  hogy  Walter  Leo  őt  egy 
időben  a  vagyona  felével  megkínálta?  Walter  Leo  nem 
az  az  ember,  a  kinek  ilyen  ötletei  szoktak  lenni.  De  meg 
azt  is  nehéz  elhinni,  hogy  akadjon  ember,  a  ki  az  ilyen 
ajánlatra  azt  mondja:  «nem  kell!»  A  forradalmi  celebri- 
tások  szeretnek  nagyokat  mondani.  Nem  tudják,  hogy  a 
távcső,  mely  csillagokat  nagyít,  egyúttal  megfordítva 
mutat. 

Incze  pedig  azt  hányta-vetette  magában,  hogy  mégis 
valami  tökéletlen  lénynek  kell  lenni  ez  úrhölgynek,  a  ki 
egyszer  jajszóra  fakad  testvére  hullája  fölött,  másszor 
hidegvérrel  elküldi  azt  kiséretlenül;  a  ki  egyik  órában 
büszkén,  gőgösen  utasítja  el  magától  a  becsületes  idegent, 
ki  neki  szolgálatot  tesz,  ki  őt  megszabadítja,  ki  részvétet 
mutat  keserve  iránt;  s  a  másik  órában  egy  rokonától,  ki 
még  nem  is  főrangú,  magára  hagy  parancsolni,  hogy 
annak  a  házánál  még  csak  ne  is  mutassa,  még  csak  bána- 
tos arczczal  se  árulja  el  azt  a  rettenetes  balesetet,  mely 
őt  érte.  Hiszen,  ha  ez. a  hölgy  valóban  büszke  jellem,  azt 
kellett  volna  mondania :  jól  van  uram,  ha  az  ön  palotájá- 
ban nem  szabad  a  testvéremet  megsiratnom,  megyek  egy 
szállodába,  a  hol  szabadon  zokoghatok. 

Keresték  egymás  jellemében  a  gyöngéket.  Egy  neme  a 
védelemnek. 

Mikor  Incze  készen  volt  az  öltözetével,  a  bankár  maga 
jött  szobájába,  őt  a  reggelihez  meghívni,  s  karján  fogva 
vezette  őt  pompás  salonjain  keresztül  a  reggeliző  szobába, 
hol  a  család  tagjai  együtt  voltak  már.  Hanna  grófnőn  hal- 
ványsárga málvavirágszín  öltöny  volt,  mely  arczszínéhez 
nagyon  illett,  s  hajába  sárga  thea-rózsa  tűzve.  A  bankár 
neje  kis  finom  termetű,  gyermeteg  alak  volt,  nagy  fekete 
szemekkel,  porcz ellánfehér  arczczal,  melynek  homlokán, 

halántékain  a  kék  erek  hálózata  keresztül  látszott.  A  ban- 
kár fia,  első  házasságából,  egy  szelíd,  szükvállú  ifjú  volt, 
hosszú  hajborította  fejjel,  mely  a  folytonos  hegedűszorí- 
tástól már  egészen  féloldalra  szokott.  A  bankár  maga  egy 
köpczös,  eleven,  mozgékony  alak,  kitől  épen  nem  igazság, 
hogy  egyetlen  fiának  még  termet  dolgában  sem  adta  ki 
az  őt  megillető  apai  just.  Piros,  mosolygó  arcza  homlokán 
a  felálló  üstökkel,  két  halántékán  a  szétálló  hunczutkákkal, 
orra  alatt  a  hosszúra  kipödrött  bajuszszal  s  állán  a  hegyes 
Napoleonszakállal  egy  tökéletes  apostoli  keresztet  képez. 
Mint  illik  a  feudális  nemzeti  párt  bankárjához. 

Walter  Leo  e  szavakkal  mutatta  be  Aldorfait  család- 
jának : 

—  íme,  itt  van  az  én  életemnek  és  vagyonomnak  meg- 
mentője. 

S  azzal  odavezette  őt  nejéhez,  ki  előbb  karszékéből  fel- 
emelkedett, hanem  azután,  hogy  Incze  kezét  megfogta,  oda 
ismét  visszarogyott :  elkezdett  hevesen  zokogni  s  a  meg- 
kapott kezet  kebléhez  szorongatta  görcsösen  s  nem  tudott 
szóhoz  jutni. 

Hanna  grófnő  bámult. 

—  Ugy  van  az  !  szólt  a  bankár  önelégült  arczczal,  Han- 
nához intézve  szavait.  «0  mentette  meg  49-ben  az  élete- 
met és  egész  vagyonomat.  Helénának  már  többször  el- 
mondtam ezt;  ön  még  nem  hallotta,  Hanna ». 

Erre  szavához  jutott  a  bankár  neje ;  még  folyvást  zokogó 
hangon  esengett : 

—  Kérem !  Kérem !  Ne  mondjon  el  mindent  oly  élet- 
híven. Azt  nem  birom  többet  végighallgatni.  Ne  mondja 
el  azt,  hogyan  fogta  el  Pesten  a  császári  seregek  kivonu- 
lása után  egy  néptömeg,  hogy  hurczolta  egy  hirtelen  ala- 
kult lynchtörvényszék  elé,  hogy  kiáltották  önre,  hogy  kém, 
hogy  áruló ;  hogy  kobozták  el  portefeuillét  benne  levő  va- 
gyonával, hogy  ült  már  a  siralomházban,  kivégzésre  Ítélve : 
ezen  csak  fussunk  át.  Csak  ott  kezdje  ön,  mikor  ez  a  sza- 
badító megjelent,  mint   egy  legendái  hős,   szétkergette  a 

csőcseléket,  megrázta,  mellberagadva  a  legszájasabb  lá- 
zítót s  kivitte  az  én  Leómat  a  kezeik  közül;  átadta  a 
törvényszéknek,  az  igaz,  becsületes  hazafiakból  alakult 
bíráknak,  azok  meggyőződtek,  hogy  ártatlan;  felmentet- 
ték, szabadon  bocsáták,  visszaadták  az  életét.  Ah !  az  én 
Leómnak. 

És  azzal  megcsókolá  Leója  homlokát. 

—  De  nemcsak  az  életemet :  szólt  a  bankár,  hanem  a 
vagyonomat  is.  Ez  az  én  barátom:  (engedje,  hogy  annak 
nevezzem)  visszakerítette  az  én  portefeuillemet  is,  melyben 
összes  vagyonom  volt,  kerek  fél  millió,  odahozta  hozzám 
s  azt  mondta:  nézze  meg  ön  uram,  nem  hiányzik-e  belőle 
valami  ?  Ugy-e  így  volt,  ezredes  barátom  ?  S  mit  feleltem 
én  erre '?  Azt  feleltem  :  nem  nézem  én,  hiányzik-e  belőle 
valami,  vagy  mind  együtt  van,  mert  én  felfogadtam,  hogy 
a  vagyonom  felét  önnek  adom,  a  ki  azt  megmenté :  vegye 
el  tőlem.  S  mit  felelt  ő  erre  ?  Eám  nézett  büszkén.  Hajh, 
de  szép  gyönyörű  ficzkó  volt  akkor,  abban  a  honvéd-ruhá- 
ban !  «Tartsa  meg  a  sajátját  uram,  mi  az  igazságért  har- 
cz  ólunk,  nem  a  jutalomért.*  Szép  mondás  volt!  De  én 
nem  elégedtem  meg  vele.  Nem  tréfálok  én  uram,  nem 
szokásom  a  henczegés ;  önnek  köszönöm  mindenemet : 
önnel  meg  akarom  osztani;  adja  ön  ide  a  büszkeségének 
felét  nekem,  én  odaadom  a  pénzemnek  felét  önnek.  S  erre 
ő  nekem  megint  azt  mondta  (sohasem  felejtem  el) :  «ha 
én  ma  elfogadnám  a  pénzt  azért,  hogy  egy  jó  tettet  követ- 
tem el,  holnap  már  elfogadnám  a  pénzt  azért,  hogy  egy 
gonosz  tettet  hajtsak  végre!')  s  nem  vette  el  a  vagyonom 
felét  magának  s  nem  adta  a  büszkesége  felét  ide  nekem. 
Még  elkísért  a  végső  őrszemekig,  a  honnét  biztosan  jöhet- 
tem haza.  Azóta  nem  láttuk  egymást.  De  én  azóta  is  tu- 
dom mind,  hogy  ezredes  barátom  hol  járt.  Még  ott,  a  hol 
minden  ember  aranyat  keres,  ő  ott  is  csak  büszkesége 
nagy  capitálisát  öregbítette,  kamatot  kamathoz  rakva. 
Rám  sem  akart  ismerni  most.  Elfut  előlem,  ha  meg  nem 
csípem. 

Helene  baronesse  kaczagott  örömében  s  Hanna  grófnőt 
ölelte  keblére,  hogy  valakin  kitölthesse  jó  kedvét. 

—  Látod,  micsoda  örömet  hoztál  nekünk !  Minő  vélet- 
len !  Ezért  összecsókollak.  Te  nem  is  sejtetted,  úgy-e,  hogy 
minő  jó  barátunkkal  utazol  ? 

Hanem  aztán  csak  egy  perez  múlva  vége  volt  az  öröm- 
nek. Csók,  ölelés  helyett  a  vállára  ütött  Hanna  grófnőnek. 

—  De  eredj !  Haragszom  rád.  Mért  nem  hoztad  el  ma- 
gaddal Henriket  ?  Minő  tréfa  lett  volna  az,  ha  Henrik  és 
Áldorfay  összejöttek  volna  nálam!  Tudod,  hogy  mi  mindig 
czivakodunk  együtt.  Én  a  democraták  részén  vagyok.  Én 
nem  értek  veletek  egyet.  Henrik  mindig  azt  szokta  mon- 
dani, hogy  minden  democrata  rabló,  communista;  milyen 
szép  lett  volna  neki  megmutatni :  hát  ehhez  itt  mit  szólsz  ? 
Nos,  mondjad,  hogy  ez  is  communista- e  ?  Nincsenek-e  a 
democraták  között  is  nemes  emberek  ?  Fogadom,  hogy  fél 
nap  alatt  élethalál  barátságot  kötött  volna  a  mi  Aldor- 
faynkkal.  Te  !  Minő  látvány  lett  volna  az,  mikor  ez  a  két 
ember  utoljára  egymást  átkarolja !  Ha  azt  láthattam  volna ! 

—  (Én  láttam  azt !  gondola  magában  Hanna  és  arcza 
sápadt  lett,  mint  azok  a  camaeák,  a  mik  faopálba  vannak 
vésve.) 

—  Én  igazán  haragszom  érte,  hogy  Henrik  el  nem  jött, 
szólt  duzzogva  Helene,  mialatt  háziasszonyi  tevékenység- 
gel készíté  az  asztaltársak  számára  a  reggelit,  s  e  mellett 
ideges  ügyetlenséggel  hol  a  kezét  égette  meg  a  thea-kat- 
lanon,  hol  a  thea  közé  öntött  tej  helyett  fekete  kávét. 
Tudom  én  jól,  hogy  ő  nem  szeret  bennünket.  De  legalább 
tégedet  kellene  szeretnie.  Hogy  tehette  ő  azt,  hogy  téged 
egyedül  bocsásson  útra  ?  0  rossz  testvér !  Neki  veled  kel- 
lett volna  jönnie.  Ez  több,  mint  nonchalance;  egy  fiatal 
testvért  egyedül  bocsátani  útra.  Ez  shoking  ! 

Hanna  két  keze  összetett  ujjahegyeit  ajkaihoz  emelé. 
Néma  könyörgés  volt  ez,  hogy  hagyjon  fel  nénje  a  szemre- 
hányásokkal. Szólni  hogy  tudott  volna  ?  ! 

Erre  még  ingerültebb  lett  Helene ;  a  ezukorfogó  csipte- 

három  csészén. 

—  De  mikor  az  szörnyűség  !  És  épen  az  éjszakai  vonatot 
választani  a  te  utazásodra,  egymagádban  ! 

Az  ifjú  hegedű-művész  igen  okos  védelmet  vélt  kigon- 
dolni, a  midőn  mostohája  indulatának  csillapítására  azt 
hozá  fel,  hogy  hiszen  nappali  vonat  volt  az,  a  min  Hanna 
elindult ;  de  útközben  valami  fennakadása  történt  a  vonat- 
nak, azért  késett  el. 

—  Lirum,  lárum  !  Ha  a  vonaton  történt  baleset,  az  már 
a  mai  lapoknak  meg  lett  táviratozva. 

Helene  hevesen  megrázta  a  kezeügyében  levő  ezüst 
csengetyűt,  mire  a  komornyik  bejött. 

—  Wenczel !  A  mai  lapokat ! 

Wenczelnek  pedig  már  megvolt  hagyva,  hogy  a  mai  la- 
pokat mindenképen  sikkaszsza  el. 

Wenczel  azt  mondta,  hogy  azok  még  nem  érkeztek  m  eg 
Hát  menjen  a  szerkesztőségbe,  az  expeditiókba  s  szidja  le 
őket,  miért  ily  rendetlenek  ! 

Ez  egy  kis  derült  időközt  hozott.  A  míg  Wenczel  odajár, 
mindenki  csendes  lélekkel  elköltheti  a  maga  kávéját,  theá- 
ját  és  pumpernikkel-szeleteit  sonkával ;  s  ez  idő  alatt  a 
háziasszony  a  női  szeretetreméltóság  eszményképévé  ala- 
kul át,  mindenkit  elhalmoz  figyelmével;  ő  maga  theát 
iszik,  de  férje  kávéjába  czukordarabkát  mártogat,  s  bele- 
torkoskodik a  kaviárba,  a  mit  az  zsemlyeszeletére  mázolt ; 
Inczének  elmondja  az  egész  napra  való  programmot,  hová 
fognak  együtt  elmenni,  minden  nevezetességét  Prágának 
megtekinteni ;  még  másnap  is  ott  kell  időznie,  mert  arra 
egy  nap  nem  elég.  Ne  törődjék  a  rendőrséggel :  az  ebben 
a  palotában  nem  parancsol.  Ha  akarjuk,  magát  a  rendőr- 
főnököt is  magunkkal  viszszük  s  olyan  jezsuita-spitzet 
itatunk  vele,  hogy  maga  kezdi  rá  a  « Shuselka  nam  pos- 
nyét». 

Egy  szép  szelíd  papagály  azalatt  odarepült  a  vál- 
lára s  gyönyörű  smaragd  fejét  füléhez  hajtva,  gyöngéden 

suttogott  neki  titkos  madárbeszédet,  a  mi  oly  ideges  gyö- 
nyört idézett  elő  nála. 

E  jókedv,  e  női  dévaj ság  közepett  egyszerre  elképedt  a 
a  hölgy : 

—  Jézus,  Mária !  Mi  az  ? 

—  No  hát  mi  az  ? 

Pedig  csak  Wenczel  jött  be. 

Ez  az  ember  engem  halálra  ijeszt,  valahányszor  belép  ! 
Micsoda  ijedt  képpel  jön!  Hát  mi  történt?  Tűz  van  ?  Ki- 
áradt a  Moldva  ?  Valami  attentatum  ?  Szólj :  mi  baj  van '? 

Wenczel  szabódott,  hogy  ő  nincs  megijedve,  nem  tör- 
tént semmi ;  csakhogy  már  az  Isten  úgy  teremtette  az  ar- 
czát,  mintha  mindig  meg  volna  ijedve. 

—  Aztán  mindig  olyan  kísértetes  hangon  beszél,  mint 
egy  halott-bemondó,  vagy  egy  koldus. 

Wenczelnek  csak  annyi  mondanivalója  volt,  hogy  a 
hírlapokat  az  éjjel  mind  lefoglalta  a  rendőrség,  azért  nem 
hordatnak  ki. 

—  Miért  foglalta  volna  le,  te  tolpats  ? 
Wenczel  annak  tudta  okát  találni. 

—  Pan  Eieger  beszéde  volt  benne. 

—  Hát  a  hivatalos  lapot  is  lefoglalták  ?  abban  is  benne 
volt  a  pan  Eieger  beszéde  ? 

Már  ebből  a  kelepczéből  nem  segítette  ki  Wenczelt  a 
tudománya;  azt  felelte,  hogy  «azt  is». 
Ez  iszonyú  dühbe  hozta  Helénát. 

—  Marsch  ki  előlem !  Takarodjál  rögtön.  Ez  az  ember 
pusztuljon  el  rögtön  a  háztól !  Szemem  elé  ne  kerüljön 
többet !  Ily  arczátlanul  hazudni  a  szemembe !  Ostobának 
tart  ez  az  ember  engem?  Leo,  nekem  rögtön  más  komor- 
nyikot fogadj !  De  még  ma  délig !  Engem  ez  az  ember  nem 
szolgál  ki  többet ! 

Senki  sem  szólt  ellene.  Annyit  már  tudott  mindenki, 
hogy  haragos  asszonyt  kérlelni  annyit  tesz,  mint  fujtatni 
a  tüzet. 

Azután  ideges  szelídséggel  fordult  a  hegedűművészhez 

8  azt  interpellálta  fenyegetően  lágy  és  rettentően  hízelgő 
hangon : 

—  Ugyan  édes  Vilmos,  nézz  utána  te,  hová  lettek  a 
hírlapok  mind? 

Vilmos,  művészek  szokása  szerint  nem  sokat  válogatott 
a  fillentések  között ;  a  melyiket  legközelebb  találta,  elő- 
rántotta azt. 

—  Hiszen  ünnep  volt  tegnap,  mama,  hát  nem  jelenhet- 
tek meg  a  lapok ! 

Ekkor  aztán  egész  búbánatos  érzelgéssel  kezdé  rá  Helén  : 

■ —  Ugy-e  kedves  Vilmos,  rossz  mostohád  voltam  én 
neked  mindig  ?  Kegyetlen  voltam  hozzád  ?  Szívtelenül 
bántam  veled  ?  Elrontottam  örömeidet  ?  Mikor  beteg  vol- 
tál, cselédre  bíztam  a  gondviselésedet  ?  Szidtalak  szembe, 
rágalmaztalak  az  apád  előtt  ?  Azzal  érdemeltem  meg,  hogy 
engem  nevetség  tárgyává  tégy  az  egész  világ  előtt,  idegen 
vendégek  előtt !  ? 

A  szegény  hegedűvirtuoz  még  jobban  odaszorította  a 
vállpereezéhez  az  állával  a  képzelmi  violint,  mutatva,  hogy 
nem  érti,  mivel  követte  el  ezt  a  nagy  bűnt? 

Helene  aztán  kitört  a  commentárral. 

—  Mintha  nem  tudná  azt  egész  Prága,  hogy  én  a  leg- 
buzgóbb  templomjáró  vagyok !  Hogy  nincs  olyan  ünnep, 
a  melyen  én  szokott  helyemet  a  Teyn  templomban  el  ne 
foglalnám,  s  Istennek  tartozó  imádatom  adóját  le  ne  ró- 
nám. S  te  mégis  azt  mondod  nekem,  hogy  tegnap  ünnep 
volt.  Ünnepnap,  a  melyen  én  nem  voltam  templomban. 
E  szerint  én  tehát  vagy  bolond  vagyok,  vagy  atheista  ?  No 
hát  melyik  vagyok  ?  A  hét  bolond  leányok  egyike,  a  ki 
elaluszsza  az  ünnepnapot?  vagy  manichaeus?  sabbathia- 
nus  ?  iconomachus  ?  Mi  ? 

Soha  ilyen  kelepczébe  nem  volt  még  szorulva  a  szegény 
művész. 

Leo  megszánta  a  fiát  s  ki  akarta  segíteni  a  veremből 
okosan,  s  utána  szállt  maga  is. 

—  Engedjen   meg   kedvesem.   Fogadalmi   ünnep   volt 

tegnap,  így  értette  Vilmos:  Ziska  halálának  évnapja. 
A  betűszedők  mind  összebeszéltek,  hogy  ezen  a  napon 
nem  fognak  dolgozni ;  még  a  kormánylapot  sem  szedik  ki. 
Tudod,  a  betűszedők  az  egész  világon  mindenütt  a  democ- 
rata  párthoz  tartoznak :  azok  az  ultrák  primipilusai.  Teg- 
nap mind  kinn  voltak  a  ((Fehérhegyen ». 

Helene  erre  a  históriai  magyarázatra  összecsapta  a  ke- 
zeit és  elkezdett  kaczagni ;  de  a  fogait  csikorgatta  nevetés 
közben. 

—  Ez  igazán  mulatságos  !  Csak  azért,  hogy  nekem  ne  le- 
gyen igazam,  hanem  Hannának ;  csak  azért,  hogy  Henrik 
szívtelensége  ki  legyen  mentve :  összeesküszik  ellenem 
mindenki  a  háznál,  s  hazudnak  először  háromemeleteset, 
azután  toronymagasságnyit,  utoljára  olyan  nagyot,  mint  a 
Fehérhegy!  Idehozzák  nekem  pan  Eiegert,  s  az  egész 
politzeit ;  új  ünnepet  csinálnak  a  naptárban ;  összeeskü- 
vést forraltainak  a  betűszedők  között  s  még  a  szegény  vak 
Ziskát  is  előhurczolják  a  koporsójából.  Igazán  kaczagni 
való  tréfa. 

Incze  parázson  ült  e  jelenet  alatt,  a  minek  indokait  na- 
gyon jól  érté  s  azt  monda  latinul  a  vele  szemben  ülő 
bankárnak,  hogy  «medicina  pejor  morbo». 

—  Ne  beszéljetek  én  előttem  magyarul !  fordult  most  ő 
ellene  az  úrnő  haragja,  mely  azonban  egyszerre  átváltozott 
még  a  haragnál  is  veszélyesebb  furfanggá.  De  hisz  igaz ! 
Mit  zaklatódom  én  itt  a  hírlapok  után  ?  Hisz  itt  van  ön, 
uram.  Ön  egy  vonaton  jött  Hannával;  leghitelesebben 
megmondja,  történt-e  valami  baleset  a  vaspályán  vagy 
sem  ?  A  többiek  mind  hazudnak.  Jól  áll  nekik.  Hanna  nő  : 
szabadalma  van  rá.  Wenczel  cseléd  természetében  van. 
Vilmos  művész  :  ráragadt  az.  Leo  bankár :  neki  ez  mester- 
sége. De  ön  uram,  katona,  a  ki  az  igazságért  harczolt,  a  ki 
becsületét,  csak  büszkeségét  növelte;  önnek  nem  lehet 
hazudnia.  Mondja  meg  az  igazat. 

Incze  számára  nem  volt  kitérés ! 

—  Megmondom,  bárónő.   A  vasúton  csakugyan  történt 

baleset.  Két  vonat  egymásba  ütközött.  Henrik  gróf  kísérte 
Hanna  grófnőt,  s  e  balesetnél  oly  sérüléseket  szenvedett, 
a  mik  miatt  vissza  kellett  térnie  Königinhofba.  Ez  az  oka, 
a  miért  nem  jöhetett  ide.  Ezt  titkolta  ön  előtt  egész  kör- 
nyezete. 

Helene  nem  ijedt  meg,  nem  kapott  szívgörcsöket ;  nyu- 
godtan monda :  ezt  én  sejtettem,  ezt  súgta  valami. 

S  aztán  könybelábadt  szemekkel  tekinte  végig  a  család 
tagjain,  elmélázva,  míg  egyszer  csak  megint  odafordult 
Inczéhez. 

—  De  ugyebár,  nem  lesz  szükséges  nála  semmi  ampu- 
tatio  ? 

—  Nem  lesz  szükséges,  bárónő. 

—  Az  rettenetes  volna,  folytatá  kerekre  felnyílt  sze- 
mekkel, ha  egyszer  csak  úgy  jönne  elém,  hogy  fél  keze, 
vagy  fél  lába  hiányzanék,  vagy  arcza  nem  volna  az,  a  mi 
volt.  Itt  eltakarta  tenyerével  szemeit.  S  megint  hirtelen 
Incze  karjára  tette  kezét.  « Ugyebár,  uram,  a  viszontlátás- 
kor olyannak  fogom  őt  látni,  a  milyen  mindig  volt  ? 

—  A  viszontlátáskor,  úrnőm,  bizonynyal  olyannak  fogja 
ön  Henrik  grófot  látni,  a  milyen  mindig  volt. 

Helene  szemei  tudtak  olvasni  az  arczvonalmakban,  s 
Incze  vonásai  áruló  nyitott  könyvek  voltak  mindig.  Helene 
megragadá  mindkét  kezével  Incze  kezét  s  ezt  susogá : 

—  A  viszontlátáskor  olyan  lesz  ő,  a  milyen  mindig 
volt  ?  úgy-e?  mert  meghalt  ? 

S  forrón  megszorítá  Incze  kezét. 

—  Ezt  köszönöm  önnek. 

És  aztán  nem  tört  ki  belőle  sem  köny,  sem  ijedtség, 
sem  kaczagással  vegyült  zokogás.  Felkelt  helyéről  nyugod- 
tan ;  odament  Hannához,  azt  átölelte,  megcsókolta,  s  me- 
leg, nyugodt  hangon  suttogá  neki : 

—  Bocsáss  meg,  én  szentem,  én  martyrom.  A  ki  eltit- 
koltad előttem  keservedet,  hogy  engem  kimélj ;  nem  sírtál, 
nevető  arczot  mutattál  előttem  s  tűrted,  hogy  czivódom 
veled.  Ugy-e,  milyen  kegyetlen  zsarnok  egy  idegbeteg  asz- 

Jókai:   Knyém,  Tied,  Övé.  II.  3 

szony!  Nagyobb  zsarnok  a  híveihez,  mint  a  dahomeyi 
szultán;  mert  ti  ezt  a  szörnyű  rabigát  azért  viselitek: 
mivel  szerettek.  No  de  nem  soká  tart  ez  már  neked.  Csitt ! 

A  további  beszédet  Hanna  lecsókolta  ajkáról. 

Helene  aztán  sorban  bocsánatot  kért  férjétől,  annak 
homlokát  érintve  csókjával;  aztán  Vilmostól,  fehér  kezét 
nyújtva  neki  csókra,  s  megsimogatva  hosszú  haj  fürtéit, 
végre  Wenczelt  is  behivatta  s  azt  mondta  neki  kegyesen : 
(•maradhatsz  továbbra  is»  s  egy  selyem  nyakkendőt  aján- 
dékozott neki  engesztelés  jelképéül,  melyet  komornája 
már  készen  tartott  a  számára. 

(Ez  már  tíz  év  óta  a  nyolczadik  selyemkendő,  a  mit 
Wenczel  kap :  sugá  Leo  Inczének,  de  oly  hangon,  hogy 
Helene  is  meghallhatta.) 

—  Ez  azt  bizonyítja,  szólt  az  úrnő,  hogy  igen  sokszor 
megharagszom,  de  ugyanannyiszor  kibékülök. 

Azzal  kezét  Incze  karjába  fűzve,  átvezetteté  magát  vele 
a  salonba,  menetközben  közel  hajtott  fővel  mondva  neki : 

—  Lássa  ön,  az  a  modor,  a  melylyel  ön  e  balesetet  tud- 
tomra adta,  egészen  elvette  e  rémhír  fulánkját.  Most  már 
meg  vagyok  nyugodva,  s  holnap  alapítványt  teszek  a  kapu- 
czinusok  kolostorában,  örök  misére,  szegény  Henrikünk 
lelki  üdveért.  Isten  nyugtassa  meg  szegényt ! 

A  sálon  asztalait  albumok  foglalták  el  művészi  aqua- 
rellekből,  fényképekből  összeállítva;  a  tájak  közt  több  volt 
olyan,  melyet  Leo  is,  Incze  is  meglátogatott  egykor,  s  a 
fényképezett  celebritások  közt  szinte  akadtak  olyanokra,  a 
kikkel  mind  a  ketten  ismerősök  voltak.  Az  ismeretlenek 
közt  a  bárónő  volt  Incze  cicerónéja. 

Egy  díszalbumnak  mindjárt  a  harmadik  lapján  (a  két 
első  a  császár  és  császárné  helye  volt)  egy  érdekes  hölgy 
fényképe  volt :  gömbölyű,  életvidám  arcz,  nagy  sötét  sze- 
mekkel, termetén  sötét  hamuszín  habos  selyem  öltöny, 
széles  vállszalaggal,  keblén  csillag-kereszt  és  fején  dia- 
démmal körített  bársonysüveg. 

—  Ez  császárnénk  testvére,    monda  Helene   bárónő. 

Incze  beérte  annyival. 

A  családi  albumban  aztán  voltak  a  családtagoknak  kü- 
lönböző időkből  felvett  fényképei,  rokonok,  jó  barátok. 
Helene  bárónő  szeretetreméltó  készséggel  ajánlá  fel  Inczé- 
nek  az  ő  családtagjainak  arczképeit,  cserébe  kivánva  az 
övét,  melyet  ugyanazon  lapra  helyezett  el,  a  hol  legköze- 
lebbi családtagjai  voltak ;  úgy,  hogy  mikor  az  album  össze- 
csukódott, Incze  fényképezett  arczának  Hannáét  kellett 
érinteni. 

Ominosus  véletlen ! 

Az  asszonyok  szeretnek  összeboronálni. 

Mikor  Wenczel,  a  komornyik,  jött  jelenteni,  hogy  a 
hintó  előjárt,  az  uraságokat  sétakocsizásra  elviendő,  Wal- 
terné  a  felülésnél  úgy  intézó  a  rendet,  hogy  Incze  ismét 
szemközt  kerüljön  Hannával. 

Azután  az  egész  sétakocsizás  alatt  Hanna  grófnő  volt 
Incze  cicerónéja. 

Prága  tele  van  történelmi  nevezetességekkel.  Azokat 
mind  leirni  Bsedeckeren  elkövetett  plágium  volna.  A  mesz- 
sze  középkorból  leszármazó  emlékek  azok :  századok  ham- 
vától befeketítve ;  hajdani  nemzetnagyság  kővévált  tanúi. 

—  Vannak-e  önöknek  is  ily  műemlékeik,  fővárosukban, 
Budapesten  ?  kérdé  Hanna  grófnő. 

—  Nincsenek,  felelt  Incze.  «A  mi  királyi  székvárosunk 
nem  Budapest,  hanem  Székesfejérvár,  s  ott  csak  multunk 
romjai  vannak :  három  korszak  omladékain  épült  fel  a 
negyedik.* 

Végigjárták  a  nevezetes  egyházakat,  Prága  büszkesé- 
geit. Az  ezüstből  kivert  koporsó,  ezüst  őrangyalaival,  a 
márvány  sírboltok,  királyok  ravatalaival,  nem  temették 
el:  élve  tartják  a  multak  iránti  kegyeletet. 

—  Vannak-e  önöknek  ilyen  pompás  egyházaik  ?  Ilyen 
királyi  sírboltjaik  ? 

—  Nincsenek.  A  mi  királyaink  hamvait  kiszórta  kopor- 
sóikból a  barbár  hadviselés,  s  a  mi  ereklyénk  megmaradt, 
az  egyetlen  egy  királyi  jobb  kéz,  a  mit  minden  esztendő' 

ben  egy  napon,  augusztus  20-ikán,  megmutatnak  a  nép- 
nek, annak  bizonyságául,  hogy  a  királyoknak  jobb  kezük 
is  szokott  lenni. 

—  Csitt!  Hátha  valaki  meghallja!     . 

A  séta-út  a  Hradzsinba  visz  föl.  Itt  a  hintót  hátra  kellett 
hagyni.  A  két  úr  a  két  hölgyet  karjára  véve  vezette  végig 
a  palotákból  alkotott  városrészen.  A  hajdani  hussziták,  az 
újabbkori  declaransok  nem  jönnek  itt  szembe  rájuk :  min- 
den ismerős,  a  ki  velük  találkozik,  délutáni  egy  órakor 
«wünsch  wohl  gespeist  zu  habén  »-nel  köszönti  őket.  Csak 
a  kőszobrok  protestálnak  még  itt. 

A  legszebb  kilátás  Prágára  a  Therezia-rend  hölgyeinek 
palota-erkélyéről  nyílik,  melyre  beléphet  mindenki,  a 
magyarázó  házmesternek  fizetett  ötven  krajczár  szabott  díj 
mellett. 

Az  ide  vezető  termek  egyikében  ismét  találkozott  Incze 
azzal  a  mosolygó  arczképpel,  mely  Walterné  albumában 
a  harmadik  helyet  foglalta  el.  Az  eredeti  olajfestmény  itt 
volt.  A  házfelügyelő  újólag  megerősíté  abban  az  ismeret- 
ben, hogy  ez  a  ragyogó  szépségű  hölgy,  azzal  a  koronás 
bársonysüveggel,  a  mi  császárnénk  testvére.  (Mindenki 
tudja,  hogy  Prágának  saját  császárja  is  van,  ki  a  Hrad- 
zsinban lakik.) 

Inczét  megragadta  a  gyönyörű  kilátás  ez  erkélyről  az 
ódon  cseh  fővárosra.  Milyen  magasztos  érzet,  ilyen  szép 
kriptába  eltemetve  lenni ! 

Alig  veszi  észre,  hogy  a  két  hölgy  közül  az  egyiknek  a 
szemébe  köny  tolul,  midőn  az  erkélyről  széttekint.  Az 
Hanna  grófnő.  Miért  keresné  ő  e  könyek  indokát?  úgy 
sem  találná  meg ! 

Csak  akkor  lett  figyelmes  e  könyekre,  mikor  Walterné 
felsóhajtott :  « szegény  Hanna !»  s  aztán  átkarolva  rokonát, 
gyöngéd  erőszakkal  vonta  el  az  erkélyről.  Hanna  ajkaiba 
harap,  hogy  zokogását  elfojtsa,  s  szemei  égnek  a  könyek 
visszatartásától.  így  nem  testvérét  siratja  az  ember,  ha- 
nem saját  magát. 

Vájjon  mi  baja  lehet? 

Ha  ezt  ki  tudná  találni  Incze,  saját  életének  talányát 
oldaná  meg  vele  ! 

—  Milyen  hideg  van  e  termekben !  suttogá  Walterné, 
ideges  borzongással,  mikor  elhagyták  a  Therezia-rend  pa- 
lotáját. 

A  Hradzsin  túlsó  oldalán  megmutatták  Inczének  azt 
a  kis  egyszerű  tanácstermet,  a  melynek  ablakából  a  cseh 
tanácsurakat  a  mélységbe  levetették  s  azok  épen  ma- 
radtak. 

Hanna  grófnő  is  felszökött  ez  ablak  mellvédére  s  tekin- 
tetében az  a  gondolat  volt  olvasható :  ne  kisértenők  meg, 
hogy  lehet  az?! 

Walterné  erősen  fogta  a  kezét.  Nőknek,  a  kik  szenved- 
nek, nem  jó  magasból  alánézni.  A  repülés  vágya  támad 
fel  bennük. 

Inczének  eszébe  jutott  a  dudái  hegyi  út  sziklameredélye. 
No  de  a  sors  nem  ismételi  egy  ember  életében  ugyanazt  a 
történetet  kétszer.  —  «Ez  a  rejtély  nem  te  neked  van  fel- 
adva megoldásra. » 

Pedig  mégis  mindig  azon  törte  a  fejét. 

A  sétakocsizásból  hazatérve,  a  hölg3reket  felkísérték  lak- 
osztályukba, s  aztán  Walter  Leo  Inczével  ismét  visszatért 
a  fogatához,  s  rendre  eljárta  vele  a  hivatalos  helyeket,  a 
hol  Inczének  okvetlen  be  kellett  magát  jelenteni.  Tapasz- 
tala, hogy  Walter  kiséretében  sokkal  gyorsabban  elvégez- 
ték a  dolgát  s  előzékenyebbek  voltak  iránta.  Hanem  azt 
tudtára  adták,  hogy  a  huszonnégy  órája,  mely  a  prágai 
időzésre  kiszabatott,  ma  éjjel  letelik;  tehát  még  az  éjjeli 
vonattal  tessék  odább  utazni.  Egy  rendőrbiztos  kisérni 
fogja  a  magyar  határig. 

Útközben  aztán  prózai  ügyekről  beszélt  vele  a  bankár. 

—  Minő  sikerrel  működött  ön  Kaliforniában  ? 

—  Én  nem  jártam  a  digginsekben  aranyat  ásni. 

—  Azt  gondoltam  is. 

—  Kertészkedtünk   szegény  jó   angyalommal    együtt, 

"Mikor  eljöttünk,  eladtuk  kertünket,  házunkat;  még  van 
belőle  hatezer  dollárom. 

—  Az  tizennégyezer  négyszáz  osztrák  forint  az  agióval. 
S  mit  szándékozik  ön  azzal  kezdeni  ? 

—  Beteszem  a  pesti  takarékpénztárba,  ott  biztos  helyen 
lesz. 

—  Az  igaz,  hogy  a  pesti  takarékpénztárban  az  ön  pénze 
biztos  helyen  lesz ;  de  nem  lesz  a  pesti  takarékpénztár 
betéti  könyve  biztos  helyen,  ha  az  ön  zsebében  lesz.  Ön 
egy  esztendő  alatt  el  fogja  azt  a  pénzt  vesztegetni,  maga 
sem  veszi  észre  :  hogyan  ?  De  én  bizonyosan  tudom.  Három 
dolgot  ismerek :  önnek  a  jellemét,  a  magyar  ember  általá- 
nostermészetét, meg  azta  világot,  a  mibe  ön  most  belemegy. 
Jobb  lesz,  hagyja  ön  itt  a  pénzét  nálam.  Én  először  is  tíz 
perczenttel  fogom  azt  kamatoztatni  minden  koczkáztatás 
nélkül  az  ön  részéről ;  másodszor,  biztosítom  önt  róla,  hogy 
önnek  a  pénze  nem  fog  vendégszerepekre  kéredzkedni. 

—  Köszönöm.  Elfogadom  az  ajánlatot.  De  nagyobb  per- 
czentet  nem  fogadok  el  a  törvényesnél. 

—  Azon  majd  megegyezünk. 

Ebéd  előtt  még  e  prózai  ügyet  egészen  el  lehetett  intézni. 

Ebédnél  ismét  összejött  az  egész  család.  Helene  bárónő- 
nek ma  az  a  különös  szeszélye  volt,  hogy  szüntelen  sírás- 
ban akarta  a  társaságot  tartani.  Minduntalan  olyan  tár- 
gyakra vitte  a  társalgást,  a  mikből  nem  lehetett  könyezés 
nélkül  kiszabadulni.  Ha  Inczéhez  szólt,  annak  megholt 
nejét  hozta  elő ;  elmondatta  magának,  hogy  éltek,  hogy 
küzdöttek  az  élettel  oly  hosszú  ideig  együtt  ?  Hogy  hozta 
el  kis  fiát  magával  a  koporsóban  ?  Ha  pedig  Hanna  gróf- 
nőhöz fordult,  annak  szegény  Henrikről  beszélt,  ki  most  a 
ravatalon  fekszik. 

—  De  kedvesem,  inté  Helenet  Walter  Leo,  te  már  egész 
siralomházat  csinálsz  a  lakománkból ! 

—  Kedveseink  miatt  sírni  gyönyör  ! 

S  ő  úszni  akart  e  gyönyörben  ;  kéjelegni,  duskálkodni  a 
fájdalmakban ;  a  megittasodásig  élvezni  a  könyek  mámo- 

rí  tó  cseppjeit.  Poppseának  nem  voltak  kegyetlenebb  gyö- 
nyörtulzásai. 

A  bankár  házánál  szokás  volt  étkezés  előtt  és  után  asz- 
találdást imádkozni.  A  hölgyek  ájtatos  katholikusok  voltak 
még  hazulról. 

—  Hála  Isten ;  volt  mit  ennünk  —  és  sírnunk  !  Ámen, 
Imádkozok  prózai  humorral  az  ebéd  végeztével  Waltcr 
Leo.  Igazán  mondom,  náthát  kaptam  a  sok  sírástól. 

Ebéd  után  egy  kis  családi  hangverseny  következett. 

Vilmos  előhozta  hegedűjét  s  mostohája  zongorakisórete 
mellett  eljátszott  valami  hosszú  «étude»-öt,  a  mi  bizonyo- 
san igen  szép  lehetett,  de  Incze  nem  értett  hozzá.  Neki  a 
zenéhez  csak  « érzései)  volt,  de  nem  « érzéke*.  Kedélyére 
hatott  a  dallam,  de  nem  a  művészet.  Neki  mindegy  volt : 
Miska  czigány,  vagy  Ole  Bull,  csak  a  nóta  legyen  szép. 

Akkor  aztán  Vilmos  Hanna  grófnőt  kérte  fel,  hogy  üljön 
a  zongorához. 

Hanna  vonakodott.  Hivatkozott  összetört  kedélyére. 

Azután  Helene  is  unszolni  kezdé :  «hát  valami  ünne- 
pélyes komoly  melódiát :  a  mi  vendégünk  kedvéért ! » 

Incze  tisztelgő  fejbólintással  is  csatlakozott  e  kérelemhez. 

Arra  aztán  Hanna  grófnő  minden  tétovázás  nélkül  helyet 
foglalt  a  zongora  előtti  tabouretten  s  csodálatos  szép  haj- 
lékony ujjait  az  elefántcsont-billentyűkön  végigfuttatva, 
elkezdett  egy  szép  ünnepélyes  komoly  melódiát  játszani, 
—  a  kedves  vendég  tiszteletére. 

A  melódia  valóban  igen  szép,  klasszikus  mű :  Haydn 
remeke.  Egy  hymnus,  melynek  magasztos  dallamát  egy 
túlboldog  népnek  kell  énekelni  az  angyalok  zenekísé- 
rete mellett.  A  szövege  így  kezdődik  :  «Gott  erhalte  unsern 
Kaiser». 

Csakhogy  «ez  a  mi  kedves  vendégünk*)  egy  magyar 
forradalmi  ezredes,  a  ki  ezt  a  gyönyörű  néphymnust 
akkor  hallotta  legutoljára,  mikor  a  temesvári  vesztett  csata 
után  a  bástya  fokáról  harsogta  azt  alá  az  osztrák  tábori 
zenekar ;  hirdetve  égnek  és  földnek,  hogy  Magyarország 

elesett !  s  ez  a  «mi  kedves  vendégünk »  most  is  az  útfélen 
elmaradó  sebesülteket,  a  futó  zászlókat,  a  leszerelt  ágyú- 
kat látja  maga  előtt  .  .  .  midőn  ezt  a  melódiát  újra 
hallja. 

Hanna  újra  kezdi  a  dallamot  és  változatokat  játszik 
belőle ;  míg  a  mi  kedves  vendégünk  egyszer  csak  azon 
veszi  észre  magát,  hogy  sebesültek,  ágyúk,  zászlók  helyett 
csak  két  mélabús  szemet  lát  és  tündéri  ujjakat,  a  mik  nem 
is  a  zongorahúrokon,  hanem  emberi  szívek  idegein  ját- 
szanak már. 

Akkor  egyszerre  felvillan  az  a  fátyolozott  fényű  szem- 
pár s  eddig  ismeretlen  tűz  sugárzik  ki  belőle :  a  tündér- 
ujjak  rácsapnak  a  zongorabillentyűkre  teljes  erővel,  szi- 
lajon, s  a  mi  felhangzik  a  lázadó  érczsodronyokból  —  az 
a  Eákóczy-induló. 

A  mi  kedves  vendégünk  aztán  látott  most  már  vil- 
lámló szemeket  is,  meg  villámló  ágyúkat  is ;  lobogó  zász- 
lókat és  lobogó  hajfürtöket  is,  egyszerre  maga  előtt. 

Ekkor  egy  gondolatja  támadt.  Azt  hitte,  hogy  megtalálta 
a  rejtély  kulcsát.  A  titkos  Írásjegyeket,  melyek  nyomán  e 
bámulatos  hölgy  felfoghatatlan  jelleme  olvasható. 

Az  utazás  a  testvér  kíséretében  ...  Az  út  tovább  folyta- 
tása a  szeretett  bátya  borzasztó  halála  után  is  ...  A  büszke 
visszautasító  dacz  s  a  rögtön  rákövetkező  előzékenység, 
midőn  útitársában  a  magyar  forradalmi  vezért  felismeri ; . . . 
a  könyek,  miket  nem  bírt  visszatartani,  midőn  Prágát  maga 
előtt  látja ;  .  .  .  a  néphymnus  és  a  magyar  nemzeti  induló 
egybefüzve  ;  ...  ez  egy  politikai  combinatio  gépezetének 
összeilleszthető  alkatrésze !  Hanna  grófnő  egyike  tán  azok- 
nak a  magasztos  női  alakoknak,  a  kik  egy  nemzet  helyett 
éreznek,  gondolkoznak  és  cselekszenek  ? 

Incze  meg  volt  elégedve  ezzel  a  megoldással.  így  egé- 
szen nemes,  földfelettien  magas  régiókban  marad  a  rokon- 
szenvező szellemek  találkozása.  A  magyar  társadalomban 
és  a  lengyelben  is  s  általában  minden  szerencsétlen  nem- 
zet társadalmában  van  ilyen  nő  sok.  Ez  azokhoz  lesz 

hasonló,  a  kiknek  sorsuk  az,  hogy  imádva  legyenek;  de 
nem  szeretve. 

Ez  a  gondolat  lecsillapítá  lelkét.  Most  már  félelem  nél- 
kül kezet  mert  szorítani  Hanna  grófnéval.  Azt  hitte,  hogy 
megérté  őt.  Nem  látta  benne  többé  a  szép  hölgyet,  csak  a 
cseh  honleányt. 

Ezzel  a  gondolattal  vett  búcsút  tőle. 

S  ez  a  gondolat  nagy  áldás  volt  ránézve. 

Vannak  babonás  emberek,  a  kik  azt  hiszik,  hogy  kedves 
halottaik  láthatlan  szellem  alakban  is  környezik  őket,  s 
nagy  szorongattatások,  kétségek,  töprengések  idején  ha 
hirtelen  egy  szabadító  ötletük  támad,  azt  ők  sugalták  titok- 
teljesen. 

Talán  neki  is  Serena  súgta  ez  eszmét  ? 

Nem  volt  az  igaz;  de  Inczének  jó  volt  azt  hinni, 
hogy  úgy  van. 

Ez  a  csalódás  volt  az  ő  menedéke  ;  mert  azokban  a  szép 
villámló  szemekben  az  ő  végzete  lakik  .  .  . 


ISMÉT  ITTHON. 

Mikor  Áldorfay  Incze  Orsovánál  a  csónakba  lépett,  mely 
az  utolsó  menekülteket  szállítá  a  túlpartra,  kihajolt  a  csó- 
nak párkányáról  s  egy  kavicsot  vett  fel  a  Duna  fenekéről. 
Ez  még  hazájának  egy  darabja  volt.  Ezt  a  kis  gömbölyű 
követ  azóta  mindig  magával  hordozta.  Ezzel  a  kis  kővel 
körüljárta  a  földtekét.  Most  ismét  visszakerültek  együtt : 
a  kő  is,  meg  ő  is.  Vájjon  érzi-e  azt  a  haza,  hogy  hiány- 
zottak  belőle  :  egy  kavics,  meg  egy  ember  ? 

Egy  napot  időzött  Bécsben :  volt  kihallgatáson  a  legma- 
gasabb úrnál,  hódolatát  kifejezni  a  hazatértet  megelőző 
amn estiáért  s  aztán  sietett  Pestre. 

A  határnál  elmaradt  rendőri  kísérete  s  Pozsonynál  már 
új  alakok  foglalták  el  mellette  a  coupéeban  az  ülőhelyeket ; 

minőket   azelőtt  még  sohasem  látott.  Urak  népies  vise- 
letben. 

Azt  a  48 — 49-iki  szabadságharczot  úgy  vítták  végig,  hogy 
az  európai  divatot  megtartották  mellette,  s  a  magyar  nem- 
zeti viselet  csak  mint  egyenruha,  díszöltöny,  vagy  népies 
gúnya  szerepelt  a  maga  helyén  és  emberén.  Most  pedig 
minden  ember  sarkantyút  visel :  mintha  senki  sem  akarna 
infanterista  lenni  többé. 

Hogy  itt  most  már  teljes  szabadság  van,  azt  útitársai 
beszédéből  kiveheté.  Őt  nem  ismerte  senki  s  nem  igen 
törleszkedett  hozzá,  még  egészen  yankeenek  volt  öltözve ; 
bő  zsákkabátban,  magas  czilinderben,  kaucsuk  felczipők- 
ben,  kezében  esernyővel. 

Este  későn,  a  mint  a  vonat  megérkezett,  a  vendéglőből,  a 
hova  megszállt,  egyenesen  sietett  a  képviselői  klubbot  föl- 
keresni. Gondolta,  hogy  ott  régi  ismerősökre  talál. 

A  mint  a  népesebb  utczákból  egy  mellékutczába  betér, 
három  férfival  találkozik  szemközt,  kik  széltiben  elfoglal- 
ták a  járdát. 

Az  egyik  egy  magas,  szikár  alak,  veresrépa  szinű  orral,  s 
villahegyesen  kifent  fenyegető  bajuszszal.  Túri  süvege  fél 
szemére  nyomva;  azon  hatalmas  sastoll;  czifrán  kihányt 
szűre  félvállára  vetve,  s  a  szabadon  maradt  kezében  egy 
hosszú  csati  bot. 

A  másik  férfiúnak  termetéhez  a  legnevezetesebb  contin- 
genst  szolgáltatta  a  has ;  a  jóllét  túlságától  piros  az  arcza, 
s  kövér  tokája  eltakarja  a  selyem-nyakravalót.  Bajusza  fel 
van  kunkorítva,  mint  a  gácsér  farka,  nagy  mesterséggel. 
Melege  lévén,  a  süvegét  a  kezében  hordja,  s  agyarára 
fogott  pipájának  olyan  kurta  szára  van,  hogy  fél  szemét 
behunyva  kell  tartania,  hogy  ki  ne  süsse  a  pipa-kupakkal. 
Fegyvere  nincs  más,  csak  egy  nagy  sallangos  bőrdohány- 
zacskó, de  abban  van  három  font  dohány  beletömve ;  ha 
azzal  valakit  fejbecsap,  hát  az  mehet  magát  beíratni  a 
temetkezési  egyletbe. 

A  harmadik  pedig  egy  kis  tömzsi  ember,  termetéhez 

nem  illő  nagy  fejjel,  melynek  rengeteg  szakálla  a  három 
sor  mellónygombot  eltakarva  tartja;  s  aztán  erre  a  nagy 
fejre  fel  van  téve  valami  olyan  kicsiny  karimájú  kalap, 
mint  egy  palacsintasütő,  s  ehhez  a  kicsiny  emberhez  jár 
egy  olyan  hosszú  és  vastag  csibuk  szár,  mely  lehetne  kozák 
dárda,  meszelő,  és  más  egyéb,  csak  pipaszár  nem. 

Mind  a  három  polgártársnak  igen  széles  kedve  van : 
most  jönnek  ki  a  «kis  pipából*). 

Incze  veszi  azt  észre  s  szépen  a  falhoz  lapulva  igyeke- 
zik mellettük  elsuhanni.  De  veszedelmére  szolgál  felötlő 
idegen  viselete,  a  mit  már  e  délkör  alatt  senki  sem  hord. 
Belébotlanak. 

—  Szervus  czilinder!  dörg  eléje  oroszlánhangon  a 
kövér  termetű  polgártárs. 

—  Üsd  a  fejébe !  kiált  fel  onnan  alulról,  borízű  han- 
gon a  kis  petten  ember. 

A  hórihorgas  nem  szól  semmit,  de  megcselekszi :  olyat 
húzván  Incze  figarójának  a  tetejére  a  csati  bottal,  hogy  az 
menten  összehorpadt. 

«No  ez  szép  üdvözlet,  első  belépésre  !»  gondola  magá- 
ban Incze;  azonban  ő  sem  volt  rest  a  « fogadj  Istennel»  : 
ott  kinn  jól  megtanulta  a  boxolást.  A  jobb  öklével  úgy 
orronütötte  a  hórihorgast,  hogy  az  rögtön  elvesztette  a 
szép  világot  maga  elől ;  a  bal  öklével  felcsapta  a  kis  sep- 
rüszakállunak  az  állát,  hogy  az  azt  hitte,  hogy  most  a  feje 
elrepül  nála  nélkül,  s  egy  harmadik  lökéssel  a  kerekhasú- 
nak tiszteié  meg  teste  legkiválóbb  alkatrészét,  a  mitől  az 
rögtön  leült  a  kőre,  s  egy  miatyánk  hosszáig  nem  tudott 
lélekzetet  venni. 

Azzal  ott  hagyta  őket  és  sietett  tovább. 

Siettében  meggondolta  a  dolgot. 

Bizony  Isten  mégis  annak  a  három  jó  embernek  volt 
igaza.  Ez  a  nemzeti  viselet  a  mi  egyedüli  fegyverünk  az 
idegen  invasio  ellen.  A  hová  a  sarkantyús  lábunkat  letesz- 
szük,  odáig  van  Magyarország.  Nem  akarja  a  világ  meg- 
hallani, a  mi  igazságunk  van ;  tehát  lássa  meg  rajtunk 

gomb,  zsinór  és  toll-alakban.  És  végre  a  nép  tudja  meg  a 
ruhánkról,  hogy  vele  egyenlők  vagyunk,  hogy  nem  aka- 
runk urak  lenni  vele  szemközt :  Amerikában  a  napszámos 
is  városi  divat  szerint  öltözködik;  nálunk  a  mágnás  is 
paraszt  viseletet  hord :  egyre  megy  ki  s  így  is  jól  van. 

Most  már  Incze  nem  a  klubba  sietett  elébb,  hanem  egy 
ruhaárus  boltba,  hogy  átöltözzék  igaz  hazafinak. 

Egy  boltban  lakott  szabó  és  csizmadia.  Mind  a  kettő 
derék  szabadelvű  honpolgár  volt.  Olyan  szépen  felöltöz- 
tették Aldorfay  Inezét,  hogy  maga  is  gyönyörűséggel  néz- 
hetett végig  magán,  mikor  a  tükör  előtt  megállt. 

Mert  szó  a  mi  szó,  a  magyar  viselet  nagyon  szép. 

Most  azután,  hogy  a  váczi-utczán  végigment,  egyszerre 
minden  ember  ismerőse  lett.  Tízen,  húszan  ölelkeztek 
össze  vele,  agyba- főbe  csókolták ;  hét  közül  hatra  nem 
emlékezett ;  de  őt  jól  ismerte  minden  ember;  utolja  felé 
már  tolongás  kezdett  támadni,  a  merre  járt,  s  messziről 
kiabálták,  hogy  «éljen  Aldorfay  Incze  1» 

0  pedig  monda  magában  :  «köszönöm  neked  ezt,  oh  sar- 
kantyús csizmám ! » 

Kégi  honvéd  bajtársak,  új  képviselő  kollégák  körülfog- 
ták, vitték  magukkal  vacsorálni.  Tele  volt  minden  ember 
jó  kedvvel,  dicsőséggel,  arany  reményekkel;  áldomás, 
adoma  folyt  a  poharazás  közben ;  mindannyinak  központja 
Aldorfay  Incze  volt.  0  maga  pedig,  az  ünnepelt  hős,  hall- 
gatag arczczal  ült  a  zajos  társaság  közepett.  Nem  értette, 
hogy  minek  örülnek  olyan  nagyon  s  mit  remélnek  olyan 
hévvel  ?  Nem  értett  belőle  semmit.  Idegen  volt  idehaza. 
Különösen  nyomasztólag  hatott  rá,  hogy  őt  ilyen  nagyon 
ünnepelik.  Hát  már  annyira  megfogyatkoztak  a  nagy 
emberek  Magyarországon,  hogy  egy  harmadrendű  celeb- 
ritás  is  epochát  alkot  a  megjelenésével  ?  De  talán  mindez 
csak  a  viszontlátás  örömeinek  róható  fel  ? 

Erre  a  kétségre  nagyhamar  megkapta  a   választ  Incze. 

Éjfél  körül  lehetett,  midőn  hazakerült  a  távolabbi  ven- 
déglői szállásra.  Készült  levetkőzni, 

Hanem  az  nem  megy  olyan  könnyen.  Azt  a  nynlka, 
sztíktorkú  sarkantyús  csizmát  lehúzni  nem  olyan  tréfa- 
dolog ám,  mint  a  mehádiai  útszoroson  át  egy  menekülő 
dandárt  keresztülhúzni. 

Sehogysem  boldogult  vele.  Hozzá  volt  az  nőve  a  lábához. 
Már  a  famacskát  is  összetörte  a  hasztalan  küzdelemben  a 
csizmájával.  Fogva  volt  benne.  A  csizma  maradt  a  győztes. 

Azonban  a  csizmának  igaza  volt.  S  hogy  azt  le  nem 
tudta  húzni  a  lábáról,  ez  ismét  a  providentiális  esetek 
közé  tartozik.  Mert  a  midőn  már  megadni  készült  magát 
a  leküzdhetlen  végzetnek,  künn  az  utczán  nagy  zajt  hall 
közelíteni,  melyből  nemsokára  felharsan  a  lelkesítő 
Rákóczy-induló  zenéje,  el-elnyomva  ezernyi  éljenkiáltás- 
tól  s  a  házfalakra  veres  tűzfény  vetődik,  mely  bevilágítja 
az  ő  szobáját  is.  Fáklyás  zene  közelít. 

«Most  van  a  szüretjét),  gondola  magában  Áldorfay  Incze 
s  ő  is  felölté  ismét  dolmányát,  hogy  megnézze  —  kivan 
csiságból  —  e  szép  jelenetet.  Az  utcza  megtelt  néppel,  fő 
főt  ért,  volt  ott  háromszáz  fáklya  is,  délczeg  ifjak  kezében 
a  tömegben  félkört  tágítottak  a  fáklyákkal  a  szónokok  szá 
mára,  épen  a  vendéglővel  szemközt. 

Itt  bizonyosan  valami  nagy  celebritás  lakik  alattam  az 
első  emeleten,  gondolámag  ában  Áldorfay  Incze  s  találgatta 
magában,  ki  lehet  az  ?  A  mint  a  nagy  éljenriadalt  még 
hangosabb  « halljuk »  kiáltásoknak  elvégre  sikerült  elcsilla- 
pítani, kiállt  a  félkör  közepére  egy  délczeg  fiatal  polgár,  s 
mondott  egy  hatalmas  szónoklatot  a  megtisztelt  egyéniség- 
hez, ki  nevét  napsugarakkal  irta  fel  hős  tetteiben  a  hsza 
egére ;  s  ki  a  mellett  szintoly  bölcs,  mint  a  milyen  vitéz ; 
s  egyrészt  hivatva  van,  alkotmányunk  hajóját  egy  kezével 
a  békés  kikötőbe  kormányozni,  másrészt  a  másik  kezével 
zászlóinkat  lobogtatva,  tűzön  és  viharon  keresztül  diadalra 
vezetni,  kinek  jelszavát  az  egész  nemzet  várja,  s  a  kit 
követni  fognak  ifjak  és  vének  életbe  és  halálba. 

« Ugyan  ki  lehet  az  a  minden  tekintetben  utolérhetetlen 
nagyságú  férfiú,  a  ki  a  bölcseséget  ós  a  hősi  erényeket 

ennyire  egyesíteni  tudta  magában ?»  gondola  Áldorfai 
Incze  s  maga  is  kíváncsi  volt  megismerni  ezt  az  urat,  s 
várta,  hogy  mikor  jön  elő  valahonnan  a  hozzá  intézett 
üdvözlő  beszédre  megfelelni  ?  De  az  üdvözlött  csak  nem 
állt  elő,  pedig  odalenn  ugyancsak  kiáltozták  már  az  ((éljen- 
nel)) kevert  « hallj  ukot». 

Egyszer  siető  léptek  közelednek  a  folyosón  végig  sar- 
kantyút pengetve,  Incze  ajtaja  felé ;  felnyílik  az,  s  nagy 
robajjal  tör  be  rajta  egy  tizenkét  tagú  küldöttség,  előre- 
bocsátva  a  beköszöntő  éljent. 

Incze  szemközt  találja  magát  az  esteli  rencontre  hősei- 
vel. Legelői  a  hórihorgas,  kinek  még  most  is  félreáll  az  orra 
s  fel  van  dagadva,  mint  egy  uborka,  a  kapott  ökölütéstől. 
A  másik  kettő  is  itt  van. 

Incze  azt  hiszi,  ezek  most  verekedni  jönnek.  De  nem  ám. 
Ragyog  azoknak  az  arcza  az  örömtől. 

—  Hozott  az  Isten,  szeretett  barátom,  nagy  hazámfia! 
Kiált,  karját  nem  birkózásra,  de  ölelésre  terjesztve  szét  a 
hórihorgas.  Tán  nem  is  ismersz  már  ? 

(Hogyne  ismernélek?  gondolta  magában  Incze,  hiszen 
ezelőtt  három  órával  ütöttem  így  félre  az  orrodat.) 

—  Én  vagyok  Sámsoni  Lenczi,  őrnagy,  hajdani  bajtár- 
sad, a  kivel  annyi  csatában  harczoltál  együtt. 

Incze  csakugyan  kezdett  rá  emlékezni,  hogy  látott  valaha 
ilyenforma  nemzetőri  őrnagyot  valami  ütközet  után  tar- 
tott « lakoma  alkalmával)),  ki'«ott»  igen  vitézül  viselte 
magát. 

Ezzel  összeölelte,  csókolta  Inczét,  s  bemutatta  neki  a 
másik  két  urat  is:  a  kis  tömzsi  « Csángó  Náczi»,  a  potro- 
hos pedig  «Ordasy  Miczu».  Az  előbbinek  fel  van  kötve  az 
álla  fehér  keszkenővel :  tán  a  foga  fáj  ? 

Mind  « régi»  jó  ismerősök. 

—  Azért  nem  ismertél  tán  rám,  mert  az  orrom  így  meg- 
dagadt. Hübnere  van  a  dolognak.  Az  este  egy  német  spitzli 
kötött  belénk  az  utczán,  csúfolta  a  kaczagányunkat.  Én 
aztán  jót  húztam  neki  a  csati  bottal  a  czilinderére :  s  arra 


M 

a  spitzli    vaktában     úgy  hozzáütött  az   orromhoz,  hogy 
ilyen  lett  belőle. 

Lenczi  bácsi  ezt  olyan  humorral  adta,  hogy  mindenki- 
nek nevetni  kellett  rajta. 

—  Hát  aztán  a  czilinderes  spitzliből  mi  lett  ?  kérdé 
Incze  malicziával. 

—  Az  meghótt !  felelt  rá  komolyan  Lenczi.  De  csak  ne 
lett  volna  a  félkezem  a  guba  alá  dugva ! 

—  Akkor  kétszer  halt  volna  meg !  tódítá  Incze. 

—  Hanem  hát  már  most  gyere  le  a  tisztelőidhez.  Azt 
hiszik,  hogy  alszol. 

—  Én  ?  Hát  nekem  szólt  a  megtiszteltetés  ? 

—  Hát  ki  a  hét- világ  csodájának  ?  Nem  hallottad  azt  a 
szép  dikcziót  ?  Most  gyere  le  szaporán  !  Azért  jöttünk  depu- 
táczióba,  hogy  levigyünk:  aztán  gyújts  rá  valami  szép 
beszédre. 

—  Hagyjatok  nekem  békét,  szabódék  Incze.  Nincs  én 
nekem  semmiféle  érdemem  a  világon,  a  mivel  erre  az 
ováczióra  rászolgáltam  volna.  Nem  tudok  én  nektek  sem- 
mit mondani. 

—  Csak  te  gyere  le  szaporán.  Majd  súgom  én  ne- 
ked, hogy  mit  mondj !  Majd  a  szádba  adom  én  a  szót 
szépen. 

—  Ejh,  én  nekem  most  nincs  semmi  kedvem  a  szónok- 
láshoz, monda  Incze  boszusan.  Mondjátok  a  tisztelt  polgár- 
társaknak, hogy  lefeküdtem,  el  vagyok  rekedve,  izzadok  : 
nem  mehetek! 

Könnyű  azt  mondani !  de  mikor  az  embert  egyszerre 
csak  megrohanja  orozva  két  markos  legény  kétfelől,  átnya- 
lábolják a  lábszárait,  felkapják  a  levegőbe,  akkor  aztán 
már  négy  lába  van  s  menni  kell,  a  merre  azok  viszik. 
Azok  pedig  leviszik  az  utczára  s  addig  le  nem  eresztik  a 
földre,  míg  a  megtisztelő  közönséget  egy  szép  szónoklattal 
ki  nem  elégíti.  Incze  nem  is  maradt  azzal  adós ;  s  habár 
nem  is  azt  mondta  el,  a  mit  Sámsoni  Lenczi  súgott  volna 
neki  (pedig  az  sokkal  nagyobb  hatású  lett  volna),  de  még 

is  beszélt  annyi  mindenfélét,  a  mi  eszébe  jutott,  hogy  alig 
tudta  végét  szakítani. 

Mikor  aztán  letették  a  földre,  még  egy  ember  nem 
ereszté  el  a  gallérját  a  markából.  Az  egy  ujságiró  volt. 
Arra  ösztönözte,  hogy  adja  oda  neki  a  holnapi  lap  szá- 
mára azt  a  szép  beszédet  —  Írásban. 

Nem  szabadulhatott  meg  tőle,  fel  kellett  őt;  vinnie  a 
szobájába  s  lediktálni,  a  mit  beszélt. 

Egy  nyeresége  mégis  volt  ebből  is.  A  becsületes  riporter, 
látva,  hogy  a  nagy  hazafi  nem  tudja  a  csizmáját  lehúzni 
a  lábáról,  segített  neki  a  keserves  munkában,  melyet 
végre  még  is  csak  a  kivánt  siker  koronázott. 

Inczének  nem  jutott  akkor  eszébe,  mikor  a  hadjárat 
alatt  lerohadt  a  lábáról  a  csizma,  hogy  az  a  hazáért  törté- 
nik ;  hanem  most,  hogy  ezt  a  csizmát  le  kellett  húzni  a 
lábáról,  kezdé  megismerni,  hogy  mi  a  hazaszeretet  ? 

Úgy  hajnal  felé  aztán  hozzájutott,  hogy  lefeküdjék.  De 
még  egy  meglepetés  várt  rá,  mielőtt  a  gyertyáját  elfújja. 
Egyszer  csak  csörren  az  ablak,  s  a  két  üveglapon  keresz- 
tül berepül  a  szobájába  egy  darab  kő  s  odaesik  az  ágyára. 

Ez  az  ellenvélemény ! 

Szép  gömbölyű  kavics  volt,  a  milyen  a  Dunaparton 
terem.  Incze  eltette  azt  emlékül  a  másikhoz.  Van  már 
kettő! 

Alkalmasint  valami  hivatalából  kiküszöbölt  Beamtertől 
jöhetett  ez  a  merénylet ! 

Mi  pedig  azt  hiszszük,  hogy  maga  a  buzgalmas  reporter 
hajította  be  azzal  a  kavicscsal  az  ablakát,  azért,  hogy  más- 
nap megírhassa,  milyen  orsini-bombát  vetettek  be  a  reactio 
zsoldosai  a  nagy  férfiú  hálószobájába;  a  mi  annak  a  hírét 
még  jobban  fogja  növelni  s  személyének  becsét  még  ma- 
gasabbra emelendi  a  közvélemény  előtt. 

Kitelik  tőle ! 

A  HIKESSEG  ATKA. 

Áldorfai  Incze  napról-napra  jobban  tapasztala,  hogy  őt 
idehaza  nagy  embernek  tartják.  El  nem  tudta  gondolni, 
hogy  mi  okot  adhatott  rá  ? 

Egyik  megtisztelés  a  másik  után  érte.  Fényképészek 
állították  camera  obscuráik  elé ,  minden  elképzelhető 
állásban ;  rajzoló  művészek  ültették  le,  életnagyságú  arcz- 
képének  lemásolása  végett.  Egy  faragó  genie  kifaragta  a 
szobrát  körtefából;  egy  lelkes  honleány  domborműben 
idomította  azt  ki  viaszból  s  egy  reményteljes  szabólegény 
kivarrta  azt  egész  alakjában  posztóból.  Egy  esztergályos 
botokat  készített  Incze  fejével  bunkó  helyett;  egy  kar- 
tonfestő zsebkendőkre  nyomatta  a  képét ;  kilencz  újságíró 
kiadta  azt  a  hetilapjában.  írtak  róla  életirást,  novellát, 
költeményt,  soha  meg  nem  történt  kalandokkal  hozva  őt 
kapcsolatba ;  még  színpadra  is  hozták  s  elfoglaltatták  vele 
Buda  várát  lóháton.  Kalapot,  nyakkendőt  készítettek  a  ne- 
vére, rostélyos  sültet  kereszteltek  el  róla.  Meghítták 
keresztapának  új  született  polgártársakhoz,  s  elvitték 
körutakat  tenni  veszélyeztetett  választókerületekbe.  Kapott 
ajándékokat  is  :  díszkardot,  dohányzacskót,  hímzett  sző- 
nyeget, antik  mentekötő  lánczot,  paripát  ós  agarat.  Meg- 
választották keletkező  humanitási  egyletek  elnökükké; 
utoljára  még  egy  hirlapot  is  kapott  ajándékba,  mely  sze- 
rencséjének tartotta,  ha  őt  szellemi  vezérének  nyilvánít- 
hatja. 

Ez  mind  igen  szép  volna,  ha  az  embert  nagy  férfiúnak 
tartják;  bárha  saját  maga  meg  van  is  felőle  győződve, 
hogy  nem  az ;  hanem  nagyobb  baj  az  annál,  hogy  az  em- 
bert egyúttal  gazdag  uraságnak  is  tartják,  mikor  ő  maga 
nagyon  jól  tudja,  hogy  abból  ugyan  semmi  sincs. 

A  nagy  férfiú  szerepe  igen  sok  elkerülhetlen  kiadással 
is  jár. 

Jókai  :   Enyém.  Tied.  Övé.   II  ^ 

Mindazok  a  megtiszteltetések  okvetlenül  vonnak  maguk 
után  valami  viszonzást  is.  Költségbe  kerül  a  klub,  a 
körutazás,  az  egyleti  elnökség,  a  hírlapi  szellemi  vezérség, 
a  komaság,  az  arczképek,  még  a  kapott  ajándékok  is.  Ha 
a  nagy  férfiúnak  valaki  egy  pisztolyt  ajándékoz,  legalább 
is  egy  ágyút  vár  tőle  vissza. 

Még  azok  a  legirgalmasabb  tisztelői,  a  kik  olyan  nagy 
dolgokat  kivannak  tőle,  a  miket  lehetetlen  teljesíteni. 

Eokkant  vitézek  jönnek  hozzá  követelni,  hogy  fizettesse 
ki  nekik  az  országgal  a  49  óta  elmaradt  évdíjaikat.  Csiz- 
madiák, nyereggyártók  bíznak  benne,  hogy  a  magyar  had- 
seregnek kiszolgáltatott  holmiaik  fizetetlen  árjegyzékét  ki 
fogja  egyenlíteni.  Siránkozó  özvegyasszonyok  hozzák 
eléje  dugaszban  tartogatott  magyar  bankjegyeiket,  könyö- 
rögve, hogy  váltassa  be  azokat  más  forgalomban  levő 
pénznemekre.  Nagyérdemű  hazafiak  vezetik  be  hozzá  jól 
készült  fiaikat,  hogy  szerezze  be  őket  valami  hivatalba. 
Pörlekedő  volt  úrbéresek,  és  nemes  atyafiak  mutogatják 
be  neki  zsíros  pörirataikat,  azt  várva  tőle,  hogy  a  sérel- 
mes ítéleteket  majd  megsemmisíti.  Deputatiók  jönnek 
hozzá,  hogy  védelmezze  meg  a  népeket  a  falun  az  adóexe- 
cutió  ellen.  Ezeknek  mind  könnyű  felelni.  (A  «kérvényi 
bizottsághoz*)  utasíttatnak.) 

Hanem  aztán  vannak  igények,  a  mik  elől  becsülettel 
nem  lehet  meghátrálni  s  azok  mind  rátalálnak  Inczére, 
mintha  az  ő  szállásán  adtak  volna  egymásnak  közös  talál- 
kozót. A  kötelességszerű  áldozat  mellett  aztán,  melyhez 
tisztességes  ember  szívesen  szokott  járulni,  jön  egész 
Sisera  hada  az  orczátlan  kéregetésnek  s  az  emberismeret- 
len nagy  férfiú  nem  tud  különbséget  tenni  közöttük. 

Hajh,  mindez  nem  így  volna,  ha  a  jó  gondos  feleség 
megvolna,  a  zsaroló  had  nem  meri  oda  betenni  a  lábát, 
a  hol  asszonyt  érez  a  háznál.  Incze  kész  préda  e  hadnak. 
A  képviselői  napidíj  nem  elég  a  százszájú  polypnak. 

Az  első  negyedév  végével  már  kénytelen  Incze  Walter 
Leónak  irni,  hogy  küldje  meg  a  tőkéje  kamatját;    nem 

bánja  már,  ha  tiz  perczent  lesz  is,  Walter  aztán  küldött 
neki  még  a  jövő  évnegyedre  valót  is. 

Incze  arra  a  gondolatra  jött,  hogy  az  ő  polgártársai  talán 
annak  a  fejében,  hogy  ő  most  jött  Kaliforniából,  azt  hiszik, 
hogy  teleszedte  magát  aranynyal? 

De  bizony  még  annál  is  furcsábbat  hittek  felőle. 

Ki  terjeszthette  el  felőle?  azt  nem  tudni;  de  annyi 
bizonyos,  hogy  általánosan  beszélt  adat  volt  Áldorfayról, 
hogy  ő  Napóleon  herczeg  legbensőbb  megbízottja,  a  kinek 
a  herczeg  százezer  forintot  adott  át,  arra  a  czélra,  hogy 
Magyarországon  propagandát  csináljon.  Azt  is  tudták, 
hogy  minő  furfanggal  csempészte  be  Incze  azt  a  százezer 
forintot  a  határon  ?  ki  árulta  el  azt  az  osztrák  rendőrség- 
nek s  hogy  lett  ez  rászedve  híresen  ? 

Csak  Incze  nem  tudott  felőle  semmit.  0  a  krimi  had- 
járat óta  nem  is  látta  a  herczeget.  Pedig  mennyi  helye 
lett  volna  annak  a  gyönge  százezer  forintnak ! 

Veszedelmes  állapot  valakinek  egy  ilyen  potya  százezer 
forinttal  hirbe  keveredni  ? 

Azokkal  még  kevesebb  baj  van,  a  kik  arra  személyes 
igényeket  támasztanak;  de  sokkal  nagyobb  a  veszedelem 
arról  az  oldalról,  a  hol  a  czélt  magát  veszik  komolyan  s 
várnak  belőle  országdöntő  eredményeket. 

Incze  meg  nem  birta  magának  magyarázni  azt  a  hely- 
zetet, hogy  ő  vele  egészen  komoly,  szilárd  jellemű,  derék 
hazafiak  elkezdenek  messzeható  politikai  és  stratégiai 
tervekről  értekezni;  mintha  azokhoz  az  ő  beleegyezése 
kívántatnék.  Hallgatását,  naiv  tudatlanságát  kiszámított 
titkolózásnak  veszik,  míg  a  vendéglői  közvélemény  fényes 
nappal  népes  utczán,  tele  torokkal  kiáltja  őt  leendő  ve- 
zérének s  üldözi  őt  —  kitüntetéseivel. 

S  ez  a  jó  hír  a  magánéletre  is  kihat. 

Incze  feltűnő  szép,  délczeg  fórfialak.  Nem  több  har- 
minczhat  évesnél.  Most  vesztette  el  a  nejét.  Akad,  a  ki 
a  megszomorodott  özvegy  vigasztalására  gondol. 

Egy   délután   (a  délelőtt  az  országgyűlésé)   két  hölgy 

látogatta  meg  Áldorfai  Inczét  a  lakásán.  Nem  első  esek 
volt  ez. 

A  beküldött  látogatójegyeken  e  két  nevet  olvasá 
Incze  : 

—  Stomfay  Gideonné,  Caesarine,  honvéd  őrnagy  öz- 
vegye. 

—  Stomfay  Fatime  Serena. 

Nagyot  dobbant  rá  a  szive.  Sejtelme  volt. 

Mindig  üldözte  az  a  gondolat,  hogy  most,  mikor  bör- 
tönök, sírok,  és  hivatalbureauk  kiokádják  halottaikat, 
egyszer  csak  Gideon  is  előtte  terem :  s  ha  az  előkerül, 
bizonyosan  országgyűlési  képviselő  lesz  sokkal  szabad- 
elvűbb, mint  ő !  Hogy  fogja  az  őt  majd  a  hazafiúság  és  sza- 
badelvűséi magaslatából  lemennydörögni,  —  a  hátrama- 
radottat ! 

Azonban  hát  Caesarine  « özvegy » ;  ha  ugyan  a  látogató- 
jegyeknek hinni  lehet. 

Sietett  őket  elfogadni. 

Caesarine  és  leánya  a  legutolsó  magyar  divat  szerint 
voltak  öltözve :  az  anya  rókatorkos,  sokpitykés  gyöngyösi 
mentében,  aranycsipkés,  veres  bársonyszalagos  főkötővel ; 
a  leánya  kifűzött  bársony  vállderékkal,  dudoros  csipke- 
ujjakkal,  hímzett  előkötővel,  leeresztett  hajfonatokkal, 
s  fején  gyöngyös  pártával. 

Caesarinenek  még  mindig  voltak  igényei  a  világ  irányában. 
Arcza  még  mindig  eltűrte  a  szépítő  szereket ;  bárha  azon 
szerencsétlen  arczok  közé  tartozott  is,  melyek  olyanok, 
mintha  két  különböző  kölcsönkért  arczból  volnának  össze- 
állítva :  két  egymáshoz  nem  illő  fél.  A  leánya  egy  felserdült 
növendék,  se  gyermek  se  leány  még;  kifejletlen  termet  és 
vonások;  semmit  sem  mondó  tekintet;  csupán  a  két  nagy 
fekete  szem,  hosszú  selyem  pilláktól  árnyazva,  sejteti  az 
egykor  kifejlendő  bűbájt.  Különben  a  tizenhárom  éves 
gyermekek  minden  tulajdonával  felruházva;  ügyetlen  és 
szemérmetes,  vagy  bölcselkedő  és  merész,  érzékeny  vagy 
durczás,  hallgatag  vagy  közbekottyanó. 


Incze  nem  óvhatja  meg  magát  attól,  hogy  keresztleánya 
kezet  ne  csókoljon  neki.  Hiszen  tartozik  vele. 

Leülteti  őket  s  némi  kiváncsisággal  vizsgálja  kereszt- 
kánya  arczvonásait. 

—  Egészen  az  apja  képe!  sipogja  Caesarine.  Szegény 
jó  Gideonomé.  Ilyen  korán  jutott  árvaságra! 

Incze  egy  veres  plajbászt  tartott  a  kezében,  azzal  a 
szándékkal,  hogy  valahányszor  Caesarine  egyet  hazudik, 
mindig  egy  vonást  csináljon  vele  az  előtte  heverő  papirra. 

Tehát  —  Nro  1. 

—  SGideon  csakugyan  meghalt?  kérdezé  Caesarinetól. 

—  Elvérzett  a  hazáért.  A  temesvári  ütközetben  lehelte 
ki  nemes  lelkét  a  dühös  kozákok  dárdáitól  átszúrva. 

Nro  2,  jegyzé  Incze. 

—  S  azóta  kegyed  egészen  magára  van  hagyva  ? 

—  Elhagyva  az  egész  világtól.  Napszámból  tartom 
szegény  gyermekemet. 

Nro  3,  szólt  a  veres  iral. 

—  Mit  tehetek  önök  sorsának  enyhítésére  *? 

—  Egyedül  ön  tehet  és  mindent.  Leányomnak  gyönyörű 
sopran  hangja  van.  Egy  Malibran  rejlik  benne.  De  a 
világ  nem  tekinti  a  tehetséget,  hanem  a  szépséget.  Én  pedig 
úgy  őrzöm  gyermekem  tiszta  erényét,  mint  a  szemem 
fényét,  s  készebb  volnék  neki  vitriollal  ragyákat  festeni 
az  arczára,  hogy  irtózzanak  tőle,  hogysem  elbukni  en- 
gedjem. 

Nro  4. 

—  Én  a  mi  főurainkhoz  fordulni  nem  tudok;  nem 
akarok.  Én  ugyan  személyes  tapasztalásból  nem  ismerem 
őket,  de  a  világ  annyi  rosszat  beszél  felölök. 

Nro  5. 

—  Önbe  van  vetve  egyedüli  reménységünk.  Ön  «nagy 
emberi) ;  egy  szava  mindent  tehet.  Ha  ön  egy  szót  szólna 
gyermekem  mellett  a  nemzeti  szinház  igazgatóságának, 
hogy  vegyék  fel,  bárha  eleinte  csak  az  énekkarba  is,  az 
kétségtelen  sikert  aratna  szamunkra* 

Incze  végre  megunta  a  rovást  jegyezni  s  megígérte, 
hogy  majd  beszélni  fog  a  «comitée»  tagjaival. 

De  Fatimének  nem  engedte  többé  megcsókolni  a  kezét. 

—  Csókolja  meg  tehát  a  homlokát,  szólt  Caesarine, 
hiszen  keresztleánya ! 

Azt  hát  megtette  neki. 

Még  aznap  este  a  casinoban  elő  is  hozta  e  tárgyat  az 
ismerős  «comitée» -tagoknak  s  másnap  Fatime  szerződ- 
tetve volt  a  színházhoz. 

Incze  ugyan  legkomolyabb  képpel  esküdött  rá,  hogy 
neki  legkisebb  köze  sincs  az  egész  leányhoz,  csupán  szép 
tehetsége  végett  szólal  fel,  hanem  azt  bizony  nem  hitte 
neki  senki.  Azontúl  köztudomású  dolog  lett,  hogy  neki  is 
van  valakije  a  színháznál,  a  kit  protegál.  Skandalum  is, 
hogy  eddig  nem  volt. 

Ő  pedig  úgy  elfelejtette  az  egész  leányt  anyjával  együtt, 
hogy  többet  nem  is  kérdezősködött  felőlük. 

Volt  neki  egyéb  dolga,  mint  színházba  járni. 

A  mint  a  halomra  tornyosult  országos  teendők  néhány 
napi  szabad  időt  engedtek  neki,  ezt  arra  használta  fel, 
hogy  leránduljon  választókerületébe,  magát  választóinak 
megmutatni. 

Itt  Pesten  azt  sugdosták  lerándulásáról  (tele  torokkal), 
hogy  a  guerilla-harczot  megy  organizálni  a  Bakonyba. 

Ismét  a  kolostor  volt  szállomáshelye.  Ott  találta  még 
mind  az  öregeket,  s  többeket  hajdani  ifjú  társai  közül,  kik 
együtt  harczolták  vele  a  csaták  végéig  s  mikor  elmúlt  a 
harczok  ideje,  visszatértek  ismét  a  kolostorba,  felvették  a 
skapulárét,  s  miséztek  és  praelegáltak,  mint  azelőtt. 

Incze  még  egyszer  látta  a  kis  szobát,  melyben  hajdan 
lakott,  a  lefüggönyözött  madonnaképet,  melyhez  annyiszor 
imádkozott,  még  egyszer  bejárta  az  emlékezetes  helyeket, 
mikhez  annyi  nehéz  gondolatja  volt  fűzve.  Ez  eszmék 
mind  a  tenger  fenekén  feküsznek  már.  Jobb  lett  volna  tán 
azokat  soha  ki  sem  gondolni! 

A  jámbor  földnépével  érintkezve,  meggyőződött  felőle, 

hogy  az  még  most  is  a  régi:  —  önző  és  áldozatkész, 
panasz  teljes  és  békülékeny,  ragaszkodó  és  ingatag.  Minden 
faluban  tartott  egy  szónoklatot,  néhol  kettőt  is,  a  hol  né- 
metek és  magyarok  laktak  vegyest.  Szekere  tele  volt 
koszorúkkal,  mire  visszatért. 

Mikor  visszakerült  Budapestre,  a  legelső  volt  Sámsoni 
Lenczi,  a  ki  üdvözletére  sietett. 

Elhozta  neki  az  összegyűjtött  hírlapokat  mind,  a  mikben 
*-i  körútjának  diadalai  le  voltak  irva. 

Az  ilyen  előzmény  nagy  következményeket  szokott  maga 
után  vonni. 

A  ki  ennyira  birja  a  nép  kegyét,  arra  nagy  kötelességek 
várnak. 

—  Neked  most  rögtön  el  kell  menned  Mike-Bogyára, 
a  követválasztást  megejtetni.  A  régi  leköszönt,  új  válasz- 
tás lesz. 

—  De  hát  mi  közöm  nekem  Mike-Bogyával  ?  Azt  sem 
tudom,  hol  van  ? 

—  Majd  megtudod.  Együtt  megyünk.  Én  is  veled 
megyek.  Ezt  igy  határozta  a  nemzeti  comitée. 

Sámsoni  Lenczi  maga  nem  volt  képviselő,  de  a  válasz- 
tásoknál döntő  befolyású  egyéniségnek  tartatott.  ítélt  élők 
és  halottak  felett. 

—  S  kit  kell  megválasztani  Mike-Bogyán  ? 

—  Nem  kisebb  embert,  mint  magát  Napóleon  her- 
czeget. 

—  Eredj  már !  ne  csinálj  belőlem  bolondot !  Mi  köze 
Jeremiás  herczegnek  a  magyar  alkotmányhoz  ? 

—  Csak  lassan  a  testtel !  Tudom  én,  hogy  semmi  köze 
sincs  hozzá,  hanem  hát  Mike-Bogyán  a  conservativek  nagy 
erőben  vannak.  Az  oláhság  mind  velük  tart.  Az  ő  jelöltjük 
báró  Schafskopf  nagybirtokos  azon  a  vidéken.  Ezzel  mi 
nem  mérkőzhetünk.  Hanem  ha  egy  olyan  nagy  celebritást 
állíthatunk  fel  ellenében,  mint  Napóleon  herczeg,  azzal  az 
oláhokat  megnyerhetjük,  s  Schafskopf  megbukik  egészen. 

—  De  hát  mi  mit  nyerünk  vele  ?  hiszen  Napóleon  her- 

czeg  csak  nem  jön  mi  nekünk  ide  magyar  képviselői  székei 
elfoglalni. 

—  Azt  bölcsen  tudom  én  is.  Ámde  ha  egyszer  meg  van 
törve  a  jég,  a  többi  magától  jön;  —  ha  egyszer  Schafskopf 
báró  fiascot  csinál,  akkor  aztán  a  leköszönt  Napóleon 
herczeg  helyébe  bizton  felállíthatjuk  a  mi  jelöltünket, 
Kondorossy  Mukit ;  egyedül  maradunk  a  téren. 

Incze  még  szabadkozni  kezdett ;  hanem  aztán  Sámsoni 
Lenczi  annyira  komolyan  fogta,  hogy  át  kellett  látnia,  mi- 
szerint e  megbízást  elfogadnia  a  legszentebb  hazafiúi 
kötelesség.  El  is  ment  Mike-Bogyára  s  nagy  küzdelmek 
árán  megválasztatta  elébb  Napóleon  herczeget  magyar 
képviselőnek  s  a  mint  annak  távirati  lemondása  megér- 
kezett, kitűzte  új  követjelöltnek  Kondorossy  Mukit  és  újra 
végigjárta  ennek  a  zászlóival  a  kerület  falvait. 

Nehéz  munka  volt  ez  !  Napóleon  herczeget  csak  tudta 
még,  a  hogy  tudta,  ajánlani  a  választóknak,  de  Kondo- 
rossy Muki  érdemei  merőben  ismeretlenek  voltak  előtte. 
Egyszer  találkozott  vele  életében  s  akkor  azt  kérdezte  tőle 
az  érdemes  képviselőjelölt,  hogy  « igaz-e,  hogy  a  pesti  kö- 
vetek a  buffetben  az  ülés  alatt  nyers  halikrát  esznek  ?» 
s  miután  ezt  Incze  igenlőleg  bizonyította,  öntudatosan 
monda  rá :  «de  már  mi  csak  maradjunk  a  jó  kassai  son- 
kánál)). Többet  nem  tudott  felőle. 

Hanem  azért  az  ő  ajánlatára  megválasztották  Kondo- 
rossy Mukit  képviselőnek. 

A  diadal  ime  tökéletes  volt. 

Hanem  van  aztán  egy  árnyoldala  a  diadalnak.  Néhány 
nap  múlva  hoznak  Inczéhez  egy  hosszú  árjegyzéket  a 
választási  múlhatatlan  alkotmányos  kiadásokról,  a  mik 
mennek  valami  négy  ezer  forintra. 

Ki  fog  ezeknek  helyt  állani  ? 

—  Bizony,  kedves  czimborám,  mond  Sámsoni  Lenczi, 
ezt  nekünk  kettőnknek  kell  megfizetnünk. 

Incze  nagyon  bámult  erre  a  szóra.  Először  is  nem  ér- 
tette, hogy  mire  lehetett  annyi  tenger-pénzt  kivetni,  a 

midőn  senkit  sem  vesztegettek  meg  a  szavazatáért?  má- 
sodszor pedig  sehogy  sem  ment  a  fejébe,  hogy  miért  kelljen 
ő  neki  két  ezer  forintot  fizetni  a  végett,  hogy  ne  Schafs- 
kopf  báró  egye  a  buffetben  a  kaviárt  zsemlyével,  hanem 
Kondorossy  Muki  a  kassai  sonkát,  eczettel,  paprikával  ? 

Azonban  már  fizetni  kellett.  Incze  nem  tagadhatta  el, 
hogy  ő  volt  a  pártelnök  Mike-Bogyán,  s  ha  nem  tudta 
eddig,  hogy  ez  a  hivatal  együttjár  a  költségek  előterem- 
tésével, hát  már  most  megtanulta.  Még  szerencsésnek 
nevezhette  magát,  hogy  a  megtérítendő  kiadások  halaszt- 
hatóbb  felét  választási  primipilus  társa,  Sámsoni  Lenczi 
elvállalta  magára. 

Kénytelen  volt  Walter  Leónak  írni,  hogy  küldjön  a 
számára  a  tökepénzéből  két  ezer  forintot. 

Igazán  fájt  a  lelke,  mikor  ezt  a  pénzt  kiadta  a  kezéből. 
Mily  sanyarogva  szerezte  ezt  megboldogult  kedvesével 
együtt;  mennyit  kellett  a  szegény  asszonynak  dolgozni, 
hogy  ilyen  két  ezer  forintot  összegyüjtsön  s  mennyi  él- 
vezetet megtagadni  magától,  hogy  a  szerzett  pénz  meg- 
maradjon; s  ezt  ő  most  három  nap  alatt  betöltötte  a 
szomjú  —  homokba  1 

Felfogadta  magában,  hogy  ez  volt  az  utolsó  leczke. 

Dehogy  volt  utolsó. 

Egy  hét  múlva  betoppan  hozzá  Sámsoni  Lenczi  s  min- 
den bevezetés  nélkül  előhúz  a  zsebéből  egy  váltót.  (Nem 
is  szól  többről,  csak  két  ezer  forintról.) 

—  Itt  van  egy  váltó,  kedves  pajtásom ;  én  vagyok  az 
elfogadó,  Kondorossy  Muki  czimboránk  a  kibocsátó :  te 
lészsz  rajta  a  forgató. 

Egész  simán,  mint  a  parancsolat. 

Incze,  mint  afféle  tudatlan  yankee,  a  ki  soha  életében 
nem  látott  másforma  váltókat,  mint  üzletieket,  a  mik 
adósra  és  hitelezőre  vonatkoznak,  a  maga  naiv  észjárásá- 
val azt  gondolta,  hogy  ime,  ez  a  két  derék  ember  most  ő 
neki  a  kifizetett  két  ezer  forintjáért  egy  váltóval  akar  kár- 
pótlásul kedveskedni.  Pontos,  lelkiismeretes  czimborák 

ezek.  Ezt  nem  szabad  visszautasítani.  Tétovázás  nélkül 
ráirta  a  nevét  a  váltó  hátára  forgatmányosnak  s  készült 
azt  a  fiókjába  eltenni. 

—  De  ne  csukd  el  a  fiókodba,  pajtás !  kiálta  rá  Sám- 
soni Lenczi.  Mert  arra  nekem  van  szükségem  ! 

—  Neked  ?  kérdé  elbámulva  Incze. 

—  Nekem  hát.  Én  akarok  erre  kétezer  forintot  kapni 
a  takarékpénztárból. 

—  De  hát  akkor  minek  Írattad  rá  az  én  nevemet  is  ? 
hiszen  én  nem  akarok  pénzt  kérni  a  takarékpénztárból  ! 

—  Hiszen  nem  is  neked  adják  azt,  hanem  nekem. 

—  Neked  ?  Az  elfogadónak  ?  Ezt  én  nem  értem. 

—  Hja,  pajtás,  nálunk  egészen  másforma  váltó-tör- 
vények regnálnak,  mint  arra  ki  Amerikában.  Ez  nálunk 
így  megy. 

—  De  már  most  mégis  az  lesz  belőle,  hogy  tartozom  a 
takarékpénztárnak;  Muki  tartozik  én  nekem;  és  se  én 
nem  láttam  a  takarékpénztár  pénzét,  se  Muki  az  enyimet. 

—  Csak  te  nyugodjál  meg  benne.  Ennek  így  kell  lenni. 
Incze  meg  volt  lepve  a  váratlan  támadás  által,  lefegy- 
verezve és  fogolylyá  téve. 

Mert  a  pisztoly  elé  kiállani  mindennapi  bátorság  dolga  ; 
olyan  vitéz  ember  is  van  elég,  a  ki  az  ágyútelepet  meg- 
ostromolja :  de  ahhoz,  hogy  valaki  meg  merje  mondani  a 
«jó  pajtás »-nak,  hogy  «én  biz  a  te  váltód  hátára  nem 
irom  a  nevemet »,  oly  hősi  elszántság  kívántatik,  a  minő- 
nek példái  csak  nagy  ritkán  vannak  feljegyezve  Magyar- 
ország történetében. 

Incze  nem  bírt  e  rendkívüli  bátorsággal.  Ott  hagyta  a 
nevét  Muki  váltóján. 

Lejáratkor  azután  természetesen  neki  praesentálták  a 
váltót.  Ezt  tudtuk  előre. 

Inczét  már  ez  egészen  kihozta  a  sodrából. 

Azt  hitte,  egészen  igazságos  utat  követ,  a  midőn  azt  kí- 
vánja, hogy  vegyék  meg  az  összeget  az  elfogadón. 

Az  ügyvéd  azt  kérdezte  tőle,  hogy  mit  exeqnálnak  Sám- 

soni  Lenczin  :  az  attilája  gombjait-e,  vagy  a  tajték  pipá- 
ját ?  mert  annak  egyéb  vagyona  nincs. 

Ennek  Amerikában  nagyon  határozott  nevet  adnának: 
nálunk  úgy  hijják,  hogy  gavalléros  tréfa. 

Azonban  Inczének  ezúttal  nem  volt  kedve  gavallért 
játszani.  Jól  van;  ha  az  elfogadó  nem  tud  fizetni,  álljon 
elő  a  kibocsátó:  be  kell  perelni  Kondorossy  Mukit! 

Hallatlan  vakmerőség  pedig  ez.  Beperelni  egy  képvise- 
lőnek a  másikat  váltóügyben !  Hisz  ez  parlament  elleni 
merénylet !  Hisz  ehhez  képest  Guy  Facques  puskaporos 
összeesküvése  még  csak  «kisebb  hatalmaskodás*). 

Az  ítélet  elmarasztaló  volt,  hanem  a  végrehajtásnál 
kiderült,  hogy  Kondorossy  Muki  e  földi  birtoka  annyira 
be  van  már  páczolva  birói  foglalásokkal,  hogy  annak 
már  semmi  újabb  törvényszéki  elmarasztalás  meg  nem 
árthat. 

Aldorfay  pedig  már  akkor  dühbe  volt  hozva  s  nem 
akarta  magát  kinevettetni.  Lefoglaltatá  a  collegájának  a 
képviselői  napidíjait. 

Ez  pedig  már  olyan  merénylet,  a  mire  nincs  elég 
halál,  hogy  azt  kiengesztelje. 

Ez  árulással  rokon  cselekvény  után  menten  tapasz- 
talhatá  Aldorfai  Incze,  hogy  a  vendéglői  közvélemény 
hangulata  egyszerre  hogy  átcsap  ránézve  az  ellenkezőbe. 

Nem  éljenezik  többé  az  utczán;  nem  keresik  a  tár- 
saságát. Megtartják  a  bizalmas  értekezleteket  nála  nélkül. 

Egy  napon,  mikor  a  megszokott  étkezési  tanyára  megy, 
véletlenül  ilyen  discursusnak  lesz  tanuja.  Egy  asztalnál 
ülnek  sokan,  köztük  Sámsoni  Lenczi,  Csángó  Náczi  és 
Ordasy  Miczu.  Nem  veszik  észre  közeledtét  s  Incze  az 
alatt,  míg  felső  kabátját  a  fogasra  akasztja,  kénytelen 
meghallani,  hogy  odabenn  ő  róla  beszélnek. 

—  Pedig  kár  volt  a  «barát»-nak  a  miatt  a  rongyos 
kétezer  forint  miatt  ezt  a  subscust  csinálni;  recseg  Csángó 
Náczi  borizű  hangja,  mert  hiszen  épen  arra  a  czélra 
kapta  Napóleon  herczegtől  azt  a  százezer  forintot .  .  . 

—  Hogy  a  hol  szomjúságban  talál  valakit,  azt  meg- 
itassa, egészító  ki  a  mondatot  kedélyesen  Ordasy  Miczu. 

—  De  iszen  hegedült  arról  a  százezer  forintról  szent 
Dávid ;  szólt  bele  Sámson  Lenczi.  Elkártyázta  azt  a  «barát» 
a  casinóban  az  utolsó  piczuláig. 

—  Különben  sem  kóser  ember  a  «barát»  én  előttem, 
folytatá  a  megjegyzéseket  Miczu;  azt  mondják,  hogy  mi- 
kor audienczián  volt  a  császárnál,  megesküdött,  hogy 
semmi  mozgalomban  sem  fog  részt  venni.  El  is  ájult. 
Azt  mondják. 

—  Én  pedig  bizonyosan  tudom,  szólt  Náczi,  szavahihető 
embertől  hallottam,  hogy  legközelebb,  mikor  odalenn 
járt  a  választóinál,  a  kolostorban  volt  szállva ;  megígér- 
tették vele,  hogy  újra  visszakatholizál  s  kilátásba  helyez- 
ték előtte,  hogy  ha  megint  felveszi  a  papi  csuhát,  hát  meg- 
kapja a  kalocsai  érsekséget. 

—  Dejsz  azt  nem  teszi  a  barát  I  Mert  nem  csak  kártyára 
szokta  ő  elkölteni  Napóleon  herczeg  pénzét :  hanem  annál 
okosabb  dologra  is. 

Ekkor  észrevették  Áldorfai  közeledtét  s  félbeszakították 
a  discursust. 

Pedig  ő  maga  is  szerette  volna  megtudni,  hogy  mi 
lehet  hát  az  az  okosabb  dolog,  a  mire  ő  azt  a  sok  pénzt 
kiprédálja? 

Mire  odaült  az  asztalhoz,  már  akkor  arról  beszéltek, 
hogy  milyen  olcsó  a  repeze,  s  hogy  hullanak  a  birkák. 

Azonban  csak  mégis  megtudta  elébb  utóbb,  hogy  mi  az 
az  ő  okosabb  dolga  ? 

A  kétezer  forintot  meg  kellett  fizetni  s  a  miatt  Incze 
kénytelen  volt  ismét  irni  W  altér  Leónak,  hogy  küldjön  a 
tőkepónzóből. 

A  bankár  elküldte  a  pénzt,  de  a  levele  aljára  ezt  a  sort 
irta  Inczének : 

—  Olyan  sokba  kerül  az  a  kis  énekesnő  ott  a  szín- 
háznál ? 

Inczének  most  nyilt  fel  egyszerre  a  szetne. 

Igaz,  hogy  egyszer  másszor  hol  egy  kis  házbérrel,  hol 
egy  öltözet  ruha  árával  kisegítette  Caesarinet  ós  leányát 
s  azért  meg  volt  az  a  jutalma,  hogy  a  hol  csak  az  utczán 
megkaphatták,  jobbról  balról  kezet  csókoltak  neki  s  az 
arczképét  megkoszorúzott  rámában  tartották  odahaza; 
de  neki  ugyan  még  a  gondolatja  sem  járt  hozzájuk  közel. 

Már  pedig  ennek  a  hírnek  ugyan  jól  ki  kell  harangozva 
lenni,  hogy  egész  a  prágai  Venczel-térig  eljutott. 

Incze  úgy  tapasztala,  hogy  igen  nagy  uzsorát  fizet  attól 
a  perrel  megítélt  pénztől. 

S  elvégre  még  a  pénzt  sem  kapja  meg.  A  következő  hó- 
napban szétoszlatják  az  országgyűlést;  több  napidíj  nem 
adatik. 

Az  eredmény  Inczére  nézve  az  volt,  hogy  szegényebb 
lett  vagyona  egy  harmadával  s  hazafiúi  illusiónak  egész 
összegével. 

Azt,  a  mit  tizenkét  év  előtt  itt  hagyott,  vélte  ismét  itt- 
hon feltalálni.  Nagyot  csalódott.  Mennyivel  jobb  lett  volna 
« otthon »  maradni,  a  kis  kertben,  a  káposztafejek  között; 
azok  megfordítva  tesznek :  gondolkoznak,  de  nem  be- 
szélnek. 

Bizony  nem  is  énekelnek. 

Mikor  az  utolsó  megyei  gyűlést  nem  lehetett  megtar- 
tani, mert  a  megyeház  udvarát  elfoglalta  a  fegyveres 
hatalom,  a  kizárt  alkotmányos  képviselet  ünnepélyes  kör- 
menetben éneklő  végig  az  utczán  a  nemzeti  hymnust,  a 
szózatot. 

Incze  kivonta  magát  közülök.  Keserű  volt.  Hajh  ezelőtt 
tizenkét  esztendővel,  mikor  be  akarták  előttünk  zárni  a 
terem  ajtaját,  nem  mentünk  énekelni,  hanem  a  kardunkra 
csaptunk,  s  azt  mondtuk,  hogy  gyerünk  a  «gyepre!»  (pe- 
dig hó  volt)  aztán  ott  váljék  el,  ki  az  úr  a  háznál! 

Sőt  még  azt  a  vigyázatlanságot  is  elkövette,  hogy  egy 
bajtársának,  a  kit  jóbarátul  ismert,  bizalmasan  elmondá  a 
véleményét  magáról  az  elénekelt  hymnusról ;  hogy  annak 
a  milyen  magasztos  a  szövege,  ép  olyan  gyarló  a  melódiája. 

Kezdődik  az  egy  búcsújáró  dallamon,  mely  lassankint  alá- 
száll  a  kolduló  siránkozásig ;  onnan  egyszerre  minden  ok 
nélkül  felcsap  a  kihívó  tombolásig  s  aztán  végzi  egy  szerel- 
mes népdal  turbékolásával.  Hogy  ennél  mennyivel  kifeje- 
zéstelj esebbek,  a  marsellaiset  nem  is  említve,  a  «Kule 
Britannia»,  meg  a  «Hail  Columbia!*)  sőt  maga  az  orosz 
«Bozse  Czarja  Chrani»  is. 

Ez  azonban  mind  csak  a  melódiára  vonatkozott,  a  mi 
hát  zenészeti  izlés  dolga.  Hanem  másnap  már  minden 
ember  azt  beszélte,  hogy  Áldorfay  Incze  ócsárolta  a  szóza- 
tot s  azt  mondta,  hogy  jobb  volna  nekünk,  ha  az  orosz 
néphymnuszt  énekelnők.  S  Incze  tapasztala,  hogy  a  mint 
végig  ment  az  utczán,  e  naptól  fogva  minden  szembetalál- 
kozó úgy  nézett  rá,  mintha  ő  volna  a  kétfejű  sas. 


A  HANG  A  TENGEK  ALÓL. 

A  magyar  országgyűlés  fel  lett  oszlatva,  az  osztrák  össz- 
alkotmány  kedvéért  Magyarország  kontumacziázva. 

És  ekkor  ismét  volt  egy  történelmi  mozzanat  a  ma- 
gyar nemzet  életében,  mely  nagyszerűségében  ritkítja 
párját.  A  mint  az  osztrák  kormány  a  provisoriumot  kihir- 
dette Magyarországon,  egyszerre  és  azonnal  leköszönt 
hivatalos  állásáról  minden  népválasztotta  tisztviselő.  Va- 
lamennyi municipium  közigazgatási  és  törvénykezési  hiva- 
talnokai üresen  hagyták  helyeiket,  kijelentve,  hogy  a  tör- 
vénytelen kormány  alatt  nem  szolgálnak.  Tízezer  férfi 
egyszerre  egy  akarattal  mondta  fel  a  szolgálatot.  Család- 
apák, a  kiknek  a  hivatal  egyedüli  kenyérkeresetük,  nem 
kérdezték,  miből  fognak  ezentúl  megélni  ?  mentek  más 
szolgálatot  keresni.  Még  a  múlt  kormány  által  kinevezett 
főispánok  is  beadták  a  kulcsot. 

Ezt  a  mozzanatot  különben  csak  azért  volt  szüksé- 
ges felemlítenünk,  hogy  a  mi  barátunk  helyzetét  megvilá- 
gítsuk általa. 

Az  országgyűlés  feloszlatásával  minden  indoka  elmúlt 
az  ő  hazajövetelének.  Mit  keres  ő  most  itten?  Társtalanul, 
hivatástalanul,  reménytelenül  ?  Még  nincs  meghalva  s  mái- 
éi van  temetve. 

Sajátszerű  világ  volt  ez!  Tízezer  ember  egyszerre  ott 
hagyta  hivatalát  s  szaladgált  a  világban  alá  s  fel  más 
munkát  s  állást  keresni;  míg  a  provisorius  kormány  még 
nagyobb  kétségbeeséssel  szaladgált  szerteszét  a  világban, 
másik  tízezer  embert  fogdosni  az  üresen  hagyott  székek 
számára. 

Egy  szép  napon  a  kormányzó  hivatta  magához  Áldorfay 
Inczét. 

Incze  azt  hitte,  hogy  most  kemény  utasításokat  fog 
kapni,  hogy  mint  megkegyelmezett  rebellis  hadvezér  a 
mostani  rendőri  állapotban  mihez  tartsa  magát,  hogyan 
lépjen  ?  nézzen  ?  mit  egyék,  mit  igyék  ?  és  miről  álmodjék  ? 

De  ugyan  megcsalatkozott ! 

Ő  excellentiája  nem  egyébért  hivatta,  mint  csupán 
azért,  hogy  nem  volna-e  kedve  valahol  in  partibus  infi- 
delium  főispánságot  vállalni  ? 

Incze  kereken,  határozottan  és  egész  méltatlankodás- 
sal  utasította  el  magától  ez  ajánlatot. 

No  hát  jól  van.  A  viszontlátásig! 

Visszatérett  elgondolkozott  rajta,  hogy  micsoda  hírben 
kell  ő  neki  itten  állani,  hogy  a  kormányzó  ilyen  ajánlatot 
merjen  vele  szemben  koczkáztatni ! 

Nem  sok  idő  múlva  egy  hajdani  jó  barátja  a  kolostori 
időkből,  ez  idő  szerint  már  magas  állású  főpap,  látogatá 
meg  személyesen  szerény  kis  szállásán. 

Ez  meg  azt  az  ajánlatot  hozta  neki,  hogy  nem  volna-e 
kedve  elvállalni  —  egy  ultramontán  lapnak  a  szerkeszté- 
sét igen  fényes  subventió  mellett  ? 

Ez  már  épen  dühbe  hozta  Áldorfayt.  A  püspöknek  azt 
mondta,  hogy  menjen  a  —  mennyországba  !  s  másnap  va- 
lamennyi hírlapba  beigtatott  egy  következő  tartalmú  hir- 
detményt : 

«Áldorfai  Incze,  volt  honvédezredes,  keres  szolgála- 
tot valamely  intézetnél,  gyárnál,  vagy  magánüzletnél, 
mint  könyvvivő.» 

Ebből  már  most  tudja  meg  a  világ  azt  is,  hogy  ő  sze- 
gény ember,  de  azt  is,  hogy  nem  eladó. 

A  hirdetménynek  nem  maradt  el  a  kivánt  sikere. 

Először  is  az  ilyen  nyilatkozat  rögtön  rehabilitálja  a 
maga  emberét. 

Az  első  hatás  abban  nyilatkozott,  hogy  minden  vidéké- 
ből az  országnak  elkezdtek  neki  pénzt  küldeni,  tíz,  ötven, 
száz  forintokat,  ki  a  maga  nevében,  ki  gyűjtemény  útján, 
ki  meg  névtelenül.  A  nemzet  nem  hagyhatja  azt  a  szé- 
gyent magán  száradni,  hogy  egy  híres  embere  komisz 
munkával  keresse  a  kenyerét. 

Incze  kénytelen  volt  hírlap  útján  nyilatkozni,  hogy  ő 
minden  neki  küldött  pénzt  a  sánta  és  béna  honvédek  között 
fog  kiosztani:  ő,  mint  épkézláb  ember,  munkát  keres, 
nem  alamizsnát. 

Végre  azt  is  megtalálta,  a  mit  keresett. 

Valami  nagyszerű,  nagymérvű,  roppant  horderejű  válla- 
lat volt  keletkezőben  Magyarországon :  olyan  vállalat,  a 
mi  korszakot  alkotni  jött  a  világra.  A  nagy  vállalat  meg- 
indítói felfedezték  Aldorfai  Inczét.  —  Ilyen  ember  kellett 
nekik!  Értekezésbe  bocsátkoztak  vele.  Elmondták  előtte 
tervüket.  Az  kápráztatóan  fényes  volt !  És  azután  felhív- 
ták, hogy  legyen  e  nagyszerű  vállalatnál  —  nem  könyv- 
vezető, de  épen  elnök,  sőt  vezér-igazgató. 

Incze  fejét  egészen  elkábítá  e  fényes  tervezet.  Csalha- 
tatlan volt  annak  minden  számítása.  Olyan  alap,  mely  el 
nem  veszhet,  s  olyan  nyeremény,  mely  mértani  arányban 
fokozódik.  Több,  mint  Kalifornia  bányái !  S  az  elnök  a 
tiszta  nyereményből  két  százalékot  kap. 

Az  elnöki  állás  elnyerése  végett  csupán  tízezer  forint 
áru  részvényt  kell  letenni.  Épen  annyi  tőkepénze  van 
még  Inczének  Walter  Leónál. 

Eögtön  irt  a  prágai  bankárnak,  hogy  küldje  meg  neki 

a  nála  levő  tőkéjét;  azt  is  tndatta  vele,  hogy  mi  terve  van 
ezzel  ?  hogy  elnöke  fog  lenni  egy  nagyszerű  válla- 
latnak. 

A  szerencse  üldözőbe  látszott  őt  venni  ezen  a  napon. 
Este,  a  mint  a  casinóba  fellátogatott,  egy,  a  kormányzóval 
nagyon  bizalmas  lábon  álló  uraság  félrehívta  őt  magához 
a  könyvtárba  (ott  senki  sem  háborgatja  az  embert)  s  azt 
monda  neki : 

—  Te  szépen  kifizetted  ő  excellentiáját  a  múltkor  apró 
pénzzel. 

—  De  hát  ki  beszélt  olyant  én  felőlem  a  kormány- 
zónak .  .  .? 

—  No  no,  nem  beszélt  neki  senki  semmit.  0  excellen- 
tiája téged  rendkívül  nagyra  becsül.  Daczára  a  múltkori 
nyers  visszautasításnak,  folytonosan  figyelemmel  kisér. 
Köviden  a  tárgyra  térve,  azt  óhajtaná  megtudni  tőled, 
nem  volna-e  kedved  elfogadni  —  a  nemzeti  színház  igaz- 
gatóságát ? 

Ha  valami  képes  volt  meghökkenteni  Áldorfay  Inczét, 
úgy  ez  a  kérdés  bizonynyal  az  volt. 

—  Én  ?  a  nemzeti  színház  igazgatója  ?  Hiszen  nem 
értek  én  a  művészethez  semmit. 

—  A  többiek  sem  értettek  ahhoz,  még  is  elvállalták. 
Egy  népszerű  és  derék  ember  kell  az  intézet  élére  s  te  az 
vagy.  Ez  aztán  nem  kormányhivatal;  nem  kerül  a  betöl- 
tése politikai  elváldozatba.  Ez  egy  neutrális  tér  a  nemze- 
tiség előmozdítására.  Gondold  meg  holnap  ilyenkorig  a 
dolgot,  s  ha  ismét  összetalálkozunk  ezen  a  helyen,  akkor 
add  át  majd  a  válaszodat.  Jó  éjszakát. 

Inczcnek  ez  az  ajánlat  már  szeget  ütött  a  fejébe.  Ezen 
az  ajánlaton  már  csakugyan  lehet  gondolkozni.  Mit  kocz- 
káztat  vele  az  ember? 

Másnap  délelőtt  váratlan  látogatásban  részesült.  Caesa- 
rine  tisztelte  őt  meg  leányával  együtt. 

Fatime  most  már  tizennégy  éves  volt.  Arczvonásai  kezd- 
tek némi  kifejezést  felvenni.  Szemeiben  valami  veszedel- 

mes  búskomorság  látszott,  a  mi  rendesen  az  ellenkezőjét 
jelenti  annak. 

Mi  hozta  őket  ide  ?  Az  az  örömhír,  a  mi  a  színház  udva- 
rán elvan  terjedve  :  hogy  Áldorfay  Incze  lesz  színházigaz- 
gatónak kinevezve. 

Mindenki  örül  annak ! 

De  senki  sem  jobban,  mint  keresztleánya ;  ki  mind- 
eddig tehetségei  daczára  háttérbe  volt  szorítva,  eltemetve, 
szándékosan  leorgyilkolva,  minthogy  senkinek  sem  volt 
kegyencze !  Mert  nem  akart  az  erény  útjáról  lelépni.  Őt 
illeti  ezen  általános  örömből  az  oroszlánrész.  A  méltá- 
nyosság napja  ő  reá  is  felvirradna  ez  által. 

Caesarine  rábírta  Fatimét  nagy  biztatások  árán,  hogy 
próbául  énekeljen  el  egy  áriát  Incze  előtt  Lammermoori 
Luciából. 

Incze  kénytelen  volt  elismerni,  hogy  a  hang  elég  friss, 
s  csak  kellő  iskola  kellene  hozzá,  hogy  legyen  belőle 
valami. 

Kezdte  magával  elhitetni,  hogy  ő  ért  ehhez. 

Mikor  védencznői  elhagyták,  komolyan  latra  vetette  a 
dolgot. 

Eendkivüli  idők  rendkívüli  idomításokat  visznek  véghez 
az  emberen.  Senkisem  tudhatja,  hogy  a  fátuma  hova  ve- 
zérli ? 

Minden  pálya  dicső,    ha  belőle  hazádra    derül   fény. 

Ezt  éneklé  már  a  régmúlt  korban  a  költő,  a  mikor  még 
a  hexameterek  divatban  voltak. 

Ez  a  mai  este  döntő  befolyással  fog  lenni  az  ő  sorsára. 

Mikor  már  fel  volt  készülve,  hogy  a  casinóba  in- 
duljon :  a  posta  levelet  hoz  neki,  melynek  borítékján  fel- 
ismeri Walter  Leo  Írását. 

A  bankár  a  küldött  levélhez  mellékelé  a  visszakívánt 
összeg  erejéig  szóló  váltót  a  Rothschild-házra,  kiszámítva 
annak  kamatjait  az  utolsó  félkrajczárig. 

Azonban  a  levelet  magát  is  érdemes  volt  elolvasni,  a 
mely  így  szólt: 

Kodves  barátom. 

Itt  küldöm  önnek  vissza  saját  kívánatára  a  nálam 
letett  összeget.  Abból,  hogy  ön  nem  sajnálta  velem  köz- 
leni jövendő  terveit,  a  mikre  ezt  az  összeget  fel  akarja 
használni,  jogot  hiszek  magamnak  vehetni  arra, 
hogy  megmondjam  önnek  a  véleményemet  őszintén  és 
egyenesen  a  tervezet  felől.  Én  ennek  az  üzletnek  a  fene- 
kén a  legnagyobb  humbugot  látom,  a  mi  valaha  az  ó  és  új 
világban  szinre  hozatott.  Az  elején  nagy  riadallal  fog  az 
megindulni,  fellármázza  az  egész  világot;  magához  ra- 
gadja a  könnyen  hivők  és  hirtelen  gazdagodni  akarók 
minden  tőkepénzét.  Elszédíti  a  fölösleges  pénzzel  soha 
nem  rendelkező,  még  is  mindig  acquirálni  vágyó  kis  birto- 
kosok tömegét;  hanem  a  legelső  rossz  termés  esztendeje 
(az  pedig  az  ön  hazájában  gyakran  fordul  elő)  egyszerre 
halomra  dönti  az  egész  kártyavárat  s  jól  jár,  a  kit  az  egy- 
szerre agyoncsap.  Káprázat  az  egész.  Nem  akarom  önt 
arról  lebeszélni,  hogy  a  pénzét  fektesse  bele.  Az,  ha  elvész 
is:  ön  életrevaló  ember,  megél  a  nélkül.  De  ne  adja  hozzá 
a  nevét !  A  név  a  becsület !  S  az  elveszett  becsületet  ugyan 
nehéz  visszaszerezni.  Ne  kezdjen  ön  olyan  dologhoz,  a 
mit  nem  tanult.  Ha  egy  szamárfejet  akar  ön  lerajzolni, 
elébb  a  rajzmesterhez  kell  mennie  s  a  vonalozáson  kez- 
denie; hát  a  részvény-rajzoláshoz,  azt  hiszi  ön,  kevesebb 
tanulmány  kell  ?  Egy  csizmát  nem  tudna  ön  elkészíteni, 
a  nélkül,  hogy  az  inasesztendőt  kitöltse,  s  a  pénzcsinálás- 
ról  azt  hiszi  ön,  hogy  az  könnyebb  mesterség  ?  óvom  önt, 
mint  jó  barátja,  hogy  ha  önnek  a  becsülete  kedvesebb,  mint 
az  élete,  ne  avatkozzék  a  mi  mesterségünkbe ;  mert  az 
önre  nézve  bizonyos  halál.  Én  kínáltam  önt  egyszer  azzal, 
hogy  jöjjön  hozzám,  tanuljon  bele  ebbe  a  tudományba 
az  én  vezetésem  mellett.  Akkor  még  a  legkedvezőbb  chan- 
ceai  voltak  önnek  arra,  hogy  komoly  üzlet  alapján  szilárd 
vagyoni  állást  szerezzen  magának.  Most  —  nem  újítanám 
meg  önnek  ez  ajánlatomat.  Önből  hiányzik  azóta  valami! 
■ —  Az  a  jótékony  nemtő,  a  ki  az  ön  végzetére  oiy  nagy 


68 

befogással  birt.  —  Kedves  barátom !  Arra  az  emberre,  a 
kit  szinházigaz  gátassal  megkínálnak,  okos  ember  nem 
bizza  az  üzleti  könyveinek  felügyeletét.  Hagyja  ön  veszni 
a  pénzét ;  de  mentse  meg  becsületét. 

Barátja  Walter  Leo. 

E  levél  tartalma  mélyen  elkomorítá  Incze  kedélyét. 
Annyira  hatott  rá,  hogy  nem  ment  ki  a  házból :  otthon 
maradt. 

Különösen  fájdalmas  érzéssel  tölte  el  az  a  mondat : 
Hiányzik  önből  valami !  Az  a  jótékony  nemtő  ! 

ő  érezte  a  legjobban! 

Annyira  hozzá  volt  már  szokva,  hogy  nehéz  válságos 
perczeiben  életének  ezt  a  lelke  jobbik  felét  kérdezze  meg: 
« mit  gondoltál  ki  számomra  ?»  (s  az  mindig  az  igazi  gon- 
dolat volt)  hogy  -most,  midőn  őt  elveszte,  tájékozatlan 
hányódott  a  hullámok  között,  mint  az  árbocztalan  hajó. 

Úgy  volna-e  az,  a  hogy  a  bankár  mondja  ?  Tiszta  igaz- 
ság-e az,  a  mit  ez  üzletember  ama  nagyszerű  vállalatról 
megjósol,  vagy  pedig  csak  egyik  üzemek  irigykedése  a 
másikra  ?  A  jó  barát  hű  figyelmeztetése-e  az,  vagy  csak  a 
lelketlen  contremine  játéka  ?  Igazán  koczkára  van-e  itt 
téve  a  vagyonon  kívül  a  becsület  is  ?  De  még  a  mi  utóbb 
következik !  Szükségképen  el  kell-e  annak  veszni,  a  ki  a 
hazai  művészet  igazgatásába  elegyedik  ?  Az  árboczhoz 
kell-e  kötözni  Odüszszeüszt,  mikor  a  Szirének  énekelnek, 
hogy  el  ne  ragadják  ?  Hát  a  ki  énekel,  az  mind  Szirén  ? 
S  még  Ulysses  sem  bízhatik  magához  ? 

Benyisson- e  a  kitárt  ajtón,  vagy  elfusson  a  küszöbről  ? 

A  hesperidák  arany  almái  kínálkoznak  eléje.  Méreg 
van-e  azokban  belül  ? 

Hajh,  a  ki  ezekre  megtudna  felelni,  a  ki  e  kétségek  kö- 
zepett az  itélő  szót  kimondaná:  «tedd»,  vagy  «ne  tedd», 
az  a  mély  tenger  fenekén  alszik,  s  a  tengerfenéknek  szava 
nincs ! 

De  hátha  mégis  van  ? 

Hátha  az,  a  ki  a  korallgrottában  fekszik  oly  csendesen, 

még  ott  sem  szűnt  meg  szeretni  azt,  a  ki  e  földön  üdve 
volt;  a  kiért  megesküdött,  hogy  olyan  tisztán  fogja  őt 
visszaadni  egykor  az  égben  annak  a  szent  szűznek,  a  ki- 
nek oltárától  elvette  őt  magának,  a  milyen  volt  az  oltá- 
ron belül  ?  Hátha  még  most  is  emlékezik  ez  a  mélyen  alvó 
angyal  szíve  választottára  s  megszólal  hozzá  a  mély  ten- 
ger fenekéről  ? 

Áldorfay  Incze  otthon  maradt  ezen  az  estén ;  nem  ment 
sehová. 

Késő  éjjel  zaklatták  fel  álmából.  Távirat  érkezett  szá- 
mára. 

A  sürgöny  tengeralatti  huzalon  jött  Amerikából. 

Áldorfay  Incze  « ezredes  »-nek  szólt. 

—  Jöjjön,  szolgálatot  vállalni  azon  állam  hadseregé- 
nél, mely  önt  egykor  megszabadította.  Kormány  megbízá- 
sából Sparkins,  ellenadmiral. 

...  Ah !  a  tenger  mélysége  megszólalt ! 

—  Te  szóltál !  Te  küldted  ezt  nekem ! 

Áldorfay  szent  borzadályt  érze  minden  idegeiben,  s- ki- 
tárt karokkal  zárta  keblére  a  láthatatlan  lényt,  a  kinek 
közellétét  el  nem  tagadhatta. 

—  Te  vagy  itt !  Te  vagy  velem  !  Te  viszesz  magaddal ! 
Megnyílt  a  menekvés  útja :  a  becsület  útja,  a  dicsőség 

útja.  A  minek  végén  egy  minden  emberi  szennytől  ment 
isteni  czél  áll  kitűzve:  harczolni  az  emberi  szabadság 
nagy  eszméjeért,  harczolni  egy  dicső  nagy  nemzet  mellett, 
melynek  felséges  dicsvágya  a  rabszolgák  felszabadítása. 

—  Én  újra  «én»  vagyok! 

Ah  minő  boldogság  rátalálni  önmagára !  Megtalálni 
újra  azt  az  embert,  a  ki  egykor  oly  büszke  volt,  s  magára 
ismerni  benne  ismét ! 

Áldorfay  Incze  még  ebben  az  órában  leült  levelet  irni 
Walter  Leónak ;  abban  ez  volt : 

«Jó  barát!  A  küldeményt  köszönöm.  Még  inkább  a 
levelet.  Két  óra  múlva  indulok  Hamburgba,  s  onnan 
Észak-Amerikába,  Lincolnnak  felajánlani  szolgálatomat. 

Ég  áldja  meg  önt  és  szeretteit.  Hálás  barátja  Áldorfay 
Incze. » 

Mással  senkivel  sem  tudatta,  hová  megy  ? 

Másnap  már  üres  volt  a  szobája  s  harmadnap  kereshet- 
ték volna  már  ottan  a  nagyságos  és  kegyelmes  urak,  szép 
asszonyok  és  kisasszonyok  —  ő  már  akkor  a  sík  tengeren 
volt,  útban  a  szabadság  ős  hazája  felé. 

S  ez  valóban  annak  a  műve  volt,  a  ki  a  mély  tenger 
csigái  közt  nyugszik ;  —  az  Alligátor  és  a  Golden  Globe  ta- 
núskodhatnak róla. 


EJSARKI   FÖLFEDEZÉSEK. 

xíldorfay  Incze  ez  újabb  missioját  is  befejezte.  Elkezdve 
a  Pittsburg  Landing  melletti  eldöntetlen  ütközettől,  egész 
Richmond  öt  napig  tartó  ostromáig,  részt  vett  az  Egyesült- 
Államok  titáni  hadviselésében,  s  mint  tábornok  és  dandár- 
vezér végezte  pályáját. 

A  mint  a  nagy  elv  mellett  támadt  polgárháború  be  lett 
fejezve,  az  Egyesült-Államok  szétbocsáták  az  óriási  hadse- 
reget, s  tábornokaikat  egyszer-mindenkorra  kifizették.  Nem 
volt  szándékuk  nagy  katona-államnak  megmaradni. 

Áldorfay  Incze  is  kapott  tízezer  dollárt,  mint  végkielégí- 
tést. 

Most  aztán  ismét  nem  volt  semmi  keresete  az  új  világ- 
ban. 

A  magyar,  még  ha  jó  dolga  van,  sem  tud  véglegesen 
megmaradni  a  külföldön.  Hasztalan  kecsegtetik  becsüléssel, 
szabadsággal,  jóléttel :  ha  meggazdagodik  is,  utoljára  mégis 
csak  hazajön  a  pénzét  elkölteni  s  ha  ott  kinn  családot  szer- 
zett, azt  is  elhozza.  A  mit  a  nemzeti  költő  kimondott  rá, 
hogy  «itt  élned,  halnod  kell!»  vagy  áldás,  vagy  átok  rajta; 
de  teljesül. 

De  mit  is  csináljon  Amerikában  egy  nyugalmazott  tá- 
bornok a  háború  után  ?   a  hol  a  czíméből  nem  él  senki, 

hanem  a  kinek  teszik,  az  czímezheti  magát  tábornoknak  a 
ha  megvesz  a  zsibvásáron  egy  czifra  katonaruhát,  aztán 
lWülhet  benne  egy  kocsira  ;  a  bakra  felültethet  egy  trom- 
bitást és  járhat  utczáról  utczára  ós  hirdetheti  trombita- 
szóval, hogy  « General  Scipio  Africanusw  fogat  húz  fél  dol- 
lárért s  árul  hajkenőcsöt  kopasz  fejek  számára. 

Itt  meg  nem  választják  bankigazgatónak  azért,  hogy  tá- 
bornok volt. 

Anyagi  érdekek  is  szóltak  a  mellett,  hogy  térjen  haza 
Magyarországba.  Volt  tizennégy  ezer  dollár  tőkepénze. 
Amerikában  a  letéteményekért  adnak  három  százalékot, 
Magyarországon  hatot.  S  a  mennyi  búzának  az  ára  Ame- 
rikában tiz  dollár,  annyit  Magyarországon  ötért  adnak. 
(Akkor  így  volt.)  E  szerint  világos,  hogy  ugyanannyi  tőke- 
pénzzel Magyarországon  az  ember  négyszerte  nagyobb 
úr,  mint  Amerikában. 

Az  osztrák  hírlapokból  azt  is  megtudá  bőségesen,  hogy 
idehaza  már  tökéletes  alkotmányos  szabadság  van;  a 
rend  és  béke  helyreállt ;  a  vármegyék  bizalmat  szavaznak 
az  új  kormánynak,  úszik  mindenki  a  boldogságban.  Gon- 
dolta magában :  hogy  a  nemzete  többet  is  talált  bevenni 
az  orvosságból,  mint  a  mennyi  szükséges  s  túlságosan  ki- 
gyógyult eddigi  fájdalmaiból ;  mindenki  megtért,  hát  ő 
minek  daczoljon  odakinn  egyedül  egymagában?  Unta  ma- 
gát odakinn  nagyon.  Idehaza  ha  Összevesz  is  az  ember  egy- 
szer-másszor  a  « barátaival*),  még  is  csak  visszakívánkozik 
hozzájuk,  ha  egyébért  nem :  újra  kezdeni  a  veszeke- 
dést. 

Ha  hinnénk  a  fátumban,  azt  is  feltehetnők,  hogy  van  egy 
nagy  láthatatlan  vegyész,  a  ki  az  emberi  jellemekkel  kí- 
sérleteket tesz.  Sublimálja  egy  férfi  lelkét  egy  asszonyéban 
s  aztán  praecipitál  belőle  egy  jegeczet.  Mi  lesz  belőle? 
Meglehet,  hogy  gyémánt.  Ezzel  nem  éri  be  a  nagy  experi- 
mentator.  Megtöri  a  jegeczet  porrá,  hozzátölti  egy  másik 
nő  kedélyének  befolyását  s  aztán  elnézi,  hogy  megint 
minő  más  jegecz  lesz  belőle? 


Talán  gyöngédebb  reminiscentiák  is  lehettek,  a  mik  In- 
czét  az  óvilágba  visszavonták? 

Három  hét  alatt  aztán,  hogy  nem  volt  rá  többé  szükség 
az  újvilágban,  már  honn  volt  Pesten. 

Három  évig  volt  másodízben  távol,  s  elképzelé  magában, 
mennyit  haladt  azóta  hazája  fővárosa,  mily  élénkség,  moz- 
galom, üzletkedv  pezsg  most  odahaza. 

Az  első  tekintet  meggyőzé  az  ellenkezőről.  Az  utczák 
csendesek  és  üresek;  nincs  semmi  zaj,  tolongás,  mint  első 
hazatértekor  volt.  Tollak,  sarkantyús  csizmák  eltűntek  a 
világról.  Sehol  egy  ismerős,  a  kivel  szóba  állhatna.  Jól 
esnék  most  még  az  is,  ha  Sámsoni  Lenczi  beütné  a  kalap- 
ját s  azt  mondaná:  szervus  czilinder !  Felkeresi  a  hajdani 
« tanyát*),  a  hol  máskor  lesni  kellett  a  később  érkezőnek, 
mikor  ürül  meg  egy  szék  az  étkező  asztalnál  s  a  türelmet- 
len vendégnek  magának  kellett  a  konyhába  kimenni  s  a 
szakácsnét  körülezirógatni,  ha  azt  akarta,  hogy  ma  kapjon 
enni,  ne  holnap,  s  mikor  fizetni  akart,  elébb  minden  szen- 
teket segitségül  kellett  hívnia,  (a  mire  a  magyarban  saját- 
szerű kifejezések  vannak),  hogy  teremtsenek  elő  egy  pin- 
czért,  a  ki  a  pénzt  elvegye !  Most  minden  asztalnál  egy 
szál  ember  ül,  az  is  hallgat,  s  bárom  pinczér  ugrik  az  újon 
érkezőt  elfogadni.  Hová  lettek  a  szokott  czimborák  ?  Ki 
erre,  ki  amarra  !  Falun  lakik  minden  ember. 

Incze  az  első  vacsoráját  Pestre  visszatértekor  egyedül 
költötte  el  a  hosszú  asztalnál  az  arany  sasban. 

Szállásra  is  ott  maradt  aztán.  Máskor  aranyért  sem  le- 
hetett ott  kapni  szobát.  Előre  lefoglalták  a  honatyák  cele- 
britásai  hónapokra  valamennyit. 

Fáklyás  zenét  sem  kapott  most.  Csak  mikor  már  elaludni 
készült,  riasztá  fel  szenderéből  harsány  kiáltás  az  ablaka 
alatt. 

Valaki  azt  kiáltotta  az  utczán,  hogy  « éljen  Garibaldi!)) 
Hanem  aztán  szaladt  is ! 

Incze  aztán  sokáig  eltörte  rajta  a  fejét,  hogy  micsoda 
örömét  elégítheti  ki  valaki  az  által,  hogy  éjfél  után  egy 

órakor  az  üres  utczán  azt  kiabálja,  hogy  « éljen  Garibaldi!* 
b  minő  titkos  okai  lehetnek  arra,  hogy  azután  a  kiáltás 
után  olyan  nagyon  elkezdjen  szaladni. 

Majd  megmagyarázzák  ezt  neki  holnap,  ha  felkel. 

Már  korán  reggel  ott  volt  számára  a  hivatalos  meghívás. 
Ő  excellentiájához.  (Nem  volt  több  excellentiás  urunk 
egynél.) 

No  most  megint  következik  a  főispánsággal  megkinálás ! 
gondola  magában  Aldorfay  s  míg  Budára  felkocsizott,  foly- 
vást azon  törte  a  fejét,  hogy  miféle  indokokat  hozzon  fel 
a  maga  kimentésére,  a  miért  azt  el  nem  vállalhatja. 

0  exczellentiája,  mint  ezt  mindnyájan  tudjuk,  igen  ke- 
délyes ember  volt,  kivált  ha  megharagudott. 

—  No  hát  hol  vannak  a  fegyverek,  a  miket  hozott  ?  .  .  . 
Ez  volt  a  legelső  üdvözlő  szózat,  a  mivel  Aldorfayt  fogadta. 

Incze  egész  jóhiszeműleg  felelte  azt,  hogy  hozott  magá- 
val egy  revolvert,  meg  egy  díszkardot,  a  mit  Chicagóban 
kapott,  sőt  egy  tomahawkot  is,  a  mit  egy  cheeppewas  fő- 
nöktől nyert  kitüntetésül ;  ha  parancsol  vele  ő  excellen- 
tiája, szolgálatára  áll  mind. 

—  Ön  nagyon  tréfás  kedélyben  van,  monda  ő  excellen- 
tiája. Azt  a  tízezer  puskát  kérdezem,  a  mit  Garibaldi  kül- 
dött a  felkelés  szervezésére,  egy  kettősfenekü  hajóban. 
Elhozta? 

—  Hamburgtól  idáig  száraz  földön  utaztam. 

■ —  Ez  száraz  felelet.  Hát  nem  azért  küldték  be  önt, 
hogy  idebenn  a  felkelést  szervezze? 

Áldorfayban  hasonló  sarcasticus  hangulatot  költöttek 
ezek  a  tréfás  vállatások. 

—  Excellentiád  rendőrsége,  úgy  látom,  hogy  még  Napó- 
leonénál is  mindenttudóbb. 

—  Azaz,  hogy  épen  olyan  tökfilkók  ezek  is,  mint  azok, 
ugy-e?  Meglehet.  De  hát  mondja  meg  ön,  igazán,  miért 
jött  haza  ebben  az  időben? 

—  Csupán  azért,  szólt  Incze  jámbor  iróniával,  mert  azt 
olvastam  excellentiátok  valamennyi  hírlapjából,  hogy  ide- 

haza  most  tökéletes  boldogság  van ;  —  én  is  akartam  be- 
lőle részesülni. 

—  A  mi  az  újságainkban  van,  az  igaz ;  hanem  ehhez  a 
nagy  boldogsághoz  az  ön  jelenléte  épen  nem  kívántatik 
meg.  Tudja  ön,  hogy  önnek  a  neve  egy  népdalban  is  elő- 
fordul ? 

—  Nem  vagyok  muzsikális. 

—  Nem  is  a  zenészeti  oldaláról  beszélünk  most ;  hanem 
a  nép  azt  énekli  önről,  hogy  majd  hoz  neki  puskát !  S  a 
mint  azt  meghallják,  hogy  ön  hazajött,  mindenki  azt  fogja 
hinni,  hogy  no  már  most  kezdődik  valami ! 

—  Ez  nem  az  én  dolgom. 

—  Nem  ám,  hanem  az  enyim.  Hát  hogy  mondjak  vala- 
mit :  nem  volna  önnek  ellenére,  ha  a  monarchiának  va- 
lami más  részében  keresnénk  ki  önnek  lakhelyül  valami 
olyan  jó  csöndes  várost,  a  hol  az  embernek  az  ablaka 
alatt  éjjel  nem  kurjongatja  senki,  hogy  « éljen  Garibaldi !» 

—  Bizony  nem  bánom. 

—  Például  Prágát. 

Aldorfay  Inczének  nagyot  dobbant  a  szive. 

0  excellentiája  valószínűleg  észrevette  a  megdöbbenést 
Incze  arczán,  s  a  milyen  nagy  psycholog  volt,  már  épen 
azért  határozottan  rákötötte,  hogy  Prágába  kell  mennie, 
és  «bis  auf  Weiteresw  ott  maradnia.  Hogy  mihez  tartsa 
ott  magát?  azt  majd  a  prágai  rendőrfőnök  tudtára  fogja 
adni.  Azután  ne  bolondozzék.  Innen  pedig  huszonnégy 
óra  alatt  eltisztuljon. 

Incze  tehát  csakugyan  kapott  valamit,  ha  nem  épen  fő- 
ispánságot is.  Internálva  lett  Prágába. 

Kellemetlen  volt  ez  rá  nézve  ?  Talán  ellenkezőleg.  Ha 
saját  magától  függött,  Prágába  soha  .nem  ment  volna. 
Épen  azért,  mert  vonzotta  oda  valami.  E  csábot  kerülte 
lelke  minden  erélyével.  De  most  a  hatalom  kényszerítette 
rá,  hogy  odamenjen,  a  hová  a  szív  dobogása  viszi,  s  e 
kényszerítésben  a  végzetet  vélte  felismerni. 

Hiszen  öt  év  múlt  már  a   borzalmas   hajótörés   óta! 

A  korall-grotta  ezalatt  már  be  is  nőtte  talán  élő  ágaival 
halottait.  Az  állat  növények  gyorsan  építenek. 

Áldorfay  Inczének  első  dolga  volt  Prágában  Walter 
Leót  felkeresni. 

Nagy  oka  volt  neki  megköszönni  azt  a  baráti  figyelmez- 
tetést, a  mi  elutazásának  egyik  indoka  lett.  Az  a  vállalat, 
melynek  élére  akart  ő  azon  időben  állani,  csakugyan  úgy 
járt,  a  hogy  a  bankár  megjósolá;  s  romlása  oly  nagy 
mérvben  hatott  még  a  külföldi  pénzpiaczokra  is,  hogy  azt 
Incze  már  New-Yorkban  megtudta. 

—  Ezentúl  ön  az  én  orákulumom,  monda  Walter  Leó- 
nak s  igen  szépen  felkérte,  hogy  tőkepénzét  vegye  ismét 
kezelése  alá  s  fektesse  be  tetszése  szerinti  papirokba. 

Helene  magán  kivül  volt  örömében,  mikor  Inczét  férje 
bevezette  hozzá.  Hát  még  mikor  megtudta  a  gondviselés- 
nek azon  bölcs  intézkedését,  miszerint  Inczének  el  sem 
szabad  innen  menni,  hanem  itt  kell  maradnia  véghetetlen 
időkig. 

—  Ah,  mennyit  emlegettük  mi  önt  Hannával,  fecsegé  a 
kedves  kis  ideges  asszonyka.  A  míg  a  háború  tartott, 
mindennap  átnéztünk  valamennyi  new-yorki  lapot,  hogy 
nem  találunk-e  valami  hírt  ön  felől  ?  Sokszor  találtunk. 
No  jöjjön,  hadd  lássam,  nem  lőtték-e  el  egyik  kezét,  vagy 
lábát?  Az  nagy  hiba  volna.  Megvan  egészen.  Semmit 
sem  feledett  az  új  világban.  Én  fogadtam  Hannával,  hogy 
ön,  a  mint  vége  van  a  háborúnak,  egy  hónap  múlva 
megint  Európában  lesz.  Megálljon  csak !  Álmodtam,  vagy 
beszéltünk  róla :  hogy  önnek,  ha  visszatér,  Prágába  is 
kell  jönni  ?  Nem.  Hanna  álmodta  azt,  s  ő  mondta  el 
nekem. 

Incze  nem  mert  kérdezősködni  Hanna  grófnőről. 

—  Most  én  annak  az  örömére,  hogy  ön  nálunk  letele- 
pedik, egy  estélyt  fogok  rendezni.  Itt  lesznek  mindazok,  a 
kiknek  ön  felett  hivatalos  tekintélyt  kellene  gyakorolni :  a 
katonai  parancsnokok,  maga  a  rendőrfőnök,  a  pénzvilág 

bárói  s  született  aristocraták,  még  püspökök  is.  Ön  mind- 
azokat le  fogja  győzni  a  legelső  találkozáskor.  Beveszi 
valamennyinek  a  szivét  az  első  rohamra.  Még  a  höl- 
gyekét is ! 

Helene  észrevette  Incze  arczvonásairól,  hogy  az  nem 
nagy  kedvet  mutatott  a  feladathoz. 

—  Hanna  is  el  fog  jönni. 

Ez  egy  kis  változást  idézett  elő  az  arczvonalrnak  con- 
figuratióján. 

—  Azt  nem  is  kell  önnek  mondani,  hogy  a  míg  Prága' 
ban  kell  lennie,  addig  házunkat  mindig  otthonának  te- 
kintse. 

E  naptól  fogva  Incze  és  Leo  tegezni  kezdték  egymást. 

Incze  megjelenését  a  társaságban  egy  körülmény  köny- 
nyítette  meg.  A  mint  legelőször  hivatalosan  bemutatta 
magát  a  rendőrfőnöknek,  ez  azt  kérdezte  tőle : 

—  Minő  viszonyt  akar  ön  saját  maga  irányában  fen- 
tartani?  Akarja-e  becsületszavát  adni  nekem,  hogy  semmi 
olyan  tárgyba  nem  avatkozik,  a  mi  a  rendőrség  ellen- 
hatását hivja  fel  maga  ellen  ?  vagy  pedig  nem  adja  szavát 
semmire ;  hanem  rám  bízza,  hogy  teljesítsem  kötelessé- 
gemet s  vigyázzak,  a  hogy  tudok? 

Inczének  annyival  könnyebb  volt  szavát  adni,  mert 
valóban  semmiféle  titkos  küldetése  nem  volt:  most  jött 
Amerikából ;  még  csak  nem  is  beszélt  senkivel  odahaza, 
sem  megérkezését  nem  tudatta.  (Valljuk  meg  az  igazat: 
idehaza  sem  lett  volna  kivel  összeesküdnie.) 

Azért  bizonyos  lehetett  felőle,  hogy  vigyázni  fognak 
rá !  Hanem  így,  az  adott  szó  szabadalmánál  fogva,  minden 
jó  társaság  nyitva  áll  előtte :  köztudomásúvá  lesz,  hogy 
nem  esik  azoknak  a  kategóriájába,  a  kiket  rendőri  fel- 
ügyelet, hanem  a  kiket  lovagi  adott  szó  tart  itt  fogva  s  ez 
rangot  szerez  neki  a  lovagias  körökben. 

Az  igért  estély  a  Walter-féle  palotában  csakugyan  igen 
fényes  volt.  A  bankár  háza  nemcsak  külső  pompában  volt 
gazdag;  összeköttetései  egyesítek  fényes  termeiben  a  cseh 

magas  körök  legnevezetesebb  sommitásait,  nagynevű, 
születésre,  rangra,  vagyonra  büszke  férfiak  mellett  a  leg- 
válogatottabb hölgykoszorút.  Ennyi  fényes,  magas,  tün- 
déri jelenség  között  fel  kell  tűnni  annak  az  egyszerű 
rendjeltelen  alaknak,  a  ki  a  háziúr  társaságában  vezette- 
tik be  a  fényes  körbe :  az  idegennek. 

Áldorfay  is  tehette  volna  azt,  hogy  felöltse  ez  alkalomra 
amerikai  tábornoki  ruháját;  ez  azonban  nem  lett  volna 
tőle  jó  izlés,  de  choquirozása  a  társaságnak,  s  az  amerikai 
katonaöltönynek  sem  lett  volna  megtiszteltetés  viselője 
kényszerhelyzetében.  Maradt  az  egyszerű  fekete  frakknál. 
Nem  is  volt  szüksége  semmi  küldíszre.  Elég  volt  neki  a 
feltűnésre  férfias  szépsége. 

Délczeg,  martiális  alak  volt,  achillesi  fővel,  melyet  a 
fajjelleg  kiválóvá  tesz  környezői  közül ;  bámulatosan  szép 
magas,  tiszta  homlok,  sűrű  sötét  szemöldök,  mélázó,  okos 
szemek,  komoly,  szép  metszésű  száj :  szakáll,  bajusz,  haj 
rendezésében  semmi  köze  a  művészetnek :  a  természet 
igazította  azt  el  festői  összhangzattá ;  s  az  egész  arczon 
az  a  szelíd  nyugalom,  mely  megóvja  az  idegen  társaságba 
belépőt  a  balogos  ügyetlenségtől,  ép  úgy,  mint,  ellenkező- 
leg, a  hányaveti  bizalmaskodástól. 

Walter  Leo  egymás  után  bemutogatta  vendégét  a  magas 
uraknak  és  úrhölgyeknek.  Egy  ilyen  bemutatás  a  legvál- 
ságosabb óra  az  új  emberre  nézve.  Valódi  rigorosum, 
előre  tudtul  sem  adott  tantárgyakból.  Minden  új  ismerős 
intéz  hozzá  valami  új  kérdést,  a  minek  feleletére  ő  még 
nem  készülhetett  előre.  A  tábornok  a  nagy  amerikai  had- 
járat új  találmányairól,  s  szokatlan  taktikai  modoráról 
beszél  vele ;  a  püspök  Miksa  császár  helyzetéről  a  papi 
párttal  szemben ;  a  financiór  Amerika  államadósságairól ; 
a  sportsmann  utazásairól ;  az  államférfi  a  pártok  állásá- 
ról, és  mind  valamennyi  tapasztalja,  hogy  a  megszólított- 
nak helyes  ismerete  van  a  kérdett  tárgy  felől,  de  azért 
nem  válik  bőbeszédűvé;  megmutatja  oroszlánkörmeit,  de 
nem    karmol    velük.    Hát   még   az  úrhölgyek !  Itt   van 

meg  változatosság  az  első  találkozás  társalgási  themáiban. 
Egyik  sajnálkozva  fogja  fel  helyzetét  s  sympáthiákat  pen- 
get hazája  iránt;  másik  Ígéretet  tesz  neki,  hogy  igen  meg 
fogja  szeretni  Prágát,  ha  egyszer  megismeri ;  tudtára  ad- 
ák,  mennyi  regeszerű  hőstett  és  kaland  forog  már  belőle 
a  közbeszédben ;  enyelegnek  vele,  fenyegetik  az  eddigiek- 
nél veszedelmesebb  ellenséggel.  Eddig  csak  férfiakkal 
harczolt. 

S  valóban  Incze  most  kezdi  észrevenni,  hogy  ő  most 
utott  először  életében  férfibecsének  érvényesítésére. 

Huszonhárom  évet  eltöltött  tanulmánynyal,  zárdai  ma- 
gányban; két  évig  folyvást  hadjáratban  volt,  azután  uta- 
zott, küzdött  az  élet  sanyaraival,  kenyérért  túrta  a  földet, 
íróasztal  mellett  görnyedt,  mások  csatáit  irta  le;  majd 
meg  elkertelte  magát  a  családi  magány  csendes  ligete 
mögé ;  sokáig  gyászolt  egy  lelkéhez  nőtt  kedves  halottat, 
ki  ránézve  egész  világ  volt ;  egy  kis  ideig  politizált,  azután 
megint  hadakozott;  évekig  nem  nézett  más,  mint  férfi 
szemébe,  olyanéba  sokszor,  a  kit  meg  kellett  ölnie.  Hire 
nagy  volt  mint  katonának,  utazónak,  írónak,  pártvezér- 
nek, rebellisnek,  még  mint  kertésznek  is ;  de  épen  a  negy- 
venedik évét  tölte,  mire  eljutott  abba  a  helyzetbe,  hogy 
észrevegyék  benne  azt,  a  mi  mindannál  becsesebb:  a 
férfit. 

Mindenkit  meglepett  gyönyörű  férfialakja.  S  hozzá  az 
a  bűvös  nymbus,  mely  ez  alakot  körülfogta,  az  a  hír, 
hogy  e  daliás  élő  szobor  a  harczisten  kegyencze,  kinek 
nyomában  diadal  jár;  kinek  tekintete  futó  ellenség  látá- 
sát szokta  meg;  kinek  szép  sima  homloka  országokat  fel- 
fordító terveket  forral,  lebocsátott  karjának  csak  egy  fel- 
emelésébe kerül,  hogy  a  hegyeken  az  őrtüzek  kigyuladja- 
nak,  a  Mátrától  a  Vellibitig;  ajkainak  egy  szava  egy  új 
rémkorszak  jelszava  lehet.  S  ez  most  szabadon  jár  a  ma- 
gas társaságban  és  egyetlen  adott  szó  pókfonalával  job- 
ban meg  van  kötve,  mintha  oda  volna  lánczolva  a  Daliborka 
(éhtorony)  boltozatához. 

A  hölgy,  ki  öt  közelíteni  látja,  végigborzad  a  kéj  teljes 
félelemtől. 

És  ő  maga  oly  hideg  marad. 

De  talán  nem  örökké  ?  Talán  mégis  csak  villan  fel  egy 
örömsugár  e  tengercsendes  szemekből,  mikor  azt  az 
ismerős  arczot  megpillantja  maga  előtt,  melyhez  úgy 
vágyott,  s  úgy  félt  közelíteni :  Hanna  grófnőt  ? 

Hanna  is  négy  évvel  lett  idősebb  azóta,  hogy  először 
látta,  de  bájait  csak  fokozta  az  idő.  Valami  nőies  szelíd- 
séget szerzett  azóta,  mely  büszke  szépségének  javára  vált. 

0  is  épen  úgy  kitűnt  egyszerű  viseletével  a  tarka  női 
virágtábla  közül.  Nem  viselt  kivágott  ruhát,  mint  a  töb- 
biek, hanem  egészen  magasat,  nehéz,  habos  sötét  hamu- 
szín selyemhői.  S  ez  öltöny  szabása  is  eltűnt  az  akkori 
divattól.  Hosszú  derék,  mely  a  csípők  körvonalait  is  ki- 
tünteti, kézfejig  érő  s  vállban  dudoros  ujjakkal,  hosszú 
uszály,  mely  festői  redőkben  lapul  a  deli  idomok  körül  ; 
fejét  sem  veszi  ki  szoborszerű  szépségéből  az  akkori 
denevérszárny-idomú  hajkitömés,  haja  egyenesen  fel  van 
fésülve  homlokáról  s  gazdag  tekercseit  gyémánt  diadém 
szorítja  össze.  Azonkívül  semmi  ékszer  rajta :  csupán 
szive  fölött  ragyog  egy  gyémántos  csillagkereszt. 

A  tisztelet,  mely  a  hölgyet  a  társaság  részéről  fogadja, 
bizonysága,  hogy  e  különcz  viselethez  joga  van. 

Mikor  Hanna  grófnő  megpillantja  In  ez  ét,  az  ő  arczát  is 
elönti  a  viszontlátás  örömének  derűje.  Kezét  nyújtja  az 
üdvözlőnek.  (Szintoly  színű  keztyiit  visel,  mint  öltönye  s 
annak  felső  részére  fehérrel  volt  hímezve  a  kettős  sas.) 

—  Tehát  a  hatalomszóra  volt  szükség,  hogy  önt  viszont- 
lássuk Prágában ! 

—  Kellemesebb  büntetést  valóban  nem  lehetett  volna 
rám  kiszabni. 

—  Mégis  szép  öntől,  hogy  ezt  a  helyet  választotta  bör- 
tönének. 

—  Nem  én  választottam  grófnő,  a  véletlen  hozta  így. 

—  Lássa,    ez   nekem   tetszik.   Közönséges    ember   azt 

mondaná :  «én  választottam,  mert  szeretem  a  prágaiakat*. 
S  ez  egy  banális  bók  volna.  De  az  az  őszinte  vallomás, 
hogy  a  véletlen  hozta  így,  megdöbbenést  költ.  Én  a  vélet- 
lent úgy  nevezem,  hogy  «Isten  ujja».  Hívőnek,  babonás- 
nak neveltek.  A  szándékos  látogatás  egy  jószívű  üdvöz- 
letet teremne;  de  a  véletlen  .  .  .  gondolatokat. 

—  Úgy  nagyon  sokszor  fogunk  egy  czél  felé  utazni, 
grófnő ;  mert  a  gondolatok  világa  az  egyedüli  tér,  a  hol, 
ha  kényszerítve  nem  volnék  is,  magamtól  is  szeretek 
kalandozni. 

—  Másként  is  fogunk  sokszor  találkozni ;  én  csaknem 
mindennapos  vagyok  sógorom  házánál  s  hiszem,  ön  sem 
tekinti  itt  magát  többé  vendégnek.  Aztán  tudja  ön,  mit 
fogunk  tenni?  Felveszünk  egy-egy  közös  tárgyat,  a  miről 
nagyon  sokat  lehet  gondolkozni :  s  aztán  viszontlátásunk- 
kor elmondjuk  egymásnak,  hogy  mit  gondoltunk  erről  ? 
Meglássuk,  hogy  a  véletlen  találkoztatja-e  gondolatainkat? 

—  Lemondok  e  reményről  grófnő.  Az  én  gondolataim 
a  földön  járnak,  a  grófnőé  az  égben. 

—  Ki  mondta  ezt  önnek?  kérdé  hevesen  a  hölgy  s 
aztán  elmélázott.  Incze  átérté,  hogy  a  társalgásnak  vége 
van;  bókolt  és  hátravonult  s  aztán  gondolkozott  rajta, 
hogy  mi  oka  lehetett  a  hölgynek  úgy  elkomorodni  azon, 
a  mi  az  ő  részéről  nem  volt  más,  mint  egy  hétköznapi 
bók,  alkalmi  flosculus  alakjába  öntve  ? 

Mikor  Incze  búcsút  vett  a  háziasszonytól,  az  visszatartá 
őt  s  súgva  monda  neki : 

—  Nem  jósoltam- e  meg;  ön  mindenkit  meg  fog  nyerni 
az  első  rohammal,  férfit  és  asszonyt  ?  Vissza  ne  éljen 
diadalával ! 

Másnap  azonban  meglátogatta  őt  Leo,  még  mielőtt 
Incze  megtehette  volna  nála  az  « illemlátogatást)). 

—  Feleségemnek  igaza  van,  monda.  Ma  te  vagy  itt  a 
nap  hőse.  Már  most  határozd  el,  hogy  melyiket  választod  ? 
Akarsz-e  sorban  látogatást  tenni  mindazoknak  a  házainál, 
a  kiknek  tegnap  be  lettél  mutatva?  Abban  az  esetben  azon 

házak  részéről  minden  estélyié  és  mulatságra  meg  leszesz 
híva  s  igen  kellemes  időtöltésed  lesz  Prágában.  Vagy  pe- 
dig otthon  akarsz  maradni  s  abban  az  esetben  senkit  sem 
látogatsz  meg,  nehogy  a  kivételek  által  megsértsd  a  töb- 
bit. Házam  kivétel  rád  nézve;  itt  honn  vagy  s  a  «jour 
fix»-eken  találkozhatol  mindenkivel  s  a  kivel  kedved  van, 
beszélhetsz. 

—  Nagyon  természetes,  hogy  az  utóbbit  választom, 
szólt  Incze.  A  félrevonulás  nemcsak  kedélyemhez,  de  hely- 
zetem természetéhez  is  illik.  A  miatt,  hogy  itt  kell  len- 
nem, duzzogást  nem  mutathatok  azok  előtt,  a  kik  annak 
nem  okai;  de  azt  sem  tehetem,  hogy  örüljek  rajta. 

—  így  jól  van.  Tehát  nem  fogsz  meglátogatni  senkit. 
De  senkit! 

Incze  nem  értette,  hogy  minek  volt  azt  a  « senkit »  két- 
szer is  úgy  megnyomni  ? 

Mintegy  három  hónapot  így  töltött  a  cseh  fővárosban, 
a  hol  egyedüli  élvezet  volt  ránézve  az,  hogy  Walteréket 
meglátogathatta.  Ott  sokszor  találkozott  Hanna  grófnő- 
vel, s  elmondták  egymásnak  gondolataikat. 

Egyszer,  mikor  az  asszonyok  nem  voltak  otthon,  Leo 
magához  hítta  be  Inczét  s  elkezdett  neki  sajátságos 
ügyekről  beszélni. 

—  Te  a  mi  embereink  apraját-nagyját  tökéletesen  meg- 
hódítottad. 

—  Azt  nem  képzelem,  hisz  nem  járok  senkihez,  nem 
beszélek  senkivel,  csak  a  ki  megszólít,  s  azzal  is  csak 
arról,  a  miről  neki  tetszik  beszélni. 

—  Hisz  épen  az  tesz  veszedelmes  emberré,  hogy  drá- 
gán tartod  magadat.  Mindenki  szeretne  belőled  kapni; 
egyik  rokonszenvből,  másik  kíváncsiságból,  a  harmadik 
gyanakodásból.  De  nem  lehet  hozzád  jutni.  Egy  mythos, 
egy  regekör  az  már,  a  mit  a  város  felőled  beszél,  de  te 
nem  beszélsz  magadról  semmit.  A  kik  nálam  egyszer- 
másszor  megfoghatnak,  nem  győzik  magasztalni  rend- 
kívüli tulajdonaidat.  A  férfiak  ismereteidet,  a  nők  szere - 

Jókai  :  Enyc'ra,   Tit;d    öné.   II.  6 

tetreméltóságodat.  Főuraink,  a  kik  maguk  is  mind  utazók, 
roppant  respectussal  viseltetnek  utazási  éleményeid  iránt. 
Tábornokaink  csodadolgokat  tanulnak  azokból,  a  miket 
stratégiai  ismeretből  le  hagysz  faragni  magadról.  A  rendőr- 
főnök, az  elöljárók  tisztelettel  vallják  meg,  hogy  soha 
még  ilyen  rendkivüli  becsületességű  gyanús  személy  nem 
volt  a  felügyeletük  alatt.  Három  hó  lefolytán  se  tőled 
nem  ment  el  innen  levél,  se  hozzád  nem  jött  egy  is. 
Eegulusi  ridegséggel  tartod  meg  szavadat,  mit  ellenséged- 
nek adtál.  A  kik  legjobban  bámulnak,  azok  a  papjaink.  Leg- 
többször azok  szoktak  megszorítani  estélyeimen  egyház- 
politikai dogmai  vitatkozásra  s  csodálkoznak  rajta,  honnan 
veszi  egy  katona,  egy  amerikai,  egy  barbár  azt  a  sokoldalú 
ismeretet  ezen  a  téren,  s  honnan  bir  azzal  az  ügyesség- 
gel, hogy  ismeretei  közlésében  el  nem  árulja  kilétét,  úgy 
hogy  nem  birják  belőle  kivenni,  vájjon  istenfélő  eretnek- e, 
vagy  orthodox  atheista  ?  minthogy  templomba  nem  jársz. 
Azt  senki  sem  tudja,  hogy  valaha  szerzetes  voltál  és 
tanár,  egyedül  én.  Én  pedig  úgy  szoktam  bánni  a  szóval 
is,  mint  a  pénzzel;  csak  a  lejárat  napján  adom  ki,  akkor 
is  csak  úgy,  ha  kérik.  De  a  kiket  legjobban  megigéz  hideg 
nyugalmad :  azok  az  asszonyok.  Barátom,  azok  el  vannak 
általad  ragadtatva. 

—  Hiszen  nem  is  tánczolok  velük. 

—  Hiszen  épen  azzal  igézed  meg  őket.  Előtted  van  a 
szerencse,  válogathatsz  benne.  Én  nem  mondom  neked, 
hogy  már  most  kezdj  el  hát  sorba  udvarolni  valamennyi- 
nek. Hanem  mondok  egy  okos  szót.  Van  a  többek  között 
nekem  egy  szép  kis  unokahúgom.  Kedves  gyermek.  Csupa 
szelídség  és  ragaszkodás.  Anyja  mellett  nőtt  fel  falun. 
Annyi  szelleme  van  épen,  a  mennyi  egy  asszonynál  kel- 
lemetes. Apja  meghalt,  testvére  nincs.  Vagyonuk  tisztes- 
séges, tőkéiket  én  kezelem,  tehát  birtokuk  adósságmen- 
tes. Az  öreg  asszony  olyan,  mint  a  falat  kenyér,  s  nem 
pörlekedő.  Téged  becsülnek,  imádnak.  Nem  kell  hozzá 
egyéb,  mint  a  legközelebbi  estélyen  felkérned  a  leányt 

égy  contratánczra,   s  boldoggá  teszed   vele.   Aztán  tőled 
függ,  hogy  egész  életedre  boldoggá  tedd. 
Incze  mosolygott  s  azt  feleié : 

—  Barátom.  —  Negyven  esztendős  vagyok. 

Ennél  a  szónál  aztán  nem  lehet  tovább  menni.  Ez  a 
Jeges-tenger. 

Leo  nem  szólt  többet. 

Incze  pedig  elgondolkozott  magában,  hogy  vájjon  ezek- 
nek a  dolgoknak,  a  miket  most  Leo  neki  elmondott,  ma 
volt-e  a  lejárati  napjuk  ?  s  ki  kérte  azt,  hogy  ezek  kifizet- 
tessenek ? 

A  negyedik  hónapban,  melyet  Aldorfai  Prágában  töltött, 
nagy  események  történtek  a  kettős  monarchiában.  Az 
összalkotmány  minisztériuma  megbukott  s  vele  együtt  a 
tegnap  még  mindenható  kormányzók  is  eltűntek  a  fel- 
színről. 

Leo  volt  az  első,  ki  e  világrendítő  esemény  hírével 
sietett  Inczéhez  a  börzéről.  (Ott  tudnak  meg  mindent  leg- 
elébb.) Azt  hitte,  nagy  örömhírt  hoz  neki  vele. 

Incze  pedig  erre  a  nagy  hírre  felhúzta  mind  a  két  vál- 
lát s  azt  mondta  a  legnagyobb  flegmával : 

—  Mit  érdekel  ez  engemet  ? 

—  Annyiban  érdekel,  hogy  ezáltal  a  te  száműzetésed  is 
véget  ér. 

Aldorfai  erre  hősi  poziturába  tette  magát  s  magasra 
emelt  fővel  monda : 

—  En  innen  addig  el  nem  mehetek,  a  míg  az  illető 
helyről  fel  nem  oldanak  adott  becsületszavam  alól. 

Incze  azt  várta,  hogy  barátja  e  szónál  bámulattal  fog 
felkiáltani:  «Ah,  ez  már  antik!  Ennyire  rabjává  tenni 
magadat  a  becsületszónak !  s  ha  már  most  történetesen  a 
magyar  tárnokmesternek  eszébe  nem  talál  jutni  hogy 
elődje  valaha  valakit  valahová  internált  s  azt  haza  kellene 
már  hívni,  hát  bizony  itt  rekedsz  Prágában  a  világ  végéig, 
mint  az  egyszeri  tábori  őrszem  a  gyepen,  a  kit  elfelejtet- 
tek felváltani».  De  Leo  nem  mondott  rá  sem  komoly,  sem 

tréfás  észrevételt,  hanem  belenézett  a  szemeibe  merőn, 
mintha  lelkének  a  fenekéig  akarna  hatolni :  úgy,  hogy 
Incze  e  vizsgáló  tekintet  alatt  lassankint  aláhajtotta  büsz- 
kén felemelt  fejét  s  elvégre  ő  fordította  kedélyes  hangu- 
latra a  beszédet. 

—  De  hát  annyira  meguntál  már,  hogy  ki  akarsz  innen 
lökni? 

Walter  Leo  a  finom  világfi  udvariasságának  szine  alatt 
feleié  e  barátian  komoly  szavakat : 

—  Mindig  nagy  örömmel  látlak  nálam,  de  még  nagyobb 
örömmel  látlak  a  magad  helyén. 

Azonban  hát  abban  maradt  a  dolog,  hogy  Aldorfai  itt  ül 
addig,  a  míg  érte  jön  valaki  s  hivatalosan  elrabolja  innen. 

Ez  az  alkalom  sem  váratott  magára  sokáig. 

Az  új  nemzeti  kormány  kihirdette  a  választásokat  az 
országgyűlésre,  s  a  hogy  az  *-apátúr  előre  megmondá :  az 
ő  hívei,  a  kit  egyszer  megválasztottak  képviselőjüknek, 
azt,  a  míg  csak  lélekzetet  vesz,  mindig  meg  fogják  újra 
választani.  Egy  napon  tehát  Walter  Leo  kap  egy  roppant 
nagy,  hosszú  paksamétát  nevére  czímezve,  valahonnan 
Magyarország  közepéből,  s  mikor  azt  felbontja,  előtűnik 
belőle  a  három  fontos  választási  jegyzőkönyve  a  *-i  bizott- 
ságnak, mely,  a  megválasztott  képviselő  lakása  nem  tudat- 
ván, de  Prágában  létele  bizonyos  levén  s  Walterrel  össze- 
köttetése gyaníttatván,  ide  intéztetett.  A  jegyzőkönyv  azért 
volt  olyan  nehéz,  mert  ezúttal  nem  volt  egyhangú  a  vá- 
lasztás. Inczének  ellenlábasa  is  akadt:  Sámsoni  Lenczi,  s 
annak  a  pártja  szavazást  követelt.  Volt  is  huszonkilencz 
szavazójuk,  hanem  azért  végigszavaztatták  Incze  három- 
ezer hivét  két  nap  és  két  éjjel. 

Most  már  tehát  itt  van  az,  a  ki  parancsolja  a  haza- 
menetelt. Leo  legelébb  is  a  rendőrfőnököt  tudósítá  ez 
eseményről :  úgy,  hogy  Aldorfai  előbb  kapta  ő  méltóságá- 
tól a  hivatalos  tudósítást  a  hazájába  visszatérhetési  enge- 
délyről, mint  a  megtisztelő  hazafiúi  megbízás  okmányát, 
a  mit  Leo  személyesen  vitt  el  hozzá. 

Incze  kedvetlenül  veté  le  asztalára  a  kapott  csomagot  s 
azt  monda  : 

—  De  kétíves  barátom,  elég  volt  nekem  egy  sütésből  egy 
lepény.  Nem  fognak  be  engemet  többé  a  taposó-malomba ! 

—  Minő  taposó-malomba? 

—  A  magyar  országgyűlés  csak  egy  taposó-malom, 
melyben  az  ember  hasztalan  lépdel,  előre  nem  halad. 

—  Tehát  te  vissza  akarod  utasítani  megválasztatásodat  ? 

—  Elhatározott  szándékom.  Nem  hiszek  se  magamban, 
se  nemzetemben  többé.  Nem  értem  a  pártok  czéljait,  nem 
a  közönség  kivánságát,  s  nem  látok  semmi  kormány- 
programmot.  Egyik  félt  sem  tudom  őszintén  szolgálni.  Se 
a  megtérőt,  se  a  duzzogót  nem  tudom  játszani.  Jobb  ne- 
kem itt  elfeledve  lennem. 

Walter  Leo  megnedvesíté  egyik  ajkával  a  másikat,  mint 
a  ki  ahhoz  készül,  hogy  nagyon  simán  jöjjenek  ki  száján 
az  elmondandók. 

—  Várj  csak,  kedves  barátom :  üljünk  le  szépen  egymás 
mellé  és  beszéljünk  olyan  dolgokról,  a  mikről  még  eddig 
nem  beszéltünk. 

Azzal  két  széket  egymással  szemközt  tolva,  kényszeríté 
Inczét  olyan  párbeszédre,  a  mely  mellett  az  embernek  ok- 
vetlenül egymás  szeme  közé  kell  nézni. 

—  Hát  legelébb  is  nem  hiszem  én  azt  te  neked,  hogy 
téged  a  hazádban  felmerülő  nagy  változások  ne  érdekel- 
nének, sem  azt,  hogy  te  magadat  oly  kevésre  becsülnéd, 
mintha  otthonléted  semmi  nyomatékkal  nem  birna.  Ha- 
nem teneked  most  épen  egy  nagy  igénypered  van  a 
sorssal ! 

—  A  sorssal  ? 

—  Igen.  Te  azt  követeled  az  Űr  Istentől,  hogy  ő,  a  ki  a 
symmetriát  feltalálta,  s  azt  kristályban,  állati  tagokban  és 
falevelekben  érvényesíté,  az  emberi  sors  intézésében  is 
tartsa  meg  a  symmetriát.  Te  azt  hiszed,  hogy  a  mit  a  sors 
tőled  egy  végzetes  hajótörés  által  elvett,  azt  egy  waggon- 
törés  által  illik,  hogy  visszaadja. 

Incze  elpirult.  Találva  volt. 

—  Nem  a  politikai  émely  tilt  el  téged  a  hazatéréstől, 
kedves  barátom,  hanem  egy  pár  szép  melancholicus  szem, 
s  ha  az  ember  így  együtt  lát  benneteket,  azt  mondja : 
«szép  pár».  A  feleségem  megbolondulna  örömében,  ha  az 
megtörténnék.  Hanem  én  jó  barátod  vagyok,  neked  nagy 
dolgokkal  tartozom.  S  miután  az  Isten  neked  annyi  erélyt 
adott,  hogy  akárki  ellen  a  világon  meg  tudod  magadat 
védelmezni,  nekem  csak  az  a  kellemetlen  feladat  jutott, 
hogy  azon  egyetlen  ember  ellen  vegyem  föl  helyetted  a 
keztyűt,  a  ki  ellen  nem  tudod  magad  védelmezni,  s  ez : 
saját  magad.  Te  nagyon  megcsalod  magadat. 

—  Nem  értelek. 

—  Majd  mindjárt  megértesz.  Elébb  egy  kis  éj  sarki  fel- 
fedezésre viszlek  el  magammal.  Nem  csak  te  csalod  ma- 
gadat, hanem  Hanna  is  —  saját  magát.  Ha  egymást  csal- 
nátok, az  vétek  volna ;  de  hogy  magatokat  csaljátok,  ez 
csak  tudatlanság.  Nos,  jösz  velem  az  éjsarki  felfedezésre? 
Nem  lesz  kellemetes ! 

—  Vogue  la  galére  ! 

—  No  tehát  «all  right».  Ti  azt  hiszitek,  hogy  egymás 
számára  vagytok  teremtve  s  maga  a  sors  is  erőszakosan 
kényszerít  benneteket  egymásévá  lenni.  Arra  a  kérdésre : 
«ki»  ez  a  férfi?  «ki»  ez  a  nő?  megtaláltátok  a  választ. 
Bámulattal  vagytok  eltelve  egymás  iránt  s  igazatok  van. 
Hanem  azt  a  kérdést:  hogy  «mi»  ez  a  férfi?  «mi»  ez  a 
nő?  hasztalan  igyekeztek  sympathiák,  álomlátások  útján 
felfedezni.  Azt  kell,  hogy  valaki  elmondja  nektek :  concret 
alakban.  Kívánod  megtudni  ? 

—  Kérlek  rá. 

—  Tehát  legelébb  is  Hanna  grófnő  azt  tudja  felőled, 
hogy  te  egy  amerikai  nyugalmazott  tábornok  vagy.  Való- 
ságos, igazi  Brigade-General.  Nálunk  az  ilyen  kategória 
emberének  van  öt-hatezer  forint  nyugdíja,  s  azzal  tisztes- 
ségesen meg  lehet  élni  —  Gráczban ;  még  egy  asszonyt  is 
el  lehet  tartani.  Azt  azonban  csak  mi  ketten  tudjuk,  hogy 


87 

az  aranyon  heverő  Amerika  sokkal  takarékosabb,  mint  a 
mi  bankóval  takarózó  Ausztriánk  s  neked,  az  amerikai 
tábornoknak  épen  csak  annyi  vagyonod  van,  hogy  sanyarú 
szükséget  ne  szenvedj  mellette.  Azt  pedig  nem  szabad 
elfecsérelned,  mert  kenyérkereső  pálya  után  járnod  most 
már  nehéz  dolog. 

—  Ez  való. 

—  Azonban  te  meg  másfelől  így  találgattad  a  neked 
feladott  rejtélyt.  Ez  a  Hanna  grófnő,  úgy  látszik,  hogy 
egyedül  áll  a  világban.  Se  anya,  se  testvér,  se  más  afféle 
garde  des  dames  nem  kiséri  sehova.  Tehát  önálló  nő. 
Megjelenése  a  világban  elegáns  és  a  mellett  igénytelen. 
Piperére  nem  ád  semmit.  Ellenben  saját  fogatán  jár,  s  a 
szinházban  tulajdon  páholya  van.  Tehát  tehetős,  és  nem 
fényűző.  Szállásán  soha  sem  voltál,  mivel  nekem  meg- 
ígérted, hogy  « senkit»  sem  fogsz  meglátogatni;  de  annyit 
hallottál  felőle,  hogy  termeit  néha  megnyitja  estélyekre, 
hangversenyekre,  s  ott  elegáns  világ  gyűl  össze.  Mind- 
ezekből azt  kell  következtetned,  hogy  Hanna  grófnő  egy 
önálló  úrhölgy,  ki  vagyonával  szabadon  rendelkezik ;  vagy 
özvegy,  vagy  fiusított  leány.  Grófoknál  ezt  csupán  hallás- 
ból megtudni  igen  nehéz,  miután  ott  a  leány  is,  az  asszony 
is  « comtesse». 

—  Mi  hát? 

—  Egyik  sem. 

—  Nem  nő  és  nem  leány  ? 

—  Valóban  egy  kivételes  lény.  Több  a  semminél  és 
kevesebb  a  valaminél.  Addig  úrnő  csak,  a  míg  rabnő  ma- 
rad. Szabad :  addig,  a  míg  tetszik  neki  fogolynak  lenni. 

—  Érthetetlen  talány !  Kinek  a  rabja  ő  ? 

—  Egy  halottó. 

—  Egy  halotté  ? 

—  De  a  ki  királyné  volt.  Mária  Teréziáé.  —  Még  sem 
érted  ? 

Incze  némán  mutatta,  hogy  «nem». 

—  Emlékezel  arra  a  nagyszerű  palotára  a  Hradzsinban, 

a  melynek  erkélyéről  legelső  ittléted  alkalmával  bámultuk 
azt  a  gyönyörű  panorámát,  a  mit  Prága  és  vidéke  nyújt  ? 
Azt  a  palotát  Mária  Terézia  építteté,  abból  a  czélból,  hogy 
abban  huszonnégy  előkelő  családbeli  kisasszony  találjon 
menhelyet.  Oly  ifjú  úrhölgyek  (csak  18  évestől  24-ig  vé- 
tetnek föl  az  új  védenczek),  a  kik  vagy  árvaságra  jutottak 
s  hires  nagy  nevük  mellett  apáik  vagyonát  nem  örökölték, 
vagy  önkényt  léptek  be  világgyűlöletből,  vagy  szülőik  által 
küldettek  oda,  netaláni  mesallianceok  kikerülése  végett. 
Hanna  grófnő  is  ez  intézet  tagja.  E  rendnek  az  öltözete 
az  a  sötéthamuszin  selyemöltöny,  a  múlt  századbeli  sza- 
bással, a  felfésült  haj,  a  gyémántos  diadém  és  csillag- 
kereszt,  s  a  kettős  sassal  hímzett  keztyűk.  Ennek  a  rend- 
nek a  volt  fejedelemnője  a  mi  császárnénk  nővére,  kinek 
fényképét  nőm  albumában  láttad ;  a  kép  eredetijét  pedig 
ama  nő-asylum  termében. 

—  Tehát  Hanna  apácza ! 

—  Nem  egészen  az.  Alapítványi  hölgy  (Stiftsdame). 
Conventjük  szerzet,  de  nem  köti  őket  hozzá  a  szokott 
szerzetesi  fogadalom.  Ők  nem  fogadtak  sem  engedelmes- 
séget, sem  szegénységet,  sem  hajadonságot.  Dicső  király- 
nénknak czélja  volt  egy  olyan  asszonyi  asylumot  állítani 
fel,  a  honnan  a  tisztességes  világi  örömök  ki  ne  legyenek 
zárva ;  a  hol  a  nemes  leány  úrnővé  lehessen,  úr  nélkül ; 
és  szabadságában  egyedül  a  becsület  és  büszkeség  által 
legyen  korlátozva.  E  rend  hölgyeinek  egyenként  öt-hat 
szobás  lakosztálya  van,  külön  konyhája,  terjes  ellátása, 
saját  fogata  mindegyiknek,  saját  páholya  a  színházban. 
Szabóját,  divatárusnőjét  fizeti  a  szerzet  pénztára.  Ugyan- 
onnan minden  szükségleteiken  felül  kapnak  még  évenként 
két  ezer  ezüst  forintot  gombostűpénzül.  És  rendelkezhet- 
nek idejükkel,  pénzükkel,  mulatságaikkal  szabadon.  Me- 
hetnek estélyekre,  bálokba  s  hívhatnak  magukhoz  társa- 
ságot s  részt  vehetnek  minden  mulatságban,  a  miben 
rangbéli  nők  részt  szoktak  venni. 

—  És  e.  szerint  férjhez  is  mehetnek. 

—  Valóban  azt  is  tehetik.  Csakhogy  erre  ritkán  van 
eset.  Mária  Terézia  védenczei  oly  úrnői  állást  foglalnak  el 
az  életben,  hogy  azt  sem  nekik  elcserélni  nem  lehet  ked- 
vök  egy  szerelmes  ficzkó  szép  szemeiért,  sem  józaneszű 
férfinak  nem  támadhat  kedve  valakit  elcsábítani  közülök, 
hogy  feleségül  vegye,  a  ki  abban  a  perczben,  a  melyben 
férjhez  ment,  elvesztett  mindent,  a  mivel  addig  birt ;  ott 
hagy  palotát,  fogatot,  gyémántokat,  még  a  hamuszín  se- 
lyemruhát is,  a  mire  már  kétszáz  előre  bejegyzett  aspiráns 
várakozik,  ő  pedig  nem  visz  magával  férjéhez  egyebet, 
mint  a  feláldozott  kényelem  és  uraság  felejthetlen  emlé- 
két. —  Kinek  kell  ilyen  hozomány  ? 

—  Te  nem  hiszed,  hogy  lehetnek  nők,  hogy  lehet  « egy 
nő »  a  világon,  a  ki  kényelmet,  fényt  fel  tud  áldozni  szive 
hajlamának ! 

—  A  hol  nőkről  általában  van  szó,  ott  mindent  lehető- 
nek hiszek.  A  hol  azonban  ismerős  emberekről  van  szó, 
ott  inkább  látom  azt,  a  mit  tudok,  mint  a  mit  hiszek. 
S  tudom  azt,  hogy  te  negyven  esztendős  vagy,  Hanna 
grófnő  pedig  huszonnégy. 

—  Oly  nagy  távol  az  ? 

—  Ne  érts  félre.  Előnyösebb  volna  a  helyzet,  ha  az  idő- 
kor távola  még  nagyobb  volna.  Egy  tizenhét-tizennyolcz 
éves  leány,  a  ki  akkor  jött  ki  a  növel déből,  inkább  oda- 
tapadna hozzád  s  boldog  lenne  veled :  de  egy  huszonnégy 
éves  szűznek  már  lehetetlen,  hogy  ábrándja  ne  legyen. 
S  az  eszménykép  a  legveszedelmesebb  vetélytárs.  Az 
rosszabb,  mint  egy  igazi  szerető.  Nem  lehetetlen  ugyan  a 
diadal.  De  egy  negyven  éves  férfinak  egy  huszonöt  éves 
eszményképet  kivetni  a  nyeregből  —  mindig  pyrrhusi  győ- 
zelem. Ha  özvegy  volna  a  nő,  nem  félhetnél  elődöd  árnyé- 
kától :  a  megboldogult  férjnek  voltak  hibái,  s  azokat  is- 
merték. De  az  ábrándképnek  csak  erényei  vannak.  De 
legnagyobb  akadály  köztetek  a  te  saját  kedélyed.  Te  mé- 
lyen tudsz  érzeni,  akárhogy  titkolod.  Azt,  a  mit  elvesztet- 
tél, elfelejteni  nem  tudod  soha.  S  ez  az  emlék  nem  fogja 

engedni,  hogy  boldog  légy.  Kapsz  egy  büszke  nőt :  a  ki 
igaz,  hogy  hű  lesz  hozzád,  becsületedet  ridegen  megőrzi, 
de  a  ki  mindig  fölötted  fogja  hordani  a  fejét  s  minden  nap 
eszedbe  juttatja  azt  a  másikat,  a  kinek  minden  gondolatja 
te  voltál,  a  ki  csoda  és  tünemény  volt,  a  mit  te  megszo- 
kott dolognak  vettél.  A  halottak  boszút  tudnak  állani 
magukért  azokon,  a  kiket  szerettek.  Ti  sohasem  lesztek 
igazán  egymásé :  közöttetek  fog  ülni,  lebegni,  ha  asztal- 
hoz ültök,  ha  karöltve  jártok,  ha  egymás  mellett  nyugosz- 
tok,  örökké  ez  a  két  hidegítő  alak :  a  nőnek  a  légben  el- 
tűnt eszménykép,  a  férjnek  a  tengerben  eltűnt  valóság. 
Nagy  baj,  hogy  a  halottak  nem  beszélhetnek.  Azaz  tán 
beszélnek,  de  mi  nem  halljuk.  Van  módja  talán  annak  is. 
Magadra  hagylak.  Kisértsd  meg  őt  magad  elé  idézni.  Vedd 
elő  arczképét,  nézz  reá  hosszasan ;  hívd  emlékedbe  alak- 
ját, tetteit,  szavait ;  idomítsd  át  lelkedben  egy  élő  alakká 
s  beszélj  vele.  0  most  már  rád  nézve  egy  szent,  egy  test- 
vér, egy  csillag.  Kérdezd  meg  ezt  a  csillagodat.  Meglásd, 
felelni  fog  neked. 

Áldorfai  némán  megszorítá  Walter  Leo  kezét  s  szemei 
tele  voltak  könynyel.  Az  idézett  túlföldi  lény  már  ott  volt 
mellette. 

Walter  Leo  sietett  őket  « magukra*  hagyni. 


«NEVER  MORE.-    SOHA  TÖBBE. 

Egy  óra  múlva,  hogy  Leo  eltávozott  Inczétől,  következő 
tartalmú  levelet  kapta  tőle  : 

« Köszönöm  baráti  részvétedet.  Már  irtam  az  elnök- 
nek, hogy  a  megválasztatást  elfogadom.  Ma  és  holnap 
végzem  a  bucsúlátogatásokat  ismerőseinknél)). 

Leo  visszairt  neki : 

«Örülök  rajta,  hogy  az  éj  sarki  fölfedezésnél  megtalál- 
tam számodra  a  Behring-utat.  Szerencsés  utazást*. 

Inczének  csakugyan  megjelent  az,  a  kit  hívott:  az 
emlékezet. 

Az  emlékezet  az  a  halott,  a  ki  hazajár,  valahányszor 
idézik.  Néha  hívatlanul  is  eljön  s  elhozza  magával  ismerős 
hangját,  ruháit,  tekintetét:  eljő  egész  környezetével. 

Az  emlékezet  beszélt  Inczével.  Nyugodtan,  szenvedély- 
telenül, mint  halotthoz  illik. 

Végigvezette  őt  múltján  —  felfelé  és  lefelé. 

Elvitte  őt  odáig,  a  hol  belőle,  a  papból  férj  lett  és  apos- 
tata,  a  sors  kényszerítő  prsestigiuma  mellett.  Mennyi  küz- 
delembe került,  mily  nagy  catastrophára  volt  szükség, 
hogy  ez  így  dűljön  el ! 

Hanna  annyiszor  elmondatta  vele  élete  viszontagságai- 
nak egyes  eseményeit ;  azok  igézték  meg  őt,  azok  nyerték 
meg  számára.  De  egyet  nem  tudott  meg  tőle.  Odáig  nem 
hatolt  el.  Hogy  mi  volt  Incze  akkor,  a  mikor  első  szerelme 
kigyuladt?  Egy  pap!  Ez  még  előtte  titok.  Szabad-e  egy 
ilyen  kimondatlan  titokkal  sorsát  az  övéhez  kötni?  Most 
már  nem  a  megdicsőülésért,  nem  a  halál  előtti  áldozat 
hitében,  de  csupán  szive  dobogásáért  keresni  a  második 
szerelmet?  Vájjon  ezt  a  második  nőt  is  elviheti-e  magá- 
val majd,  mikor  *-re,  derék  hű  választóihoz  képviselői 
körútra  lemegy?  Bevezetheti-e  őt  is  abba  a  kolostorba,  a 
hol  ifjú  éveit  tölte?  Felnyithatja-e  előtte  is  azt  a  czellát, 
megmutogathatja-e  neki  is  azt  a  fehér  talárt  s  azt  a  ska- 
pulárét  ?  —  Csitt !  .  .  . 

S  azután  megint  visszavándorol  a  feljáró  halott,  az  em- 
lékezet, a  közelbe.  Találkozik  Hannával  a  waggonban. 

Az  éj  sarki  felfedezés  kiegészíti  már  a  talány  részleteit. 

Hannát  vitte  testvére,  mert  a  család  úgy  kívánta,  Prá- 
gába, a  Mária  Terézia-hölgyek  közt  elfoglalni  a  számára 
impetrált  helyet. 

Hanna  felirta  a  nevét  a  waggon  ablakára. 

(E  névről  valakinek  meg  kellett  tudni  azt,  hogy  ő  hová 
utazott  ?) 

Testvére  azt  mondta  neki,  hogy  az  ablakot  ki  fogja  törni. 

(Annak  a  valakinek  nem  volt  szabad  megtudni,  hogy  ő 
hova  ment  ?) 

Az  összeütközésnél  meghalt  a  testvér  s  Hanna  nem 
kisérte  azt  vissza  anyja  házához. 

(Neki  meg  volt  tiltva  oda  visszatérni.) 

Továbbutazott  e  rémjelenet,  e  fájdalom  daczára  Prágába. 

(Neki  parancsolva  volt,  hogy  menjen  oda.  A  család  aka- 
rata törvény.) 

S  mikor  amaz  erkélyről  széttekintettek  a  szép  világ 
felett,  Hanna  sírt.  Mit  siratott  ?  Azt,  a  mit  ebben  a  szép 
világban  elveszített. 

S  azóta  úrnő  és  fogoly.  Magáé  és  senkié. 

...  Incze  szenvedélye  le  volt  hűtve.  Semmi  sem  olyan 
lebeszélő  egy  férfinál  (csak  a  férfinál),  mint  az  a  felfede- 
zés, hogy  a  nőnek,  a  kibe  szerelmes,  már  volt  egy  bál- 
ványa, a  kiről  ábrándozott,  a  kiben  hitt,  a  kinek  nevére 
gyönyörtől  dagadt  keble. 

Hajh !  Amaz  első  fényes  alak  egyszerre  ismerte  meg 
benne  a  férfit  és  a  félistent,  s  azelőtt  nem  lakott  annak  a 
szivében  senki !  Lelkének  ő  volt  az  elsője,  az  egyetlené,  az 
egyeteme !  .  ;  . 

Incze  utoljára  hagyta  a  bucsúlátogatást  Hanna  grófnő- 
nél. Már  most  tudta,  hogy  annak  délelőtt  misére  kell 
menni  s  egyéb  ájtatos  szertartásokon  jelen  lenni.  Volt 
személyes  tapasztalata  ez  életrendről. 

Annak  az  elhidegítő  gondolatnak  pedig  volt  valami 
alapja. 

Még  mint  nagyon  fiatal  lányka  megimerkedett Hanna  egy 
hasonlókorú  fiatal  cseh  mágnással.  Tánczvigalmakon  lát- 
ták meg  egymást.  Anyja  és  testvérei  csak  akkor  jöttek  rá, 
hogy  Hannánál  érzelmek  is  vegyülnek  ez  ismeretségbe, 
mikor  ő  egy  igen  kedvező  házassági  ajánlatot  visszautasí- 
tott s  nyilvánossá  tette,  hogy  családjával  szemközt  akarata 
van.  Mikor  tehát  egy  ilyen  előkelő  leány,  a  kire  számos 
férfitestvér  miatt  nem  vár  fényes  hozomány,  s  a  ki  rang- 
jához illő  épouseuröket  elutasít,   állhatatosan  egy  fiatal 

emberről  álmodozik,  a  ki  megint,  a  családi  majoresco  mel- 
lett, nem  bír  egyébbel,  mint  a  főhadnagyi  kardjával  s  a 
kinek  minden  jövedelemforrása  egy  csoport  hitelező,  a 
kiket  nagy  mesterséggel  szivattyú zgat ;  hát  ennek  nem 
lehet  más  vége,  mint  hogy  egy  szép  napon  az  ilyen  magas 
rangú  kisasszonyt  a  legidősebb  bátya  elkiséri  Prágába;  a 
család  kieszközölte  már  a  helyet  a  Terézia-rend  alapítvá- 
nyában ;  az  ifjú  főhadnagyot  pedig  elteszik  garnisonba 
valahová  Nagy-Szebenbe  vagy  Mantuába. 

Onnan  aztán  levelezhetnek  egymással,  ha  az  nekik  köny- 
nyebbülést  szerez. 

Hiszen  fogva,  száműzve  egyik  sincsen.  A  szép  úrhölgy 
is  megválthatja  magát  a  Hradzsinból  egy  előnyös  házasság 
árán,  az  ifjú  főhadnagynak  is  fenn  van  hagyva  a  szabadu- 
lás a  nagyszebeni  kaszárnyaéletből,  mihelyt  rászánja  magát, 
hogy  két  heti  szabadságot  kérve,  ez  időt  felhasználja  arra, 
hogy  felutazzék  Sachsen-Weimarba,  a  hol  egy  gazdag  grófi 
család  egyetlen  leánya  —  nem  szép  ugyan  és  nem  is  fiatal, 
de  hatalmas,  —  egyenesen  ő  reá  vár  s  máshoz  nem  akar 
menni  (s  teheti,  mert  nincs  testvére).  Azonban  az  ifjú  fő- 
hadnagy inkább  tanulmányozza  Nagy-Szebenben,  vagy 
Mantuában  a  török  búzát,  az  első  helyen  puliszka,  a  má- 
sodikon polenta- alakban,  mint  hogy  a  lova  fejét  Sachsen- 
Weimar  felé  fordítsa,  s  elvetesse  magát  egy  gazdag  fiusí- 
tott  leánynyal.  Hívek  maradnak  mindketten  ábrándjaik- 
hoz, 3  beérik  a  kölcsönös  levelezéssel,  a  minek  hangja 
bizonyosan  oly  illemes,  oly  tartózkodó,  hogy  nyilvános- 
ságra hozatal  esetén  sem  egyiket,  sem  másikat  nem  com- 
promittálhatná.  Csupán  egy-egy  reménysugár  árulja  el, 
hogy  a  jövendőnek  még  vannak  ábrándjaik  rájuk  nézve. 
Az  úrhölgyre  nézve  e  remény  nagyon  halavány.  Az  által, 
hogy  legidősebb  bátyját  a  waggon  megölte,  testvérei  száma 
meg  sem  fogyott,  a  mit  úgy  kell  érteni,  hogy  az  utána  kö- 
vetkező addig  a  papi  pályára  készült,  de  a  mint  ő  reá  ju- 
tott az  elsőszülöttség,  visszalépett  (még  nem  volt  felszen- 
telve) s  be  lett  töltve  az  üres  hely.  Hanem  az  ifjú  főhadnagy- 

nak  vannak  chanceai.  A  majoresco  után  Ő  következik.  Egy 
szerencsétlen  párbaj,  egy  elhibázott  medve,  egy  túlságosan 
élvezett  mulatság  s  azt  kiáltják :  « válts  föl !» 

Három-négy  hónap  óta  azonban  egészen  kimaradtak  a 
kölcsönösen  egymást  keresztező  levelek. 

Hanna  grófnő  minden  nap  hallgatta  a  magyar  szabadság- 
hős mámcrító  szavait.  Egy  nőre,  kinek  nevelési  alapja  az 
volt,  hogy  császárt  és  Istent  tiszteljen,  úgy  hatnak  az  ilyen 
merész  eszmék,  mint  gyönyört  adó  méreg.  A  idegenszerű, 
az  ellentétes  élvezteti  magát.  Kivált  ha  azt  egy  tökéletes 
férfi  adja  elő,  a  ki  nemcsak  mondani  tudja  e  nagy,  merész 
dolgokat,  hanem  meg  is  merte  azokat  tenni.  A  nő  bámulta 
ebben  a  férfiban  saját  magának  ellentétét.  0  maga,  ki  rang- 
jára, őseire  oly  büszke,  osztályát  mégis  úgy  elitéli  magá- 
ban, jól  ismert  balfogalmaiért,  saját  nyomoráért;  a  férfi 
pedig,  ki  a  népből  született,  mint  imádja  ezt  a  népet,  mely 
pedig  az  ő  nagyságát  meg  nem  érti  s  irigykedik  rá.  Ez 
negyven  éves  korával  is  fellángoló  kedély,  ő  pedig  ifjan  is 
oly  hideg.  S  az  ellentétek  vonzalma  erős. 

De  hogy  az  a  másik  is  elfeledte  a  levélirást,  az  már  cso- 
dálatos. 

Hiszen  köztudomású  dolog,  hogy  a  tavaszi  Mars-mezői 
lóversenyen  a  majoresco  egy  akadály  átugratásánál  bele- 
bukott az  árokba,  s  ló  és  lovas  kitörte  a  nyakát.  A  ló 
negyvenezer  francot  ért.  És  ezzel  most  az  ifjú  főhadnagy 
egyszerre  előrelóptetődött  a  megdicsőült  helyére  s  urává 
lett  a  nagy  birtoknak,  most  az  ő  neve  elé  jön  a  «von 
und  zu » . 

Hanem  azóta  nem  irt  levelet  Hanna  grófnőnek.  Ez  várta, 
hogy  talán  maga  jön  a  levél  helyett.  Az  lett  volna  legter- 
mészetesebb. De  nem  is  jött.  Hanna  grófnő  végre  elszánta 
magát  arra  a  lépésre,  hogy  levelet  irjon  a  majoresco  major- 
domojának,  annyit  kérdezve  tőle,  hogy  hol  van  «ő»  ? 

A  kérdezett  úr  aztán  nem  késett  a  felelettel,  hanem 
rögtön  válaszolt  a  grófnőnek,  hogy  bizonyára  «0»,  a  mint 
átvette  a  majorátust  s  imitt-amotti  hitelezői  kielégítésével 

első  gondját  lerázta,  azonnal  felutazott  Sachsen-Weimarba 
8  azóta  ott  ül. 

Hanna  grófnő  újra  meg  újra  elolvasá  a  levelet  s  aztán 
elmélázott  rajta.  Tanulmányozta  a  férfi  szivet. 

Addig,  a  míg  szegény  főhadnagy  volt,  nem  kellett  neki 
a  sachsen-weimari  gazdag  örökösnő :  rút  volt  neki  és  nem 
fiatal.  Most  már,  hogy  ő  is  gazdag  lett,  az  is  szép  lett  egy- 
szerre és  szeretetreméltó.  Milyen  nagy  a  férfiak  büszke- 
sége !  Mint  szegény  ördög  nem  engedte  magát  megváltatni 
egy  gazdag  hölgy  keze  által,  ehhez  kevély  volt.  Hanem  a 
mint  gazdaggá  lett,  ugyanez  a  büszkeség  odaviszi  őt  hozzá, 
hogy  most  ő  hódítsa  meg  azt,  a  ki  őt  el  akarta  venni.  Mint 
kénytelen  tiszti  coelibatusban  élő  kis  úr  rajongott  egy 
apáczaéletet  folytató  barátnőért,  s  a  mint  egyszerre  nagy 
vagyonhoz  jutott,  azt  nézi,  hogy  szerezzen  még  egyszer 
annyit  a  birtokához  —  egy  kézszorítás  árán  ? 

De  hát  nincsen-e  a  gazdagok,  a  hatalmasok  e  rendszeres 
conspiratiója  ellen  egy  tromfja,  egy  antidotuma,  egy  ellen- 
összeesküvése a  szegényeknek,  az  elhagyatottaknak?  s  ha 
azoknak  lehet  széttépni  a  szív,  az  érzelmek  minden  örök 
törvényeit,  a  rang,  a  büszkeség  követelményeiért,  nincs-e 
ezeknek  is  diktálva  a  megtorlás  abban,  hogy  ők  meg  a 
rang,  a  büszkeség,  az  előítéletek  szabályait  tépjék  széjjel, 
az  egyedül  nemes  érzelmek  parancsaiért? 

Hanna  grófnő  egyedül  sétált  alá  s  fel  magányos  szobá- 
jában. Körüle  aristocraticus  pompa,  feldíszítés.  Kárpitok, 
bútorok,  fényes  csecsebecsék  azt  az  ámító  külszínt  adják 
szobájának,  mintha  az  egy  gazdag  úrnő  lakása  volna.  Ép 
ez  nem  igaz.  Ez  mind  csak  addig  az  övé,  a  míg  benne  la- 
kik. Asszonyunk,  Mária  Terézia  a  maga  idejében  saját  ter- 
meiben sem  ismerte  a  pompát.  Laxenburgi  kastélyának 
bútorzata  emlékeztet  a  régi  magyar  földesurak  legtakaré- 
kosabbjainak  berendezésére.  Az  alapítványi  hölgyek  tehetik 
azt,  hogy  a  kopott,  sima  falakat  freskókkal  ékesítsék,  se- 
lyemmel behuzassák,  s  hozathatják  bútoraikat  Parisból, 
hanem  az  mind  nem  az  övék;  ha  elég  könnyelműek  voltak 


9B 

évenkinti  (lázsiásokban  kifizetett)  kétezer  forintjukat  el 
nem  rakni  a  szekrénybe,  hanem  kiadni  faragott  fára, 
bronzra  és  festményre,  az  ő  káruk ;  ez  mind  itt  marad  az 
intézetnek.  Addig  az  övék,  a  mig  benne  laknak. 

Hanna  grófnő  ki-kitekintett  ablakából  az  alant  elterülő 
városra,  ismét  végigjárta  szobáját,  majd  beletekintett  az 
asztalán  heverő  levélbe.  Börtön  az  mind !  Az  a  város,  az 
a  szoba,  az  a  levél.  Ha  mind  valamennyit  bele  lehetne 
dobni  az  égő  kandallóba! 

Komornája  zavarta  föl  e  keserű  mélázásból.  Látogató- 
jegyet hozott  be  egy  idegen  úrtól,  a  ki  még  sohasem 
volt  itt. 

Hanna  grófnő  elvette  a  jegyet  reszkető  kézzel.  Nem  volt 
azon  se  czím,  se  korona,  «Aldorfai  Incze»  állt  rajta, 
semmi  más. 

—  Szive  sen  látom. 

Mikor  Incze  belépett,  már  le  voltak  törülve  a  könyek ; 
Hanna  grófnő  kedélyesen  nyujtá  az  érkezőnek  kezét. 

—  Valahára  mégis  meglátogat  ön  engem  is ! 

—  Ön  tudja  azt,  grófnő,  hogy  senkinél  sem  tisztelegtem 
eddig  e  városban. 

—  S  a  mai  nappal  felszabadult  ön  a  fogadalom  alól. 

—  Miután  látogatásom  egyúttal  búcsúvétel. 

—  Ön  elhagyja  Prágát? 

—  Hazahivnak  Budapestre.  Megválasztottak  képviselő- 
nek újra. 

—  S  ön  ismét  nekimegy  annak  a  tövisbozótnak,  mely- 
nek saját  szavaiként  csak  tüskéi  vannak,  de  levele,  gyü- 
mölcse nincs. 

—  Parancsolnak  velem. 

—  S  noblesse  obiige. 

—  Saját  nemességem  ugyan  nem  igen  .kötelez,  mivel 
nemes  nem  vagyok ;  apám  paraszt  volt,  lekötelezve  sem 
vagyck  se  hazámnak,  se  kormányának  semmivel ;  hanem 
a  cseh  nemesség  csakugyan  kötelez,  hogy  elmenjek.  A  mióta 
tudva  van  megválasztatáson!,  a  hány  nemes  barátommal 

találkoztam  az  utczán,  «Isten  jó  nap!»  helyett  mindegyik 
azzal  köszönt,  hogy  « szerencsés  utat! »  s  ha  még  holnap 
is  itt  látnak,  holnapután  már  rendőri  hatalomszóval  uta- 
sítanak ki  innen. 

Hanna  grófnő  megkínálta  Inczét,  hogy  foglaljon  helyet. 

A  kandallóban  egy  tűzbe  dobott  levél  vetett  lobbot. 

Hanna  grófnő  leült  Inczével  szemközt. 

—  Ön  tehát  visszamegy  leülni  ugyanarra  a  helyre,  a 
hol  annyi  keserű  tapasztalást  szerzett,  szolgálni  ugyanazt 
az  ügyet,  melyben  annyiszor  megcsalódott,  küzdeni  ugyan- 
azért a  fajért,  a  mely  önt  csaknem  száműzte  ? 

—  Nem  tehetek  másként,  grófnő.  Fátumunk  az,  hogy  a 
mit  egyszer  megszerettünk,  azt,  ha  bántott,  se  tudjuk  el- 
hagyni, ha  elveszett,  se  tudjuk  elfeledni. 

—  S  mikor  fog  ön  ismét  bennünket  meglátogatni  ? 
Aldorfai  nagyot  sóhajtott  s  csendesen  ingatva  fejét,  mély, 

tompa  hangon  feleié : 

—  Never  more. 

Ez  csak  két  szó.  De  a  kifejezés,  melyen  e  két  szó  mondva 
volt,  egy  feltárt  szívbeli  titok. 

Hanna  grófnő  és  Incze  között  hosszú  hallgatás  időköze 
támadt  e  szavak  után.  Mindenik  azon  gondolkozott,  hogy 
mondjon-e  még  többet  is? 

Hanna  szegte  meg  végre  is  a  csendet.  0  volt  a  bátrabb. 

—  Ön  nem  tudta  eddig,  hogy  ón  hol  lakom  ? 

—  Nem. 

—  Önnel  tegnap  tudatta  azt  Walter  Leo,  hogy  én  mi 
vagyok ! 

—  Honnan  sejti  azt  a  grófnő  ? 

—  Mert  velem  is  épen  aznap  ismertette  meg  az  ön  hely- 
zetét. Ön  szegény  sorsban  él,  szigorúan  szabott  jövede- 
lemmel. 

—  Ha  azt  mondta,  igazat  mondott. 

—  Én  elhiszem  neki,  mert  ő  nem  szokott  ámítni,  hogy 
önnek  csupán  a  mindennapi  kenyere  van  biztosítva. 

—  Valóban  úgy  van. 

Jókai:  Enyém,  Tied,  Óvé.  II.  7 

—  Akkor  Ön  nagyobb  úr,  mint  Starrwitz  Johanna  grófnő, 
mert  nekem  az  sincs. 

Aldorfay  Incze  még  most  sem  szédült  bele  az  eget  mu- 
tató mélységbe. 

Starrwitz  Johanna  grófnőnek  kellett  fölállni  helyéről, 
odalépni  hozzá  s  azt  kérdeni  tőle  : 

—  Akarja  ön  e  száraz  kenyeret  megosztani  egy  nővel, 
ki  önt  az  egész  világ  minden  férfia  fölé  emeli  ? 

Incze  megrettenve  a  rászakadó  mennyországtól,  ámul- 
tán rebegé : 

—  Hanna  grófnő  ! 

—  Mondja  ön :  Hanna !  s  kezét  nyujtá  neki. 

Incze  megragadta  a  neki  nyújtott  kezet,  büszkeségben 
ittasult  szenvedélylyel  s  most  már  az  egész  alakot  kedve 
lett  volna  átszorítani,  de  a  « szerzetben'  hölgy »  gyöngéden 
visszatartá  őt  magától,  komolyan  súgva : 

—  E  falak  között  nem  ölelkeznek. 

Hanem  kezét  ott  hagyta  Incze  kezében  s  megszorítá  azt 
erősen. 

—  Ha  ön  akarja  és  érdemesít  rá,  elhagyom  ezt  a  helyet, 
s  benne  mindent,  a  mi  most  körülvesz,  pompát,  kényel- 
met, előkelő  rangot,  s  nem  gondolok  rá  soha  vissza  töb- 
bet. Megyek  abba  a  viskóba,  a  mit  ön  otthonának  nevez, 
s  ha  nem  tarthat  ön  cselédet  mellettem,  végzem  annak  a 
dolgát.  S  mikor  ön  egyszer  a  keresményéből  egy  karton- 
ruhát vehet  a  számomra,  azt  megbecsülöm  jobban,  mint 
mindazt  a  selymet  és  csipkét,  a  mit  rabkoromban  rám 
raktak.  Ön  tudja,  hogy  nekem  semmim  sincs,  én  tudom, 
hogy  ön  szegény,  van-e  bátorságunk  sorsunkat  összekötni  ? 

Incze  meg  volt  hódítva.  Eeszketett.  Fázott.  Ez  nagyobb 
diadal  volt,  mint  a  milyenre  érdemesnek  hitte  magát. 
A  büszke  istennői  szépség  saját  egész  nagyleikével  tölti  be 
az  ürt,  mely  kettőjök  közt  van,  rangra  és  életkorra  nézve. 
Szemébe  mondja  azt,  a  mit  nem  hitt  soha,  hogy  őt  lehet 
szeretni,  csupán  önmagáért,  nem  érdekből,  nem  dicsvágy- 
ból,  nem  a    fellelkesítő   bámulat   befolyása   alatt,   nem 

a  halál  fenyegető  kétségbeesései  között,  lehet  szeretni 
azért,  mert  férfi !  Hogy  lehet  őt  kiválasztani  ezer  meg  ezer 
férfi  közül  s  eldobni  érte  az  egész  világot !  És  elmenni  vele 
együtt  nyomorogni  a  jólét  örök  menhelyéből,  csak  azért, 
hogy  az  övének  nevezhesse  a  nő  magát. 

Incze  két  kézzel  ragadá  meg  Hanna  kezét  s  legalább  a 
kezet  vonta  keblére. 

—  Egészen  vak  vagyok  a  gyönyörtől,  rebegé,  s  nem  cso- 
dálnám, ha  meg  is  némultam  volna.  Hanna !  Azt  hiszem, 
hogy  álmodom  azt,  a  mit  olyan  sokszor  álmodtam.  Ezt 
nekem  lett  volna  kötelességem  megmondani  s  én  oly  gyáva 
voltam,  oly  bizalmatlan  önhöz  és  magamhoz,  hogy  meg- 
hagytam magamat  öntől  előztetni.  Hihetlen  volt  előttem 
az,  hogy  egy  férfi  egy  hölgy  elé  léphessen  azzal  a  szóval : 
«te  adj  oda  értem  egy  egész  világot,  s  végy  érte  cserébe 
engem  i).  Ön  mondta  ezt  nekem  Hanna,  kérdetlenül,  futni 
készülő  gyávának,  s  e  szavával  oly  adósságot  terhelt 
szivemre,  a  mit  csak  egész  életem  lesz  képes  vissza- 
fizetni. Ez  az  élet,  az  öné.  S  ne  higyje  azt,  Hanna,  hogy 
olyan  sötét  sors  az,  a  mit  ön  meg  fog  velem  osztani.  Az  a 
mondat  a  száraz  kenyérről,  csak  szójárás.  Annyira  szegé- 
nyek nem  leszünk.  Egy  férfi,  a  kinek  tőkepénze  van  « itt » 
és  « itt »  (tenyerére  és  homlokára  ütve  monda),  még  mindig 
élhet  úrmódra  a  világon,  ha  nem  örökölt  is  uradalmakat, 
s  ha  van  mellette  egy  szerető  szív,  a  ki  buzdítja,  ki  erélyét 
fokozza,  fog  tudni  dolgozni  kettő  helyett  is ! 

—  Igen,  igen!  szólt  Hanna  fellelkesülten;  én  is  meg- 
tanulok dolgozni,  úgy,  mint  az  a  másik  tudott,  a  kit  ön 
előttem  megsiratott ;  eltanulom  tőle  azt,  a  miben  ő  olyan 
nagy  volt,  iparkodom  őt  utóiérni,  de  nem  elfelejtetni  ön- 
nel !  Nem.  Az  ő  arczképét  le  ne  tegye  ön  értem  soha.  Vi- 
selje az  enyimet  is  keblén,  de  az  övével  együtt,  egymással 
szemben.  Mi  nem  leszünk  egymásnak  vetélytársai ! 

E  szóra  Incze  térdre  roskadt  s  most  már  könyeivel  áz- 
tatta a  kezében  tartott  erős  kezet.  Az  emlék  expiálva  volt. 
A  tenger  alóli  szózat  hangzott  jóváhagyó  zúgásként  fülé- 

ben.  Ez  volt  szivének  legfájóbb  része.  Ezt  gyógyította  be 
ez  a  szó. 

Hanna  gyermeteg  mohósággal  sietett  rögtön  a  legköze- 
lebb keze  alá  eső  albumából  egy  fényképet  kiszakítani  s 
arról  levágva  a  főt,  ő  maga  illeszté  azt  bele  abba  a  kis 
könyvalakú  medaillonba,  melyben  Incze  Serena  arczképét 
viselte  keblén,  szemközt  ezzel  a  másikkal. 

Meg  volt  Inczének  engedve,  hogy  csókolja  össze  mind  a 
kettőt,  az  új  menyasszonyét  is,  meg  a  régiét  is. 

Ettől  aztán  egészen  üdvözült  lett. 

Hogyan  került  vissza  a  Hradzsinból  a  Venczel-térre, 
arról  nehéz  volna  számot  adni. 

Walter  Leoék  épen  ebédnél  ültek,  de  nem  várta  ő  azt, 
míg  annak  vége  lesz,  berontott  közéjük.  Szívesen  is  látták 
minden  időben. 

—  Tehát  ön  csakugyan  elutazik  tőlünk  Pestre  ?  kérdé 
siránk  hangon  Helene. 

—  Eövid  időn. 

—  Ah,  az  a  csúnya  Pest ! 

—  Nem,  bárónő  !  Budapest  igen  szép.  Ön  azt  majd  meg 
fogja  látni. 

—  Én  ?  Mit  keresnék  én  Pesten  ? 
Incze  rejtélyesen  mosolygott. 

Helene  ideges  látnoki  kedélylyel  monda  akkor : 

—  Ön  mosolyog !  Ön  nevet  valamin !  Én  kitalálom.  Ne 
szóljon  !  tudom  már !  Ön  nőül  veszi  Hannát ! 

S  azzal  tenyereibe  tapsolt. 

—  Azaz,  hogy  Hanna  veszi  férjül  őtet,  szólt  nevetve 
Walter  Leo.  Tudtam  én  azt  már  tegnap. 

Helene  e  szóra  fölsikoltott,  kitörő  örömmel,  s  megaka- 
dályozhatlanul  nyakába  borult  Inczének  s  összecsókolta 
annak  arczát,  jó  kedvében  féktelenül  kiáltozva  :  « kedves, 
édes  Incze !  Drága  Inczém ! » 

Walter  Leo  csak  a  vállait  vonogatta,  s  mutogatott  a  szem- 
űidéivel meg  a  tenyereivel  feléjök.  (Tanuja  voltejelenetnek  a 
fia  meg  a  társalkodónő,  meg  egy  öreg  zongora-művész  is.) 

—  Itt  van  ni  I  Tessék !  monda  Leo.  Már  most  én  e  miatt 
kell,  hogy  elváljak  a  feleségemtől.  Ezt  is  el  kell  venned. 
Tarthatsz  két  asszonyt. 

Incze  nem  volt  most  megijeszthető  állapotban ;  nagyon 
felébresztették  benne  az  oroszlánt. 

—  Hát  az  is  jó  lesz,  vágott  vissza.  Hanna  már  megen- 
gedte, hogy  az  ő  arczképc  mellett  a  másikat  is  viselhes- 
sem. Megengedi  még  a  harmadikat  is. 

Walter  Leo  gúnynyal  figyelmezteté : 

—  Sógor !  Elég  hivatal  lesz  neked  az  az  egy  asszony  is ! 
Hanem  hát  most  gyere,  csókolj  meg  engem  is.  Hiszen  csak 
quittek  vagyunk.  Én  is  kaptam  egyszer  egy  csókot  a  te 
feleségedtől,  bár  még  most  is  élne,  szegény ! 

Ez  pedig  nagy  gorombaság  volt  Hanna  irányában. 

—  Hanem  hát  már  most  lássunk  a  prózai  intézkedések 
után,  folytatá  a  bankár,  mert  az  ötödik  felvonás  után  még 
sok  dolognak  kell  történni,  a  míg  a  lámpákat  eloltogatják. 

A  sok  dolog  között  az  volt  a  legnagyobb  dolog,  hogy 
Inczét,  mint  eretneket  egy  olyan  hitbuzgó  család  tagjával 
összeeskessék,  minő  a  Starrwitzeké,  melyben  mindenkor 
volt  egy  püspök  vagy  apátur.  Szerencséje  volt  Inczének, 
hogy  dimissoriálisát  a  dudái  matricula  nyomán  az  ottani 
új  levitától  kapta  meg,  az  volt  az  ő  illetékes  papja.  így  az 
előéletéből  bizonyos  stádiumig  nem  sejtettek  semmit;  mert 
ha  azt  Prágában  megtudják,  bizony  beteszik  a  szürit  a 
Daliborkába,  mikor  épen  esküdni  megy ! 

Végre  nagy  nehezen  a  családot  reprsesentáló  Starrwitz 
majoresco  is  ráadta  a  frigyre  kénytelen-kelletlen  áldását. 

—  Nem  egész  mesalliance.  A  tábornokból  lehet  megint 
tábornok,  a  képviselőből  lehet  minister,  s  a  convertitából 
lehet  reconvertita.  Az  asszony  lásson  hozzá,  hogy  mivé 
tegye  ?  Ha  választotta  magának :  habeat  sibi ! 

Hanna  és  Incze  most  már  mint  férj  ós  feleség  utaztak 
ismét  együtt  a  vasúton. 

CONSORS  ES  CONSORS. 

Jól  mondta  azt  Walter  Leo,  hogy  a  halottak  boszút  tud- 
nak állani  azokon,  a  kiket  szerettek. 

Aldorfay  csak  a  házassága  után  vette  észre,  hogy  vala- 
mit nem  kapott  meg  a  feleségével :  a  lelkét. 

Övé  volt  a  szép  test,  oly  valóságosan  az  övé,  mintha 
cserkesz  apától  vette  volna  stambuli  bazárban,  a  kinek  de- 
rekán az  övét  csak  a  vőlegény  kése  metszi  keresztül,  ha- 
nem a  lélek  épen  úgy  nem  járt  együtt  vele,  mint  annál. 

A  helyett  annak  a  másiknak  a  lelke,  ki  az  Isis-lugas 
alatt  nyugszik,  járt  el  mindennap  haza  s  ott  ült  az  új  nő 
és  a  férj  között. 

Aldorfay  imádta  nejét,  de  kénytelen  volt  minden  lépten- 
nyomon visszaemlékezni  az  elvesztettre,  s  összehasonlítást 
tenni  a  múlt  és  a  jelen  között. 

És  pedig  Hanna  igyekezett  tökéletes  feleség  lenni,  csak- 
hogy nem  értett  hozzá.  Ezt  nem  tanítják  az  apáczáknál. 

Hűsége  férjéhez  látványszerű  volt,  a  tüntetésig  ment 
idegen  férfiak  irányában.  Serena  nem  úgy  tett.  0  elfogadta 
a  tréfát,  enyelgést,  a  mulatságot,  úgy,  a  hogy  adva  volt,  s 
Inczének  soha  egy  gondolatja  sem  volt,  hogy  rá  féltékeny 
legyen,  hosszú  távollét  alatt  sem.  Más  tudománya  volt  an- 
nak szerelmét  bebizonyítani ! 

Hanna  takarékos  is  volt,  csakhogy  azt  a  zsugoriságig 
vitte  s  kizárt  minden  vendégszeretetet.  Férjét  szoktatta  ah- 
hoz a  vékony  tartáshoz,  a  hogy  a  cseh  beamterek  élnek 
otthon.  Inczének  aztán  ilyenkor  elüzhetlenül  ott  ült  a 
jobbján  az  a  «másik»,  a  ki  még  a  bujdosások  idejében  is 
vendégsereget  gyűjtött  maga  körül  s  férje  kedvéért  meg- 
vendégelte a  menekülteket  szépasszony-főztével,  és  az 
neki  semmibe  sem  került.  Hanna  is  megteszi  azt  sokszor, 
hogy  megtudva,  mi  férjének  kedvencz  étele,  maga  kimegy 
a  konvhára,  hogy  őt  azzal  meglepje.  De  milyen  nagy  do- 

Egy  hót  múlva  már  meghívtál*  Inczét  a  consortium 
alakító  ülésébe.  Ez  itt  Budapesten  ment  végbe,  minthogy 
a  magyar  kormány  tanácsosának  is  részt  kellett  benne 
venni. 

Voltak  jelen  a  tanácskozáson  öten,  a  kiknek  a  neveit 
mind  elfelejtette  Incze,  a  mint  Leo  elmondta  azokat  neki, 
csupán  az  az  egy  különös  név:  Bauernhass  Siegebert, 
ragadt  meg  figyelmében ;  annak  a  viselőjót  meg  is  nézte 
nagyon. 

Magas,  délczeg  fiatal  férfi  volt;  középen  elválasztott 
szőke  hajjal,  mely  rendetlen  tincsekben  hullott  vissza 
homlokára.  Szőke  favorija,  cotelettjei  finomul  gondozva ; 
arczán  előkelő  nyugalom  s  ha  vannak  szemek,  a  melyek 
beszélnek,  úgy  ennek  a  szemei  azok  voltak,  a  melyek  hall- 
gatnak. A  mi  legfeltűnőbb  volt  rajta,  az,  hogy  svéd  kez- 
tyüit  az  egész  értekezlet  alatt  a  kezein  tartotta.  Mikor  Leo 
bemutatta  őket  egymásnak,  Inczének  is  keztyüs  kezet 
nyújtott  szorításra,  keztyüs  kézzel  számított,  keztyüs  kéz- 
zel irta  alá  a  nevét. 

Mikor  készen  volt  az  engedményokmány,  a  jelenlévő 
tagok  szerencsét  kívántak  egymásnak  a  vállalathoz  és 
egymáshoz  s  ismét  kezet  szorítottak,  a  viszontlátásig. 

(Ez  lesz  tehát  az  ón  «consors»-om,  monda  magában 
Incze,  nagyon  emlékébe  edzve  azt  az  alakot,  melynek  haj- 
fürtei,  mint  a  szomorúfűz  ága,  hullanak  szemei  elé.) 

Különösnek  találta,  hogy  ez  a  szó :  «consors»,  azt  is  je- 
lenti, hogy  «feleség». 

Hazatérett  sietett  elmondani  annak  a  másik  consors- 
nak,  hogy  az  említett  ügy  már  annyira  rendben  van,  hogy 
annak  a  rovására  megbízhatja  Hannát,  nagyobb  szállást 
keresni  s  azt  tetszése  szerint  bebútoroztatni. 

Hanna  azt  felelte  rá,  hogy  majd  ráérünk,  ha  egészen 
kezünkben  lesz. 

Incze  aztán  nagyobb  elhitel  végett  elmondá  neki  az 
egész  alakító  ülés  lefolyását:  kik  voltak  jelen?  s  nem  tit- 
kolta el  a  fölötti  megbotránkozását,  hogy  Bauernhass  gróf 

az  egész  gyűlés  alatt  le  nem  húzta  a  kezéről  a  keztyüt ; 
neki  is  keztyüsen  nyújtotta  a  kezét  parolázásra,  a  mi  tisz- 
tességes emberre  nézve  gyönge  megbántás. 
Hanna  mentőleg  szólalt  fel. 

—  Ez  nem  gőg,  csak  megszokás.  Némely  úri  háznál  ép 
oly  kevéssé  jelennek  meg  az  összetartozók  keztyü  nélkül 
a  kezükön,  mint  czipő  nélkül  a  lábukon,  keztyüben  ebé- 
delnek, sőt  keztyüben  hálnak  is. 

Incze  nem  akarta  felhasználatlanul  hagyni  e  téren  szer- 
zett tapasztalatait. 

—  Hiszen  nekem  is  volt  szerencsém  egy  időben  min- 
dennap herczegekkel  együtt  ebédelni,  monda  kérkedőleg ; 
a  krimi  háború  alatt,  még  pedig  angolokkal ;  de  azok, 
mondhatom,  hogy  puszta  kézzel  nyúltak  a  bográcsba  velem 
együtt.  Pedig  úgy  hiszem,  az  angol  aristocratia  is  meg- 
közelíti büszkeségre  a  csehet. 

—  Azt,  a  mi  hadjárat  alatt  történik,  ne  vegye  ön  a  ren- 
des élet  zsinórmértékének.  Háborúban  az  is  megeshetik, 
hogy  az  ember  dobszónál  esküvőt  tart,  a  mi  más  időben 
nem  járná  meg. 

Hannának  bizonyosan  nem  más  eszmejárás  hozta  ezt 
az  ötletet,  mint  hogy  épen  aznap  adták  a  német  színház- 
ban ezt  a  víg  operát :  « az  ezred  leánya,  vagy  a  házasság 
dobszónál»  ;  de  Inczét  nagyon  fájó  részén  találta  ez  aszó. 
Azt  hitte,  hogy  az  ő  első  házasságára  czélzott  az. 

Nagyon  elkomorult  rá  s  menekült  dolgozó-szobájába. 

Ott  azután  elgondolkozott  rajta  s  átlátta,  hogy  ő  a  hi- 
bás, ő  kezdett  élczelni  a  cseh  aristocratiára,  holott  annak 
egyik  legbüszkébb  tagja  választotta  őt  férjül  s  az  nem 
szegyei  most  az  ő  házánál  oly  munkát  végezni,  mintha 
egy  pipereárus  bolt  hölgyei  közül  választotta  volna  őt  ki. 
Rávette  magát,  hogy  visszamenjen  hozzá  és  kiengesztelje  őt. 

Hanna  csakugyan  ott  ült  megint  annál  a  szerencsétlen 
ruhánál,  melyen  mindennap  szab,  varr  és  fejt;  s  mely 
makacsul  felfogadta,  hogy  soha  el  nem  készül.  Varrt  és 
látszott  a  szemein,  hogy  fejfájásban  szenved. 

Hjaj,  de  könnyű  ám  kiengesztelni  egy  asszonyt,  a  ki 
haragszik,  a  ki  pöröl,  a  ki  sir,  a  ki  dúl-ful,  ront-bont, 
körmöl  és  pofoz ;  de  hogyan  kiengesztelni  egy  nőt,  a  ki 
hallgat,  a  ki  egykedvű  arczot  csinál,  a  ki  még  csak  egy 
arczvonással  sem  árulja  el,  hogy  mi  baja  van  ? 

Incze  mégis  addig  könyörgött  neki,  míg  kiimádkozta  a 
kezéből  azt  a  Penelope-szoknyát. 

Akkor  aztán  Hanna  nekiállt  kávét  pörkölni  a  borszesz- 
gépen. Az  is  jó  a  fejfájás  ellen. 

Incze  aztán,  hogy  kedveskedjék,  hogy  hátra  ne  marad- 
jon, vagy  talán  hogy  tréfás  fordulatot  adjon  a  feszült  hely- 
zetnek, a  maga  részéről  elővette  a  kávémalmot  s  elkezdte 
a  Hanna  által  pörköltet  megőrölni. 

Hiszen  annyiszor  tette  ő  ezt  Serenával. 

De  már  erre  kitört  Hannából  a  harag.  Összecsikorgatta 
gyönyörű  gyöngysor  fogait  s  megrázta  a  fejét,  s  a  két 
öklét  megreszkettetve,  riadt  rá  a  gonosztevőre. 

—  Takarodjék  ön !  Hisz  mind  elrontja  a  kávédarálót, 
ha  forrón  őröli  meg  benne  a  kávét !  Ennyit  sem  tud  ?  pe- 
dig az  egész  világot  bejárta,  s  még  országos  képviselő 
akar  lenni ! 

Incze  aztán  menekült  is  a  casinoba. 

«Országos  képviselőnek  lenni !»  Lehet  is  az,  mikor  ott- 
hon az  ember  magamagát  sem  meri  képviselni !  Aztán 
most  készüljön  az  ember,  ilyen  feleségtől  megpuhított 
kedély  mellett,  a  fulmináns  philippicára  a  kormány  ellen ! 
Nem  is  készült  ám ! 

A  casinóban  összetalálkozott  Walter  Leóval.  A  bankár 
arról  az  örvendetes  eseményről  tudósítá,  hogy  a  minister- 
tanácsban  kedvezően  intéztetett  el  az  engedélyokmány. 

—  Hanem  már  most  egyet  mondok,  kedves  barátom. 
Azt  egészen  természetesnek  fogod  találni,  hogy  mikor  te 
a  consorsaiddal  együtt  a  jelen  kormánytól  engedélyt  kérsz 
egy  állami  kamatbiztosítás  mellett  épülendő  vasútra, 
ugyanakkor  nagyon  furcsán  zavarná  meg  a  nótát,  ha  te 
egy  füst  alatt  egy  kegyetlen  philippicát  tartanál  a  kormány 

ellen  a  budgetvita  alkalmával  s  ellene  szavaznál  annak  a 
költségvetésnek,  melyben  a  saját  vasutad  is  benne  szerepel. 
Ezt  bizony  Incze  maga  is  furcsának  találta. 

—  Jó !  Majd  mikor  rám  kerül  a  beszéd  sora,  este  ki- 
megyek mezítláb  a  hóra,  reggelre  berekedek  s  másnap 
tanúm  rá  az  egész  világ,  hogy  nem  szónokolhatok. 

Ennyire  már  elment. 

Walter  Leo  és  Bauernhass  gróf  ott  maradtak  Budapes- 
ten addig,  míg  engedélyokmányukat  ki  tudják  ásni  a  mi- 
nisteriumtól,  a  mi  nem  megy  minden  artézi  kútfúrás  nélkül. 

Ez  idő  alatt  Leo  többször  meglátogatta  Áldorfayékat,  de 
Bauernhass  sohasem. 

Leo  annyit  megtudott  a  társalgásból,  hogy  Hanna 
sehova  sem  jár,  még  színházban  sem  volt,  Budapest  mulató- 
helyeit épen  nem  ismeri.  Az  mind  sok  költségbe  kerül  s 
Incze  sem  ér  rá,  mert  az  reggeltől  estig  dolgozik. 

Leo  erre  azt  a  megjegyzést  tette  magában,  hogy  a  mely 
családnak  mintegy  négyezer  forint  jövedelem  mellett  ár- 
tatlan mulatságokra  nem  telik,  ott  vagy  a  férj  rossz  szá- 
mító, vagy  a  nő  rossz  gazdasszony.  Azonban  Budapest 
drága  város.  Itt  a  lélekzetvétel  is  pénzbe  kerül.  Ez  is  igaz. 

Egy  napon  ismét,  mikor  a  budgetvita  egész  forrójában 
állott,  ezzel  a  közleménynyel  lepte  meg  Walter  Leo  Ál- 
dorfay  Inczét : 

—  Kedves  sógorom.  Kutya  van  a  kertben !  Az  engedély- 
okmány már  minden  hivatalszobán  szerencsésen  keresztül- 
vitorlázott nevezetes  havariák  nélkül ;  hanem  tegnap  elő- 
vett bennünket  a  ministeri  biztos  s  egész  nyíltsággal  ki- 
mondá,  hogy  vasutunk  létrejötte  nagyon  kívánatos  és 
nemzetgazdászati  szempontból  igen  üdvösséges,  kívülünk 
más  nem  is  kapja  azt  meg ;  hanem,  hogy  a  kormány  igen 
szálkás  falatnak  találja  azt,  hogy  a  consortiumunkban 
egy  forradalmár  hadvezér  is  találtatik,  a  kiről  mai  napig 
is  azt  hiszi  (akár  alaposan,  akár  alaptalanul)  az  egész  vi- 
lág, hogy  ő  lesz  hivatva  egy  mindent  felforgató  mozgalom 
élére  állani.  Hogy  az  által,  ha  ezt  figyelembe  nem  veszi  a 

kormány,  maga  is  könnyen  hamis  helyzetbe  jöhet.  Azért 
liiMsicsolja,  hogy  téged  hagyjunk  ki  a  consortiumból  egy- 
szerűen. Erre  azonban  kapott  egy  olyan  választ,  a  mit 
hiszem,  hogy  nem  tesz  ki  az  ablakába,  még  pedig  nem  is 
tőlem,  hanem  Bauernhasstól.  A  gróf  sarkára  állt  s  azt 
mondta:  «a  kivel  én  egyszer  consortiumba  léptem,  ahhoz 
én  hozzá  vagyok  nőve,  mint  a  siami  ikerpár,  Chung  a 
Tunghoz,  s  azt  én  magamról  levágatni  nem  engedem.  Ha 
tetszünk  együtt,  tessünk ;  ha  egy  nem  tetszik  közülünk, 
ne  tessünk. » 

Inczének  ezzel  a  szóval  nagyon  ki  lettek  húzva  a  méreg- 
fogai. Az  az  ellenszenves  alak ;  az  a  patchouliszagú  aris- 
tokrata  igazi  nemes  ember  módra  viselte  magát  az  ő  irá- 
nyában. 0  bizony,  hasonló  helyzetben  aligha  ki  nem  dobta 
volna  a  hajóból  azt  a  kellemetlen  utitárst  —  amúgy  pa- 
rasztosan. 

Incze  úgy  megszoritotta  erre  a  közleményre,  elismerése 
jeléül,  Leo  kezét,  hogy  az  egymásba  tapadt  ujjait  rázo- 
gatva monda : 

—  No  ennek  felét  Bauernhassnak  adom,  mert  nekem 
sok. 

—  Mit  tegyünk  most  ?  kérdezé  Incze. 

—  Én  bizony  tudnám,  hogy  mit  kellene  tenni  ?  Hanem 
az  egyenesen  a  te  feladatod.  Abból  a  forradalmi  vezérke- 
désből,  tudjuk  mi  jól,  hogy  semmi  sincs.  Te  magad  tudod 
legjobban,  a  ki  szinről-szinre  ismered  a  viszonyokat  oda- 
kinn úgy,  mint  idebenn.  Minek  hát  játszani  nagy  jelsza- 
vakkal"? A  te  nyilvános  jellemednek  legkisebb  kárára  sem 
lenne,  ha  te  a  most  folyó  budgetvita  alkalmával  egy 
őszinte  loyalis  beszédben  nyilvánvalóvá  tennéd,  hogy  ne- 
ked ez  irányban  semmi  titkos  törekvéseid  nincsenek.  Ez 
a  mi  egész  helyzetünket  megkorrigálná.  Gondolkozzál 
rajta,  a  mit  mondtam. 

Incze  nagyon  is  elgondolkozott  azon. 
Tehát  már  most  nemcsak  azt  kivánják  tőle,  hogy  hall- 
gasson ;  hanem  azt  is,  hogy  beszéljen ! 

Mit  beszéljen? 

Rontson  le  olyan  illusiókat,  a  mik  még  nem  csak  sok 
embernek  boldog  álmait  képezik,  de  a  mik  a  közjellemet, 
mint  abroncsok  tartják  össze? 

Mit  tegyen  most? 

Hej,  ha  az  a  felejthetlen  nő  most  itt  volna  oldala  mel- 
lett, az  majd  kitalálná  a  mentő  gondolatot  a  kétség  köze- 
pett! Megmondaná:  «tedd»  vagy  «ne  tedd!»  « Ha  az,  a 
mit  el  akarsz  mondani,  meggyőződésed,  mondd  el!»  «De 
ne  mondd  el  olyankor,  mikor  jutalmat  kinálnak  érte ; 
mondd  el  ingyen  és  ha  megvernek  is  érte.»  «Ha  pedig  nem 
meggyőződésed  az,  s  nem  szükséges,  hogy  mondva  legyen, 
el  ne  mondd,  ha  a  világot  Ígérik  is  érte ! 

Nincs,  a  ki  vele  így  beszéljen ! 

Hiszen  itt  van  az  új  nő.  De  ez  nem  arra  született,  hogy 
férje  gondolatait  kitalálja.  A  férjnek  kell  az  ő  gondolatait 
találgatni  mindig  s  azokat  mélyen  el  tudja  rejtegetni  előle. 

Incze  elmondá  Hannának  a  Leo  által  közlötteket,  s 
várta,  hogy  mit  felel  rá  a  nő  ? 

Ez  pedig  egész  okos  megnyugvással  feleié,  a  varró  sely- 
met elszakítva  fogaival  (a  miért  Incze  mindig  zsémbelt : 
mikor  ott  az  olló). 

—  Lássa,  milyen  jó  volt,  hogy  nem  indultam  el  mind- 
járt nagy  szállást  keresni  s  bútorokat  megrendelni. 

Az  igaz,  hogy  nagy  baj  volt  Inczére  nézve,  minek  mondta 
el  előre  Hannának  azt  a  kilátásba  helyezett  nagy  jövedel- 
met. Most  hogyan  vegye  ezt  tőle  vissza  ? 

Hanna  hideg  vérrel  húzta  a  tűbe  a  selymet,  mintha  az 
a  tűfok  szűk  nyilasa  volna  gondolatainak  egyedüli  átjárója. 
Hajh,  Incze  maga  is  szeretett  volna  ezen  a  tűfokon  keresz- 
tülbújni !  Addig  nem  lehetett  a  beszédet  folytatni,  a  míg 
a  selyem  bele  nem  talál  a  tűbe.  Megvan,   hála  az  égnek ! 

Most  aztán  Incze  fotytathatá. 

—  Oh  még  ezzel  nem  esett  ki  a  világ  feneke.  Az  ügy 
nincs  elveszve.  Társaim  szilárdul  állanak  mellettem  s 
nem  tágítanak  a  kormány  előtt.  Kedvesem,  mit  szólsz 

hozzá?  Ée  szeretném  ezeket  a  társaimat,  Leót  és  Bauern- 
hass  grófot  holnapra  egy  kis  barátságos  estélyre  elhíni 
hozzánk. 

Hanna  felsziszszent  I  A  tű  megszúrta  az  ujját. 

Incze  hitvesi  részvéttel  kapott  a  sebzett  kéz  után,  hogy 
a  kitóduló  vért  ajkával  felszivja,  hanem  Hanna  ökölre 
szorította  kezét  s  nem  engedte  azt  neki. 

—  Hová  gondolsz  ?  Hát  fogadhatunk  el  mi  ezen  a  mi 
szállásunkon  elegantiához  szokott  vendégeket?  Hívhatom 
én  ide  a  jockey-klubot  hozzám  estélyre,  mikor  egy  épfülű 
theacsészét  nem  tudok  eléjük  föltenni  ?  Bizhatom  én  ma- 
gamat erre  az  ostoba  szakácsnémra  ?  Kérlek  igen  nagyon, 
ne  hijj  én  hozzám  vendéget ! 

Incze  nagyot  sóhajtott  s  abbahagyta  a  dolgot. 

Alantabb  hangon  kezdé  aztán  s  elmondá  Hannának, 
hogy  mindezen  lehetne  még  fordítani  egyetlen  egy  szó- 
noklati diversionak  az  árán.  Bászánja-e  arra  az  áldozatra 
magát  ?  Mert  ez  áldozat ! 

.  Hanna  ruhafodrot  ránczolt.  Mikor  a  tizenöt  milliomo- 
dik ránezba  ölté  a  tűt,  akkor  annyit  mondott : 

—  Kedvesem,  tedd,  a  mit  jónak  látsz.  Én,  látod,  hogy 
így  is  meg  vagyok  sorsommal  elégedve. 

De  a  hang,  a  kifejezés  megezáfolta  a  szókat. 

Incze  dolgozó  szobájába  vonult  vissza. 

Nagy  gond  volt  az,  hogy  mit  tegyen  most  ? 

Hiszen  semmi,  egy  fillér  árú  apostasia  sem  kell  hozzá, 
hogy  elmondja  magáról,  hogy  ő  nem  az,  a  minek  őtet  a 
népszerűsége  híreszteli.  Eszében  sincsen  forradalmi  ter- 
vekkel szaporítani  a  patience-játékok  nemeit ;  s  ha  egy- 
szer elmondja  magáról:  «én  nem  vagyok  az,  a  minek 
gondoltok,  én  békés  hazafi  vagyok !»  hát  csak  azt  fogja 
vele  beismerni,  a  mit  rágalmazói  úgy  is  régen  beszélnek 
róla,  mint  emberszólást.  Azokat,  a  kik  pártfelei,  barátai- 
nak úgy  sem  nevezheti  már,  elszakadhat  tőlük  akármikor 
minden  szívfájdalom  nélkül.  Nem  is  ő  lesz  az  első,  a  ki 
ezt  teszi.  Az  országház  termének  egyik  oldaláról  a  másikra 

átmenni  nagyon  könnyű,  nem  folyik  közben  a  Duna,  nem 
fullad  bele  az  ember. 

Csak  egy  göröngy  van,  a  min  felfordul  az  okoskodások 
szekere,  s  kidönti  a  földre  minden  sophismáit :  az,  hogy 
ennek  a  lépésnek  ára  van ! 

Az  ember  felbuzdul  egy  beszédre  nem  azért,  mert  a 
közügy,  a  haza  iránti  szeretet  túlömlése  kényszeríti  érzel- 
meit, hanem  azért,  mert  magának  akar  valamit  szerezni ! 

Hiszen  nem  hivatal  az  a  valami.  Nem  függ  kormányi 
kinevezéstől.  Nem  is  tudja  azt  meg  minden  ember.  Hiszen 
ezer  közül  kilenczszázkilenczven  nem  tudja  azt  még,  hogy 
micsoda  jószág  az  a  «prsesentzmark»  ?De  eieg,  ha  tudja  ő 
maga,  hogy  mikor  buzgott,  ezért  buzgott ! 

Pedig  ezt  már  most  csaknem  kötelessége  megtenni. 
Egyik  nemeskedés  a  másikat  költi  fel.  Bauernhass  gróftól 
nemeskedés  volt  az,  hogy  consorsát  nem  engedte  a  kor- 
mányi ráhorkantásra  kitörültetni  az  engedélyokmányból, 
ez  most  corollariumképen  vonja  maga  után,  hogy  e  con- 
sors  se  kövessen  el  valami  olyan  parasztkodást,  a  mi  a 
másik  két  társat  buktatja  el. 

De  ki  is  ez  a  Bauernhass  gróf,  hogy  ez  így  egyszerre 
csak  belecseppen  az  égből  az  ő  élete  történetébe  ?  Hogy 
nem  hallotta  ő  ezt  a  nevet  soha  Walterék  házánál  ?  se 
magát  az  alakot  nem  látta  a  bankár  estélyein,  a  hol  pedig 
minden  cseh  nevezetesség  együtt  szokott  lenni?  Pedig 
Walternek  igen  szoros  összeköttetésben  kell  vele  állni, 
miután  ily  vállalathoz  épen  őt  szemelte  ki.  Föltette  ma- 
gában, hogy  legközelebb  meg  fogja  Hannától  kérdezni, 
hogy  nem  tud-e  valamit  erről  a  Bauernhass  grófról  ?  Arról 
a  válaszról  pedig  előre  bizonyos  lehet,  a  mit  Hannától  fog 
kapni :  « kedvesem,  önnek  a  consorsa,  önnek  csak  jobban 
kell  őt  ismerni ! » 

Bizonyos,  hogy  eddig  is  le  van  már  neki  kötelezve.  Ha 
most  épfülű  theás  findzsái  volnának,  egy  barátságos 
estélylyel  leróhatna  ezt  a  foglalóba  kapott  barátságot ;  de 
mert  nincsenek  s  egész  Pesten  nem  is  kaphatók,  s  ha 

kaphatók,  egy  millióba  kerülnek,  annálfogva  most  kény- 
telen hála  fejében  egy  beszéden  törni  a  fejét,  a  mihez 
nem  talál  se  thómát,  se  expositiót. 

E  nagy  tusakodás  közben  eszébe  jut  ahhoz  a  kis  me- 
daillonhoz  fordulni,  melyben  két  szép  női  arcz  egymás 
felé  fordulva,  hallgat:  (vagy  talán  beszélnek  is  egy- 
mással ?) 

Ez  a  régi  még  most  is  kisegíti  őt  a  bajból.  A  mint  ez 
arczot  nézi,  lelke  visszatévedez  a  múltra,  vissza,  vissza 
egész  odáig,  a  hol  a  honvéd. . . . 

Megvan ! 

—  A  honvéd.  Ez  a  mentő  jelszó. 

Jobb  szelleme  szánta  őt  meg  a  szorongattatásban,  az 
sugalta  ezt  neki. 

—  Ha  meg  vagy  hasonlva  önmagáddal,  szakítsd  két- 
felé magadat :  válaszd  külön  a  honvédet  a  pártembertől. 
Az  új  nemzeti  kormány  új  honvédsereget  akar  felállítani. 
Foglald  el  ezt  az  álláspontot.  Innen  mondhatsz  a  kor- 
mány védelmére  egy  fényes  beszédet  s  még  sem  tagadod 
meg  multadat. 

Ebben  az  ötletben  megtalálta  menekülését  Aldorfay. 

Mikor  rákerült  a  szónoklat  sora  a  nagy  parlamenti 
harczjátékban,  tartott  egy  fényes  beszédet,  melyben  reme- 
kül voltak  egyesítve  a  trón  iránti  hűség  contestatiói  a 
haza  iránti  lángoló  áldozatkészséggel. 

Eddigi  padtársai  ugyan  azt  mondták  rá,  hogy  biz  ez 
átnyergelés  volt ;  de  igen  szépen  ment  végbe,  s  nem  ke- 
vésbbé  szorítottak  vele  kezet  e  szónoklat  után,  mint  a  mi- 
niszterek. 

Walter  Leo  az  idegenek  karzatáról  hallgatta  e  be- 
szédet s  mikor  vége  volt,  lejött  gratulálni  Inczének  a  buf- 
fetbe. 

—  Ezt  jól  adtad !  Et  capram,  et  caules.  Tout  est  gagné, 
mérne  l'honneur ! 

Másnap  kezében  volt  a  consortiumnak  az  engedély- 
okmány, s  Inczének  azonnal  fel  kellett  mennie  Bécsbe  az 

alakító  ülésben  részt  venni.  Ott  meg  is  választották, 
mint  előre  tudva  volt,  igazgatótanácsosnak.  Mikor  Leo 
kezébe  adta  a  legelső  « jelenléti  bárczát»,  figyelmezteté 
rá,  hogy  ezt  eltegye,  mert  az  esztendő  végén  kétszáz  fo- 
rintot fog  érni.    S  ilyet  minden  héten  kap  egyet. 

Incze  eldugta  azt  a  tárczája  fenekére  és  nem  dicse- 
kedett vele  senkinek.  Azt  hitte  még,  hogy  ha  az  ember 
ilyen  nagy  pénzt  kap  olyan  csekély  fáradságért,  azt  maga 
előtt  is  szégyenleni  kell.  Szegény  !  új  ember  volt  ezen  a 
téren. 

Egy  pár  hónapig  azután  rendesen  feljárt  hetenkint 
Bécsbe,  s  ott  összejött  Walter  Leóval  az  igazgatótanács- 
ban. Bauernhass  grófot  soha  sem  látta  többet,  az  nem 
kivánt  az  igazgatótanácsba  bejutni:  részvényei  szerinti 
szavazatát  Walter  Leóra  ruházta.  Neki  nem  kellett  ez  az 
üzlet.   Hát  mi  kellett  neki  benne  ? 

A  harmadik  hónapban  így  szólt  Inczéhez  Walter  Leo  : 

—  Nos  kedves  sógor,  vállalatunk  kitűnően  sikerült. 
A  pénzpiaczokon  tomboló  jó  kedvvel  fogadták  papírjain- 
kat. Az  üzletet  befejeztük.  Mi  egy  kerek  milliót  nyer- 
tünk rajta.  Ebből  alapítási  költségekre  lemegy  százezer 
forint,  a  maradékot  három  felé  osztva,  te  rád  jut  belőle 
háromszázezer  forint. 

—  Te  csak  tréfálsz  ? 

—  Annyira  nem  tréfálok,  hogy  itt  van  számodra  az 
utalvány.  Az  összeget  minden  órán  felveheted  a  bank- 
ból :  ha  ott  hagyod,  csak  három  perczent  kamatot  kapsz 
érte. 

—  De  ne  ejts  kétségbe,  hát  miért  kapjak  én  háromszáz- 
ezer forintot  ? 

—  Hát  azért,  a  miért  én,  meg  Bauernhass ;  mert  mi 
voltunk  az  engedélyesek. 

—  De  hát  kitől  raboltuk  mi  ezt  az  egy  millió  forintot  ? 
— •  Kedves  barátom !  szólt  Walter  Leo  komolyan :  én 

meg  vagyok  győződve  róla,  hogy  te,  mint  országos  kép- 
viselő, ki  a  parlamentben  vasúti  politikát  s  pénzügyi  ter- 

vcKet  megbírálni  vagy  hivatva,  ezt  a  két  szaktudományt 
tökéletesen  érted.  • 

Nem  értette  biz  azt  lncze  se  tökéletesen,  se  tökéletle- 
nül; de  az  irónia  'oly  vértezett  alakban  lépett  eléje, 
hogy  lehetetlen  volt  rá  mást  mondania,  mint  azt,  hogy 
« értem » . 

—  No  ha  érted :  hát  akkor  tudod  azt,  hogy  a  mit  az 
ember  vállalatokon  nyer,  az  nem  rablás,  csak  szerencsés 
felhasználása  a  kedvező  helyzetnek.  A  közönség  is  jó 
vásárt  tett,  mert  a  pénzét  jól  ós  biztosan  helyezte  el ;  hát 
csak  tedd  el  te  nyugodt  lélekkel  a  rád  eső  nyereményt  s  ne 
népesítsd  meg  az  álmaidat  kirablott  népek  és  országok 
kisérteteivel. 

—  De  én  mégis  azt  hiszem,  hogy  ezt  a  hirtelen 
nyert  egy  milliót  valaha  valaki  még  is  fel  fogja  pana- 
szolni. 

—  Akkor  essék  rám  az  átok  súlya !  Te  annyit  tudsz  a 
dologról : ...  no  a  mennyit  szokott  egy  országos  képviselő 
tudni  a  financzoperatumok  és  vasutentreprisek  dolgáról. 
Azoknak  pedig  már  Krisztus  is  megbocsátott  a  kereszt- 
fáról. 

—  Csak  nem  azzal  a  szóval,  hogy  «nem  tudják,  mit 
cselekesznek !  ? » 

—  Hanem  egyet  mondok  neked,  azaz,  hogy  hármat. 
Már  most  van  háromszázezer  forintod.  Szép  gömbölyű 
összeg.  Már  most  csak  arra  kérlek :  először  is  ne  kezdj 
el  belőle  palotát  építeni,  másodszor  ne  végy  rajta  hat- 
százezer forintos  uradalmat,  és  harmadszor,  ne  valld  meg 
a  feleségednek  az  egész  összeget :  mondj  neki  csak  száz- 
ezret. 

—  Miért  ?  kérdé  Áldorfai  megbotránkozva. 

—  Hát,  tudod,  csak  úgy  tanácskópen  mondtam. 

,     MADEMOISELLE  BELLE  ANÖE. 

Áldorfay  Incze  nagy  félelmek  közt  mert  haza  jönni 
Budapestre.  Azon  töprengett,  hogy  ha  megtudják  felőle, 
hogy  ő  egy  vasúti  vállalaton  egy  tollvonás  árán  olyan 
roppant  nagy  pénzösszeget  nyert,  akkor  őtet  talán  többet 
el  sem  fogadják  semmi  czivilizált  társaságban  s  jó  sze- 
rencse lesz,  ha  a  saját  felesége  is  ki  nem  kergeti  a  ház- 
ból, azzal  a  napszámmunka  nélkül  szerzett  pénzzel.  Va- 
lami gyönge  reménység  biztatta,  hogy  talán  nem  tudják 
meg  olyan  hamar. 

Nagyon  csalatkozott.  Elébb  megtudták  azt,  mint  ő  haza 
érkezett  volna. 

Hanem  abban  is  csalatkozott  ám,  hogy  őt  e  miatt  a 
társaságból  ki  fogják  rekeszteni.  Au  contraire !  Most  lett 
csak  igazán  bevéve  minden  társaságba.  A  míg  az  ilyen 
emigrált,  meg  újra  immigrált  bús  hazafi  a  « szegény 
ördög »  hirében  áll,  az  emberek  úgy  fáznak,  mikor  látják 
(még  a  jó  barátai  is);  mind  azt  hiszik  róla,  hogy  ez  keres 
valakit,  a  kitől  valamit  kérjen  s  csak  rá  kell  nézni,  hogy 
az  embert  megfogja  s  azt  mondja,  te  vagy  az,  a  kinek 
engem  ki  kell  húzni  a  vízből !  Hanem  a  mint  egyszer 
híre  futamodik,  hogy  a  bús  hazafi  nagy  pénzhez  jutott, 
minden  jég  felolvad  előtte ;  elismerik,  hogy  most  már 
derék,  társaságba  való  ember,  a  ki  nem  nyugtalanítja  a 
vele  érintkezőket.  Még  a  hazafiúi  híre  is  egyszerre  két 
akkorára  nő.  Alig  győzi  a  küldöttségeket  elfogadni,  a  mik 
karhatalommal  viszik  elnöknek  mindenféle  alapon  ala- 
kuló társulatokhoz.  A  czimborákból  tisztelők  válnak  s  az 
ellenségekből  legfeljebb  irigyek. 

Hát  még  a  feleség  otthon.  Annak  sincs  eszébe  válópert 
indítani  e  miatt.  Ellenkezőleg,  azon  örvendetes  változás 
áll  be  a  családi  életben,  hogy  a  míg  az  új  bevásárlások 
tartanak,  a   nő   kedélye  folytonos  villanyosságban  van 

tartva.  Követeli,  hogy  férji;  együtt  menjen  vele  a  bol- 
tokba kelméket,  szőnyegeket,  bútorokat  válogatni.  Di- 
csekszik, pompázik  a  férjével.   Mutogatja  öt  a  világnak. 

Ak;uj;i,hogy lássák azutczán,hogy  ők  új  házasok  s  most  élik 
a  mézes  heteiket.  (Pedig  már  régen  elmúlt  annak  egy  éve.) 

Es  aztán,  a  mint  olyan  háztartást  kezdenek  vinni,  me- 
lyet nem  kell  többé  látogatók  elől  zárva  tartani,  egyszerre 
megnyílnak  előttük  a  társadalmi  körök.  Jótékony  női 
egyletek  felhívják  Hannát  a  belépésre  s  megteszik  választ- 
mányi tagnak,  az  aristocratia  magas  úrhölgyei  keresik 
barátságát  s  azoknak  körében  Hanna  grófnő,  mint  benn- 
szülött találja  fel  egyszerre  magát.  Eljár  estélyeikre  és 
viszonozza  azokat.  Tud  úrnő  lenni.  Elemében  érzi  ma- 
gát. Szépségével  hódolatot,  erényeivel  tiszteletet  költ  maga 
iránt. 

Ezzel  a  kedélye  is  átváltozik ;  nem  oly  rideg,  szenv- 
nélküli  lény  többé!  Incze  rájön  arra  a  tudatra,  hogy  az 
az  elébbeni  állapot  boldogság  volt  ugyan,  de  szomorú 
boldogság ;  míg  ez  a  mostani :  szerencsétlenség  ugyan, 
de  vidám  szerencsétlenség. 

Most  már  a  férj  is,  a  nő  is  a  közügyeké.  A  férjnek 
egész  nap  ülései  vannak,  s  a  feleségnek  néha  még  este  is. 
A  haza,  az  egyház,  az  iskola,  a  szenvedő  emberiség,  a  köz- 
munka és  nő-ipar,  a  kisdedek  sorsa,  élénken  igénybe  ve- 
szik tehetségeiket.  Néha  egész  nap  sem  látják  egymást  ; 
annál  édesebb  aztán  a  viszontlátás,  s  van  tárgy,  a  miről 
beszélni  lehet. 

Az  előkelő  világ  tánczestélyeire  együtt  járnak  s  min- 
denki összeillő  szép  párnak  tartja  őket  egymás  mellett. 

Csak  az  a  kár,  hogy  Incze  igen  komor.  S  azt  tudja  ő 
maga  is.  Érzi,  hogy  nem  bir  azzal  a  hajlékonysággal, 
azzal  a  simasággal,  és  különösen  azzal  a  gyorsan  tenni 
kész  figyelemmel,  a  mi  az  előkelő  társaság  férfiait  meg- 
különbözteti. Leginkább  bámulja  pedig  a  férfiakban  azt 
az  öntudatos  modort,  a  mivel  hölgyekkel  bánni  tud- 
nak. Tudnak  fényleni  a  nélkül,  hogy  melegednének. 

Ehhez  ő  nem  ért;  ő  udvarolni  csak  annak  tud,  a  kibe 
szerelmes :  azt  azután  eltitkolni  nem  is  tudja. 

Egy  fényes  tánczestélyen,  melyet  a  Budapesten  lakó 
aristocraták  egyike  tartott  saját  palotájában,  Incze  ismét 
összetalálkozott  Bauernhass  Siegebert  gróffal.  Őszi  lóver- 
senyek ideje  volt:  arra  jött  le  Budapestre. 

Az  ifjú  lovag  ezúttal  nem  volt  úgy  állig  begombolva, 
miként  az  első  összejövetelük  alkalmával :  most  termé- 
szetesen tánczvigalomhoz  levén  öltözve.  Haja  most  is 
előre  csüngött  a  homlokára,  mintha  gondolatai  volnának, 
a  miket  gyászol. 

Mikor  Siegebert  gróf  meglátta  Inczét  a  szemközti  ajtón 
belépni,  félre  hajtá  homlokáról  a  kilátást  rontó  hajfürtö- 
ket, s  ismerős  mosolylyal  közelített  felé. 

Igen,  Siegebert  gróf  tudott  mosolyogni. 

Sőt  egyebet  is  tanult.  A  míg  Inczéhez  jutott,  addig 
lehúzta  jobb  kezéről  a  finom  fehér  jaquemar  keztyüt, 
hogy  mezítelen  kezét  nyújtsa  neki  szorításra.  Pedig  itt 
már  a  feszes  illemszabály  eléggé  igazolja*  ha  az  urak 
keztyüiket  le  nem  húzzák  s  úgy  szorítanak  kezet. 

Ez  tüntetés  volt. 

És  az  egész  modor,  a  melylyel  a  társalgást  vezetni 
igyekezett,  az  mind  annak  az  alapgondolatnak  a  kiszine- 
zése  volt,  hogy  « látod,  én  most  nyájas  akarok  hozzád 
lenni ;  mert  tudom  azt  a  gyöngeségedet,  hogy  neked  tet- 
szik, ha  valaki  a  szemedbe  mosolyog,  a  kezedet  megszo- 
rongatja, dolgaid  felől  tudakozódik,  s  ha  Valami  bajodat 
kitudta,  mond  valamit,  hogy  mit  használj  ellene?  Aztán 
karon  fog,  jó  pajtásainak  bemutogat;  vidám  adomákkal 
mulattat,  s  helyet  csinál  számodra  a  buffetben,  s  ha  a 
tyúkszemére  léptél,  ő  mondja,  hogy  «pardon.»  Én  tudok 
neked  így  is.  Minthogy  ez  neked  jobban  tetsziko. 

De  hát  honnan  tudhatta  azt  meg  Bauernhass  Siegebert, 
hogy  ő  neki  mi  nem  tetszett  rajta  az  első  találkozásuk- 
kor? Hogy  ő  azon  a  keztyüs  kézzel  való  irkáláson,  és 
kézszorításon  megbotránkozott?  Hisz  ő  ezt  egyedül  a  fele- 


Bégének  mondta  el,  éfl  kívüle  órabértől  született  lóny  m  m 
ballotta  azt  soha. 

Ki  figyelmeztette  arra  Bauernhass  grófot,  hogy  «te, 
máskor  ha  összojösz  Áldorfaival,  légy  nyájas  hozzá;  mert 
ö  a  külsőségekben  megbántáat  talál !»  Kzt  a  gyöngéjét 
nem  árulta  ő  el,  csak  Hanna  előtt. 

Ez  a  gondolata  fel  maradt  jegyezve  emlékében. 

Azután,  hogy  megint  kétfelé  váltak,  tovább  is  figyelem- 
mel kisérte  Siegebertet,  hogy  megtudja,  vájjon  ez  a  nyá- 
jas modor,  a  mivel  irányában  tüntetett,  csakugyan  egy 
egészen  átváltozott  kedélyállapot  jelensége-e?  S  rájött, 
hogy  nem  az. 

Bauernhass  Siegebert,  a  mint  a  társaság  más  tagjaival 
jön  össze,  mindenki  irányában  ugyanazt  a  hideg  távol- 
tartó modort  tartja  meg,  a  mit  ő  első  látásra  megbántás- 
nak  vett :  Siegebert  a  magával  egyenranguakkal  sem  szi- 
vélyeskedik.  Ez  nála  természet.  Mikor  a  quadrillebe 
vegyül :  úgy  tűnik  fel,  mintha  azok  a  terra  cotta  carya- 
tidák  a  karzaton  kezdenének  el  tour  des  mainst  csinálni, 
s  mikor  a  rondeauban  az  ő  feleségének,  Hanna  grófnőnek 
nyújtja  egy  pillanatra  kezét,  hogy  egyet  forduljon  vele, 
rá  sem  tekint,  mint  nem  tekintenek  egymásra  azok  a 
szobrok,  a  miknek  az  agyagművész  elmozdíthatlanul  oda- 
ragasztotta a  fejüket  a  nyakukhoz. 

Tehát  az  a  nyájaskodás  egyenesen  csak  az  ő  kedvéért 
volt  színpadra  hozva. 

S  ugyan  mi  szüksége  volt  arra  Bauernhass  Siegebert 
grófnak  ?  Miért  neki  magát  úgy  viselni,  mintha  ő  volna 
Inczének  lekötelezettje?  nem  pedig  ez  tartoznék  neki :  a 
háromszázezer  forintjával,  a  felesége  szép  toilettjével, 
ezzel  az  egész  tánczteremmel,  s  a  bennlevő  celebritások- 
kal  és  ragyogó  szépségekkel?  Hisz  ezt  mind  ő  neki  kö- 
szönheti, hogy  felvette  a  hajójába  s  nem  dobta  ki  be- 
lőle, mint  Jónás  prófétát,  mikor  a  tenger  meghara- 
gudott. 

(«De  hát  már  most  mivel  vagy  te  boldogabb  ember, 

mint  voltál  akkor,  mikor  a  káposztafejekről  szedted  a 
csigákat?))  kérdé  tőle  a  hazajáró  emlékezet,  s  ismét  úgy 
jött  neki,  mintha  megújulna  előtte  a  meleg  álomkép, 
mely  egykor  úgy  elandalítá  lelkét,  mikor  még  nem  is 
látta  azt;  s  érezné  a  tengerszél  susogását  a  banaan-lom- 
bok  között,  s  a  leveleken  átszűrődő  zöld  fény  melegét 
arczán,  s  hallgatná  a  zenekar  fináléja  helyett  azt  a  távoli 
dalt  a  « sárga  cserebogárról. ») 

Ez  az  ő  jó  tündére,  az  emlékezet,  ismét  rávezette  őt 
arra,  a  kit  már-már  elvesztett:  sajátmagára.  Közel  volt 
hozzá,  hogy  nagyon  eltévedjen.  Az  elvesztett  alak  ugyan 
már  nem  olyan  makulátlan  fényes,  mint  volt :  a  rozsda 
megfogta;  de  az  még  mindig  «serugo  nobilis* ;  a  corynthi 
érez  nemes  szennye  :  a  nagyravágyás  rozsdája. 

Egy  gondolata  támadt,  mely  így  szólt : 

—  Megfordítva  áll  a  viszony  közöttünk.  Nem  én  tar- 
tozom hálával  az  én  két  consorsomnak,  hanem  ők  ne- 
kem. Mik  voltak  ők  a  magyar  kormánynak  ?  Hekuba  ! 
De  én  voltam  valami !  Én  voltam  az  ár,  a  miért  meg- 
kapták a  vasúti  engedélyt.  Az  én  áttérésem  volt  az  aequi- 
valens,  a  mi  az  alkut  kiegyenlítette.  Már  akkor,  mikor 
harmadiknak  felvettek  a  consortiumukba,  számítottak  arra, 
hogy  velem  fizetik  ki  a  számlát.  Úgy  tettek,  mint  a  keres- 
kedő, a  ki  a  malabári  szigeten  felszedi  a  kauri  csigákat, 
azzal  a  számítással,  hogy  Senegambiában,  a  hol  ez  pénz, 
rabszolgákat  fog  rajta  venni.  Nem  dobtak  ki  a  hajóból  *? 
Nem  bizony,  mert  én  voltam  a  gőzgép,  a  mi  a  hajójukat 
előre  vitte. 

Ebben  azután  egészen  megnyugodott,  hogy  ő  volt  a 
gőzgép. 

(Szegény  Serena !  Valahányszor  ő  rá  visszaemlékezik, 
az  mindig  hoz  eléje  egy  megnyugtató  gondolatot,  mely  őt 
kisegíti  aggályaiból.) 

Incze  nem  vette  észre,  hogy  ő  kezd  hiú  lenni. 

Hanem  azt  vette  észre,  hogy  a  felesége  is  kezd  az 
lenni. 

Hanna  hódító  szép  volt.  A  hódolatokat  ugyan  közel- 
ből nem  bátorította  fel,  hanem  távolból  ő  is  szívesen 
Látta,  mint  minden  asszony.  S ez  nem  is  hibájuk:  erényük 
alapja  az. 

Hanna  igen  szépen  énekelt.   Gyönyörű  alt  hangja  volt. 

Egyszer  az  előkelő  uraknak  és  hölgyeknek  az  az  ötle- 
tük támadt,  hogy  ők  szini  előadásokat  tartsanak  az  éhezők 
számára. 

(A  mióta  civilizálódunk,  az  éhezők  categoriája  nálunk 
is  állandósult,  mint  minden  nagy  várossal  biró  ország- 
ban. Az  előtt  az  volt  rólunk  az  orvosi  diagnosis,  hogy  egy 
nemzeti  betegségünk  van :  az  a « csömör »,  ered  a  jóllakásból. 
Gyógyulunk  belőle  erősen :  most  az  éhség  az  epidémia.) 

Tehát  repertoiret  kellett  készíteni.  Abban  lőn  megálla- 
podás, hogy  egy  vígjáték  adassék  elő,  meg  egy  operetté, 
a  vígjáték  magyarul,  az  operetté  németül. 

Az  operettet  különösen  azért  kellett  németül  előadni : 
mert  Hanna  grófnő  nem  tudott  magyarul. 

—  Fortunio  dalára  esett  a  választás.  Ez  még  Offen- 
bachnak  azon  művei  közé  tartozik,  a  mikben  kedves  be- 
hízelgő dallamok,  és  egészséges  humor  képezik  a  vonz- 
erőt. Ez  alkalomra  különösen  azért  volt  ez  kitűnően  aján- 
latos, mivel  hogy  egy  öreg  férfi  kivételével  csupa  nőszerep 
van  benne. 

A  komoly  altszerep  Hanna  grófnőnek  volt  szánva,  s 
valóban,  mintha  csak  hozzá  termett  volna. 

Hanem  a  többi  nőszerep  mind  igen  sok  színpadi  routint 
követel :  arra  az  egyre  nem  tanítottak  az  apáczák  ós  gou- 
vernanteok  senkit.  Ahhoz  művésznő  kell,  a  ki  azt  az  ifjú 
úrhölgyeknek  betanítsa. 

A  szerencse  kedvezett.  Épen  akkor  vendégszerepelt 
itt  a  német  színháznál  a  bécsi  külvárosi  színházak  egyi- 
kének legújabb  csillaga:  mademoiselle  Belle  Ange. 

Ő  szokta  játszani  Fortunio  dalában  Friquettet. 

A  fiatalság  rajongott  érte.  (Az  öreg  uraság  is;  csakhogy 
az  titkolta.) 

Incze  minden  magasztalás  által  sem  hagyta  magát  ráve- 
tetni, hogy  az  ünnepelt  vendéget  megnézze.  Azt  mondta, 
hogy  elve  ellen  van  a  német  szinházba  menni.  Masz- 
kirozta  a  jobb  oldalra  vonulását  nemzetiségi  tüntetéssel. 
A  mely  nap  először  szavazott  «igen»-nel  «nem»  helyett, 
kipödrötte  a  bajuszát  kuruczosan. 

Tehát  ő  nem  látta  mademoiselle  Belle  Anget. 

Ez  pedig  igen  nagy  baj  kútforrása  lett  rá  nézve. 
Mert,  ha  látta  volna  a  színpadon,  s  ha  látta  volna 
különösen  a  színfalak  között  mademoiselle  Belle  Anget, 
nem  lett  volna  kíváncsi  meglátni  a  színpadon  kívül ; 
hanem  elutazott  volna  arra  az  időre,  a  míg  a  vendég- 
művésznő Budapestet  boldogítja  jelenlétével,  valahová, 
például  a  választó  kerületébe,  s  ő  meg  a  választóit 
boldogította  volna  elveinek  korszerű  fejtegetésével. 

Pedig  hát  kíváncsi  volt. 

Az  előkelő  úrhölgyek  fölkérték,  küldöttségileg,  a  köz- 
kedvességű  vendégművésznőt,  hogy  ne  tagadja  meg  tőlük 
azt  a  szíves  fáradságot,  a  műkedvelő  úrhölgyeket  szere- 
peik felfogásához  szükséges  utasításokkal  ellátni  s  a  ren- 
dezésben is  irányadó  útmutatásaival  törekvéseiket  elő- 
mozdítani. A  mit  a  vendégművésznő  a  legnagyobb  kész- 
séggel meg  is  igért,  kinyilatkoztatva,  hogy  ez  rá  nézve 
csak  kellemetes  kötelesség,  miután  ő  anyai  részről  e  hazá- 
nak leánya,  s  a  mivel  hazájának  tartozik,  azt  leróni  min- 
dig édes  feladatának  tartandja. 

Tehát  mademoiselle  Belle  Ange  minden  nap  ott  volt  az 
előkelő  műkedvelők  színpadi  próbáin  s  mint  Hanna 
grófnő  elmondá  otthon  férjének :  ez  az  idegen  művésznő 
oly  finom  decentiával  lép  föl,  oly  úrias  kellem,  előkelő 
pli  tűnik  fel  rajta,  hogy  egészen  beleillik  a  társaságba. 
Meg  is  hívták  minden  estélyre  s  azon  kivül  egyes 
nőszereplők  külön  is  kikérték  szíves  látogatását,  bi- 
zalmasabb tanácskozás  végett  a  színpadi  rejtélyek  ezer- 
féle tárgyában  s  mindnyájan  el  vannak  naivsága,  egy- 
szerűsége   által    ragadtatva.    Nem    csoda.    Hisz    anyja 

mollett  növekedi  tt  fái:  a  ki  a  legszerényebb  nők 
egyike,  gyermekét  soha  egy  perezre  el  nem  hagyja,  8 
mindennap  elviszi  magával  a  szent  misét  meghallgatni. 
Mind  a  ketten  igen  vallásosak.  Hanna  grófnő  előtt  ez  nagy 
ajánló  levél. 

Még  mielőtt  a  Fortunio  dala  szinre  kerülne,  elébb  az 
úrhölgyek  egy  emberbaráti  alamizsnagyüjtést  rendeztek 
az  éhezők  számára,  (ég  áldja  meg  őket  érte !)  elfoglalva  a 
templom-ajtókat,  s  nagy  hire  volt  előre,  hogy  mademoi- 
selle Belle  Ange  a  barátok  templomának  küszöbén  fog 
gyűjteni.  Legtöbb  arany  is  gyűlt  össze  az  ő  perzselyében. 

S  valóban  nagyon  meg  lett  volna  jutalmazva  Áldorfai 
Incze  azért  a  keresztyéni  felbuzdulásért,  ha  ő  is  oda  vitte 
volna  az  aranyát  a  templom  küszöbén  az  alázatosság  bár- 
sony köntösében  alamizsnát  gyűjtő  művésznő  erszényébe. 
Hanem  hát  kemény  volt  az  ő  szive  ;  elkerülte  a  templo- 
mot s  azért  meg  kellett  neki  lakolnia. 

Fortunio  dala  fényes  előadásának  napja  már  közel- 
gett. Egy  megelőző  estén  Hanna  meghívta  magához 
theára  a  szent  ügy  körül  annyit  buzgólkodó  művésznőt 
anyjával  együtt.  így  aztán  okvetlenül  kellett  vele  talál- 
koznia Inczének  is. 

Mikor  Incze  ez  este  a  szokottnál  hamarább  haza- 
érkezett a  klubból,  komornyikja  jelenté  neki,  hogy  a 
vendég-úrhölgyek  már  megérkeztek  s  a  grófnő  kéreti 
a  tábornok  urat,  hogy  szíveskedjék  elfogadó  termébe 
átmenni. 

Incze  sietett  a  parancsot  teljesíteni. 

Midőn  a  nehéz  damaszt  függönyt  félrevonta  az  elfogadó 
terem  ajtaja  elől,  épen  szemközt  ülve  látta  maga  előtt 
mademoiselle  Belle  Ange-t  a  kandalló  előtt,  Hanna  grófnő 
mellett.  Anyja  túl,  Hanna  balján,  egy  causeuseön  ült. 

Az  idegen  hölgy  meglepő  szépség  volt.  Finom  tojásdad 
arcz,  csaknem  minden  testszín  nélkül,  de  a  minek  annál 
nagyobb  élénkséget  kölcsönzött  a  gyönyörű  csigahajlású 
száj,  eleven  vérpirosságával ;  s  ehhez  egy  olyan  szempár, 

melyben  egy  egész  fegyvertára  rejlik  minden  asszonyi 
nagyhatalomnak;  a  nagy  sötét  pilláktól  árnyazott  két  első 
rendű  csillagnak  zenithje  és  nadirja  volt  a  jó  kedvben  és 
a  bánatban.  Haját  akkori  divat  szerint  két  hoszszan  le- 
eresztett fonatban  viselte,  mik  vállain  keresztül  ölébe 
kanyarodtak  alá.  E  haj  fekete  volt,  mint  a  kőszén.  Vilá- 
goskék ruhát  viselt,  melyért  Incze  rajongott  s  melyet 
Hanna  ki  nem  állhatott,  s  a  félig  kivágott  ruhának  ki- 
egészítését képezte  a  vállait  és  keblét  eltakaró  csipke- 
fodrozat.  A  kandallóhoz  tolt  karszéken  festőién  elegáns 
hanyagsággal  hátradűlve  ült  keskeny  picziny  lábait  a  kan- 
dalló rácsára  téve  föl,  s  az  alatt  egy  roppant  nagy  fekete 
legyezővel,  mely  féltestét  eltakarta,  hüsselte  magát.  Lá- 
bainak jól  esett  a  meleg,  arczának  a  szellő. 

Hanna  grófnő  egy  csomó  jelmezképet  tartott  ölében ; 
bizonyosan  abban  válogattak. 

Incze  előtt  valami  ismerős  emlék  ötlött  föl  ez  arczon ; 
de  még  sem  tudta  kitalálni,  ki  az  ?  A  míg  aztán  közelebb 
lépve,  meglátta  madame  Belle  Anget  is,  ki  nem  esett  a 
kandalló  világításába.  Arról  aztán  megtudta,  hogy  hol 
van  most  ? 

Ez  Oaesarine :  s  az  ünnepelt  hölgy  akkor  nem  más,  mint 
Fatime  .  .  . 

A  következő  perez  egészen  bizonyossá  tette  őt  e  felől. 

A  mint  a  hölgyeknek  jó  estét  kivánt,  Belle  Ange  kis- 
asszony hirtelen  összecsapta  legyezőjét  s  fölállva  a  kar- 
székből tiszteletteljesen,  jobb  kezét  a  legyezővel  hátra- 
húzta s  balját  keblére  téve,  mélyen  meghajtá  magát. 

Hann?  meglepetten  tekinte  férjére.  Hisz  így  csak  akkor 
szokott  elegáns  hölgy  egy  férfit  üdvözölni,  ha  az  egy  püs- 
pök, vagy  egy  király.  Az  ügyes  művésznő  csak  nem  téved 
tán  az  illemmozdulatok  megválasztásában  ? 

Nem  tévedett. 

A  mély  tiszteletet  kifejező  meghajolást  egész  odáig  meg- 
tartá,  a  meddig  Áldorfay  közelébe  lépett  és  szemét  lesü- 
tötte előtte  hódolatszerü  alázattal. 

És  midőn  Inoze  kezét  nyujtá  eléje  vendégszerető  üdvös* 
leire  a  kisasszony  hirtelen  odahajolt  a  megragadott  kéz- 
hez és  megcsókolta  azt. 

I  lanna  bámulata  a  tetőpontra  hágott. 

Fatime  vette  azt  észre  s  gyermeteg  mosolylyal  és  fen- 
költ  pietással  arczán  rebegé  : 

«A  tábornok  úr  az  én  keresztatyám,  ő  keresztelt  engem 
a  budai  lelkészlakban,  mikor  még  lelkész  volt.1) 

Erre  egy  sikoltás  következett.  Hanna  beleejtő  a  jelmez- 
képeket mind  a  kandallóba  az  öléből  s  azok  egyszerre 
lobbot  vetettek. 

Az  ijedtség,  a  kár  rögtön  más  hangulatot  hozott  a  tár- 
saságba. Hanna  lamentálni  kezdett,  Fatime  kedélyesen 
kaczagott;  a  képek  az  övéi  voltak;  Caesarine  matronai 
kegyességgel  biztatta  a  grófnőt,  hogy  semmi  baj  az,  holnap 
estére  újra  meg  lehet  azokat  hozatni  Bécsből. 

Incze  pedig  a  pokol  fenekére  kivánta  ezt  a  leányt,  mi- 
előtt született,  hogy  ő  vele  kereszteltesse  meg  magát! 
hanem  aztán  fele  utján  megint  visszakívánta  őt  onnan ; 
—  hiszen,  ha  ez  nem  született  volna,  ő  sem  ismerte 
volna  meg  soha  első  boldogságát  (talán  az  egyetlent  is  ?) 
Serenát. 

A  bekövetkező  thea- estélyen  a  társalgás  meglehetősen  szó- 
rakozott modorban  lett  folytatva.  Incze  és  Hanna  nagyon 
keveset  beszéltek.  Szerencséjükre  ott  volt  Caesarine,  a  ki 
elfogyhatlan  ékesszólással  és  még  bámulatosabb  phanta- 
siával  regélte  el  meseszerű  élményeit ;  a  mikből  lassan- 
kint kiderült,  hogyan  lett  ő  madame  Belle  Ange !  Hogy 
monsieur  Belle  Ange  valóságos  élő  személy :  nem  mythosi 
alak ;  Fatimének  utólagos  édes  atyja,  a  peu  prés  franczia 
marquis,  ki  leányát,  midőn  az  művészi  hírnevet  szerzett, 
sietett  büszkén  elismerni  a  világ  előtt,  s  most  otthon  van 
és  gondot  visel  a  házra.  Azt  is  elmondta,  hogyan  került 
Fatime  Bécsbe  Budapestről ;  a  mint  egyetlen  pártfogója, 
jóltevője,  a  tábornok  úr  eltávozott,  elüldözte  a  clique,  de 
szerencséjére :  mert  Bécsben  rögtön  akadt  egy  maestrora, 

ki  tehetségeit  felismerte,  kitanította,  szerződéshez  juttatta, 
s  azóta  leánya  a  közönség  kegyencze  s  nem  szorul  senki 
pártfogására.  Szerencséjére :  Inczének  nem  volt  most  kedve 
irónnal  jegyezgetni  a  rovást. 

Fatime  inkább  Hannát  igyekezett  elfoglalni,  kifogyhat- 
lan  espritvel  figyelmeztetve  őt  a  színpadi  routine  mester- 
fogásaira s  miután  felszólítására  Hanna  nem  akart  férje 
jelenlétében  valamit  megpróbálni,  Fatime  maga  volt  kész 
elénekelni  előtte  azt  a  csábító  szép  áriát : 

« Azért  uram  .  .  .  azért  uram 

Jól  kell  vigyázni!  .  .  .  jól  kell  vigyázni !» 

Szeretetreméltóan  tudta  azt  adni.  Csupa  háj  volt,  merő 
titkolt  szenvedély  és  a  szemérmen  keresztül  csillámló  ha- 
misság. 

Hanna  kedvetlenül  monda : 

—  Mentül  többet  tanít  ön  rá,  annál  jobban  átlátom, 
hogy  én  meg  sem  tudom  ezt  közelíteni. 

Incze  kapott  az  ürügyön,  hogy  Hanna  nem  akar  az  ő 
jelenlétében  kísérletet  tenni  s  tisztességesen  visszavonult 
saját  lakosztályába,  hogy  a  hölgyeket  ne  zavarja. 

Érzette  jól,  hogy  e  felfedezés  után  rémséges  időváltozás- 
nak kell  bekövetkezni. 

.  .  .  Másnap  Hanna  grófnő  megírta  a  méltsás  rendező- 
nek, hogy  nem  játszhatik  Fortunio  dalában  —  makacs 
rekedtség  miatt.  S  miután  a  szerepet  egy  hirtelen  nem 
vállalta  el  senki,  az  egész  operetté  elmaradt.  Mademoiselle 
Belle  Ange  is  bevégezte  vendégszerepléseit :  kapott  az  úr- 
hölgyektől emlékül  egy  értékes  karpereczet  s  azzal  haza- 
ment Bécsbe. 


A  KÉZCSÓK  KÖVETKEZMÉNYEI. 

—  No  hiszen  szép  galibába  kevert  engem  a  ti  kedves 
kis  színpadi  angyalotok !  panaszkodék  Áldorfai  Incze 
Walter  Leónak,  mikor  a  legközelebbi  igazgató-tanácsi 
ülésben  összejöttek  Bécsben. 

—  Miféle  galibába '.' 

—  Hát  ez  a  természet  naiv  csodagyermeke,  mikor  nőm- 
nél látogatóban  volt  s  aztán  engem  odavitt  közéjük  a  bű- 
nöm, kapta  magát,  kezet  csókolt  nekem,  mintha  én  volnék 
a  bérmáló  püspök  s  aztán  egész  naivul  elmondta  Hanná- 
ink, hogy  ő  nekem  keresztleányom:  én  voltam  a  pap,  a 
ki  őtet  megkeresztelte. 

—  Képzelem  Hanna  szemeit,  a  miket  rád  vetett ! 

—  Dehogy  képzeled !  Arról  nincs  emberi  fogalom.  Ettől 
a  percztől  fogva  Hanna,  ha  meglát,  keresztet  vet  magára 
és  elfut  előlem.  Egész  nap  térden  van  és  imádkozik  s  készül 
Rómába  vándorolni  gyalog  és  mezítláb. 

—  Próbáltad  kiengesztelni  ? 

—  Mindent  megkisértettem,  a  mi  csak  hatalmamban 
áll,  de  mind  hiába.  Azt  mondja,  hogy  ő  el  van  kárhozva ! 
Nem  elég,  hogy  maga,  mint  félig-meddig  apácza,  lépett  ki 
kedvemért  a  rendből ;  hanem  most  még  azt  is  meg  kell 
tudnia,  hogy  a  kihez  nőül  ment,  az  elébb  maga  felszentelt 
pap,  szerzetes  volt!  Hogy  a  férj,  kihez  esküvel  kötötte 
magát,  maga  is  fogadalommal  volt  lekötve  elébb.  Azóta 
kétségbe  van  esve,  kezeit  tördeli  és  gyászban  jár.  Kérlek : 
gyászol  engem,  e  világi  életemben ! 

—  Átkozott  bolond  történet ! 

—  No  ugyan  az !  Úgy  hogy  most  már  van  is  feleségem, 
nincs  is.  Azzal  biztat,  hogy  ha  megkísértem  őt  hálószobá- 
jában meglátogatni,  a  kettős  hitvesi  nyoszolya  helyett 
két  koporsót  fog  egymás  mellé  beállíttatni  a  fülkébe,  az 
egyikben  ő  fog  hálni :  a  másikat  aztán,  ha  tetszik,  foglaljam 
el  én. 

—  Majd  elmúlik  az.  Hadd  neki  kipenitencziázni  magát. 
Vidd  el  egyszer  Mária  Czellbe  búcsúra,  ott  adni  fog  az 
oltárra  egy  szent  ajándékot  vezeklésül,  s  aztán  kiengeszte- 
lődve tér  vissza. 

—  Te  nem  ismered  őt,  ha  azt  hiszed.  0  tőlem  e  percz- 
től fogva  irtózik.  Daemoniacusnak  tart,  a  kinek  nemcsak 
az  érintése,  de  a  puszta  látása  is  ideges  görcsökbe  ejti.  Én 

Jékai  :  Enyém,  Tied,  Övé.   II.  9 

ez  időtől  fogva  arra  vagyok  büntetve,  hogy  Szent  József- 
házasságban éljek. 

—  El  ne  mondd  másnak,  mert  még  kanonizálnak,  ha 
megtudják. 

—  Te  csak  tréfának  veszed  az  én  bajomat.  De  énnekem 
ez  olyan  komoly  dolog,  hogy  képes  vagyok  főbe  lőni  ma- 
gamat értté. 

—  No,  én  azt  nem  tenném. 

—  Hát  mit  ? 

—  Boszút  állnék  mind  a  két  asszonyon  egyszerre. 

—  Hogyan  ? 

—  Parbleu !  Én  tudnám  a  módját  a  boszúállásnak  !  — 
Ugyan  ne  légy  gyermek.  Ne  szaladj  te  most  Hanna  után, 
ha  vallásos  extasisban  van :  tudod,  ha  ez  egyszer  a  nőket 
meglepi,  abból  őket  semmi  hatalom  ki  nem  gyógyítja  ; 
hanem,  ha  nem  mondanak  nekik  ellent,  hát  kigyógyulnak 
belőle  maguktól.  Majd  ő  fog  utánad  járni  még.  Ne  menj 
vissza  egy  hétig  Budapestre.  Addig  jer  velem;  láto- 
gassuk meg  a  te  kis  gonosztevő  daemonodat :  a  szép 
Fatimét. 

—  Te  járatos  vagy  hozzájuk  ? 

—  Ő  divatban  van. 

—  De  az  anyja  téged  fel  akart  akasztatni ! 

—  Hát  hiszen  nem  vagyok  én  a  zsidó  Isten,  hogy  az 
anyák  bűnét  a  leányokban  büntessem  meg.  S  aztán  még 
arról  sem  vagyok  egészen  bizonyos,  hogy  nem  én  vagyok-e 
(az  az,  hogy  a  múltra  nézve)  tulajdonképen  Belle  Ange  úr? 

—  Eredj,  te  istentelen! 

—  Bizony  én  fiatal  koromban  nem  voltam  pap.  De  most 
sem  vagyok  az.  A  feleségemet  imádom,  úgy,  mint  akárki 
más;  hanem,  hogy  minden  szombaton  letérdepelnék  eléje 
meggyónni,  hogy  egész  héten  hol  jártam  ?  azt  nem  cselek- 
szem. Azért  oly  hűségben  és  gyöngédségben  élünk  egy- 
mással, mint  Philemon  és  Baucis,  Hermán  és  Dorothea, 
Odenatus  és  Zenobia,  Aben  Chamot  és  Yota  és  a  többi.  — 
Nos,  hát  eljösz  velem  holnap  mademoiselle  Belle  Ange- 

hoz  ?   Hogy  megdorgáld  keresztatyai  szigorral !    Adsz  fel 
neki  szigorú  vezeklést. 

lncze  gondolkozott  a  válaszon.  Egy  olyan  nőt  megláto- 
gatni híják,  a  kit  ő  akkor,  mikor  még  Serenáját  csak  tá- 
volról imádta,  nem  akart  az  útfélről,  a  hófuvatból  fel- 
venni, hogy  ugyanazon  szekérre  üljön,  a  melyen  Serena 
utazik !  Ő  is  elfogadta  e  nő  látogatását  már  azóta.  Csendes 
barátság  volt  köztük. 

—  Elmegyek. 

Incze  valóban  azzal  a  szándokkal  határozta  rá  magát, 
hogy  meglátogassa  Leo  kíséretében  Fatimét,  hogy  annak 
majd  elmondja  azt  a  nagy  balesetet,  a  mit  családjában 
naiv  kifecsegésével  okozott.  S  majd  ott  talán  az  asszonyi 
furfang  talál  ki  valamit,  a  mivel  ezt  a  hibát  jóvá  tegye. 
Valami  «pia  fraust».  Valami  kegyes  hazugságot,  a  mivel 
azután  el  lehessen  ütni  a  dolgot.  Talán  Írhatna  valami 
felvilágosító  levelet  Hannának,  a  miben  elcsűrnék  csa- 
varnák a  tényállást,  úgy  hogy  utoljára  is  kiderülne  valami 
alapos  félreértés :  hogy  Incze  még  sem  az,  a  kinek  állítot- 
ták, vagy  nem  úgy  történt  a  dolog. 

Ez  a  gyönge  reménysugár  vezette  el  őt  másnap  Belle 
Angékhoz  Leo  kíséretében.  Előre  tudva  volt  jövetelük ; 
vártak  rájuk. 

Caesarine  otthon  volt  leányával ;  egy  perezre  monsieur 
Belle  Ange  is  felszínre  került,  hogy  bemutatása  által  consta- 
tálva  legyen  valóban  létezése;  hanem  aztán  mindjárt  megint 
el  is  tűnt.  A  quasi-marquis  úr  ahhoz  az  osztályhoz  látszott 
tartozni,  melynek  tagjai  csendes  izgatottságba  jönnek,  ha 
csengetést  hallanak. 

Fatime  igen  egyszerűen  volt  öltözködve  otthon.  Akkor 
épen  azokat  a  nagyon  rövid  ruhákat  viselték.  Olyan  volt 
benne,  mint  egy  gyermek. 

Caesarine  alig  találta  helyét  Inczének !  úgy  örült  neki, 
hogy  lakását  megtisztelte  látogatásával.  Fatime  is  örült 
nagyon. 

—  Lássa  ön,  milyen  nagy  gyermek  lett  belőle  ? 

9* 

—  Fatime  kisasszony  kész  művésznővé  nőtt  fel  azóta, 
viszonzá  Incze  kötelezett  bókkal. 

—  Ne  mondja  ön :  Fatime  kisasszony.  Ön  tudja,  hogy 
másik  neve  is  van.  Önre  nézve  ő  «Serena». 

Walter  Leo  közberontott  a  maga  véleményével : 

—  Vigye  el  a  héja  az  önök  keresztatyafiságát !  No  iszen 
Fatime  Serena  kisasszony  szép  özönvizet  döntött  fel  az 
én  sógorom  házánál  azzal  a  szóval,  hogy  ő  volt  keresztelő 
apja. 

—  Hogyan  ?  kérdezé  Fatime,  természetes  bámulatra 
nyitva  fel  nagy  sötét  szemeit,  miknek  pillái  olyanok  voltak, 
mint  két  éjpillangó  szárnya. 

—  Hát  úgy,  hogy  azóta  a  sógorasszonyom,  a  ki  igen  túl- 
buzgó vallásos,  katholikus  hitben  nevelt  hölgy,  azt  hiszi, 
hogy  el  fog  kárhozni,  ha  még  ezentúl  férjétől  hitvesi 
gyöngédséget  fogad  el.  Incze  azóta  anachoretai  életre  van 
kárhoztatva. 

Caesarine  szemében  daemoni  káröröm  sugárzott. 
Hanem  Fatime  elnevette  magát. 

—  Ah,  hisz  ez  nem  igaz ! 
Most  azután  Incze  is  bizonyítá. 

—  De  úgy  van,  kisasszony ! 

—  Nem  lehet  azt  velem  elhitetni,  szólt  játszi  hangon  a 
leány.  Hisz  én  magam  láttam. 

—  Mit  látott  ? 

—  Önöket  azóta  együtt. 

—  S  mit  tettünk  együtt? 

—  Karonfogva  mentek  az  utczán. 

—  S  aztán  —  c'est  tout  ? 

Fatime  vállat  vont  és  a  szemébe  nézett  nagy  ártat- 
lanul. 

Walter  Leo  egyszerre  féktelen  nevetésbe  tört  ki. 

—  Ah,  ez  nagyszerű !  Azt  hiszi,  hogy  a  házas  élet  abból 
áll,  hogy  az  ember  karonfogva  jár  egymással  az  utczán  1 
S  azzal  vége ! 

Caesarine  szemérmetes  hunyorgással  monda : 

—  Il-lmi!  Mit  iii'ljn  (')  még,  hogy  rai  az? 

—  Valga  me  Diós  1  En  ha  Inczónek  volnék,  fel  tudnám 
üt  arról  világosítani. 

Caesarine  naiv  haraggal  ütött  e  szóért  Leo  kezére  egy 
papagály  tollseprüvel,  míg  Incze  a  szemefehéreig  vörös 
lett. 

Csak  Fatime  nézett  közbe  változatlan  halavány  arczczal, 
semmit  nem  értő  szemekkel.  Mit  tudta  ő  azt  még,  hogy 
mit  mondott  Leo ?  mért  fenyítette  őt  meg  az  anyja?  s 
miért  lett  olyan  vörös  Inczének  az  arcza  ? 

Incze  Caesarinehez  fordult. 

—  A  kis  leánynyal  nem  lehet  ezt  megértetni ;  hanem 
önnek  madame  Belle  Ange  nincs  szüksége  körülményes 
magyarázatra.  On  érteni  fogja  azt,  hogy  micsoda  szerep 
az  a  « férj  az  ajtó  előtt  ?» 

—  Abban  ón  is  játszottam  !  kottyant  bele  szeleskedve 
a  leányzó. 

—  No  most  én  játszom  benne  a  czímszerepet. 
Caesarine  olyan  szemekkel  tekinte  Inczére,  a  minőkkel 

néz  a  macska  a  lesből  a  felé  közeledő  madárra. 

—  S  ön  is  ismeri  azt  a  darabot  ?  kérdó  sunyi  közönyös- 
séggel Inczétől. 

—  Igen.  A  nemzeti  színházban  láttam. 

—  Tehát  emlékezik  ön  rá,  hogy  ott  is  azért  zárja  ki  a 
fiatal  asszony  az  epedő  rimánkodó  férjet  a  hálószobájából: 
mert  megtudta  felőle,  hogy  pap  volt,  s  valamikor  egy  kis 
gyermeket  megkeresztelt  ? 

—  Oh  nem,  szólt  Incze,  egészen  rá  hagyva  magát  sze- 
detni a  kérdés  által.  Nincs  ott  szó  sem  papról,  sem  ke- 
resztelésről ;  hanem  kizárja  a  férjét  azért,  mert  egy  fiatal 
ficzkó  beesett  a  szobájába  a  kandallón  keresztül,  s  azt  nem 
tudja  hirtelen  hová  tenni? 

—  Úgy?  —  tehát  egy  fiatal  ficzkó  beesett  a  kandal- 
lón ?  —  Ugyan  kérem,  nincs  az  ön  szobáiban  is  kandalló  ? 

Walter  Leo  vakarni  kezdte  a  feje  hátulját  s  szítta  a 
fogait.  0  már  látta  a  macskakörmöket. 

—  Madame  Belle  Ange  !  szólt  kérdő  bámulattal  Incze. 

—  Igen.  Madame  Belle  Ange  vagyok :  ha  már  épen 
nem  akar  ön  « komámasszonynak »  czímezni.  S  ha  meg 
vagyok  támadva,  védelmezni  szoktam  magamat.  Ön  egy 
hihetetlen  adomát  mond  el  nekem  s  felelőssé  teszi  a  le- 
ányomat egy  igen  nagy  bajért,  a  mely  önnel  történt.  Hogy 
megtörtént,  azt  elhiszem.  Hogy  az  önnek  nagy  baj,  azt  is 
elhiszem.  Hanem  hogy  ez  a  baj  egy  naiv  gyermeknek  óv- 
hatlan  kifecsegése  miatt  szülemlett  volna  meg:  abban 
kételkedem. 

—  De  én  bizonyossá  tehetem  önt  arról  asszonyom. 

—  Én  a  nőket,  minthogy  magam  is  az  vagyok,  más- 
képen ismerem.  Az  megtörténik  gyakorta,  hogy  egy  nő 
egy  férfit,  a  kit  még  ma  imádott,  holnap  már  utálni  fog ; 
hanem  hogy  az  ilyen  égalj -változásnak,  a  nyárból  egy- 
szerre a  télbe  átlépésnek,  vallási  vakbuzgalom  lehessen  az 
indoka :  ez  a  leghihetetlenebb  csodák  közé  tartozik. 

—  S  ilyen  hihetetlen  csoda  az  én  történetem.  Boldog- 
talanná vagyok  téve  —  egy  szó  miatt. 

Ezt  Incze  valódi,  mélyen  érzett  keserűséggel  monda. 
Hangja  reszketett  bele.  0  szerette  Hannát. 

E  szavára  rögtön,  minden  hozzákészülés  nélkül,  heves 
zokogásba  tört  ki  Fatime,  odaveté  magát  a  pamlagra  s 
két  kezét  arczára  tapasztva,  fuldokolva  kiáltá : 

—  Oh  én  szerencsétlen  !  Mit  tettem !  Mit  tettem ! 

( —  No  ez  szép  fordulatot  vesz !  sziszegett  magában  Wal- 
ter  Leo,  s  az  óráját  húzogatta  ki  zsebéből,  hogy  megnézze 
rajta,  hány  óra  ?  nincs-e  még  ideje  a  menekülésnek  ?  de 
mindannyiszor  visszatette,  a  nélkül,  hogy  megtudta  volna, 
mit  nézett  rajta.) 

Caesarine  odafutott  zokogó  leányához.  Arcza  felindulást 
fejezett  ki. 

—  Ne  sirj !  Ne  sirj,  gyermekem!  Nem  vagy  te  annak 
az  oka !  Állj  fel !  Törüld  le  könyeidet !  Nézz  bátran  a  sze- 
mébe !  Te  ártatlan  vagy.  Ne  zokogj  úgy :  még  megszakad 
a  szived ! 

Walter  Leo  praktikus  színházlátogató  volt.  Tudta  jól, 
hogy  az  utolsó  scénát,  bárha  az  a  leghatásosabb,  nem  kell 
bevárni  soha,  mert  akkor  az  ember  a  nagy  tolongásban 
nehezen  jut  a  felsőkabátjához  s  megrántotta  Inczét,  hogy 
jó  lesz  innen  elmenni.  Azonban  Incze  érzékeny  szivű  férfi 
volt,  akár  egy  gyermek :  nem  tudta  lelkére  venni,  hogy 
azt  a  nagy  barbarismust  elkövesse ,  hogy  mikor  egy 
hölgyet  megríkatott,  azt  ott  hagyja  a  zokogás  közepett, 
kiengeszteletlenül ;  ezt  jólelkű  ember  nem  teheti,  bárha 
részén  van  is  az  igazság. 

—  Hagyj  el  engem !  kiálta  a  zokogó  leány  kérlelő  any- 
jára. Miért  vittél  engem  oda  ?  Eredj !  Gyűlöllek ! 

Caesarine  most  a  kétségbeesés  niobei  arczával  emelke- 
dett fel,  összekulcsolt  két  kezét  tenyereivel  fölfelé  fordítva 
fején. 

—  Ő  gyűlöl  engem !  Nekem  meg  kellett  érnem,  hogy 
leányom  gyűlöl  engem ! 

Ez  elkeseredés  rohama  igazolja  azon  merész  kitörést, 
mely  erre  következett.  A  vérig  sértett  nő  az  anyai  szív 
haragjával  dobbant  a  mozdulni  nem  tudó  Incze  elé  s 
fogcsikorgatva  monda  neki : 

—  Pedig  nem  az  én  Serenámnak  a  szava  okozta  azt, 
hogy  Aldorfay  Inczének  meg  kell  fagyni  Starrwitz  Hanna 
grófnő  jégtekintete  előtt,  hanem  az,  hogy  —  Bauernhass 
Siegebert  Pesten  volt ! 

—  Hüh !  kezde  el  ijedtében  fütyülni  Walter  Leo,  s  két 
kezével  a  kéthunczutkájába  kapott.  —  Incze  sápadt  lett, 
mint  a  halott. 

Hanem  e  szóra  dühösen  ugrott  fel  a  pamlagról  Fatime 
s  anyját  erőszakosan  elrántva  Incze  elől,  szilajon  kiálta  : 

—  Eredj !  Ne  rágalmazz  egy  szentet ! 

S  azzal  odaveté  magát  Incze  lábaihoz  ós  megragadá 
annak  kezét. 

—  Nem!  Ne  higyjen  ön  neki!  Én  vagyok  a  vétkes, 
egyedül  én  !  Engem  átkozzon !  Engem  taposson  el !  Én 
tettem  önt  boldogtalanná! 

S  még  utoljára  Inczének  kellett  lehajolni,  hogy  őt  föl- 
emelje és  kiengesztelje  és  biztassa,  hogy  hiszen  semmi  baj 
sincs :  nem  olyan  komoly  a  veszély.  Helyre  lehet  azt  még 
hozni. 

—  Ugy-e  helyre  lehet  még  hozni  ?  esenge  aztán  a  le- 
ány. Ugy-e  ki  fogja  ön  engesztelni  azt  a  szentet,  azt  az 
angyalt?  úgy-e  addig  fog  ön  előtte  térden  imádkozni,  míg 
leimádkozza  magához  az  égből?  úgy-e  boldog  fog  lenni 
ismét  ? 

S  a  mig  megígértette  Inczével,  hogy  vissza  fogja  hódí- 
tani imádott  szentét  s  aztán  nagyon  boldog  fog  lenni  vele, 
az  alatt  folyvást  oda  volt  tapadva  keblére,  és  karjait  oda 
fűzte  nyaka  körül,  és  forró  arczát  oda  szorítá  arczához, 
míg  aztán  lassan  kibékült  s  az  utolsó  könycseppek  alól 
kitört  a  ragyogó  szemek  mosolysugára  .  .  . 

Mikor  a  lépcsőn  lefelé  haladt  a  két  férfi,  Walter  Leo  azt 
monda : 

—  No  ezt  a  jelenetet  jól  adták ! 

—  Kik?  kérdé  Incze  szórakozottan. 

—  Ti  mind  a  hárman. 

Mikor  Incze  lakásánál  elváltak,  Áldorfay  megfogta  Wal- 
ter Leo  kezét  s  azt  kérdezé  tőle : 

—  Bauernhass  Siegebert  volt  Hanna  ifjúkori  eszmény- 
képe? 

Leo  megczirogatá  a  másik  kezével  szépen  Incze  korsza- 
ka Hát. 

—  Kedves  barátom :  most  még  csak  az  hiányoznék 
neked  a  boldogságodhoz,  hogy  kezdj  el  féltékeny  lenni  a 
multakra  és  a  levegőben  lévőkre ! 

Többet  nem  mondott  neki. 

Áldorf'.iy  Inczónek  azt  mondta  a  házi  orvosa,  mikor 
Budapestre  haza  tért,  hogy  jó  lesz  nejét  minél  elébb  elkül- 
deni Vihnyére.  Ez  a  női  különleges  bajok  ismeretes  gyógy- 
fürdője. 

Incze  úgy  tett,  a  hogy  rendelve  volt.  Maga  elment  előre 
Vihnyére ;  a  hol  a  legnagyobb  kényelem  akként  szerezhető 
meg,  ha  valaki  egy  egész  paraszt  házat  kifogad,  a  mik 
egyenesen  e  czélra  üresen  állanak,  azt  maga  bebutorozza, 
konyhaszerekkel  ellátja,  s  aztán  minden  házi  szükségletet 
magával  szállít  ide.  —  A  leggyöngédebb  figyelemmel 
berendezett  Hanna  számára  egy  lakást,  s  mikor  az  készen 
volt,  irt  nejének,  hogy  jöhet.  Ott  bevárta,  míg  megérkezik  ; 
mikor  Hanna  utazó  hintaja  begördült  az  udvarra :  odasie- 
tett hozzá,  lesegító  a  kocsiból ;  bevezette  a  szobába,  komor- 
nájának  átadta  a  kulcsokat,  s  azzal  maga  készen  álló  kocsi- 
jára felült  és  elutazott  haza  Budapestre. 

A  rövid  távollét  hitvesek  között  nemcsak  arra  szokott  jó 
lenni,  hogy  egészségüket  ápolják;  hanem  arra  is,  hogy 
egymás  után  jobban  kívánkozzanak ;  ha  voltak  apró  nehez- 
teléseik  egymásra,  azokat  az  alatt  elfelejtik,  s  ha  volt  valami 
nehéz  panaszuk:  azt  az  alatt  megbocsátják. 

Incze  háromheti  távollét  alatt  mind  jobban  megerősült 
abban  a  hitben,  hogy  ő  Hanna  nélkül  nem  ember  többé  s 
egészen  komolyan  vette  Fatime  tanácsát :  hogy  eltávozott 
szentjét  imádkozza  vissza  az  égből. 

Mindennap  irt  levelet  Hannának.  Gyöngéden,  aggódva 
tudakozódott  egészsége  felől  s  a  leveleire  Hanna  is  min- 
den nap  válaszolt,  értesítve  őt  a  vele  és  körüle  történtekről. 
Szerelem  nem  fordult  elő  leveleikben. 

A  harmadik  hót  végén  azt  gondolta  Incze,  hogy  meg- 
érett az  idő,  melyben  Hannát  meglátogassa.  Szabadságot 
kért  a  tisztelt  háztól  két  hétre  s  elutazott  neje  után. 

Hanna  örömét  mutatta,  midőn  Incze  megérkezett  s  az 
nap  együtt  ebédeltek. 

Incze  úgy  találta,  hogy  Hanna  egészen  helyrejött.  Visz- 
szakapta  elevenségét,  szemei  tiszta  tüzét;  fejfájásai  elmul- 
tak, s  ideges  görcsei  nem  jelentkeztek  többé.  0  maga  is 
dicsekedett  azzal,  s  a  fürdőorvos  is  gratulált  Inczének  a 
sétányon  a  grófnő  gyors  felépüléseért. 

Vihnye  különösen  női  fürdő,  ott  kevés  a  férfi  vendég ;  a 
ki  jön  is,  csak  átutazó,  vagy  látogatóba  érkezett  férj ;  ha 
egy  tánczestélyt  rendeznek,  a  szomszéd  Szklenoból  (a  mi 
megintférfiak  fürdője)  szoktak  hozzá  tánczosokatrequirálni. 

Aztán  az  a  rend  van,  hogy  a  női  patiensek  jobbadán  a 
kisebb  nagyobb  paraszt  házakban  laknak,  kiki  külön  a 
maga  kényelmére.  A  vendéglő  szobáit  inkább  a  férfiak 
számára  tartják  fenn.  Ha  látogató  férj  érkezik,  azt  is  a 
vendéglőbe  szállásolják,  —  a  kúra  tekintetéből.  Itt  vesz- 
tegzár alatt  vannak  a  szerető  szivek. 

A  kevés  férfi  aztán  annál  nagyobb  becsben  van ;  az  asz- 
szonyok  előtt  még  nem  annyira,  mint  egymásra  nézve : 
mint  kiegészítője  a  szüntelen  megcsorbuló  whiszt-  és 
tarokkpartieknak. 

Mikor  Incze  azt  a  szándékát  kinyilatkoztatta,  hogy  két 
egész  hetet  itt  fog  tölteni,  csaknem  hála-adreszt  intéztek 
érte  hozzá. 

Akkor  épen  nem  volt  több  fegyverfogható  férfi  a  közel- 
ben, mint  az  a  három,  a  ki  kénytelen  ott  lenni :  a  szolgabíró, 
a  fürdőorvos,  és  a  postamester.  0  lett  a  negyedik. 

Senki  sem  volt  olyan  nagy  tisztelője,  mint  a  postames- 
ter. Bámulattal  nyilatkozott  felőle.  A  mióta  ő  nagysága  itt 
van,  egy  nap  nem  múlt,  hogy  levél  ne  érkezett  volna  szá- 
mára Budapestről  s  hogy  ő  is  viszont  levelet  ne  küldött 
volna  a  képviselő  úrnak  Budapestre.  No  most  legalább  két 
hétig  pihenése  lesz  a  szegény  postásnak!  Addig  annál 
többet  lehet  tarokkozni. 

Tették  is. 

Hanna  az  alatt  szorgalmasan  használta  a  fürdő-kúrát, 

s  szemlátomást  épült.  Mindenki  azt  monda,  hogy  ő  a  leg- 
szebb hölgy  az  egész  fürdőn.  Ezt  Incze  is  ágy  találta. 

A  négy  tarokk -kompánista  egészen  összebarátkozott. 
A  postamester  annyira  vitte  a  bizalmasságot,  hogy  a  leve- 
leket, a  mik  Incze  számúra  érkeztek  a  postán,  csak  egye- 
nesen odahozta  a  tarokkasztalhoz,  s  rövid  kézből  átadta 
I  urzének ;  sőt  Hanna  grófnő  leveleit  is  oda  adta  neki,  hogy 
vigye  haza  a  feleségének. 

Incze  nem  utasította  vissza  a  colporteuri  hivatalt.  Kíván- 
csi volt  rá,  hogy  honnan  kap  neje  leveleket? 

Kíváncsisága  ugyan  sovány  táplálékot  kapott.  Egyszer 
Prágából  jött  levele  Hannának,  ezt  női  kéz  irta,  bizonyo- 
san Helene;  máskor  Budapestről:  az  is  női  kézírás;  egy- 
szer megint  Königinhofból,  arra  rá  is  volt  irva  kívülről  a 
küldő  neve:  Hanna  bátyjáé. 

Hannának  nagyon  megtetszett  ez  a  hely.  A  gyönyörű 
táj,  keverve  a  fenyves  lombfákkal;  a  csupa  nőktől  lakott 
kolónia,  egészen  kedélyéhez  illett.  Azt  mondta,  hogy  az 
egész  idényt  itt  fogja  tölteni :  az  pedig  három  hónap.  Egy 
már  letelt  belőle. 

Egy  napon  a  postamester  megint  levelet  hozott  Inczének 
a  sétányra.  A  grófnőnek  szólt. 

Incze  elhalványult,  mikor  azt  a  levelet  kezébe  vette. 
Megismerte  a  czímzeten  az  írást,  a  pecséten  a  czímert,  a 
p  stabélyegen  a  küldő  lakhelyét. 

Ez  a  levél  Bauernhass  Siegebert  gróftól  jön. 

Megköszönte  a  postamesternek  a  szívességet,  s  eltette  a 
levelet  a  zsebébe. 

Első  érzése  volt  az  ijedtség. 

Megrémült,  mint  a  ki  egy  régen  rettegett  halálos  beteg- 
ség első  kórtüneteit  veszi  észre  magán. 

Fenyegetve  van !  Még  nem  olyan  nagyon,  hogy  a  harag, 
a  dölyf  hevítse  föl  agyát ;  még  csak  a  láz  kezdete  az :  hideg- 
gel kezdődik ;  reszketéssel,  félelemmel. 

A  fürdő  felé  indult,  jól  tudta,  hogy  ott  fog  Hannával 
találkozni. 

Nem  csalódott.  Hanna  pontos  volt.  A  rendes  órában 
megjelent,  fürdését  végezve.  Innen  rendesen  a  « kerthez* 
szokott  felsétálni,  mely  a  fürdő  mögött  egy  magas  hegy 
oldalán  terül,  a  vendégek  kedvencz  mulatóhelye. 

Hanna  megköszönte  Inczének  a  hű  figyelmet,  hogy  reá 
várt  s  karjába  öltve  kezét,  elsétált  vele  a  mulatókertig. 

Incze  nem  szólt  neki  a  levélről  semmit. 

Együtt  reggeliztek.  Hannának  jól  esett  a  tej  és  vaj. 
A  kert  közepén  fris  forrásvíz  buzog :  Incze  maga  merí- 
tett neki  belőle  s  Hanna  a  körömpróbáig  kiitta  a  poharat. 

Ekkor  Incze  azt  indítványozta  Hannának,  hogy  látogas- 
sák meg  együtt  a  «szép  kilátást*).  Az  egy  kúpalakú  hegy- 
nek a  csúcsa,  melyhez  tekervényes  út  vezet  föl ;  kissé 
meredek  is,  azért  nem  minden  lábbadozó  betegnek  van 
ajánlva;  hanem  a  ki  egyszer  rászánta  magát,  hogy  oda 
felmenjen,  fáradságáért  nagyon  megjutalmazva  érzi  magát 
a  fölséges  kilátásban,  mely  a  legszebb  mosolygó  panorámát 
tárja  elé ;  míg  körül  az  ős  természet  aristokrata  pom- 
pája büszkélkedik;  fák,  miket  nem  vágnak  le  tüzelőnek, 
fű,  melyet  nem  aratnak  le  szénának :  csak  gyönyörűségre, 
nem  szükségre  terem  itt  minden. 

A  serpentina  kanyarulatain  kis  fapadok  vannak,  sétáló 
párok  számára.  Incze  többször  megkérdé  Hannától :  nin- 
csen-e elfáradva?  nem  kiván-e  leülni?  —  Majd  odafenn! 
feleié  a  nő. 

Beletelt  egy  óra,  míg  fölértek.  Hanna  arcza  a  hegyi  útjá- 
rástól  egészen  ki  volt  gyuladva ;  ajkai  félig  nyitottan  liheg- 
tek. A  pirtól,  a  lihegéstől  úgy  tetszett,  mintha  mosolyogna. 
Büszke  szép  keble  magasan  hullámzott.  Shawlját  leereszté, 
kezében  tartva;  kalapját  leveté  fejéről,  hogy  hosszú  fürtéi 
nyakára  és  vállaira  omlottak  alá.  Nagyon  szép  volt ! 

A  két  hitves  hosszasan  szótlanul  állt,  elmerengve  név- 
telen érzelmek  között.  A  hölgy  bámulta  a  szép  földet  s  a 
férfi  bámulta  a  szép  nőt. 

És  eszébe  jutott  neki,  hogy  ez  a  nő  még  az  öyé. 

Mily  szép,  mily  tiszta,  mily  fenséges  látmány. 

[qom  Átkarolta  Bánna  derekát,  a  ajkát  oda  értcté  annak 
i.hoE. 

A  nő  büszkén  fordult  vissza  s  fagyos  tekintettel  azt 
monda,  neki  : 

—  Mi  jut  önnek  eszébe,  uram? 

—  Hanna  1  szólt  Im-ze,  összetett  kezeit  ajkaihoz  emelve. 
—  Hát  örökké  tart-e  ez? 

—  Nem.  Csak  boltig,  feleié  a  nő. 

—  S  mi  bűnöm  van,  hogy  így  kell  bűnhődnöm  ? 

—  A  bűn  öné;  de  a  bűnhődés  az  enyém.  Ön  felold ta 
magát  az  alól,  a  mit  vétett,  ön  nem  is  tudja  azt  már.  Ön 
olyan  nyomtalan  csekélységnek  tartja  azt,  a  mi  életének 
forduló  pontja  volt,  hogy  azt  nem  is  tartotta  nekem  érde- 
mesnek megmondani. 

—  Ez  hibám  volt.  Elismerem.  De  viszont  hivatkozha- 
tom rá,  hogy  a  mit  ön  tőlem  valaha  kérdezett :  azt  mindig 
őszintén  elmondtam.  Nem  volt  szokásom  soha,  élettörté- 
netemmel közlékenynek  lenni.  A  világ  úgyis  eleget  beszélt 
felőlem  ;  azt  hittem,  ezt  is  hallotta  ön.  Hírlapok  jelentek 
meg  életleirásommal,  s  azokban  el  volt  mondva  őszintén, 
mi  voltam  ifjú  korom  óta ;  azt  hittem,  ön  is  tudja  azt. 

—  Én  nem  olvastam  azokat. 

—  Nem  voltam  szökött  gályarab,  nem  voltam  elitélt 
váltóhamisító,  nem  kalandor;  nem  volt  mit  titkolnom, 
nem  mit  meggyónnom  ön  előtt  előéletemből. 

—  Inkább  lett  volna  szökött  gályarab,  üldözött  gonosz- 
tevő :  most  együtt  szöknénk  tovább  s  én  fognám  önt  rej- 
tegetni. 

—  Hanna.  Ön  tudja  jól,  hogy  én  önt  imádtam  és  nem 
mondtam  önnek  azt  soha.  Ön  tudja  jól,  hogy  én  futni 
akartam  eltitkolt  szerelmemmel,  a  mit  embernek  nem  volt 
szabad  gyanítani.  Ön  állított  meg  akkor! 

—  Lázadás  volt  ez  tőlem  az  Isten  ellen,  s  most  porban 
fekszem  érte,  s  nincs  vezeklés,  mely  reményemet  az  ég 
bocsánatához  visszaadja !  Isten  büntet  engem  azért,  hogy 
daczolni  mertem  vele. 

—  Akkor  kétféle  Istent  hiszünk,  Hanna ;  az  enyim  a 
szeretet  törvényei  szerint  ítél,  nem  a  haragé  szerint. 

—  Te  mondád !  Kétféle  Istent  hiszünk.  S  ez  választ  el 
bennünket  két  külön  világba.  Az  egyik  világban  minden 
fű,  fa,  állat,  a  levegőben  tánczoló  bogár,  egyenrangú  az 
emberrel :  él,  hogy  szeresse  egymást,  faját  szaporítsa  s  ne 
törődjék  a  földön  túl  semmivel.  A  másik  világban  erős 
kötelességek  uralkodnak:  egyedül  emberek  számára 
alkotva ;  kik  holtuk  után  Istenhez  jutni  akarnak ;  kiknek 
czéljaaz  ég ;  kik  hisznek  átokban  és  áldásban ;  kik  ha  esküt 
mondtak  a  nőnek,  megtartják  a  nőnek,  s  ha  esküt  mond- 
tak az  Istennek,  megtartják  az  Istennek,  s  mikor  három 
ujjukat  felemelték  az  égre,  azt  nem  azért  tették,  hogy  a 
negyedikkel  füttyöt  vessenek  utána. 

—  Hanna!  Ön  rajongásában  igazságtalan  egy  egész 
nemzet  iránt.  Hazám  törvényei  szerint,  s  azokat  nép  hozza, 
király  szentesíti,  Isten  tartja  fenn :  meg  van  engedve 
mindenkinek  egyik  vallásfelekezetből  a  másikba  szabadon 
átlépni.  Hat  millió  lélek  e  hazában,  s  száz  millió  keresz- 
tyén a  kerek  földön  nem  tartja  a  papok  nőtlenségi  foga- 
dalmát sakramentumnak.  S  ezek  mind  Isten  oltalma  alatt 
élnek.  Törvényük  alapja  erény,  erkölcs,  emberszeretet. 
Templomaikban  a  Szentlélek  honol.  Férfiaik  jámborok, 
asszonyaik  boldogok  és  gyermekeik  engedelmesek.  Pedig 
nem  tartják  a  papi  nőtlenséget  szent  sakramentumnak. 
Száz  millió  keresztyént  odadob  ön  a  kárhozatra  velem 
együtt? 

—  Oh  nem.  Ok  idvezülnek  az  ő  hitük  szerint.  Talán  önt 
is  magukkal  viszik.  Én !  csak  én  kárhozom  el :  az  én  hitem 
szerint !  Változtassa  ön  meg  mindazt,  a  miben  gyermek- 
korom óta  növekedtem.  Irtsa  ki  szivemből  mindazt,  a  mi 
emlék:  gyermekkorom  imáit,  a  szűz  anya  képét,  az  apám 
koporsója  fölött  elhangzott  zsolozsmákat,  a  gyónás  után 
nyert  lelki  megnyugvást,,  a  szentekkel  megnépesült  eget  : 
foszszon  meg  ereklyéimtől,  csodákba  vetett  hitemtől,  a 
bűnbocsánat  reményétől,  az  oltár  küszöbének  vigasztaló 

erejétől  —  s  akkor  ón  is  azt  mondom  Önnek :  jer,  üljünk 
le  ide  a  virágos  fűbe  s  játszunk  szerelmet;  hisz  férfi  és  nő 
vagyunk,  s  nem  lát  bennünket  senki  I  ...  De  hát  nincs-e 
senki  e  szóles  magas  égben,  a  ki  onnan  ránk  lenéz !  ? 
Incze  elszomorodva  szólt : 

—  Hanna !  Én  kétszer  voltam  már  halálra  ítélve,  mind 
a  kétszer  megszabadított  az  a  hatalom,  a  ki  másképen 
ítél,  mint  az  emberek ;  de  ha  ön  ily  fájdalmas  szavakkal 
vádol  be :  az  harmadszori  halálitéletem  lesz  8  az  bizony- 
nyal végre  lesz  hajtva. 

—  Én  elhiszem,  hogy  ön  megmeri  azt  tenni.  Hisz  az 
életet  eldobni,  a  lelket  visszahajítani  dölyfösen  az  Isten- 
nek, a  ki  adta,  s  a  kitől  azt  nem  kérte  senki :  —  ez  azok- 
nak az  erénye,  a  kik  nem  hisznek.  De  hát  azt  hiszi  ön, 
hogy  ez  önnek  büntetés  ?  Csak  nekem  az.  Önnek  az  nyu- 
galom, megsemmisülés ;  nekem  még  egy  új  átok,  mely  az 
örök  kárhozatot  a  földi  élettel  összeolvasztja.  A  mit  ön 
ellenem  vétett:  azt  ön  se  élve,  se  halva  jóvá  nem  teheti 
többé !  Azt  hiszi  ön,  csupa  vallási  fanatismus  hajt  a  kétség- 
beesésig? Van,  a  mi  még  a  kárhozatnál  is  jobban  fáj  :  ez  a 
becsületvesztós.  Nekünk  is  megvannak  a  mi  fogalmaink  s 
azok  változhatlanok.  Önök  hozhatnak  törvényeket  a  maguk 
országyülésein  :  nekünk  más  törvényeink  vannak.  Nem  az 
egyháznak :  —  a  társaságnak.  —  Soha  el  nem  fogja  ismerni 
a  társaság  azt,  hogy  Starrwitz  Hanna  grófnő  Aldorfay 
Inczének,  ki  hajdan  felszentelt  pap  volt,  törvényes  fele- 
sége lehessen.  Ott  a  legelső  impendimentum  dirimens  :  a 
«votum».  Én  önnek  csak  szeretője  voltam.  Házasságunk 
csak  együttélés,  s  én  önnek  e  világ  színe  előtt  csak  szoba- 
társa vagyok.  Ez  a  mi  engem  megöl.  Ujjal  mutatnak  rám ! 
a  kik  tudják  a  dolgot,  suttognak  a  hátam  mögött.  A  sutto- 
gás terjed.  Majd  elhat  az  hazámba  is !  Gondolt-e  ön  arra, 
hogy  ha  ezt  anyám  megtudja  és  elém  jön  és  azt  kérdi 
tőlem :  « mi  vagy  te  ? ! » 

—  De  Hanna ;  önt  a  rajongás  túlfeszítette  teszi.  Hisz 
nem  vettem  én  önt  el,  mint  szökevény  lelkész;  hanem 

mint  katona,  ki  két  világrészben  karddal  kezemben  becsü- 
letesen verekedtem.  Kaczagni  való  őrült  volna  az,  a  ki  ily 
scrupulussal  akarna  ön  elé  lépni.  Hisz  én,  mikor  önt  elvet- 
tem, már  férj  voltam  és  özvegy. 

—  Oh  átok  reám  érte,  hogy  ezt  öntől  kérdeztem  valaha  ! 
Átok  reám,  hogy  megkérdeztem  öntől,  miért  sírt  előttem  ? 
mikor  legelső  borzasztó  összetalálkozásunk  volt !  Ez  a  holt 
nő :  az  a  tengerből  feljáró  kisértet  csábított  el  engem ! 
Miért  kellett  előttem  egy  más  nőnek  a  kárhozat  útját 
simára  taposni,  hogy  utána  csúszszam  én  is  ?  Soha  ne 
hallottam  volna  az  ő  nevét ! 

—  Hanna !  szólt  Incze  mély  bánattal.  Ne  bántsa  ön  a 
halottat.  Ha  ismerné  ön  azon  óra  borzalmait,  a  mely  min- 
ket összekötött,  ha  tudná  azt  a  megrendítő  katasztrófát, 
mely  belőlem,  lelkészből,  férjet  alkotott:  elismerné,  hogy 
ott  Isten  járt  közel,  s  azontúl  sem  hagyott  el  soha,  a  míg 
e  nő  velem  volt.  Egy  folytontartó  istenitélet  volt  rám  nézve 
az  élet.  Mert  ő  is  kérdezé  azt  sokszor :  szabad,  volt-e  nekem 
elvennem  azt,  a  mi  az  oltáré  ?  megbocsát-e  nekem  ezért 
az  ég?  de  áldás  özönlött  fejemre  mindannyiszor  az  ő 
imádkozásai  után.  Hagyja  érintetlen  az  ő  emlékét,  Hanna. 
Ő  nagyon  szeretett  engem. 

—  En  többet  tettem.  Mert  én  tiszteltem  önt. 

Incze  elhallgatott.  Egy  sebhető  része  volt  lelkének.  Az  a 
tenger  alatt  alvó  szent  emléke.  A  mikorehhez  nyúlt  kímé- 
letlenül Hanna,  megtágított  vele  minden  köteléket,  mely 
őket  egymáshoz  fűzte. 

Incze  keblébe  dugta  kezét  s  megérezte,  hogy  ott  egy 
levél  van. 

Bauernhass  Siegebert  levele. 

Egy  perczig  azon  gondolkozott,  hogy  kivágja  az  utolsó 
tromfot,  s  átadja  Hannának  a  neki  szóló  levelet. 

Talán  nyereség  lett  volna  az  rá  nézve.  Szomorú  nye- 
reség. 

Megint  mást  gondolt.  Ott  hagyta  a  levelet  a  zsebében. 

Nem  volt  már  mit  beszélniök  egymással.  A  kilátást  is 

jól  megnézlmtlek  már.  Visszatértek.  De  Q6XD  nyújtották 
többé  egymásnak  karjaikat. 

Incze  még  az  nap  elutazott  Vihnyéról. 

A  postaháznál  eszébe  jutott  a  levél.  Egy  perczig  azon 
gondolkozott,  hogy  felbontsa  azt. 

Talán  veszteség  lett  volna  az  rá  nézve  ?  Szerencsés  vesz- 
teség. 

Mit  veszthetett  volna  el  ?  Az  életét.  S  az  lett  volna  a 
nagy  szerencse.  Talán  e  levél  elolvasása  után  egyenesen 
ment  volna  Bauernhass  grófot  felkeresni  s  végre  valahára 
megtalálta  volna  azt  a  golyót  a  világon,  a  mi  az  ő  számára 
van  öntve. 

Megint  mást  gondolt.  Odaadta  a  levelet  a  postamester- 
nek. Azt  mondta,  hogy  a  zsebében  felejtette  azt.  Továbbra 
gondolt  .  .  . 

AZ  «ÚJ  VILÁG*. 

Bántotta  Inczét  az  a  gondolat,  hogy  Bauernhass  Siege- 
bert  gróf  neki  consorsa.  Társa !  El  sem  válhat  tőle ;  mert 
egy  engedély-okmányon  áll  a  nevük ;  el  is  van  már  készítve 
szövetségüknek  az  emléke  vasból :  az  X — y — i  vasút. 

Kezdte  összevetni  a  körülményeket  s  ennek  az  egy  ((ide- 
gennek)) a  kitalálása  tömérdek  aequatiót  megoldott. 

Bauernhassnak  azért  kellett  ő  rá  gondolnia  e  vállalat 
tervezésekor,  hogy  közvetve  Hannát  tegye  gazdaggá. 
0  úgy  jutott  a  consortiumba  harmadiknak,  mint  Siegebert 
hajdani  imádottjának  férje. 

Már  most  azt  is  kitalálhatja,  hogy  miért  volt  második 
találkozásukkor  Siegebert  oly  erőtetett  nyájassággal  hozzá  ? 
Ki  tudathatta  vele  azt,  hogy  ő  a  keztyűs  kézszorítást  meg- 
bántásnak  vette  ? 

De  hisz  ezt  mind  megjósolta  neki  előre  Walter  Leo ! 
Megmondta,  hogy  az  eszményképet  legyőzni  pyrrhusi  győ- 
zelem lesz.  De  hát  csupán  eszménykép-e  Siegebert  Hannára 
nézve  ?  Vagy  annál  több  is  ?  itt  a  göcs ! 

•Jókai  :  Enyém,  Tied,  Övé.  II.  10 

Az  a  pletyka-asszony  ott  Bécsben  tud  még  valamit. 

Féltékenykedése,  boszusága  rávette  Inezét,  hogy  leg- 
közelebb, mikor  Bécsbe  felmegy,  felkeresi  Caesa- 
rinet. 

Pedig  most  már  sok  dolga  volt  Bécsben.  Vannak  embe- 
rek, a  kiknek  az  a  fatumuk  van,  hogy  csak  az  ablakukat 
kell  nyitva  hagyni  éjszakára,  s  reggelre  orozva  betörő  ide- 
genek telerakják  az  Íróasztalukat  pénzzel.  Csak  félre  kell 
fordítania  a  fejét,  hogy  a  zsebébe  dugjanak  valami  nyere- 
séget. Szerelmes  volt  belé  a  pénz.  Az  kereste  őtet. 

S  most  már  óhajtott  gazdag  lenni. 

A  mint  lemondott  a  dicsvágyról,  egészen  más  eszme- 
körbe tévedt,  más  emberek,  más  fogalmak  hatottak  minden- 
napi életére. 

Megváltozott  izlése,  életmódja,  szenvedélyek  ébredtek 
fel  nála,  miket  eddig  másokban  kigúnyolt  s  uralkodó  haj- 
lamok szálltak  téli  álomra  nála,  mik  eddig  jellemét  igaz- 
gatták, tetteit  vezérelték. 

Most  már  Walter  Leo  megkérdezése  nélkül  is  tudott 
vállalkozni,  s  minthogy  minden  kísérlete  sikerült,  egybe 
sem  vesztett  bele;  egészen  elhitte  magáról,  hogy  neki 
ehhez  lángesze  van.  Nem  is  igen  válogatott.  Tíz-húsz  ezer 
forintos  nyereségekért  is  aláirta  a  nevét. 

Aztán  azt  is  tapasztala,  hogy  a  gazdagságnak  saját  nim- 
busza van.  Azért,  hogy  vitézül  harczolt  nagy  eszmékért, 
kapta  azt,  hogy  gyanús  embernek  tartották ;  azért,  hogy  az 
eszét  fárasztotta  a  közjó  és  közmivelődés  érdekében,  azt 
nyerte,  hogy  megkritizálták ;  hanem  mikor  elkezdett  a  neve 
után  1000- eket  irogatni,  jótékony  czélokra,  hulladékát 
könnyen  gyűlt  nyereménynek :  azért  nemesi  rangra  emel- 
tetett. A  mikor  nagy  érdemei  voltak  rá,  akkor  el  nem 
fogadta  volna  e  kitüntetést. 

Mikor  Vihnyéről  haza  érkezve,  ismét  felment  Bécsbe, 
titkárjának  itthon  meghagyta,  hogy  a  mi  levelei  öt-hat  nap 
alatt  érkeznek  (addig  nem  jön  vissza),  azokat  csomagolja 
össze  s  küldje  utána  az  ismert  szállodába. 

Az  érkezett  levelek  köíötí  aztán  falait  aégyet,  b  miknek 

(•.'im/.ctcii  Himnii  kézírását  ismerte    inog. 

Remegő  Icéuel  bontó  fel  az  elsőt.  Tehát  mégis  megHzólul 
az  engesztelhetetlen !  —  Nem  szólal  meg.  —  A  borítékból 
üres  papir  hull  ki.  És  így  a  másodikból,  harmadikból, 
negyedikből.  Egy  betű  sincs  azokba  irva. 

Incze  megint  félreértette  Hannái  Azt  hitte,  Hanna  őt 
boszantó  gúnynyal  akarja  üldözni ;  mindennap  egy  üres 
l>;ipirlappal  juttatva  eszébe,  hogy  közöttük  semmi  mon- 
dani való  sincs  többé.  Pedig  ez  nem  azért  történt. 

Hanna  az  előtt  mindennap  irt  a  fürdőhelyről  levelet 
férjének.  Ezt  tudta  már  a  postamestertől  az  egész  fürdő- 
közönség. Nem  akarta,  hogy  észrevegyék,  hogy  férje  eltá- 
vozása után  mindennapi  levelei  elmaradnak ;  hogy  a  világ 
kitalálja,  a  mi  közöttük  történt.  Büszkeségét  takarták  az 
üres  levelek. 

Incze  szívtelen  kínzásnak  vette  azt.  Most  már  valóban 
rászánta  magát,  hogy  elmenjen  Caesarinehoz. 

Meg  akart  tudni  valamit. 

Hanem  a  sorsnak  úgy  tetszett,  hogy  mást  tudjon  meg, 
mint  a  mit  akart. 

Caesarine  helyett  Fatimét  találta  otthon  egyedül. 

Caesarine  fontos  családi  ügyek  elintézése  végett  jár 
künn  Belle  Ange  úrral.  Fatime  ottmarasztotta  a  látoga- 
tót :  önálló  hölgy  volt,  művésznő. 

—  Köszönöm  önnek,  hogy  visszajött  még  egyszer! 
szólt  kezét  nyújtva  Inczének. 

—  S  ön  örül  annak,  ha  engem  lát?  Eddig  azt  hittem, 
hogy  csak  az  által  okozok  örömöt,  ha  valahonnan  el- 
megyek. 

Fatime  e  szónál  hosszasan  nézett  Incze  szemébe, 
mintha  ki  akarná  olvasni  e  szavak  értelmét  s  aztán  rög- 
tön, mint  egy  orvtámadás,  oly  véletlenül  fordult  hozzá 
ezzel  a  kérdéssel : 

—  Nem  sikerült  önnek  kiengesztelni  Hanna  grófnőt  ? 

—  Nem. 

10* 

A  leány  erre  a  két  kezét  keblére  tette  s  szemeit  ég  felé 
emelve,  nagyot  sóhajtott :  egy  nagy  hálafohász  volt  az. 

—  Az  ég  meghallgatta  imádságomat ! 

—  Hogyan  ?  szólt  Incze  elbámulva.  Ön  ezért  imád- 
kozott ?    hisz  ön  kért  rá,  hogy  azt  tegyem. 

—  Akkor  Walter  Leo  is  hallotta,  hogy  mit  beszélek. 

—  És  most? 

—  Most  csak  önnek  beszélek  egyedül. 

—  S  ön  kivánta  azt,  hogy  én  ki  ne  béküljek  ? 

A  leány  levonta  szemöldeit  azokra  a  nagy  sötét  sze- 
mekre. Egy  gyönyörű  kézíj  volt  együtt  e  két  fekete  szem- 
öldök, nyilazásra  kész.  Varázsoló,  megigéző  tekintete  volt. 

—  S  ön  azt  hiszi,  hogy  én  nem  tudtam,  mi  következése 
lesz  annak  a  kézcsóknak?  hogy  én  csak  ügyetlenségből, 
balgaságból  ejtettem  ki  azt  a  szót,  a  mi  önöket  így  szét- 
zavarta ?  olyan  bizonyos  voltam  a  felől,  hogy  ezzel  egy 
jégtengert  állítok  önök  közé,  mint  arról,  hogy  élek. 

—  S  miért  tette  ön  azt  akkor? 

—  Miért?  Miért?  szólt  a  leány,  s  egész  alakja  resz- 
ketett az  indulattól.  —  Azért,  mert  Starrwitz  Hanna  gróf- 
nőnek nincs  joga  birni  egy  kincset,  melyet  megbecsülni 
nem  tud,  melynek  értékét  nem  ismeri. 

—  Fatime ! 

■ —  Az  égre  kérem,  ne  nevezzen  engem  Fatimének. 
Ezzel  a  névvel  vagyok  eljegyezve  a  pokolnak  s  az  ő  földi 
képviselőjének,  a  publikumnak.  Nevezzen  engem  Serená- 
nak.  Térden  állva  kérjem-e,  hogy  mondja  nekem:  Serena? 
Hisz  ön  adta  nekem  ezt  a  nevet. 

—  Jó.  Legyen.  Serena. 

—  Tehát  tudja  ön  meg,  hogy  van  egy  Serena,  a  ki  áltól 
a  pillanattól  fogva,  melyben  önt  először  meglátta:  nem 
gondolt  egyébre,  mint  hogy  a  porból  kiemelkedhessek,  oly 
magasra,  hogy  ön  egykor  meglássa  őt  és  észrevegye.  Hét 
esztendeje  annak,  hogy  én  szolgálok  ezért  a  czélért,  mint 
a  patriarcha  a  pusztában.  S  mikor  ott  virradtam  meg 
számtalanszor  a  tanulmány  mellett  átvirrasztott  éj  után, 

mert  nappal  dolgoznom  kellett,  bőgj   kenyerem  legyen: 
ez  a  remény  ájítá  meg  erőmet.  Tűrtem  annyi  nyomort,  a 

mennyiről   a  Toréziarend  hölgyei  nem  is  olvastak  együtt 
cs  valamennyim,  s  megválthatta  mi  volna  maciimat  belőle, 

mert  szép  voltam,  egy  visszaadott  mosolygás  árán  J  És  ón 
nem  adtam  senkinek  vissza  e  mosolyt:  tartottam  annak 
imára,  a  kitől  lelkem  sugarait  kaptam.  B  hittem,  hogy 
egykor  annak  adhatom.  Oh.  hányszor  Bírtam  térden  egy 
szent  kép  előtt,  s  imádkoztam  hozzá:  oh,  megdicsőült 
eszményképem,  te  csillagsugáros  hölgy,  ki  felszálltai  mély 
tenger  fenekéről  az  égbe:  ne  add  másnak  földon  hagyott 
kincsedet;  vezesd  az  ő  útját  az  én  utamon  keresztül, 
hogy  lásson  meg  engem!  S  utam  fényes  lett,  diadalmas, 
koszorúkkal  hintett.  Felfelé  törekedtem.  Azt  hittem,  nem 
lehet  neki  olyan  magasan  járni,  hogy  valahára  fel  ne  jussak 
hozzá.  S  ekkor  —  előjön  egy  hidegvérű  úrhölgy,  a  ki 
unatkozott  meg  nem  szolgált  kényelmében;  megharag- 
szik valakire  s  daczból,  dölyfből  letépi  azt  az  útjába  esett 
virágot,  a  mit  én  könyeimmel  öntöztem  mindennap  ! . . . 

Incze  elzsibbadtan  állt  és  bámulta  e  titokteljes  lényt. 

A  leány  összeszorítá  ajkait;  fogaival  zsebkendőjébe 
harapott,  s  aztán  folytatá: 

—  Ne  féljen  ön :  nem  fogok  sírni.  Ma  rossz  vagyok 
ahhoz.  Mikor  meghallottam,  hogy  Starrwitz  Hanna  grófnő 
elvette  Aldorfay  In  ezét,  (mert  az  vette  el  önt)  első  gondo- 
latom az  volt,  hogy  odamegyek  már  most  én  az  ő  helyére. 
Cseréljünk.  Kolostorba  megyek.  Ejh!  kinevettem  érte  ma- 
gamat. Nem  leszek  apácza !  Ellenkező  leszek !  Ha  szét- 
szakították a  szivemet,  tépem  én  még  apróbbra  s  odahají- 
tom a  világ  bolondjainak:  szedjék  fel!  Menjünk  kaczagni, 
ittasulni,  belerohanni  abba  a  forgó  szélbe,  a  mi  a  többit 
is  magával  ragadja.  Ekkor  megbotlottam  valamibe.  Az 
imazsámolyom  volt.  Megtanultam  imádkozni.  Indula- 
taim lecsillapultak.  Azért  imádkoztam,  hogy  legyen  hát 
boldog  az,  a  kihez  gondolataim  zarándokolnak.  Tegye  őt 
szerelme  által  idvezültté   az  a  nő,  a  ki  őt  olyan  ingyen 

kapta  a  vak  sorstól !  Fogott  önön  az  én  imádságom  ? 
No  ne  hallgasson  el.  Ne  forduljon  félre!  Feleljen  igazán, 
szivére  téve  kezét :  volt-e  egyetlen  egy  napja,  a  melyben 
össze  ne  hasonlította  volna  őt  azzal  az  én  megdicsőült 
szentemmel  s  vádat  ne  sóhajtott  volna  az  égre,  a  miért  őt 
elrabolta  a  földtől? 

Incze  keble  önkénytelenül  visszhangzá  e  sóhajt  most  is. 

—  Üljön  le,  kérem,  szólt  a  leány.  Ön  nekem  bírám  e 
perczben.  Én  gyónok  és  vallok.  ítéljen  el.  Azt  hittem, 
hogy  elcsillapítottam  már  a  vihart  szivemben ;  megnyu- 
godtam abban,  a  mit  a  sors  határozott.  Ekkor  a  végzet 
közbehozta  pesti  vendégszereplésemet,  s  ennek  folytán  az 
érintkezést  a  fényes  előkelő  körökkel.  Oh,  itt  Bécsben 
korábban  is  be  voltam  azokba  vezetve:  önöknél  csak 
akkor,  mikor  szükség  lett  szolgálatomra.  Itt  megláttam 
önt  újra.  Ekkor  megtanultam  azt,  hogyan  lehet  az  em- 
bernek erős  akarat  által  megakadályozni  azt,  hogy  a  láz 
kitörjön  rajta  ?  Ön  engem  meg  sem  látott,  csak  végig- 
ment a  termen.  És  azután  hallottam  önről  beszélni.  Oh 
miket  beszélni !  A  kit  én  magamban  egy  fenkölt  lovag- 
nak, egy  félistennek  bálványképében  mint  oltáralakomat 
rejtegettem,  azt  e  fényes  termekben  csak  gúnyolni  tud- 
ták. Egyszer  Starrwitz  Hanna  grófnő  jelenlétében  élczel- 
tek  önre.  Azt  beszélték,  hogy  régi  elveit  megváltoztatta, 
hogy  elpártolt,  felcserélte  a  tábornoki  babért  a  kormányi 
kegygyei.  Hanna  grófnő  azt  mondta  erre:  «nem  értek 
hozzá,  nem  tudom  mi  a  politika;  nem  olvasom  az  or- 
szággyűlési beszédeketo.  Oh,  hiszen  én  sem  értek  hozzá; 
én  sem  tudom,  mi  a  magas  politika;  de  egy  dolgot  még 
is  tudok !  —  Ugyan :  nem  mondta  el  önnek  Hanna 
grófnő,  hogy  akadt  mégis  a  társaságban  valaki,  a  ki 
szembe  mert  szállni  az  egész  gúnymosolygó  Bábellel,  s 
azt  merte  mondani:  «én  bizonyos  vagyok  felőle,  hogy 
Aldorfay  férfijelleme  oly  magasan  áll,  hogy  ha  valamit 
tett,  vagy  mondott,  a  mit  érteni  nem  lehet,  az  azoknak  a 
hibája,  a  kik  nem  értik,  nem  az  övé !   Nem  mondta  el 

;i/.f   önnek    fTannn   grófn  valaki    merte  önt  vedel- 

ne /ni  egész  N/.rmi'iI.  lylyel,  egófiz  szívvel?  s  hogy  az  a 
\  alaki  egy  nő  volt,  e  nö!   a  kim1,  ön  semmije 

m :  magosak  honatyja  sem,  mari  neki  hazája  sincs! 
Inoze   sötéten    nézett   maga   elé.  A  sértett   büszkeség 
démona  arnyékozií  be  arczát  denevér  szárnyaival. 

—  No  de  jól  van,  folvtatá  a  leány,  homlokát  megdör- 
zsölve kei  kesével.  A  hir,  a  név,  a  férj  nyilvános  élete 
mit  tartozik  az  asszonyra  ?  A  nő  lehet  ez  iránt  közönyös. 
Sok  nőt  ismer  ;t  világ,  kinok  férjét  a  közvélemény  elitélte 
s  a  ki  mégis  szereti  férjét.  Ezt  akartam  még  megtudni. 
Kehet-e  őt  nem  szeretni  annak,  a  ki  őt  magáénak  nevez- 
heti ?  A  titoknak  hangja  van.  S  az  asszonyok  még  a  sze- 
meikkel is  hallanak.  Két  összetalálkozó  tekintet  egyetér- 
tése, egy  véletlennek  látszó  összejövetel.  Közönyös  arcz- 
kifejezéssel  elmondott,  de  suttogó  szavak;  kézszorítás, 
mely  biztatást  fejez  ki:  óvakodó  körültekintések,  más 
asszonyok  gúnymosolygásai.  Oh,  én  meg  tudom  azoknak 
értelmét  fejteni,  mert  mesterségem  a  komédiázás  s  sokat 
tanultam  ily  helyeken  a  mesterségemhez  valót. 

—  Mit  akar  ön  mondani  ?  szólt  berekedt  hangon 
Aldorfay,  felugorva  helyéből. 

Most  aztán  a  leány  ült  le  egy  karszékbe  s  fejét  tenye- 
rébe hajtva,  a  legnagyobb  nyugalommal  monda  e  megölő 
szavakat: 

—  Azt,  hogy  Starrwitz  Hanna  grófnő  nem  érdemes 
arra  a  kincsre,  a  mit  a  vaksors  ölébe  dobott. 

—  Serena,  gondolja  meg  e  szót ! 

—  Meggondoltam  azt  már  akkor,  mikor  odamentem  az 
ő  oroszlánbarlangjába  s  kitöltöttem  neki  a  keserű  poha- 
rat :  «megiszsza-e,  vagy  nem  iszsza?» 

—  Mit  tett  ön  azzal  ? 

—  Neki  semmit.  Nem  itta  meg.  Körülbástyázta  magát 
jéghegyekkel;  üvegharang  alá  tette  a  szivét.  Megvédte 
magát. 

—  Mit  akar  ön,  Serena!  én  férj  vagyok !  Hanna  hitvesem. 

—  Mit  akarok?  Azt,  hogy  már  most  hasonlítsa  ön  össze 
ezt  a  két  nőt.  Az  egyik,  a  büszke  félistennő,  elutasítja 
magától  azt  a  férfit,  a  kit  boldoggá  tennie  édes  szent 
kötelesség;  eltaszítja  őt,  nehogy  egy  családbeli  főpap, 
nehogy  egy  istenfélő  imanéne  elszörnyedjen  azon,  hogy 
férjének  fejét  valaha  a  szentelt  chrysma  érte,  s  még  két- 
ségbe vonják,  hogy  a  dogmák  szerint  üdvös  volt-e  őt  sze- 
retnie ?  a  másik  pedig,  a  nép  söpredéke,  a  koszorúkkal 
beszennyezett  komédiásnő  nem  kérdi,  mit  mond  a  világ 
idelenn  ?  mit  Ítélnek  az  égi  seregek  egykor  odafenn !  ? 
csupán  szeret,  szeret !  .  .  . 

És  azzal  zokogva  zuhant  végig  a  földön. 
Incze  fel  akarta  őt  emelni. 

—  Menjen  ön !  Hagyjon  el  örökre !  Ne  lássam  többé 
soha! 

Az  alcovenben  volt  egy  fali  óra.  Az  elkezdett  e  perez  - 
ben  zenélni;  ezt  a  melódiát  pengte:  «du  hast  mich  nie 
geliebt». 

Áldorfay  nem  hallgatott  e  méla  csábító  hangra ;  de  úgy 
tetszett  neki,  mintha  azzal  együtt  egy  másik  hang  azt 
mondaná  neki,  hogy  e  könyeket  az  ő  kötelessége  letö- 
rülni. 

És  azontúl  sokszor  letörülte  ő  még  e  könyek  ismételt 
árjait  ez  óramű  méla  dallamának  hangjainál;  sokszor 
vegyült  a  «du  hast  mich  nie  geliebt»  a  zokogás  melódiája 
közé :  mintha  együvé  tartoznának  ők. 

Ettől  a  naptól  fogva  Áldorfay  Incze  nem  viselte  többé  a 
medaillont  keblén  a  két  szemközt  fordult  nő  arczképével. 

És  azzal  együtt  ama  tenger  alól  felhangzó  szó  is  elhall- 
gatott rá  nézve  egészen. 


A  FKLNLET. 

A  mit  szent  Antalnak  igért  a  cbálntó  rém,  azt  Áldorfay 
I  nézőnek  mind  megadta.  (MoRt  már  ypsilonnal  írtsi  1 
nevét:  nemes  ember  volt.) 

Az  új  asszonyszemek  tükréből  egészen  új  világ  ragyo- 
gott felé :  a  nélkülözések,  a  küzdelmek  világa  helyett  a 
gyönyör,  a  szenvedély  paradicsoma.  Minden  alvó  indulat 
eltépte  fékeit  szivében  s  nyargalt  vele  egy  mámorító  ör- 
vény felé.  Egy  tengerbe  vetette  bele  magát,  csupa  élvezet- 
ből :  elébb  úszni  akart  e  tengerben,  majd  ki  akarta  azt 
inni  fenékig. 

Oda  volt  lánczolva  e  nőhöz  :  annak  a  mosolygása  volt 
ránézve  a  napfény,  könyei  a  zivatar.  Vele  álmodott,  róla 
gondolkozott  s  érezte  az  életunalmat,  ha  tőle  távol  volt. 
S  féltette  őt  az  egész  világtól.  Ösztönei  mind  azt  súgták 
neki,  hogy  ez  a  leány,  a  ki  egyik  pillanatban  az  egész 
lényén  átömlő  ártatlanság  kifejezésével  tudta  mutatni  azt, 
hogy  még  csak  eszmében  sem  közelíti  meg  e  fogalmat : 
szerelem,  s  a  másik  pillanatban  egy  egész  világot  tár  fel 
előtte,  megnópesülve  a  teremtő  szenvedély  minden  csoda- 
tüneményeivel  ;  hogy  ugyanaz  a  leány  akkor  is  el  tudja 
ezt  az  ellentétes  két  szerepet  játszani,  mikor  két  külön 
férfiról  van  szó  :  egyiknek  az  egyiket,  a  másiknak  a  mási- 
kat. Megtanult  féltékeny  lenni  minden  csekélységre :  egy 
virágra,  egy  gyűrűre,  egy  látogató -jegyre,  egy  szóváltásra 
más  férfival,  még  nővel  is ;  kiváltkép  a  színpadra  s  annak 
veszedelmes  kiváltságaira:  a  kaczér  jelmezekre,  a  közön- 
ség koszorúira  és  tapsaira. 

Azt  pedig  nem  kívánhatta  tőle,  hogy  hagyja  oda  a  szín- 
padot. Hisz  a  színpad  volt  az,  a  mi  adhatott  ennek  a 
hölgynek  valamit,  a  mit  ő  nem  adhatott  neki :  —  nevet. 

Pedig  Inczét  kínozta  a  színpad.  Az  ő  szenvedélye  nem 
a  raffinált  kéj  mámora  volt,    melyet  a  művészi  nimbus 

felfokoz,  melyet  a  kaczér  jelmez,  a  ledér  játék  újraéb- 
reszt, mely  a  frivol  dallamokat  utána  dúdolja,  s  gyönyört 
talál  benne,  ha  megalázhatja  az  asszonyt  azzal,  hogy  a 
művésznőtől  az  eljátszott  vaudeville  folytatását  követeli. 
Őt  kínozta  az  a  gondolat,  hogy  az  egész  világnak  szabad 
legyen  azt  a  mosolygást  látni,  teljes  gázvilágításnál,  a 
minek  csak  a  félhomályban  van  létjoga  I  Egy  befejezett 
kéjencz  dicsekedni,  parádézni  szokott  az  olyan  diadallal, 
minő  az  övé :  ő  pedig  kész  volt  verekedni  azért,  hogy  az 
egész  világ  azt  higyje,  hogy  az  a  leány  nem  Fatime,  ha- 
nem Serena !  .  .  . 

Az  egész  leány  egy  talány  volt  előtte ;  csupa  szeszélyes 
ellentétekből  álló,  miket  összeilleszteni  az  oedipusi  rejtély- 
oldásoknál nehezebb  volt.  A  színpadon  játékmodorában 
kihívó,  kaczér,  érzókingerlő,  a  színpadon  kívül  kegyetlen 
mindenki  iránt,  a  ki  neki  hódolni  megkísérté :  azon  az 
egyen  kívül,  a  ki  azt  jól  eltitkolta.  Valódi  eszményképe 
volt  a  bibliai  apocryphok  Lilithjének,  ki  az  első  embert  az 
első  asszonytól  elcsábítá;  kígyó,  míg  meghódít;  galamb, 
ha  meghódolt;  eszes  a  cselszövésben,  őrült  az  élve- 
zetben ;  az  a  dsemon,  a  ki  visszavezeti  Ádámot  a  paradi- 
csomba, a  honnan  az  angyal  kiverte  (azért  a  bűnéért, 
hogy  a  feleségét  szerette  :  pedig  szegény  Ádám  még  nem 
is  volt  pap !) 

Egyszer  születése  napjára  tömérdek  ajándékot  össze- 
küldtek  neki  minden  rendű  és  rangú  tisztelői  s  ő  azokat 
meghítta  mind  estélyre,  s  rendezett  számukra  pompás 
lakomát.  Ő  pedig  elszökött  az  estélye  elől  hazulról,  elment 
Inczét  fölkeresni  egyedül,  annak  a  karjába  akasztotta  ma- 
gát s  késő  éjszakáig  barangolt  vele  alá  s  fel  Bécs  sétá- 
nyain s  csak  akkor  tért  haza,  mikor  már  a  vendégei  mind 
elmentek  a  szállásáról.  Akkor  aztán  az  anyját  megverte,  a 
miért  az  neki  szemrehányásokat  mert  tenni.  Megverte  őt 
kegyetlenül.  Máskor  kényeztette  Caesarinet,  csupa  dédneve 
volt  előtte  ;  czifrázta,  piperézte,  haját  maga  bodrozta  fel 
neki :  szerelmes  volt  belé ;  hanem  ha  Áldorfay  miatt  csak 

mini  egy  párdnoi  ós  megtépte. 

S  i'^v  dologra  volt  a  leány  különösen  féltékeny.  Arra, 
hogy  [noieaitnehigyje,  hogy  mind  azt  a  bfibájt,  a  mivel 
öi  elhalmozza,  valahogy  meg  lehet  jutalmazni. 

Ha  Inezi  <  rté  öt  gyémántokkal  ajándékozni  meg 

ünnepélyes  alkalmakkor :  más  alkalommal  Fatime  aján- 
dékozott neki  vis/.ont  még  értékeHebb  ékszert,  8  azonfölül 
nem  is  tette  fel  soha  a  drága  emléket,  hanem  ha  vetetett 
vele  magának  egy  ötven  krajczáros  brochet,  a  minőket  az 
otozaezegletes  árulnak,  azt  aztán  viselte  megválhatlanul. 

Egész  rendőri  kémkedéssel  ügyelt  fel  arra,  hogy  család- 
tagjai valahogy  pénzt  ne  kérjenek  valami  szin  alatt  Inczé- 
től.  Pedig  azokban  igen  kifejlett  hajlandóság  volt  ilyes- 
mire. Különösen  monsieur  Belle  Angenak  nagy  megerő- 
tetésébe  került,  valahányszor  Incze  azt  kérdezé  tőle : 
«comment  vous  portez  vous?»  mindannyiszor  azt  nem 
felelni  rá:   « átkozott  jól,  csakhogy  nincs  pénzem !» 

Egyszer  aztán  bedugták  Belle  Ange  urat  az  adósok  bör- 
tönébe egynéhány  száz  nemlétező  forint  miatt. 

Incze  megtudta  a  veszedelmet  s  nem  tétovázott  pénz- 
beli áldozat  árán  kiszabadítani  a  szorongatott  családapát 
e  kényelmetlen  helyzetből. 

Ekkor  aztán  három  napig  nem  látta  Fatimét.  Eltűnt 
előle. 

Harmadnap  Gráczból  kap  egy  levelet,  melybe  annyi 
összeg  volt  téve,  a  mennyit  ő  Belle  Ange  úrért  fizetett. 
Semmi  kisérőlevél  hozzá. 

Ugyanaz  nap  aztán  Fatimét  is  otthon  találta. 

—  Hol  járt  ön  ?  kérdezé  tőle  neheztelve. 

—  Gráczban  voltam,  vendégszerepelni. 

—  Ön  Gráczban  volt? 

—  Igen.  Es  jövőre  már  most,  ha  azt  akarja  ön,  hogy 
el- elszökjem  valamerre  vendégszerepelni,  hát  csak  fizesse 
ki  a  jó  Belle  Ange  úr  adósságait. 

Ebből  megtudta  Incze,  miért  ment  Fatime  e  pár  napi 

vendégszereplésre?  azért,  hogy  azt  a  pénzt  megszerez- 
hesse, a  mit  ö  Belle  Ange  úrért  kifizetett,  s  azt  neki  visz- 
szaküldhesse. 

Ezt  a  nőt  nem  lehet  megjutalmazni  —  azért,  hogy 
szeret. 

Pedig  Áldorfay  most  már  valóban  gazdag  ember  volt. 
A  mihez  hozzá  kezdett,  az  mind  fényesen  sikerült.  Annyi 
pénzt  csinálhatott  már,  a  mennyit  akart. 

Úgy  okoskodott,  hogy  a  kik  a  csekélységeket  megvetik, 
azok  a  nagyszerűt  majd  elfogadják. 

Fatime  többször  nyilvánítá  előtte,  hogy  mennyivel  jobb 
szeretne  ő  e  lármás  utczák  helyett  valamelyik  csendesebb 
városrészben  lakni ;  valami  olyan  házban,  melynek  abla- 
kai kertre  nyilnak;  melynek  magának  is  kertje  van;  a 
hol  nyáron  át  virágokat  lehetne  ápolni. 

Egyszer  aztán  azt  monda  neki  Incze,  hogy  talált  a  szá- 
mára egy  olyan  alkalmas  lakást,  és  pedig  hallatlan  olcsót. 
Fatime  azt  mondta,  hogy  majd  megnézi  azt. 

Egyike  volt  ez  azoknak  az  újoncpült  házaknak,  miket 
egy  építő-társaság  a  Práterre  forduló  telkeken,  mintegy 
varázsszóra  emeltetett.  Szép  kilátással,  kényelmes  beren- 
dezéssel. A  szállás  megtetszett  neki,  nem  is  volt  drága ; 
az  egész  első  emelet  kizárólag  az  övé  lehetett  az  utcza 
felől. 

Fatime  az  új  szállást  kényelmesebben  óhajtá  beren- 
dezni az  eddiginél  s  ez  iránt  alkuba  lépett  egy  kárpitos- 
sal, ki  erős  alkuvás  után  elvállalta  tisztességes  árért  és 
részletfizetés  mellett  a  csinos  bebútorozást. 

Mikor  készen  volt  a  kárpitos,  felkérte  Fatime-Serenát, 
hogy  tekintse  meg  szállását  s  nyilatkozzék,  meg  van-e 
vele  elégedve? 

Fatime  elhűlt,  mikor  szobáin  végigment.  Minden  úgy 
volt,  a  hogy  ő  elrendelé ;  csakhogy  papír  helyett  selyem- 
szőnyegek a  falakon,  angol  vászon  helyett  damaszt-füg- 
gönyök, cserép  helyett  márvány-kandallók,  s  dió-  és  cse- 
resznyefa helyett  mahagóni,  palissander  és  teakfabutor- 


/a I ;  íamozaik  helyett,   a  mit  fűrész  sokszoroz,   or 
drágakő  kézművészet  j  relenozei  tükrök  i  talskóü;  s  pad- 

latot  két  hüvelyknyi  ftwt»g  szőnyegek  fedik. 

—  Ki  rendelte  est  így?  kérdező  elbámulva  a  hölgy. 

—  Kegyed  maga!  feleié  a  kárpitos  s  elé  mutatta  a 
számlát. 

A  számlában  az  egész  fényűző  kiállítás  nem  volt  drá- 
gábbra számítva,  mint  a  mennyiben  a  hölgy  a  tervezett 
rény  berendezést  kialkudta.  Meg  kellett  benne  nyu- 
godnia. Azt  nem  mondhatta  a  kárpitosnak,  hogy  nincs 
azzal  megelégedve,  a  mit  kapott. 

Nem  nagy  leleményesség  kellett  ugyan  hozzá,  hogy 
kitalálja,  miféle  bűvész  volt  az,  a  ki  az  ő  kedveért  tíz- 
szeres értékűvé  varázsolt  át  mindent,  de  ezúttal  nem 
vághatta  vissza  a  tromfot. 

A  mint  aztán  beköltözött  az  új  szállásába,  mindjárt  az 
első  napon  hivatta  a  házfelügyelőt.  Tudatta  vele,  hogy 
most  nincsen  pénze. 

—  Jól  van,  monda  a  házfelügyelő,  s  azzal  eltá- 
vozott. 

Néhány  óra  múlva  megint  visszajött;  az  egyik  kezében 
hozott  egy  csomag  bankjegyet,  a  másikban  egy  marék  iro- 
mányt. 

—  Tessék :  itt  van  a  pénz,  s  itt  meg  a  nyugtatványok. 

—  S  mit  csináljak  én  ezzel  a  pénzzel,  meg  ezekkel  a 
nyugtatványokkal  ? 

—  A  pénzt  tessék  eltenni,  e  nyugtatványokat  pedig 
aláírni. 

—  Minek  írjam  én  alá  e  nyugtatványokat? 

—  Azért,  mert  a  lakók  bizalmatlanok ;  nem  érik  be 
vele,  hogy  én  beírtam  a  könyvbe  a  lefizetett  házbérüket: 
bélyegezett  nyugtákat  követelnek  a  háztulaj donosnő  alá- 
írásával. 

Fatime-Serena  most  tudta  meg,  hogy  ő  ennek  a  háznak 
a  tulajdonosnője. 

Nem  árulta  el  meglepetését  a  házmester  előtt :  aláirta 

a  nyugtákat,  megszámlálta  a  pénzt  ós  elzárta  azt  rózsafa- 
szekrényébe. 

Mikor  Incze  meglátogatta  őt  új  szállásán,  úgy  tett,  mint 
a  ki  semmi  megjegyzésre  méltót  nem  talál  a  körüle 
támadt  változásokban.  Nem  is  beszélt  neki  a  házról.  ízet- 
len, kedvetlen  volt.  Azt  állította,  hogy  egészen  ki  van 
fáradva,  összetörve  a  költözködés  keserveitől. 

Egy  hétig  mindig  kedvetlen  volt ;  durczás,  kényeskedő. 
Minden  szóért  megneheztelt:  alig  lehetett  tőle  valami 
választ  kicsikarni.  Azokkal  a  nagy  fekete  szemekkel  úgy 
nézett  az  emberre,  mint  egy  kisértet  s  homlokán 
ráncz  kezdett  már  támadni  a  sok  szemöldök-össze- 
húzástól. 

A  hetedik  napon  aztán,  a  mint  belépett  hozzá  Incze,  az 
alcoven  szőnyeg-ajtajánál  lesett  rá,  s  orozva  nyakába  ug- 
rott, majd  lerántotta  lábáról  s  aztán  olyan  kedve  támadt, 
hogy  fölvette  vele  a  házat.  Kaczagott,  gyermek  volt ;  leült 
a  szőnyegére,  elővett  hat  gömbölyű  kavicsot,  s  kényszeríté 
Aldorfay  t,  hogy  térdeljen  mellé  és  tanulja  meg  tőle  a  «kő- 
kapósdi»  gyermekjátékot,  a  mit  az  iskolás  gyerekek  «pity- 
kövezésnekw  is  neveznek,  s  nem  hagyott  neki  addig  békét, 
míg  végig  nem  csinálta  annak  valamennyi  mesterségét. 
Incze  egész  ottléte  alatt  csupa  dévaj  jó  kedv  volt  a  leány : 
ezerféle  bolondot  csinált  magából.  Mikor  aztán  Incze 
hazament,  egy  levelet  dugott  a  zsebébe,  arra  kérve,  hogy 
ne  törje  fel  hamarább,  mint  a  mikor  otthon  lesz. 

De  bizony  feltörte  azt  Incze,  a  mint  a  legelső  gázlámpa 
alá  ért  az  utczán. 

Abban  a  levélben  pedig  a  bécsi  telekkönyvi  hivatalnak 
egy  kivonatát  találta,  melyben  tudtára  adatik,  hogy  a  Belle 
Ange  Fatime  Serena  úrhölgy  **-utczai  házát  Aldorfay 
Incze  úr  nevére  irattá  át. 

Aldorfay  elbámulva  fonta  össze  karjait. 

Még  ezt  sem  fogadja  el! 

Nem  kell  neki  egy  ajándékba  kapott  úrilak ! 


Ifi  kell  hát  önnek  a  hölgynek  ? 
Bnnek  .  .  .  ? 

.  .  .  Mind.  i! ! 


E  kőiben  folyvást  érkeztek  Hannától  u  flres  levelek 
[nőséhez.  Segítettek  nagyobbítani  kettőjük  között  az  ürt. 

I    yszer  egy  ilyen  üres  levél  láttára  valami  ínég  ür< 
gondolata  támadt  Inczének. 

Érezte,  hogy  neki  valami  menedékre,  valami  mentségre, 
valami  oltalomra  van  szüksége  valaki  ellen,  a  kit  nem  tud 
Lerázni  a  nyakáról. 

Ez  a  valaki:  saját  énje. 

Ez  a  valaki  mindig  otthon  várja  őt,  mikor  hazamegy; 
megkérdi  tőle,  hol  járt?  rossz  álomlátásokkal  gyötri,  mikor 
elalszik ;  (az  álom  a  legkíméletlenebb  igazmondó!)  néha 
még  Fatime  lakáig  is  elmegy  vele;  sőt  néha  odaül  kettő- 
jük közzé,  ez  a  hajdankori  «Én»,  ez  a  törhetlen  lelkű  Én, 
ez  a  becsületére  büszke  Én,  ez  az  ellenségnek  adott  szót  is 
megtartó  Én ;  ez  a  fényes  árnyék,  —  és  kisértő  jelenlétével 
útjába  áll  minden  örömnek.  Ez  az  igazi  hazajáró  kisértet  I 

Ennek  a  « halottnak »  kell  valami  temetőt  keresni. 

Áldorfay  Incze  talált  ilyen  kriptát. 

Emberi  dolog,  de  nem  emberséges,  hogy  valaki  a  fele- 
sége múltjáért  legyen  féltékeny;  fürkészszen  adatokat 
olyan  időkből,  a  mikben  neje  őt  még  nem  is  ismerte.  Hát 
talán  szobor  volt  az,  a  kit  elvett?  Márványból  volt  mind- 
addig, a  míg  az  ő  epekedésére  jóltevő  Cythere  meg  nem 
indította  keblében  a  szívdobogást  ? 

Incze  azt  hitte,  hogy  miután  az  első  Serenája  ilyen 
szobor  volt,  joga  van  minden  nőtől  azt  követelni. 

Ennek  a  bolondságnak  is  van  rendszere.  A  múltban 
jelent  és  jövendőt  keres.  Az  a  rögeszméje  van,  hogy  a  ki 
meg  nem  halt,  az  még  mindig  él !  Hogy  egy  hajdankori 
eszménykép,  a  míg  el  nem  temetik,  addig  nem  halott. 

Még  azon  fölül,  akárhogy  megvált  is  a  dogmáktól,  álcár- 

hogy  túltette  is  magát  a  társadalmi  szabályokon  :  azt  nem 
tudta  magától  elhagyni,  hogy  theosophistának  megmarad- 
jon. Hitte,  hogy  minden  ténynek  megvan  az  ellenténye, 
s  ha  a  delejtű  délsarkát  keresi,  ugyanakkor  a  délmutató 
vége  az  éjsarkához  közéig. 

S  a  féltésnek  még  gyakorlati  czélja  is  volt. 

Egy  bizonyítvány  a  kézben  még  feloldhatná  ezt  a  lánczot, 
mely  most  már  nem  rózsaláncz  többé. 

A  fürdőidény  legvége  felé  járt  már.  Hanna  ezóta  tán 
az  utolsó  vendég  Vihnyén,  a  ki  folyton  vár,  hogy  férje 
érte  menjen.  A  ki  el  nem  utazik  onnan  egyedül,  nehogy  a 
világ  megsejtse  azt,  hogy  közöttük  feszült  viszony  tá- 
madt. 

Erőt  vett  magán,  hogy  irjon  Hannának,  röviden  tudatva 
vele  a  napot,  melyen  érte  fog  menni. 

Azonban  úgy  intézte  a  dolgát,  hogy  egy  nappal  hama- 
rább érjen  oda. 

Több  hónapi  távollét  után  valami  ajándékról  is  gondos- 
kodott Hanna  számára.  Kötelesség  ez. 

Kikereste  a  legszebb  rubint,  mely  az  ékszerészeknél 
kapható  volt  s  abba  belevésette  Starrwitz  Hanna  czímerét, 
pontosan  azon  minta  után,  mely  leveleinek  pecsétjén  lát- 
ható volt.  Hanna  eddigi  gyűrűjének  köve  csak  amethyszt 
volt.  Eubinba  czímert  vésetni,  fejedelmi  pazarlás. 

Mikor  ez  megvolt,  akkor  búcsút  vett  Fatimétől  —  a 
viszontlátásig. 

És  aztán  elutazott  Vihnyére. 

Hanna  csakugyan  utolsó  vendég  volt  már  ott  s  csak- 
ugyan ő  reá  várt. 

Incze  megdöbbent,  mikor  őt  meglátta.  Azt  képzelte, 
hogy  a  kit  hónapok  előtt  oly  felüdülten  hagyott  el,  az 
most  ragyogni  fog  az  egészség  teljétől.  És  talált  helyette 
egy  megtört  alakot,  kinek  arczán  minden  vonás  rávallott 
az  eltitkolt  szenvedésre. 

Ez  a  látmány  egészen  lefegyverezte.  Nehéz  lett  a  szive 
miatta.  Minden  nemesebb  érzés  fölébredt  lelkében  újra. 

tf   szelnek  mind  o  róla  beszélnek. 

—  Onnok  nem  hasznait  ez  a  ffirdö,  monda   Bánni 

d  aggodalommal.  Onnét  nem  liabad  a  télre  ágál- 
junk alati  maradni.  Bn  önt  most  innen  elviszem  Meránba. 
Köszönöm.  Jó  lesz  I  felelt  rá  Hanna  engedelmesen. 
Kívánja  ön.  Im^v  egyedül  hagyjam  ott,  vagy  hogy  én 
is  ott  legyek? 

Hanna  ránézett  ós  gondolkozott. 

S  ha  a  büszke  hölgynek  jobb  géniusai  lettek  volna,  mint 
az  ősök  kevély  szellemei,  ha  csak  egyetlen  egy  azok  közül 
a  szentek  közül,  a  kiknek  képei  előtt  térdelni  szokott, 
nialas/.tsugalló  szellemének  egy  ihletével  érintette  volna 
szivét:  most  még  egyszer  kezében  lett  volna  mindkettőjük 
sorsa.  Neki  volt  adva  még  egyszer  ez  a  férfi ;  kezébe  téve 
annak  egész  lénye,  tisztán,  minden  salaktól.  Hasztalan  I 
Büszkesége  nem  engedé,  hogy  a  boldogság  útját  válaszsza. 
Szövetkezett  a  sötét  vakbuzgósággal.  Elzárta  magát  rideg 
balitéletei  mögé. 

Incze  még  egyszer  oly  gyöngéden  hangoztatá  e  nevet : 

—  Hanna ! 

S  ha  e  gyöngéd  hangra  a  hölgy  kinyújtja  kezét  s  azt 
mondja:  « jöjj !»  akkor  az  a  másik  csábító  fantom  a  légbe 
oszlik  szét,  eltűnik,  mint  egy  ködfátyolkép,  mint  egy  csába 
álom :  Fatime  !  Akkor  a  visszahódított  férj  odaomlik  lábai- 
hoz, előveszi  az  emléket,  a  rubingyürűt,  s  azt  mondja 
neki :  «nézd :  a  távolban  is  rád  gondoltam ;  viseld  ez  emlé- 
ket ama  másik  helyett,  a  mit  a  püspök  nagybátyádtól  kaptál » . 

És  aztán  elmennek  együtt  Meránba,  Nizzába,  majd 
Rómába,  együtt  meglátogatják  a  szent  helyeket;  onnan 
elutaznak  a  szent  földre  Jeruzsálembe,  s  mire  visszatér- 
nek, úgy  találják,  hogy  a  világ  elfeledte  őket :  nem  léteznek 
rá  nézve  többé  .  .  . 

S  az  milyen  jó ! 

A  nő  elvété  magától  e  jobb  sorsot.  Nem  nyujtá  kezét. 
Azt  felelte : 

Jókai  :  Enyém,  Tied,  Övé.  II.  1  1 

—  Jobb  lesz  nekem  ott  egyedül ! 

Ezzel  a  szóval  aztán  el  voltak  egymásra  nézve  veszve 
végképen. 

Incze  most  már  nem  adta  át  nejének  a  hozott  emléket. 
Tartotta  más  czélra. 

Azt  mondta  nejének,  hogy  tehát  e  szerint  rendeleteket 
fog  tenni  az  elutazásra.  Útjaik  kétfelé  válnak.  Hanna  dél- 
nek utazik,  neki  pedig  észak  felé  kell  mennie,  egy  galicziai 
bányavállalatot  megtekinteni. 

Mikor  visszatért  nejéhez  a  postamestertől,  hol  a  fogato- 
kat megrendelé,  valamit  megérzett  Hanna  szobájában. 
Egy  áruló  illatot,  a  mit  mindenki  rögtön  felismer.  Az  ége- 
tett pecsétviasz  szaga  az.  Hanna  levelet  irt  valakinek,  el- 
utazása előtt. 

Egy  szóval  sem  kérdezősködött.  Elmondá,  hogy  mikorra 
rendelte  az  útihintót  s  aztán  eltávozott. 

Egy  óra  múlva  visszament  a  postamesterhez  :  a  régi  jó 
tarokkompánistához,  a  kinek  annyira  ment  a  konfidens- 
kedése,  hogy  a  nejének  érkezett  leveleket  is  át  szokta  ado- 
gatni a  férjnek,  kézbesítés  végett. 

—  Barátom  uram,  monda  Incze  a  postamesternek: 
néhány  perez  előtt  küldött  ide  a  nőm  egy  levelet  nagy- 
bátyjához, Bauernhass  Siegebert  grófhoz  ! 

—  Igen,  igen,  monda  a  postamester.  Még  itt  van  ! 
(Tehát  itt  van.) 

—  Óhajtaná  azt  egy  perezre  visszavenni,  miután  azóta 
utazási  czélja  megváltozott ;  azt  helyre  kell  igazítani  a 
levélben  s  nem  akar  most  másikat  irni. 

—  Oh  kérem,  tessék ! 

A  postamester  minden  aggodalom  nélkül  előkereste 
Hanna  levelét  s  átadta  azt  Inczének. 

—  Uraságod  szamara  is  van  itten  pedig  három  levél, 
kettő  Pestről,  egy  Bécsből.  Az  utóbbi  pénzes-levél. 

Mind  a  hármat  zsebre  dugta  Incze,  meg  sem  nézte  a 
czímzetet  rajtuk ;  sietett,  mint  a  tolvaj  a  lopott  jószággal, 
szobájába. 

Melegített  késsel  felnyitá  b  peosétei  Bánna  levelén. 

(Már  ennyire  ment  I  Leskelődni  !  t  feltörni!) 

ni  elolvnKii  ;i  levél  tartalmai  i 

—  Uram  I 

—  A  mi  elmúlt,  az  örökre  visszahozhatatlan.  Á  félre- 
értés is  a  sors  végzése.  Hiszom,  hogy  az  ön  távolmaradá- 
sának legyőzhetlen  akadályai  voltak,  s  megszűnt  a  jogom 
iizokért  szemrehányást  tenni.  Asszony  vagyok.  Feleség. 
1 1  itvestárs.  Férjem  becsülete  az  én  becsületem  is.  Ne  keres- 
sen ön  engem  olyan  utakon,  melyek  a  nőt  megalázzák ; 
azokon  nem  fog  ön  engem  megtalálni.  Felejtsen  el  örökre, 
mint  a  hogy  én  el  tudtam  önt  felejteni.  Mint  nő,  kerülni 
fogom  önt,  s  ön  kegyetlenséget  követhet  el  velem,  ha  azon 
köröket  felkeresi,  a  mikben  én  meg  szoktam  jelenni,  mert 
az  által  kényszeríteni  fog,  hogy  száműzzem  magamat 
ismerőseim  világából. 

Én  nyugodt  vagyok  s  nem  kivánok  az  égtől  több  boldog- 
ságot, mint  a  mennyit  ingyen  kegyelméből  adott. 

Azon  czélzás,  a  melyet  ön  emiitett  s  melynek  rejtélyét 
könnyű  kitalálnom,  irtózattal  és  undorral  tölti  el  lelkemet. 
A  mely  órában  valakinek  —  akárkinek  —  eszébe  jut 
törvényszék  előtt  ezt  a  szót  kimondani :  Starrwitz  Johanna 
házassága  semmis  volt :  ő  nem  asszony,  a  másik  órában 
én  halott  vagyok. 

Több  levelet  ne  intézzen  hozzám,  mert  azt  feltöretlen 
fognám  visszautasítani. 

S  ha  azt  akarja  ön,  hogy  valaha  az  idvezültek  paradicso- 
mában találkozzunk  egymással,  úgy  arra  kérem  önt :  foga- 
dását, nemesi  szavát  kérem  rá,  hogy  két  embert  kerüljön 
az  életben:  az  egyik  én  vagyok,  a  másik  férjem.  Mert 
tudja  meg  ön,  hogy  Starrwitz  Hanna  háromszor  naponkint 
térdel  Isten  előtt,  imádkozva,  hogy  Aldorfay  Inczének  ad- 
jon hosszú  életet  e  földön  s  örök  üdvöt,  bűnbocsánatot  az 
égben.  Ezért  önöknek  nem  szabad  egymással  soha  talál- 
kozniuk. 

((Aldorfay  Hanna. » 

11* 

A  vezetéknév  kétszer  is  volt  alá  húzva. 

Incze  lankadtan  ejté  ki  kezéből  a  levelet. 

Ez  a  levél  kidöntötte  lábai  alól  az  eddigi  piedesztált. 
A  büszkeség  talapzata  eltűnt  alóla :  a  sárba  esett. 

Most  már  egészen  föléje  emelkedett  ez  asszony  s  ő  alant 
maradt. 

Elvesztette  ezzel  jellemének  utolsó  tartalékát  is:  a 
boszút.  Nem  volt  többé  az  előtte  vonuló  árnyék  ellenében 
az  a  mentsége,  hogy  csak  egy  hűtelen  nőnek  adja  vissza 
a  tromfot.  Védtelen  maradt  önmaga  ellenében. 

Nem  merte  azt  a  levelet  még  egyszer  elolvasni. 

Minő  érzéseket  hagyott  hátra  lelkében  ez  a  levél ! 

Megcsalatni  egy  nő  által,  a  ki  mást  szeret :  még  csak 
előérzete  a  pokolnak;  de  eldobatni  egy  nő  által,  a  ki  hű 
marad  :  az  maga  a  pokol ! 

Elővette  a  tolvajkulcsot,  a  rubin  pecsétnyomós  gyűrűt  s 
újra  lepecsételte  vele  a  Bauernhass  Siegebertnek  szóló 
levelet. 

Ah,  mint  meglakolt  azért,  hogy  felbontott  egy  levelet, 
melyen  másnak  a  czime  áll  I 

Sietett  azt  visszavinni  a  postamesterhez  s  aztán  kérte, 
hogy  fogjanak  kocsijába  rögtön. 

Nem  ment  Hannához  többé  vissza.  Futott  előle,  mint 
gyilkos  a  megölt  árnyéka  elől. 

Kocsisának  az  volt  mondva,  hogy  észak  felé  fog  utazni 
Galicziába. 

Útközben  eszébe  jutott,  hogy  három  levél  van  a  zsebé- 
ben. Elővette  azokat  egymásután,  hogy  üldöző  gondolatait 
elűzze  velük. 

Az  egyik  levelet  a  hajdani  pártelnöktől  kapta,  mely- 
ben ez  felszólítja  őt,  hogy  bárha  a  közjogi  téren  nem 
követnek  is  többé  azonos  elveket,  de  legközelebb  olyan 
kérdés  fog  az  országgyűlés  elé  kerülni,  mely  nem  lehet 
pártnézet  tárgya :  a  magyar  honvédségnek  ágyukkal  leendő 
ellátása.  Mindenki  számít  e  kérdésben  Aldorfay  tábornok 
erélyes  pártolására. 

sicini  :i  főváro  bft. 
A  másik  levelei  a  hajdani  honvédsegélyző  egylet  elnő- 

kétől  k;i|.t;i.  tudatta  vele,  hogy 

mint  11  bizottság  egyik  tagjára,  a  segélyben  i  adó 

honvédek   <>  xt;tlyozásánál,  azért  siessen  a  kitűzött  B 

napjára  Pmdapesfen  megjelenni. 

—  Ifajd  mindjárt !  dönnögé  magában  mindkét  levelet 
útitáskájába  gyűrve.  Egyél)  dolgom  van  most! 

0  mondta  eztl  A  tfehádia-kulcs  hőse,  ki  egykor  az 
utolsó  ágyúval  védte  meg  a  menekvő  bajtársak  seregét,  ki 
it/,  úton  felszedett  utolsó  sebesült  honvédeket  le  nem  rakta 
a  martalékul  talált  aranyért,  ezüstért.  0  mondta  azt:  imi 
gondom  a  ti  ágyúitokra,  mi  gondom  a  ti  béna  hadastyánai- 
fcokra  !  Egyéb  dolgom  van  most!  Bányát  kell  most  meg- 
néznem, a  hol  arany  terem  !» 

Mivé  alakították  át  azok  a  bűbájos  szép  szemek ! 

—  Csak  hajts  egyenesen  ! 

Azután  a  harmadik  levélre  került  a  sor. 

Ez  Bécsből  volt  keltezve,  öt  pecséttel  ellátva,  kívül  rá- 
írva a  tartalmazott  összeg :  egy  ezer  forint. 

Sok  hányt-vetett  ezeressel  volt  ez  idő  szerint  Inczének 
találkozása. 

A  mint  ezt  a  borítékot  felhasítá,  nem  talált  benne  semmi- 
féle levelet,  csupán  csak  egy  puszta  ezer  forintos  bank- 
jegyet. 

Hanem  a  mint  a  bankjegyet  megfordítá,  annak  a  hátán 
talált  valamit  irva  piros  tintával,  ezt  a  két  szót: 

—  Imádlak! 

Serena. 
Az  eszelős  tündér  ama  bizonyos  lakház  felvett  bérét  be- 
válta egy  újdonatúj  ezeresre,   s  mintha  az  csak  egy  láto- 
gatójegy, egy  biliét  doux  volna,  arra  irta  ezt  a  szerelmi 
nyilatkozatot.  Most  még  ki  sem  lehet  azt  az  ezerest  adni. 

—  Megállj  !  kiáltá  Incze  a  kocsisra ;  fordulj  vissza ! 

—  Hát  nem  Galicziába  megyünk  ? 

—  Nem.  Hanem  Bécsbe. 

Nem  kellett  már  neki  se  mentség,  se  védelem,  se  arany- 
bánya. Ment  vissza  kárhozatába. 
Azért  ment,  mert  tetszett  neki  elkárhozni. 


A  TITKOS  KULCS. 

Aldorfay  szegény ebbül  tért  vissza  Fatiméhez,  mint  egy 
kolduló  barát.  A  mi  egy  nőre  nézve  a  legnagyobb  kincs  : 
a  becsülés,  azt  mind  elvitte  magával  Hanna,  abból  egy 
fillérárút  sem  hagyott  meg  Fatimének  elajándékozni  valót. 

Incze  érzé  jól,  hogy  ő  Hannától  milyen  mélyen  meg  van 
alázva ! 

A  nő  tud  szenvedni  egyedül  s  midőn  neki  is  kinálkozik 
a  tiltott  vigasz  a  hajdani  eszményképben,  a  kiből,  ha 
akarja,  csinálhat  udvarlót,  ha  akarja,  csinálhat  férjet, 
akkor  az  asszonynak  van  ereje  elutasítani  e  vigaszt  magá- 
tól s  halálra  kínozni  magát  női  becsületéért. 

Most  aztán  mindazok  a  gyanúsítások,  a  miket  Fatime 
mondott  Hannára,  meg  vannak  hazudtolva. 

A  mennyit  Hanna  emelkedett,  annyit  sülyedt  Fatime. 

S  Incze  azt  érzé,  hogy  az  ő  csillagzata  Fatimével  tart, 
nem  Hannával.  Sülyed,  nem  emelkedik. 

Fatiménél  van  a  szive. 

S  ennek  a  leánynak  becsvágya  van,  annyi  mint  egy 
herczegnőnek.  Azt  vehette  észre  mindannyiszor,  mikor 
megkísérté  gazdagságával  egyenlíteni  ki  a  számlát  kettő- 
jük között.  Fatime  visszautasított  minden  bőkezű  ajándé- 
kozási kedvet  s  Incze  adósa  maradt  e  leánynak :  —  egy 
egész  új  világrésznek  az  árával. 

Még  sem  maradt  fenn  számára  más  elégtétel,  mint  hogy 
őt  gazdaggá  tegye.  A  gazdagság  is  tisztesség.  És  egyúttal 
próbaköve  a  szívnek.  Vájjon,  ha  Fatime  is  önálló  vagyon- 
nal fog  birni,  olyan  bolondja  lesz-e  neki  akkor  is,  mint  a 
milyen  most  —  a  szegény  színpadi  hamupipőke  ? 


Klii'  ;i;'     Útján     lehetett    juttatni    ;i 

[(  ;myt. 

inc/.c  kit;ii.iit;i  annak  i  módjai 

linin'Hzrlt)  .1  Irányt,  \i><r\  próbáljanak  egyflü  uereu 

aroljaáal  <  K <  t .  Katiménak  egy  rendégesen  i » l « '•  h i 

jövedelmi   lett  befektetve  e  kísérletbe. 

<•  megcKalta  a  leányt,  a  nélkül  hogy  az  észr« 
volna,  hogyan  ? 

A  sorsjáték  BSabályai  szerint  elébb  a  sorszámot  (series) 
húzták  ki.  Ezáltal  mindazok  a  sorsjegyek,  a  mik  a  kihúzott 
sorszámmal  birtak,  mint  bizonyos  nyerők,  s  a  É6ny< 
menyre  kizárólag  versenyezhetök,  egyszerre  ötvenszeres 
arra  emelkedtek  fel.  Incze  Fatimének  az  egyszerű  sors- 
jegyek helyett  ilyen  nyerésre  kihúzott  sorszámuakat  vásá- 
rolt, a  mikkel  aztán  Fatimének  okvetlen  nyernie  kellett. 
Harminczezer  forinthoz  jutott  vele.  (Igaz,  hogy  Inczének 
ez  ötvenezer  forintjában  volt,  de  Fatime  azt  hihette,  hogy 
az  ő  eredeti  ezer  forintja  hozta  a  nyereséget.) 

Incze  ezzel  egészen  megnyugtatva  hitte  a  lelkiismeretét, 
ü°gy  így  becsempészhetett  Fatime  tárczájába  egy  arra 
nézve  elég  nevezetes  összeget.  Azt  hitte,  hogy  most  már 
kevésbbé  adósa  neki  annak  az  új  világrésznek  az  árával. 

Hanem  az  új  világrész  létezése  még  jól  el  volt  titkolva. 

Incze  látogatásai  Belle  Angéknál  gyakoriak  voltak  ugyan 
s  családias  otthonosságot  árultak  el,  de  azon  túl  semmit. 
Fatime  valódi  szeszélyes  gyermek  volt  irányában  mások 
előtt  is,  de  hogy  vájjon  több-e  még  a  gyermeknél  is  ?  azt 
nem  tudta  senki. 

Még  Belle  Ange  úr  sem  (a  kire  nézve  pedig  egy  ilyen 
tudomás  bőséges  kútforrása  lett  volna  a  libegő  állam- 
kölcsönöknek). 

Sőt  még  Caesarine  sem  tudta  —  egészen. 

Azaz,  hogy  annyira  asszony  volt,  hegy  bizonyos  legyen 
a  valóság  felől ;  de  a  tényt  be  nem  tudta  volna  bizonyí- 
tani. 

Aldorfay,  a  mint  a  szivar  utolsó  hamva  a  theáscsésze 

aljába  hullott,  szépen  kezet  csókolt  Fatimének ;  Ctesariné- 
nak  kinyilatkoztatá,  hogy  legalázatosabb  szolgája  marad ; 
vette  a  kalapját,  bekiáltott  egy  «bon  nuit»  monsieur  Belle 
Ange  odújába,  ki  a  konyhán  túl  egy  kis  garcon  szobában 
lakott;  forintot  nyomott  a  kikísérő  szobaleány  markába  a 
dúdolva  ment  le  a  lépcsőn,  melynek  felső  rácsajtaját  be- 
zárták utána. 

Azt  pedig  senki  sem  tudta,  hogy  a  mezzaninnak  egy  kis 
alacsony  ajtaja  a  lépcső  közepéről  egy  szűk  folyosóra  vezet, 
s  abból  a  folyosóból  megint  egy  csigalépcső  visz  fel  egész 
Fatime  boudoirjáig,  s  onnan  egy  keskeny  ajtó  nyilik  be, 
a  mit  a  falszőnyegezés  egészen  elrejtve  tart  hivatlan  szemek 
előtt. 

Ehhez  a  két  ajtóhoz  csak  egy  embernek  van  kulcsa. 

A  házat  az  építteté  így,  a  ki  e  kulcsok  birtokában  van. 
A  rejtek-bejárat  az  ő  terve  szerint  készült.  A  mezzaninban 
aztán  az  ő  lakása  van.  A  honnan  tetszésszerinti  időben 
távozhatik  el.  Az  ajtón  érczbetükkel  pompáz  e  szó:  «com- 
ptoirw. 


—  Milyen  sajátságos  kulcsok  ezek?  szólt  egyszer  Fatime 
Inczéhez,  mikor  már  egyedül  voltak  s  minden  ajtó  zárva ; 
a  kettő  egymásba  csukható  s  fogaival  egymást  kiegészíti. 
Ha  ezeket  a  kulcsokat  egyszer  Hanna  grófnő  megtalálná 
nálad ! 

—  Nem  találhat  rájuk. 

—  Nem  szoktak  az  asszonyok  néha  férjeik  zsebeiben 
kutatni  ? 

—  Nem  tartom  e  kulcsokat  ottan. 

—  Hát  másutt  nem  kutatják  fel  ? 

—  Olyan  helyen  tartom,  mikor  otthon  vagyok,  a  hol 
nem  keresi :  a  dohánytartó  dobozom  fenekén.  0  irtózik  a 
dohánytól. 

—  Haha,  szegény ! 


lilból  fi  K/i 

tovább. 


ESi  Igj  folyt  hoe  /.ii  időn  ken    sfcüL 

Incze  r.u.l;i|. estre  is  lerándult  néha.  Világi  üzlete  olyan 
szépen  keifele  osztá  id*  j.  t,  hogy  annak  felét  Bécsben, 
feléi  Budapesten  kellett  töltői  árazásoknál  még 

a  képviselőházban  is  megjelent. 

Hanna,  Meiiinliiin  visszanyerve  egészségét,  azon  túl 
állandóul  Budapesten  lakott.  Incze,  ha  itthon  volt,  együtt 
járt  v(do  estélyekre,  szinházba.  A  világ  előtt  egymáshoz 
udvariasak,  szívesek  voltak.  Apanasztjólel  tudják  titkolni 
ottan  a  magasban. 

aztán  mikor  közel  voltak,   akkor  voltak  egymástól 
legtávolabb.  Hanna  hideg  és  rideg  következetesen. 

Hanem  azért  Hannának  egy  gondolatja  sem  volt  az 
iránt,  hogy  férjét  féltse.  Nem  azért,  mintha  Inczét  tar- 
totta volna  valami  magasztos  lénynek,  hanem  saját 
magát. 

A  hogy  egy  királyné  hiszi  alattvalóiról,  hogy  azok  hívek : 
nem  azért,  mert  jó  emberek,  hanem  azért,  mert  tartoznak 
vele. 

Hogy  Incze  a  nejétől  megtagadott  hitvesi  gyöngédségért 
másutt  keressen  kárpótlást :  ezt  az  eszmét  büszkesége,  oly 
magas  volt,  hogy  meg  sem  látta. 

Abban  az  öntudatban,  hogy  ő  maga  még  egy  leheletet 
sem  tűr  el  hitvesi  hűségén,  a  mi  arra  homályt  vetne, 
jogot  keresett  arra  a  meggyőződésre,  hogy  Incze  is  viseli, 
legalább  lelkében,  a  megtagadott  szerzetesi  köntöst  s  a 
világ  örömeiről  való  lemondással  siet  vezekleni  nagy  el- 
követett bűneért.  Semmi  újságot  se  mondott  volna  neki 
vele,  a  ki  azt  súgta  volna  be,  hogy  férje  minden  matu- 
tina  harangszóra  veszi  a  flagellumot  s  vérig  korbácsolja 
vele  a  hátát.    Ezt  igen  természetesnek  találta  volna. 

Aztán  meg  a  szép  gesztenyeszín  fürtök  kezdenek  is  már 

világosodni  s  a  göndör  körszakállban  fehér  szálak  vendég- 
szerepelnek. Szabadalom  ez  a  nem  féltetésre. 

Annál  nagyobb  meglepetés  lehetett  aztán  Hanna  gróf- 
nőre, mikor  egy  napon  Bécsből,  ismeretlen  kéztől  irott 
levelet  kapott,  mely  szóról  szóra  így  hangzott : 

—  Méltóságos  grófnő ! 

Önt  a  férje  megcsalja.  Bécsben  a  *-utczában  *-ik  számú 
házban  lakik  a  kedvese,  a  kiért  önt  elfelejti :  Belle  Ange 
Fatime.  Ön  ismeri  őt.  Aldorfay  minden  este  ellátogat  e 
házhoz  (melyet  a  négy  plasticai  állású  caryatidáiról  az 
erkélyen,  a  környékben  a  «négy  tánczosnőház»  neve  alatt 
ismernek).  Mikor  búcsút  vesz,  a  lépcsőt  bezárják  utána, 
akkor  egy  mesterséges  kulcscsal  a  lépcső  fordulatnál  levő 
«Comptoir»  szóval  jelölt  ajtócskát  felnyitja;  ez  a  mez- 
zanin  folyosójára  vezet.  Onnan  egy  csigalépcső  visz  fel 
jobbra,  s  e  lépcső  egy  ajtónál  végződik,  a  mit  azon  angol 
kulcs  társa  nyit  fel.  Ez  ajtó  Belle  Ange  Fatime  boudoir- 
jába  nyilik.  Ezt  a  kettős  kulcsot  Aldorfay  otthon  a  do- 
hány-doboza fenekén  szokta  tartani.  Ha  meg  akar  ön 
győződni  felőle,  hogy  ez  a  kulcspár  mi  czélra  szolgál  ? 
könnyen  elkészíttetheti  annak  a  párját  otthon  egy  mű- 
lakatossal.  Szeptember  15-ikén  bizonyosan  ott  fog  lenni 
Aldorfay  Incze  Belle  Ange  Fatiménél;  mert  akkor  van 
ennek  a  születés  napja.  Más  vendég  nem  lesz  jelen  ez 
alkalommal  rajta  kivül.  A  háziak  tizenegy  órakor  saját 
szobáikba  vonulnak  vissza.  E  sorok  Íróját  nem  vezeti 
boszú ;  csak  igazságszeretet,  s  az  ön  iránti  végtelen  tisz- 
telet. 

A  levél  női  kéz  irása  volt. 

Ki  írhatta  ezt  ? 

Hisz  a  kulcsok  titkát  senki  sem  tudta  Fatimén  kivül. 
Incze  nem  tartozott  azon  rouék  sorába,  a  ki  nőkön  szer- 
zett diadalaikkal  eldicsekesznek  s  furfangjaikkal  kérkedni 
szoktak.  Csak  Fatime  egyedül  tudhatta  mind  azt  oly  össze- 
függően, a  hogy  a  levélben  meg  volt  irva. 

Fatime  irta  maga  azt  a  levelet. 


I,  I 

l  '•    bál  őrjöngés  szállta-e  na<  Ivét,  a  mikoi 

ti  ii'  v   1 1 lantija  [noi(  I :  beszem  íjál  maj 

N.ni  örjöng<  s  sugallta   Síi    Qeki.     Ki  !     Nyerni 

akarl  egyszerre  mindent. 

iiifn  már  azl  a  megalázó  rabságot,  s  véget  a] 
Kit.-iui  a  komédiának. 

Ismerte  jól  líiiuni  grófnő  engesztelhettél)  büszkeségéi  - 
bizonyosra  számított  nála. 

Ha  B*  a  büszkeség  oh  kegyetlenül  meg  lesz  sértve,  a 
kitörés  cl  nem  mariulhiil  utána. 

Kgy  csattanós  botrány  aztán  végképen  lehetetlenné 
teszi,  hogy  Áldorfay  Incze  még  valaha  Starrwitz  Hanna 
grófnővel  egy  levegőt  szívjon. 

Kls.i  tekintetre  ügy  látszik,  mintha Fatime  nagyon  sokat 
koczkáztatott  volna  ezzel. 

Btarrwitz  Hanna  grófnő  azon  hideg  haragú  hölgyek 
közé  tartozik,  a  kik  ha  meg  vannak  sértve,  a  bosszüállii- 
ea  közeiben  nem  válogatnak. 

S  végre  egy  jól  sikerült  botránynak  még  az  a  túlságos 
eredménye  is  lehet,  hogy  Áldorfay  Inczére  nézve  nem- 
csak Hanna  grófnő  vész  el,  hanem  egyúttal  Fatime  is! 
ügy  üthet  ki  a  terv,  hogy  Incze  elhagyja  ugyan  örökre 
Hannát,  de  Fatiméhez  sem  tér  vissza  többet.  Olyan  na- 
gyon erős  lehet  a  siker,  hogy  Áldorfay  itt  hagyja  még 
Európát  is. 

Azonban  Fatime  soha  sem  szokott  fellépni,  a  nélkül,  hogy 
egészen  ne  tudja  a  szerepét;  ő  soha  sem  játszik  súgó  után 
s  ezt  a  bluettet  maga  rendezte ! 

Hanna  érzékei  elzsibbadtak  a  levél  olvasása  után. 

Ha  azt  hozták  volna  neki  hirül,  hogy  nem  igaz,  hogy 
szent  Nepomuk  a  vízbe  fulladt  volna,  mert  kiúszott  a 
Moldvából  s  még  most  is  él :  nem  lett  volna  ránézve 
oly  hihetetlen  mese,  mint  ez  !  Határos  a  szentségkárom- 
lással. 

Hogy  Starrwitz  Hanna  grófnő  férje  egy  Bécs-külvárosi 
chansonette  énekesnő  mellett  elfeledhesse  azt,  hogy  ő  egy 

Starrwitz  grófnőnek  tartozik  hitével,  becsületével ;  a  ki 
viszont  az  ő  hitét,  becsületét  őrzi,  oly  biztosan,  mint  a 
frigyláda  a  szent  szövetséget ! 

És  mégis,  e  levél  oly  biztos  hangon  van  tartva ;  oly 
concret  adatokat  hoz  fel,  hogy  nem  lehet  benne  kétel- 
kedni. 

Hiszen  kézzelfogható  tanújelre  hivatkozik.  A  kettős 
kulcs !   Ha  ez  való,  akkor  minden  igaz. 

Hanna  grófnő  sokáig  tanakodott  önbüszkeségével.  El- 
tépje-e a  levelet,  s  ne  gondoljon  rá  többet  ?  Önmagát 
alázza  meg  vele,  ha  hitelt  ád  neki ! 

Végre  is  az  « asszonyi)  győzött  az  « úrnőn ». 

Átment  férje  szobájába,  mikor  az  nem  volt  otthon. 
Hozzányúlt  ahhoz  az  ellenszenves  tárgyhoz,  a  miben  a 
vágott  dohányt  tartják;  a  minek  a  szagától  is  görcsöket 
szokott  kapni ;  most  belenyúlt  óvatosan  s  megtalálta  a 
dohány  alatt  a  kettős  kulcsot. 

Kivette  azt  és  tenyerébe  tette,  úgy  nézte. 

Kezében  volt  a  tárgy,  érezte,  milyen  hideg ! 

Csalhatatlan,  eltagadhatatlan  tanújel. 

Szétnyitotta  azt.  Látszott  a  sarkak  kapcsán,  hogy  a  kul- 
csok gyakran  vannak  használva. 

Undorodva  ejtó  ki  kezéből. 

Azután  egy  csiptető  vassal  felvette  a  földről,  s  ismét 
visszadugta  a  dohány-doboz  fenekére. 

Attámolygott  saját  szobájába.  Ott  voltak  felakasztva 
arczképeik  egymás  mellé,  életnagyságú  olajfestmények. 
Azokat  elnézegette  sokáig.  Milyen  szép  férfi  volt  Incze 
azon  a  képen ! 

Egyszer  aztán  kitört  belőle  az  indulat. 

Ez  az  ember !  . . .  Ez  az  ember  !  . . . 

—  Én  hű  vagyok  hozzá,  mint  egy  parasztnő ;  s  ő  meg- 
csal engem,  mint  egy  gróf! 

Naphosszant  nem  jött  ki  szobájából,  folyvást  járt  fel  s 
alá,  s  beszélt  magában,  mintha  valakinek  szólna. 

—  De  várj !  de  várj !  de  várj !  Ez  volt  a  végszó. 


(Ki  tárjon "  i 

Mikor  előjött    nem  mutatott  árosán  Mmmit.  Tudott 

Uralkodni  nemcsak  másokon,  de  magán  is. 

Csak  iirni  várt,  inig  egy  napon  Imv.u  reggeltől  estig  el 
les/,  foglalva.    Akkor  elhivatta  a  műszerészt,  B  átadta  neki 

a  kettős  knlosot,  hogy  azt  mintázza  le,  s  azután  majdszá- 
mára  e  el  a  párjai 

Mikor  ii/,  késien  volt,  akkor  aztán  várt  szép  csendesen 
arra  a  BZeptember  tizenötödikére. 

Inczcnek  ezen  a  napon  csakugyan  el  kellett  utaznia 
Bécsbe.  Múlhatatlan  nagy  dolgai  voltak.  Hagyta  őt 
menni. 

Incze  elindult  a  hajnali  futárvonattal.  Hanna  utána 
ment  a  reggeli  rendes  személyvonaton.  Inczének  déli 
két  órára  kellett  odaérni,  Hannának  esteli  kilenczre. 

Hanna  nem  vitt  magával  az  útra  semmi  podgyászt.  Egy 
kézitáska,  egy  esernyő,  meg  egy  lovagkorbács  volt  min- 
den készlete. 

A  fogadóból,  melyben  megszállt,  esti  tíz  óráig  nem 
ment  ki  sehova.  Tíz  órakor  bérkocsit  hozatott,  felültetett 
a  bakra  egy  bérszolgát  s  megnevezte  a  házat,  a  hova 
hajtsanak. 

—  Tudod  :  a  négy  tánezosnő  ház !  monda  a  bérszolga  a 
bérkocsisnak. 

Az  aztán  tudta. 

A  ház  elé  érve,  odahivatta  Hanna  a  kocsihoz  a  kapust. 

—  -  Ez  a  gróf  Monbelli-féle  ház  ?  kérdé  tőle. 

—  Nem.  Ez  az  Aldorfay-ház. 

—  Tehát  nem  lakik  itt  az  első  emeleten  Amalfi  tábor- 
nokné  ? 

—  Nem.  Itt  Belle  Ange  asszonyé  a  belle  étage.  (Még 
cakmbourghal  is  szolgált.) 

Hanna  ennyit  akart  tudni.  Visszahajtatott  a  fogadóhoz. 
Tizenegy  óra  táján  hozatott  egy  másik  bérkocsit,  kezébe 
vette,  nem  az  esernyőt,  hanem  a  lovagkorbácsot,  s  most 
már  biztosan  megnevezte  a  bérkocsisnak  az  utczát  és  há- 

zat,  a  hova  hajtatni   kívánt.    «Az  Áldorfay-ház :  a  ncgy 
tánczosnővel». 

A  kapu  még  nyitva  volt.  Ennek  az  lehetett  az  oka, 
hogy  a  házi  asszonynál  estély  van ;  vendégek  vannak  ott. 
(Más  oka  volt  annak.)  Hannára  nézve  kedvező  körül- 
mény, hogy  nem  kellett  magát  bebocsáttatnia,  a  kapussal 
ismét  találkoznia,  s  azonfelül  a  visszatérésre  is  nyilt  volt 
az  út. 

Észrevétlenül  jutott  el  a  lépcsőig.  A  lépcsőkanyarulat- 
nál rátalált  az  alacsony  ajtóra,  mely  Comptoir  szóval  volt 
jelölve.  Megpróbálta  a  kulcsot :  beleillett  a  zárba,  az  ajtó 
felnyilt  s  ő  belépett  rajta. 

Egyedül  volt  egy  idegen  házban,  a  hol  soha  sem  volt  az 
előtt.  Álkulcscsal  nyitott  be  oda.  Tilosban  járt.  Betörést 
követett  el! 

Nem  igaz,  hogy  az  indulat  vak :  az  indulatnak  száz 
szeme  van.  Az  vezette  e  labyrinthban.  A  mezzanin  fo- 
lyosóját az  ablakon  át  derengő  udvar-lámpa  gyéren  vilá- 
gítá  meg;  a  mint  aztán  a  csigalépcsőre  rátalált,  ez 
a  világosság  is  elhagyta,  teljes  sötétségben  haladt  előre. 

Nem  félt !  Egy  nőoroszlán  szivén  járt  vére  ki  és  be. 

Nesztelen  felhaladt  a  lépcsőkön,  a  mik  gondosan  be 
voltak  vonva  posztóval,  hogy  a  lépteket  el  ne  árulják. 
Végre  egy  kis  előszobába  jutott;  annak  a  falai  is  ki  voltak 
szőnyegezve. 

A  sötétségen  keresztül,  mint  egy  nyíl  lövelt  elő  egy  kis 
lyukon  át  valami  halvány  világosság.  Az  a  rejtek-ajtó 
kulcslyuka. 

Hanna  megállt  hallgatózni.  Várnia  kellett  valami  zajo- 
sabb neszre  onnan  belülről,  hogy  zárfelnyitás  zöreje  észre 
ne  vétessék. 

Az  a  várt  zaj  nem  soká  késett.  Valaki  elkezdett  zon- 
gorázni odabenn.   Arditi  csókkeringőjét  játszotta. 

S  az  első  accordok  után  egy  női  hang  elkezdé  énekelni 
a  szöveget,  szép  csengő  althang: 
—  Sul  la,  sul  la  labre.  .  .  .»> 

—  Doloe  baook). . . .» 

( )|(  i  "  ,  rhotlen  hang  elfojtú  ajkain  a  dali 

Oh  v  «hang»  hallatára  Hannának  minden    vére   ;i    fej.'- 

hi    bódult  I 

\   .  |  Ki  zongorázik  óh  énekel,  ugyanakkor  % ;i l:i K i 1 1 
ol.lu'ii  ül,  a  ki  a  dalt  félbeszakítja  ajkain  ! 
Hanna  n  s/ketett  az  emberféléit i  diditől. 

hajtut  vont  ki  kmityából  s  azzal  ruháját  fölemelve, 
térdén  feltűzte,  hogy  könnyebben  léphessen. 

Most  egy  más  ismerős  hang  jelzetté  a  zárt  ajtón  belfi] 
történtékei  Kgy  durranás,  minőt  pezsgős  palaczkok  szok- 
tak hallatni.  S  arra  néhány  perez  múlva  dévaj  kaczagás- 
sal  kialta  fel  ugyanazon  női  hang: 

—  Viva  noi !  (Éljünk  mink  1) 

S  a  pohárcsörömpölés  közéje  csendült  a  csintalan  ka- 
czajnak. 

E  kaczaj  alatt  nesztelenül  felnyitá  az  ajtó  zárát  Hanna. 


Mielőtt  Hanna  belépne  e  szobába,  elébb  tekintsünk  mi 
ott  körül.  (Bátran  be  lehet  jönni :  nem  lesz  semmi 
«shoking.») 

Mikor  Incze  Fatimét  meglátogatta  születés  napja  esté- 
jén, kilencz  óra  tájon,  nem  talált  ott  mást,  csak  Belle 
Ange  kisasszonyt  és  az  anyját.  A  tavaly  rászedett  vendé- 
gek szépen  otthon  maradtak  ma. 

De  bizony  Belle  Ange  úr  is  otthon  volt ;  hanem  őtet 
nem  szoktuk  számbavenni. 

Incze  nem  is  titkolta  el  a  feletti  csodálkozását,  hogy  őt 
otthon  találja.  A  derék  Belle  Ange  urnák  tudniillik  ki- 
váló szenvedélye  volt  az  utazás.  Különösen  messzeesö 
felfedezetlen  világrészekbe  szeretett  nagyon  utazni,  snem 
volt  olyan  hónap,  melyben  Inczétől  egy  kis  útiköltséget 
ne  kért  volna  a  japáni,  vagy  a  dahomeyi  expeditióhoz  ; 
hanem  az  a  különös   szerencsétlensége  volt,  hogy  már  az 

első  állomáson  elköltötte  az  egész  útravaló  pénzt  8  eként 
ideje-korán  hajótörést  szenvedve,  jó  szerencse  volt  rá- 
nézve, hogy  a  tenger  megint  csak  a  Práter  közelében  ve- 
tette partra.  Legutoljára  az  éjsarki  expeditióhoz  szerelte 
föl  a  kitűnő  travellert  Aldorfay,  még  a  vasúti  jegyét  is 
megváltotta  neki  Triesztig,  s  maga  ültette  fel  a  waggonba. 
El  is  búcsúztak  nagy  időre,  minek  folytán  nagy  volt  a 
nevetése,  mikor  egy  hét  múlva  megint  Belle  Ange  úr 
nyitja  előtte  az  ajtót. 

—  Talán  nem  lehetett  a  jég  miatt  odább  menni  ? 

—  Igen,  Gumpoldskirchennél !  válaszolt  helyette  Fa- 
time.  A  miatt  a  jég  miatt,  a  mibe  a  pezsgős  palaczkokat 
behűtik. 

—  Ezzel  az  akadálylyal  remélem,  hogy  mi  is  fogunk 
találkozni,  szólt  Incze,  fólrekormányozva  e  kellemetlen 
árból  a  hajót. 

Erre  aztán  Csesarine  előállt  elmondani,  hogy  mi  minden 
jó  lesz  ma  vacsorára! 

—  S  nem  leszünk  hozzá,  csak  mi  hárman  !  monda  Fa- 
time. 

—  Kérem:  négyen!  szólt  Caesarine,  Belle  Ange  úrra 
mutatva. 

—  Akkor,  kérem :  öten ;  mert  én  kettő  helyett  eszem  ! 
toldá  ki  Belle  Ange  úr. 

Fatime  beharapta  az  alsó  ajkát,  összehúnyta  a  szemeit 
s  egész  teste  összevonaglott,  mintegy  titkos  csiklando- 
zástól.  Azon  nevetett  úgy  magában :  hogy  hátha  van  még 
egy  hivatlan  vendég !  Az  is  eljön  még !  S  akkor  leszünk 
sokan ! 

Az  óra  tízre  járt. 

Caesarine  a  terítéshez  kezdett.  Minthogy  kevesen  van- 
nak, csak  a  boudoirban  fognak  vacsorálni. 

Fatime  nem  engedte  az  anyjának,  hogy  kijárjon  a  kony- 
hára. 

—  Összepiszkolod  a  szép  piros  selyemruhádat,  pö- 
rölt reá. 

—  No     ti-  B86,     l'.'iii1  <'dve. 

t  i(  1  ii  vi  rá  mik,  s  aztán  meg  kicsúfol!  Még 

\  i  ragokat  is  rakott  a  bqjamba.     Úgy-e  kidobjam  innen? 

—  Hngyd  ott,  az  odavaló!  szólt  Fatirae  lábaival  top- 
pantva. 

—  Persze,  illik  íb  az  ilyen  vén  asszonynak  mint  én  1 
szólt  Caesarine  naiv  szégyenkedósscl  kacsingatva  a  tü- 
körbe. 

—  Fogd  be  a  szádat,  te  szófogadatlan  roflsí  mama.   Ha 
ÓD    mondom,  hogy  szép  vagy :   fiatal  vagy!   Nézze  c 
Áldorfay  úr,  nem  olyan-e,  mint  egy  farsangi  menyecske  ? 
Minden  ember  a  testvéremnek  nézi. 

—  Eredj  te  hízelgő  macska,  szólt  naiv  szemérmetes- 
séggel Caesarine,  karjai  mögé  rejtve  piruló  arczát.  A  min 
után  Katimé  teljes  kedvteléssel  nevetett. 

Féktelen  szilaj  jókedve  volt  ma.  Még  Belle  Ange  urat 
is  megragadta  s  egy  galoppot  eltánczolt  vele  saját  dano- 
lása  mellett  szobahosszat. 

Pedig  már  egynegyed  tizenegyre ! 

A  cselédek  felterítettek.  Az  asztalt  teli  rakták  minden- 
féle színű  és  alakú  poharakkal.  Ügy  látszik,  sokféle  bo- 
rokat fognak  ma  itt  inni. 

Minden  tányér  mellé  volt  téve  egy  porczellán  lepke, 
annak  az  összefogott  szárnyai  közé  volt  csíptetve  az  arany 
nyomatú  «menu»,  a  mi  csodadolgokat  ígért. 

—  Emlékszik  ön  rá :  tavaly  ilyenkor,  mikor  annyi  ven- 
déget hittünk  össze  erre  a  napra  ?  szóla  Fatime  Inczé- 
hez ;  aztán  én  itt  hagytam  vendéget  és  vendégséget,  rá- 
akasztottam magam  önnek  a  karjára,  s  egész  éjjel  kóbo- 
roltunk Bécsnek  minden  bejárhatatlan  helyein. 

—  Az  elég  nagy  bolondság  volt  tőled !  feddé  őt  Cae- 
sarine. 

—  Ah  dehogy !  Az  volt  leggyönyörteljesebb  napom  az 
életben.  Keresztül-kasul  bolyongtunk  a  fák  között ;  szít- 
tuk a  friss  illatos  levegőt  tele  tüdővel;  beültünk  egy  bo- 
zótba, a  hol  teljesen  sötét  volt,   8  úgy  nevettünk  rajta, 

Jóluü  :  Enyém,  Tied.  Övé    II.  12 

hogy  most  mi  nem  félünk  semmitől.  Aztán  megéheztünk 
s  betértünk  egy  pinczekorcsmába,  a  hol  még  mulattak. 
Soha  életemben  jobb  izűt  nem  ettem  eczetes  vereshagy- 
más szalonnabőr-hurkából,  mint  akkor !  Ah !  megettem 
egy  tállal ! 

—  Itthon  meg  én  osztrigával  tömtem  a  te  itthagyott 
vendégeidet,  sápítozék  Caesarine. 

—  Hah  ;  de  milyen  mulatság  volt  az !  A  lebujban  volt 
egy  hárfás  leány;  én  kivettem  a  kezéből  a  hárfát  s 
énekeltem  helyette  a  vendégeknek.  Azok  tudtak  aztán 
tapsolni !  ököllel,  meg  korsófenékkel  az  asztalon.  Utoljára 
két  henteslegény  összeveszett  fölöttem  Áldorfayval  s 
Áldorfay  egy  perez  alatt  &%  asztal  alá  verte  mind  a  ket- 
tőt ;  pedig  elő  sem  vette  a  zsebéből  a  life  preservert. 

Fatime  odafutott  az  ablakhoz,  kinyitotta  a  táblákat, 
egy  rouladeot  dalolt  ki  az  éjszakába  s  kihajlott  a  sza- 
badba ;  azután  visszajött. 

—  S  most  épen  oly  szép  csillagos  éjszaka  van  mint 
ma  egy  éve  volt.  Olyan  meleg  a  lég,  olyan  sötétkék 
az  ég. 

—  No  csak  nem  támad  tán  kedved  ma  megint  elmenni 
a  lebujba  szalonnabőr-hurkát  enni  eczetes  vereshagymá- 
val ?  nyafogott  szenvelgően  Caesarine. 

—  Miért  ne  ?  Az  igen  jó ! 

—  Engem  meg  nem  csókolsz  egy  hétig  az  eczetes  veres- 
hagymás száddal. 

—  Vannak,  a  kik  nem  félnek  úgy  a  vereshagymás 
csóktól ;  szólt  Fatime  halkan,  a  fogai  közül,  Inczére  vil- 
lantva szemeit  alattomos  csábbal. 

—  Én  kész  vagyok  mindenre,  monda  Incze. 

—  No  csak  nem  teszed  tán  azt  a  bolondot,  lamentált 
Caesarine,  hogy  most  megint  itt  hagyd  a  drága  pompás 
vacsorát  ?  Osztriga,  fáczán,  pástétom  van,  créme  rosée, 
bordeaux,  chateau  Lafitte ! 

—  Haha!  haha!  kiáltott  Fatime,  alá-  s  fel  szökelve, 
tánczolva  a  szobában,  mint  egy  szilaj  csikó,  s  dallamra 


hangoztah  :i  \ .  '  ftczán  !  oh 

Adini  |    i'onr  jam&ii '  •    Bftkötbeu  Kalapot,  ihftwll 
kodott   fel  innen -amonnan,  h  egyre  tánczolva .   (bűolfl 
csapta  fel  fejere  11  kalapot,  vetette  vállára  a  shawlt,  I 

t&noslejtésse]  oda  perdült  [noséhei ,  megkapta i  kar 

ját  s  ma-aval  ragadta:  «hahali;i  !  bon  appetit !  bon  nuit  ! 
Én  ezt  nektek  ajándékozom  mind.  Allons  vite !  Siessünk. 
Hahaha  \» 

S  elvitte  magával  Inczét,  születésnapja  éjszakáján  Bé- 
cset keresztül-kasul  kóborolni. 

Ideje  volt!  Háromnegyed  mult  tizenegyre! 


Az  ott  maradt  pár  tudta  magát  vigasztalni  e  nem  várt 
árvaságra  jutás  balhelyzetében. 

Az  egész  pompás  vacsora  az  ő  diserétiójukra  volt  bízva. 

S  még  annál  is  több.  Fatime  a  nagy  dévaj  kedvben 
egészen  rájuk  hagyta  a  boudoirját,  a  mit  pedig  annyira 
őrizni  szokott,  hogy  még  az  anyját  sem  eresztette  bele,  ha 
maga  ott  nem  volt. 

Az  érdemes  házaspár  elkezdett  kutatni  Fatime  búto- 
rainak fiókjaiban,  rejtekeiben.  Ha  nem  lehetne-e  meg- 
találni valamit? 

Ugyan  mit  ?  Valamit !  Akármit ! 

De  semmit  sem  lehet  megtalálni. 

—  Nagyon  jól  vigyáznak  ezek  a  titkukra! 

Végre  egy  fali  szekrény  odújában  felfedeznek  valamit. 
Az  egy  otthoni  sipka. 

Kék  selyemből  van  horgacsolva,  a  tetején  a  desseint 
egy  nyolezágú  ezüst  csillagkereszt  képezi. 
Ez  valami. 

—  De  hátha  ezt  csak  most  készítette  Fatime  ?  szól  Belle 
Ange  úr. 

—  Lehet.  De  kinek? 

—  Hátha  nekem  készítette  nevem  napjára?  E  bíz  épen 
a  fejemre  illik ! 

12* 

Belle  Ange  úr  azon  emberek  közé  tartozott,  a  kik 
nagyon  szeretik  használni  a  másét.  Egy  neme  az  inger- 
nek rájuk  nézve  az,  hogy  az  a  másé.  Ott  hagyta  a  fején 
a  sipkát. 

Azt  pedig  Fatime  nem  neki,  hanem  Inczének  készítette. 
Egyszer,  mikor  Hanna  grófnőnél  volt  látogatóban,  Aldor- 
fay  neje  hímzett  férjének  ilyen  sipkát.  0  egészen  hasonló- 
val akarta  őt  meglepni. 

A  boldog  házaspár  tehát  egészen  megnyugodott  a  sors- 
nak azon  igazságtalan  végzésében,  hogy  egy  vacsorának, 
mely  négy  ember  számára  volt  készítve,  másod-magával 
feleljen  meg.  A  jó  bor  meghozta  a  jó  kedvet  közéjök. 
Vacsora  után  Caesarine  leült  a  zongora  mellé  megmu- 
tatni, hogy  mit  tud:  Énekelt  is,  csinos  hangja  volt  még. 
Belle  Ange  úr  pedig  odaült  mellé.  Hisz  a  zongorára  is 
rá  lehetett  tenni  a  pezsgős  palaczkot. 


Ekkor  a  hátuk  mögött  megnyílik  egy  tőlük  nem  is  sej- 
tett szőnyegajtó. 

Egy  delnő  lép  be,  a  kinek  szemei  előtt  karikát  hánynak 
a  lámpások. 

Hanna  csak  annyit  lát,  hogy  háttal  feléje  a  zongora 
előtt  egy  czifrán  öltözött  nőalak  ül,  felvirágozott,  für- 
tözött  chignonnal  és  mellette  egy  férfi,  karját  annak  ter- 
mete körül  fűzve  legbizalmasabban. 

S  e  férfinak  a  fején  megismeri  azt  a  házisipkát,  azzal 
a  nyolczágú  csillagkereszttel,  a  mit  ő  maga  hímzett 
egykor. 

A  düh  vad  rohamával  szökött  oda  feléjük  s  egy  perez 
alatt  sipka,  chignon  és  emberhát  keresztül-kasul  lett  szab- 
dalva a  gyors  lovagostortól. 

Nem  is  tarthatott  az  tovább  egy  percznél,  mert  a  meg- 
rohantak sem  állták  ki  tovább.  Leghamarább  megfutott 
a  jó  monsieur  Belle  Ange,  a  ki  az  első  mennykőcsapás- 
nál  nem  gondolt  egyebet,  mint  azt,  hogy   Fatime  tért 


181 
Bt  h    it   jogtalanul    buksiján    f<  1  <  « I«-t í     házi  Hijikárn 

húzogatja  moal  ai  olTaaatlao  lovagkorbácí-  la  Caosa- 

rína  rémültében    l< ■<  'setl    székéről,   s  a   mint  visszatekint. 
támadójára,  ő  megismerte   Hanna  grófnőt,  s   val 
mdolat  igazolá  eloltó,  hogy  annak  most  nagy  i 

hihetett   Vele   il\     kegYetleniil   luilllli. 

Hanem  1 1  :i 1 1 1 1 ; i  még  jobban  magijedt,  a  m int  észrevette, 

hogy  ö  most  egy  tökéletesen  idegen  i mbe.rt  vert  meg,  a 
kit  nem  is  ismer,  meg  egy  asszonyt,  a  kit  ismer  ugyan, 
de  a  kinek  szabad  jó  barátságban  lenni  azzal  az  idegen 
emberrel. 

A  düh  egyszerre  rémületté,  szégyenné  fagyott  ereiben  i 
eldobta  magától  a  lovagostort,  kimenekült  a  szőnyeg- 
ajtón,  lerohant  a  csigalépcsőn,  végig  a  homályos  folyo- 
són ;  kábultan,  reszketve,  elfulladva,  minden  ajtót  nyitva 
hagyott  maga  után,  s  futott  a  kapu  felé. 

A  kapus  útját  állta.  Feltűnt  neki  e  dúltarczú  siető  alak. 
Feltartóztatá. 

Hannának  csak  annyi  ereje  volt  még,  hogy  látogató- 
jegyét  kivegye  tárczájából  s  átnyújtsa  a  kapusnak. 

—  Hejh,  hogy  megjuhászkodott  az  egyszerre,  a  mim 
azt  a  nevet  olvasta!  Hogy  futotta  grófnő  kocsijáért,  hogy 
segítette  őt  felülni ! 

Mikor  aztán  Incze  reggelfelé  visszatért  Fatimével,  oda- 
súgta neki  a  fülébe  a  kapus  : 

—  A  grófnő  itt  volt  az  éjjel  8  megvert  valakit  oda- 
fenn. 


ZEUSZ,  A  NYMFA  ES  A  FAUN. 

Hogy  miképen  kerül  ebbe  a  történetbe  bele  a  hajdan- 
kori  olympuszi  istengavallér  ?  arról  mindenekelőtt  köte- 
lességünknek tartjuk  felvilágosítást  adni. 

Egy  bécsi  és  egy  pesti  német  napilap  hirdetményei  kö- 
zött gyakran  találkozott  a  mindent  elolvasó  egy  franczia. 

szövegű  (s  helyesírási  és  nyelvtani  hibákkal  bő  von  meg- 
spékelt) levelezéssel,  mely  így  volt  czímezve :  «A  mon 
Zeüs.»  Aláírva  valamelyik  a  görög  isten  sok  gyöngeáégui 
közül,  Danaé  vagy  Léda,  vagy  Callisto,  vagy  kicsoda? 

Ez  a  levelezés  Áldorfay  Inczének  szólt  Fatime  részéről. 

Rendes  posta  útján  levelezni  nem  volt  tanácsos,  mert 
utánzott  pecsétnyomókat  nem  csak  Bécsben  tudnak  vésni, 
hanem  Budapesten  is. 

A  sokszor  feltűnő  olympi  levelezésnek  az  volt  a  legköz- 
vetlenebb eredménye,  hogy  a  me]y  napokon  valami  talál- 
kozót rendelt  a  nymfa  a  hamis  istenek  családfejének,  aznap 
legalább  tízezer  férj  otthon  maradt  a  feleségét  strázsálni, 
s  ugyanannyi  asszony  ráült  a  férje  kabátja  szárnyára,  hogy 
el  ne  szökhessek  hazulról. 

Tehát  csak  ennyiben  lesz  dolgunk  a  mythologiával  s 
nem  kell  arra  a  gyanúra  jönnünk,  hogy  ebből  a  bonyo- 
dalomból már  csak  egy  «Deusexmachina»  segíthet  ki  ben- 
nünket. 


Mikor  Fatime  hazaérve,  meglátta,  hogy  minő  állapotban 
van  Caesarine,  a  fején  hidegvizes  compressek,arczán  végig 
hosszúkás  flastromok,  az  egyik  szeme  bekötve  ;  fekszik, 
nyög  és  lázban  van :  akkor  elkezdett  dühöngeni,  sírni,  ha- 
ját és  ruháit  tépte,  térdre  és  arczra  vetette  magát,  zoko- 
gott, fuldoklott,  s  megint  felugrott  és  boszút  esküdött. 
Anyját  a  cselédek,  kik  segélyére  szaladtak,  már  ájulva  ta- 
lálták s  odafektették  az  ő  ágyába,  míg  életre  dörzsöl- 
hették. 

—  Ki  tette  ezt?  Ki  tette  ezt?  hörgé  magán  kivül  a 
leány. 

—  Hanna,  nyögé  alig  hallhatólag  Caesarine. 

Fatime  mindkét  öklét  az  égnek  mereszté  fel  s  aztán 
elkezdé  a  saját  fejét  ütni  velük. 

Azt  valóban  meg  is  érdemelte  magamagától,  mert  az  ő 
ötlete  volt  ez.    Csakhogy  ő  a  tervezett  botrányt  komikus 

kimenetelűnek  szánta,  i  txdré  lett  volna  az  okvetlenül, 
hí  Cm  tarine  •■>  Béllé  inge  ár  eti  étkeid  asztalnál  BL 

inbcn  11  rejteknjtóvul.  ;i  mikor  I  htnn.-i 
beront,  nem  pedig  I  zongoránál,  háttal  ti  1 

ii  volna.  Aztán  DK  g  m  in 
totl  Katimé,  hogy  I fanná grófnő iniii<lj;ut  ESmébd  királyné* 
jelenetén  keedje  Essexel,  s  korbáeeeeal  jöjjön  látogatóbai 
hitte,  hogy  a  Starrwitzoknak  több  nevelésük  van,  mint 
n  Tudoroknak. 

—  Látja  ön  ezt?  szólt  Katimé  tompa, órcztelen hangon, 
megragadva  Incze  kezét,  ki  elkábultan  állt  ott,  vállát  az 
alkoven  falának  támasztva. 

Incze  látta  biz  azt,  sőt  érezte  is.  A  jó  Belle  Ange  úr  is 
előjött,  a  maga  trofeumait  mutogatni.  Neki  meg  a  fülét 
csipte  ki  a  lovagostor  hegye,  még  most  is  vérzett. 

És  Inczónek  jobban  fájt  az,  a  mit  Belle  Ange  úr  ő  he- 
lvétté kapott  «per  procura»,  mint  ennek  magának.  Ez  csak 
a  fülével  érezte  azt,  de  ő  a  szive  mélyén. 

Ez  olyan  botrány,  a  mi  képes  még  azt  is  lehetetlenné 
tenni  a  társadalmi  életben,  a  kinek  az  szánva  volt,  ha  vé- 
letlenül más  kapta  is  meg  az  «effect»-et. 

Egy  arczulütött  ember  megszűnt  tábornok  lenni,  orszá- 
gos képviselő  lenni,  casinotag  lenni,  nemes  ember,  jó  ba- 
rát lenni.  Egy  arczul  ütött  férfi  halott. 

Ha  tudniillik  le  nem  mossa  valahogy  arczárói  az  ütést. 

Férfival  szemben  lehet  válogatni  a  fegyverben  :  de  asz 
szony  ellenében  csak  egy  fegyver  van. 

Incze  megszorítá  Fatime  kezét  s  azt  monda  neki: 

—  Én  tudni  fogom,  hogy  mi  a  teendőm  ! 

Fatime  elérté  a  mondatot  s  odaszökött  a  nyakába  és 
nem  törődve  a  jelenlevőkkel,  Bella  Angezsal,  cseléddel,  or- 
vossal, magához  szoritá  őt  szenvedélyesen.  Aztán  oda  vonta 
Caesarinehoz,  felmutatta  anyjának  azt  a  kezét,  melyen  a 
korbácsütés  sötétveres  csíkot  hagyott  hátra. 

—  Látod-e  ezt  ?  (Már  tegezte  is  mások  előtt.) 

Incze  látta  azt  és  aztán  jól  látta  Fatime   arczán  azt  a 

kívánságot,  hogy  hajoljon  oda  és  csókolja  meg  azt  az  ütés- 
foltos kezet. 

Egészen  kínálva  volt  neki  ez  a  kézcsók. 

Hanem  aztán  eszébe  jutott  a  «lelkésznek»  a  gyónást 
tevő  anya,  a  katonának  a  guerilla  társalkodónője,  s  nem 
tudta  magát  rávenni,  hogy  megcsókolja  annak  a  kezét. 

—  Tudatni  fogom  önökkel,  hogy  mit  teszek !  mondta 
komolyan,  kalapját  vette  és  eltávozott. 

Fatime  utána  nézett  sötéten,  s  aztán  utána  köpött  s 
azt  mondta :  kutya ! 


Incze,  mire  szállására  ért,  úgy  tapasztala,  hogy  Hanna 
már  megelőzte  őt  a  kezdeményezésben.  Levele  ott  várt  rá 
a  kapusnál. 

Sietett  azt  felnyitni. 

A  vonásokon  látszott  még  a  kezek  reszketése :  a  sorok 
is  kuszáitan  tértek  el  egymástól. 

Uram ! 

Azok  után,  a  mik  megtörténtek,  mi  együtt  nem  él- 
hetünk többé.  Igyekezni  fogok  mentől  kevesebb  szóval  el- 
mondani önnek  azt,  a  mit  teszek,  és  semmit  arról  többé, 
a  mit  érzek.  Én  holnap  indulok  Erdélybe,  azért,  hogy  ott 
protestánssá  legyek,  mert  csak  így  válhatok  el  öntől,  ön- 
megaláztatásom  nélkül.  És  én  elhagyom  hitemet,  vele 
mennybeli  üdvömet,  családommal  való  összeköttetésemet, 
az  egész  ismerős  világot,  melyben  eddig  éltem,  azért,  hogy 
öntől  elválhassak.  Ebből  láthatja  ön,  milyen  mélység  van 
közöttünk  s  mivel  van  az  tele  ? 

Elvárom,  hogy  ön  sietni  fog  utánam  Erdélybe,  hogy 
minél  előbb  véget  vessünk  mindennek. 

S  aztán   felejtsen  kiki,    a  hogy  tud.  Én  már  feledtem. 

Aláírva  név  helyett  e  két  szó : 

•Never  more.» 

Mit  tett  e  levéllel  Áldorfay  Incze  ? 


Alt  t<-ttr,  hogy  elküldte  U  9géél  lovclct  Fiátiin.  n.-k  h 
maga  még  e  sorokat  irta  hoilá: 

—  Holnap  indulok  Erdélybe.  Il.it  bet  alatt  vége  az 
egész  formaságnak.  Addig  Légy  liívem  és  gond..lj  ,-, 

In 

Meg  volt  felőle  győződve,  hogy  részéről  ez  a  legnagyobb 
homagium,  a  mit  valaha  férfi  nő  lábaihoz  rakott,  ő  egy 
istennőt  áldoz  fel  egy  halandó  leányért. 

Másnap  elutazott  Kolozsvárra,  a  nélkül,  hogy  Fatimét 
látta  volna. 

E  világi  fogalmak  szerint  neki  nem  volt  szabad  többé  ez 
eset  után  e  hölgyet  meglátogatni  addig,  a  míg  teljes  nyil- 
vánossággal nem  teheté. 

Kolozsvárott  aztán  hozzáértő  ügyvédek  kezébe  került 
az  ügy,  azok  azt  belevezették  a  rendes  kerékvágásba.  A 
oonsistorium  megtett  mindent,  a  mi  hivatásában  állott, 
megkísérté  a  formaszerű  kibékéltetést  a  felek  között,  az 
természetesen  nem  sikerült.  Azután  előadatta  indokaikat. 
Engesztelhetlen  gyűlölet  volt  az  alap.  Ezt  mind  a  két  fél 
bíróság  előtt  ismételten  nyilvánítá.  A  pör  ezentúl  a  bírák 
dolga  volt. 

Áldorfay  Inczének  a  tizenharmadik  napon  aztán  bizal- 
masan megsúgta  az  ügyvéde,  hogy  ha  már  eléggé  átta- 
nulmányozta Erdély  fővárosának  megszemlélésre  méltó 
ritkaságait  s  meglátogatta  a  környékben  a  Torda-hasadé- 
kot,  a  tordai  sóbányákat,  a  gyetzári  jégbarlangot  s  az  ab- 
rudbányai  aranytelepeket,  úgy  6emmi  sem  kényszeríti  őt 
arra,  hogy  az  egész  hat  hetet  itt  töltse  Erdélyben ;  hanem 
ha  valami  dolga  van  « odakinn »,  bátran  elmehet  utána,  s 
csak  majd  az  itélet  kihirdetésekor  kívántatik  ittlakossá- 
gának  bebizonyítása,  a  miről  majd  ügyvéde  annak  idején 
táviratilag  tudósítani  fogja. 

Incze  kapott  a  vett  figyelmeztetésen  s  rögtön  sietett  a 
vasúthoz  jegyet  váltani,  egész  Bécsig. 

Még  csak  meg  sem  akart  pihenni  Budapesten. 

A  külső  tisztességre  még  is   tartott  annyit,   hogy  míg 

válópere  folyik,  addig  táviratokat  ne  küldözzön  Fatimének 
Kolozsvárról. 

Az  egész  úton  a  viszonttalálkozás  képzelmével  volt  tele 
a  lelke.  Elgondolta,  hogy  várja  a  leány  naponkint  az  ő 
levelét,  s  milyen  meglepetés  lesz  majd  az,  ha  a  késedelmes 
levél  helyett  őt  magát  fogja  meglátni ! 

A  vágyak  türelmetlenné  tették.  Milyen  hosszú  ez  az  út  1 
Milyen  sűrűk  az  állomások !  Milyen  lassan  mászik  az  a 
gőzmozdony ! 

Még  hozzá  az  a  szerencsétlenség  is  érte,  hogy  Pozsonyon 
túl  egy  felhőszakadás  megrongálta  a  vasutat :  öt  óra 
hosszat  kellett  várakozni  Szempczen,  a  míg  a  közlekedést 
helyreállították.  Aldorfay  ezt  tartotta  a  sors  legterhesebb 
csapásának  életében. 

Nem  bírta  végigvárni  az  időt,  felkereste  a  távirdát  (ha 
lehetett  volna,  ráült  volna)  s  innen,  a  hol  valószínűleg 
3enki  sem  ismeri  már,  nem  állhatta  meg,  hogy  ne  távira- 
tozzon Fatiménak  legalább  ennyit : 

—  Ma  megérkezem. 

Zeüs. 

A  távirdász  humoristicus  gyerek  volt :  mikor  Incze  fize- 
tés fejében  egy  százas  bankjegyet  tett  eléje,  azt  mondta 
neki : 

—  Nincs  istenségednél  apró  mennykő  ?  mert  ebből  nem 
tudok  visszaadni. 

Az  elkésett  vonat  csak  esti  7  órára  érkezett  meg  Bécsbe. 
Incze  a  legelső  bérkocsit  ragadta  el  s  vágtatott  vele  *  ut- 
czába. 

A  vasúttól  a  ház  kapujáig,  ez  volt  a  leghosszabb  út. 

Futott  fel  a  lépcsőkön.  A  rács  be  volt  zárva.  Majd  lesza- 
kasztotta a  csengetyüt. 

A  nagy  revolutióra  előrohant  a  szobaleány  félig  fésülkö- 
dötten. 

—  Itthon  az  asszonyságok  ?  kordé  Incze  még  a  rácson 
keresztül. 

—  Nincsenek. 


—  Hova    nirntek  ? 
Nnii  tini. 'in. 

Min  tihljn,  .1.  1 1 :  i  v  ? 

i;i  hiiv  i  i<'n  nem  tadom,  nagytagOi  úr. 

lehet  ám,  li<>;'\    nem    tudja.    láTagtörtéllik,   hogy  az 
MlSOnvnk  iirin    mondják    ti  lobalányaümak,    hogy 

hová  mennek. 

Léktülogotl  egész  lehangoltan  B  kapushoz.  Azt  fogta 
kérdőre. 

—  Nem  hoztak  ide  ma  egy  telegrammot? 

—  Még  nem,  nagyságos  úr! 

—  Itt  van  ni !  Ilyen  a  táv  mini  intézmény  az  osztrák- 
magyar monarchiában  !  morgott  magában  Incze.  Az  em- 
ber többre  megy,  ha  a  sürgetős  izenetét  rá  bízza  egy  czi- 
gánypostára  s  azt  felülteti  egy  ökrös  szekérre.  Fogadom, 
hogy  az  is  megelőzi  a  telegrafot.  Az  az  élezés  ficzkó  is 
jobban  tett  volna,  ha  a  tréfája  helyett  siet  rögtön  a  táv- 
iratot útbaigazítani. 

Az  az  élezés  ficzkó  valószínűleg  azt  gondolta,  hogy 
elébbvaló  dolog  lesz  neki  a  vasúti  fennakadást  minden 
irányba  megsürgönyözni,  meg  a  fennakadt  utasok  üzleti 
sürgönyeit  nyélbe  sütni  s  esak  azután  következik  a  sor  Ju- 
piter nuntiuinára  Danaé  kisasszonyhoz.  S  az  biz  elkésett. 

Incze  még  egy  expedienst  talált  ki.  Felkereste  azt  a 
kávéházat,  a  hol  Belle  Ange  urat  minden  este  bizonyosan 
fel  lehet  találni.  Ez  az  egy  bizonyos  dolog  van  anapalat\ 
második  nincs. 

Valóban  rá  is  talált. 

Belle  Ange  úr  ott  ült  egy  kártyaasztal « mögött »  sakár- 
tyázókat  nézte.  Neki  bizonyosan  nem  volt  pénze. 

—  Ah,  a  tábornok  úr  már  megérkezett  ?  szólt  furcsa 
örömmel,  mikor  Incze  eléje  toppant. 

—  Önök  nem  is  vártak  még  reám. 

—  De  mindennap  emlegettük. 

—  Madame  Belle  Anget  nem  találtam  od.ihaza.  Nem 
tudja  ön,  hova  menteké 

—  Hitemre  mondom,  nem  tudom. 

Incze  elővett  a  tárczájából  egy  újdonatúj  ezrest  s  azt 
két  rétbe  hajtotta. 

A  mi  képes  volt  Belle  Ange  urat  hitében  erősen  meg- 
ingatni. 

—  Azaz,  hogy  hallottam  az  asztalnál,  hogy  valahova 
szándékoznak  menni,  de  már  nem  jut  eszembe,  hogy 
hova. 

Incze  négy  rétbe  hajtotta  az  ezrest. 

—  Hát  ön  nem  határozta  el  magát  azóta  valami  nagy- 
szerű utazásra? 

—  Hélas !  sohajta  fel  Belle  Ange  úr.  Dehogy  nem.  Ne- 
kem ma  Parisban  kellene  lennem,  ha  a  sors  vas  keze 
vissza  nem  tartóztatna. 

—  Parisban?  hisz  azt  most  ostromolják  a  németek. 

—  Épen  azért.  Én  is  szerveznék  ellenük  egy  szabad 
csapatot. 

—  Hanem  a  szükséges  hadiköltség  hiányzik  hozzá. 

—  Kitalálta  ön.  A  sors  oly  mostoha.  Pedig  soha  sem 
volt  olyan  jó  alkalom,  mint  most,  egy  ilyen  hányt- vetett 
életet,  mint  az  enyim,  dicsőén  bevégezhetni. 

—  Hátha  én  egy  kis  nemzeti  kölcsönnel  segíthetnék 
önön  ? 

—  Azt  hálásan  jegyezném  fel  a  többi  közé. 

—  Tehát  mégsem  emlékszik  ön  rá,  hogy  madame  Belle 
Ange  hova  ment  ez  este  ? 

Monsieur  Belle  Ange  emlékezőtehetsége  egyszerre  csoda- 
módon megjavult. 

—  De  igen.  A  circusba. 

—  Melyikbe  ?  Kettő  van. 

—  A  Benz-félébe. 

Incze  az  ezrest  Belle  Ange  úr  markába  csusztatá. 

—  Köszönöm,  rebegé  a  citoyen.  Még  ma  indulok  Tou- 
lonba. 

—  Aztán  vigyázzon  magára. 

—  Oh,  nem  fognak  el  engem  a  németek. 

—  Nem  í"  attól  félten  én  Unt;  bőgj  n  németek  közébe 

hamui  h»>g\  h  ...;..!■.. ;',,|. .  (A  franeziák  a 

1  m  ni  is  játékost  nevezik  «grecque»-nok.) 

megtudva,  sietett  bérkocsijához  vissza  Áldorfay  s 
vágtatott  a  Renz  circusához. 

Ott  vett  magának  egy  páholyt  r  bérelt  a  páholyt  i 
tói  egy  távcsövet. 

A  circus  tömve  volt,  mint  rendesen. 

Incze  szemen  szedte  látcsövével  az  egész  közönséget. 
Sorba  vizsgált  minden  páholyt,  végigmustrált  minden 
zártszéksort,  karszékosztályt,  erkélyt,  karzatokat.  Nem 
találta  Fatimét  sehol. 

Megint  újra  kezdte.  Csillagász  nem  veszi  úgy  szemügyre 
az  égi  testeket,  szökevény  üstököst  keresve,  mint  ő  e  tarka 
emberchaoszt,  hogy  megtaláljon  közötte  egy  üldözött  ar- 
czot.  Az  nem  volt  ott.  Meglátta  volna  őt  bizonynyal,  ha  ott 
van.  Ez  nem  olyan  arcz,  a  melynek  el  lehet  veszni  a  sok 
között.  Tízezer  közül  is  kitűnik  az  ! 

Tánczoltathatta  ő  miatta  odalenn  a  kitanított  paripáit 
madame  Ez,  lejthette  kecses  virágtánczát  a  lóháton  made- 
moiselle Amaz,  szórhatták  az  élczet  és  bukfenczet  mos- 
sieurs  les  clownsok,  hajigálhatta  egymást  a  levegőn  keresz- 
tül a  két  trapézon  függő  gályarab,  ő  nem  látott  mindabból 
semmit,  a  mi  a  földön  történik. 

Már  azt  kezdte  hinni,  hogy  monsieur  Belle  Ange  valami 
rossz  tréfát  követett  el  vele,  vagy  pedig  maga  is  egy  saj- 
nos megcsalatásnak  lett  az  áldozatja  s  Fatimeék  mást 
mondtak  előtte,  mint  a  hová  mentek. 

Most,  az  előadás  vége  felé,  a  hová  a  legérdekesebb  rész- 
leteket szokták  szorítani,  a  közönség  közt  támadó  izga- 
lomból kezdé  észrevenni,  hogy  rendkívüli  figyelemreméltó 
mutatvány  közeledik;  minden  látcső  az  istállóajtó  felé 
irányul.  Megnézte,  mi  van  a  szinlapon  ? 

—  Capitain  Bloomer,  a  rettenthetlen  ménszelidítő,  elő- 
adása egy  ukrániaivad  lóval. 

Ez  izgalmas  látványnak '  ígérkezett,  ha  nem  betanult 
színjáték. 

Legelébb  is  a  szilaj  ló  jelent  meg  a  fövényen.  Vágtatva, 
nyerítve  rohant  ki  az  istállóból,  s  azon  kezdte,  hogy  há- 
romszor felrúgott  a  lovászmester  felé,  a  ki  ostorával  pat- 
tantott eléje.  Gubanczos,  keféletlen  szőréről  látszott,  hogy 
ez  még  czivilizálatlan  állat. 

A  közönség  irányában  is  nagyon  tiszteletlenül  viselte 
magát.  Az  aréna  közepén  lehengerőzött,  jobbra-balra  ve- 
tette magát  s  aztán  felugrott,  megrázkódott  s  elkezdte  a 
fogaival  a  hátát  vakarni. 

Most  egyszerre  ezer  meg  ezer  tenyér  csattanik  össze 
tapsolva.  Kilép  a  nagy  lószelidítő  mester,  Capitain 
Bloomer. 

Termetét  a  selyem  tricotn  kivül  semmi  sem  fedi.  Töké- 
letes vad  indián.  Azt  mondják  róla,  hogy  indus  eredetű. 
Vad,  villogó  szemei,  felvetett  vérpiros  ajkai,  göndörfekete 
haja  inkább  spanyol  vért  árulnak  el  benne. 

Egyik  sem  ő. 

Áldorfay  az  első  tekintetre  ráismer. 

Ez  Gideon !  .  .  . 

Ugyanő  az.  A  clericus,  a  guerillavezér,  a  török  jasz- 
magdzsi.  És  most  lovar  művész. 

Miért  ne  lehetne  az  ?  Ez  az  utóbb  űzött  mesterségei 
között  a  legtisztességesebb  hivatás. 

S  meg  is  érdemli  művészi  hírnevét. 

Egyetlen  kötélhurokkal  a  derekán  közeledik  a  szilaj 
paripa  felé,  annak  minden  groteszk  szökelléseit  hasonlók- 
kal ellensúlyozza,  megkeríti,  megrohanja,  s  ha  egyszer 
félkezével  sörényébe  kapaszkodhatott,  többé  el  nem 
ereszti,  hátára  szökik  mint  a  párducz,  nem  enged  neki ; 
bárhogy  rugdal,  szökell,  ágaskodik,  földhöz  veri  magát,  le 
nem  marad  róla.  Két  térdével  átszorítja  vékonyait,  s  az 
alatt  kezeivel  leoldja  derekáról  a  kötél-hurkot.  A  ló  fejét 
rázza,  nyerít,  horkol,  harap ;  nem  használ  neki,  a  hurok 
szájába  szorul  s  perczek  múlva  a  vadállat  megjuhászodva 

—  No  hát  végezzük  l>e  azt  a  tusát, amitakkora  hai 
szó  félbeszakított ! 

I'.  diadaltól  kérkedő  arca  lattára  egy  világos  gondolatja 
támadt 

Most  már  tudta,   hol   vannak  a  eircusban  Belle  Angék  ! 
uiszt'djatól  a  másik  páholyban  a zt  kérdezé,  hogy  mi- 
nta van  itt  ez  a  Captain  Bloomer? 

—  Egy  hét  óta. 

Incze  most  már  tovább  gombolyította  a  meglelt  fonalat. 

Kiment  a  néző  helyről  s  a  circusnak  azon  oldalára  ke- 
rült, a  hol  a  szereplő  személyzet  szokott  kijárni. 

Ott  is  állnak  bérkocsik.  Már  messziről  ráismert  arra  a 
bérkocsira,  mely  Belle  Angékat  szokta  hordani ;  veres  hin- 
taja van  s  szürke  és  fakó  lova.  0  maga  szokta  azt  havon- 
kint  fizetni. 

Visszament  saját  bérkocsijához  s  kocsisának  azt  paran- 
csolá,  hogy  a  szürke  és  fakó  lovas  hintó  mellé  hajtasson.  - 
a  hova  az  fog  menni,  oda  menjen  ő  is.  0  maga  beült  a 
kocsiba  és  ott  várt. 

A  közönség  hazaoszlott ;  lassankint  a  szereplő  művé- 
szek is  eltávoztak  a  mellék-kijáraton.  Végre  kiálták  a  veres 
hintós  számát. 

Az  ajtó  elé  hajtott  az. 

Incze  láztól  dobogó  szívvel  leskelődött  ki  a  hintó  ajtaján. 

És  azután  látta  kilépni  a  circus  mellékajtóján  Gideont, 
karján  Fatiméval,  hátuk  mögött  jött  Caesarine. 

Nem  Caesarint  vezette,  hanem  Fatimét. 

Gideon  fölsegíté  először  Fatimét  a  hintóba,  azután  -Cae- 
sarinet.  Akkor  maga  is  beült  hozzájuk. 

A  lámpafénynél  megjegyzett  egy  mosolyt  az  arczán  Ál- 
dorfay,  mely  minden  szónál  többet  beszél. 

A  veres  hintó  elgördült,  Áldorfay  bérkocsija  a  kerék- 
vágásban követte. 

Hosszú,  tekervényes  kocsizás  után,  miközben  Incze  azt 
hitte,  hogy  Bécsnek  az  ötödik  külvárosában  utaznak  már, 
egyszer  megállt  az  előlhajtó  bérkocsi  egy  kivilágított  kapu 
előtt. 

Incze  kitekintett  a  kocsiablakból  s  megismerte  a  házban 
a  « veres  torony »  melletti  hotel  garnit. 

—  De  hisz  ide  egyenes  utczán  lehetett  volna  a  circus- 
ból  eljutni  és  öt  perez  alatt.  Minek  volt  ez  a  félórai  laby- 
rinthjárás  idáig? 

Itt  ismét  látta,  hogy  a  kocsiból  legelébb  kiszáll  Gideon, 
utána  leemeli  Caesarinet,  azután  Fatimének  nyújtja  kar- 
ját. Az  könnyed  szökéssel  aláhibban,  s  e  perezben  arczczal 
fordul  Incze  felé.  Ah,  ezt  a  nevető  arezot  soha  sem  fogja 
elfelejteni ! 

Caesarine  a  bérkocsit  elbocsátja  s  az  odább  robog. 
Leánya  és  a  műlovar  karöltve  mennek  be  előre  a  hotel 
kapuján. 

A  bérkocsit  elbocsátották.  Talán  gyalog  akarnak  majd 
haza  menni.  Az  idő  szép  csillagos.  Fatime  szereti  az  ilyen 
kóborlást  éjszaka  a  bécsi  utczákon  végig. 

Incze  is  elbocsátotta  a  maga  bérkocsiját  s  azután  elkez- 
dett alá  s  fel  járni  a  hotel  garni  előtt  a  folyamparton, 
olyanformán,  hogy  szemmel  tarthatott  minden  kijövőt. 

Ha  mondott  átkot  Hanna  Áldorfay  fejére,  úgy  ez  éj- 
szakán rátalált  az  arra. 

Most  tudta  csak  meg,  hogy  mennyire  odaadta  lelkét 
ennek  a  leánynak.  Az  egész  lelkét ! 

Képes  volt  étlen-szomjan  elbolyongani  egész  éjjel,  egy 
másik,  vasúton  átvirrasztott  éjszaka  után,  azon  ház  előtt, 
a  melybe  őt  belépni  látta. 

És  aztán  lángolt  a  vére  attól  a  gondolattól,  hogy  annak 
a  mosolygásnak,  a  melynek  létjogát  ő  még  a  színpadtól  is 

esküdött,  hogy  meghal,  ha  őt  pem  Méretheti,  az  most  egy 
másnak  ad  konyet  és  kaczajt ! 

És  még  kinek  ?  Egy  kalandorunk.  Anyja  hajdani  i 
rösónck.  Az  ö  halálos  ellenségének. 

Hihetetlen  ez!  Hihetetlen!  F>s  még  is  úgy  van. 
Mit  fog  tenni,  hu  előjönnek,    ha  hárman   karöltve,   ka- 
ezagva  elmennek  előtte  :' 

Revolver  van  a  zsebében.  Lelövi  mind  a  hármat,  aztán 

magát? 

Meglehet. 

De  azok  nem  jönnek  elő.    Az  óra  éjfélen  túl  jár  már  s 
ők  még  mindig  nem  jönnek  elő,  s  Aldorfay  még  eg; 
járja  a  szemközti  partot. 

Mar  a  rendőrbiztosok  kezdenek  rá  figyelmesek  lenni, 
mint  a  ki  betörési,  vagy  vizbeugrási  szándék  gyanújába 
keverte  magát. 

Azután  egyszer  a  hotel  garni  kapuját  is  becsukják.  A 
kapus  is  szokott  alunni.  Lassanként  minden  világot  elol- 
tanak :  az  ablakok  elsötétülnek.  Innen  ma  már  nem  jön 
ki  senki. 

Incze  fázott.  Reszketett.  Láza  volt.  Végigment  a  folyam- 
parton, a  bécsi  folyam  felszíne  oly  élettelen,  semmi  jármű 
rajta.  Felszine  egy  nagy  fekete  tükör.  A  part  lámpásainak 
visszfénye,  mint  lidérczek  lobogványa  reszket  rajta  végig. 

Hazament  szállására. 

A  feje  oly  nehéz  volt ;  húzta  lefelé. 

Nem  ilyennek  képzelte  ő  ezt  az  éjt !  Nem  ilyennel  bo- 
londította lelkét  az  egész  úton  a  felizgult  képzelem !  Ah  ! 
minő  bűnhődés  ez ! 

És  épen  most,  a  midőn  ő  miatta  válópert  folytat  az 
asszonyok  legszebbike  ellen,  a  kit  ő  érte  elfeledett ! 

JóUl:  Enyém,   Tied,  Övé.   II.  13 


A  midőn  e  nagyravágyó  nőnek  kinálva  van  a  becsvágy 
koronája.  S  ő  azt  eldobja  és  felvesz  helyette  egy  szennyes 
kalapot  a  szemétről  s  azt  teszi  fel  a  fejére. 

S  az  átok  nem  abban  van,  hogy  ez  megtörtént  így,  mert 
megtörténik  ez  százszor.  Csakhogy  száz  ember  közül 
kilenczvenkilencz  nagyot  nevet  a  tapasztalás  után,  azt 
mondja  rá:  «ez  furcsa  álom  volt»  s  aztán  nem  gondol  rá 
többet.  Miért  kell  neki  lenni  annak  a  századiknak,  a  ki 
még  akkor  is  szeret,  a  midőn  már  önmagát  is  gyűlöli  ? 

A  kifáradt  idegeket  elnyomta  az  álom ;  de  az  sem  volt 
rá  nézve  pihenés  és  nyugalom.  Az  álomlátások  is  odavitték 
Őt,  a  honnan  menekülni  akart  s  még  kínzóbb  képeket 
varázsoltak  eléje,  mint  maga  a  képzelem. 


Későn  ébredt  fel.  S  nem  esett  neki  jól  a  felébredés, 
mert  nem  vitte  el  magával  az  álmokat.  Ott  maradt  azok- 
nak a  folytatása,  az  ébrenlétben. 

Az  asztalán  talált  egy  jegyet,  meghívót  az  igazgatótanács 
rendkívüli  ülésébe.  Walter  Leo,  az  elnök  volt  aláírva. 

Erről  valami  ötlete  támadt. 

Felöltözött  és  sietett  oda  az  igazgatótanácsba. 

Az  egyik  kollégája  azzal  a  szóval  fogadta,  hogy  milyen 
rossz  színben  van,  mi  baja  ? 

Nem  felelt  rá  semmit. 

Egy  másik  kolléga  szemrehányólag  csóválta  a  fejét,  a 
kérdezőre  tekintve.  Már  hogy  lehet  egy  embertől,  a  ki 
most  jött  a  válóperéből,  azt  kérdeni,  hogy  mi  baja  ?  Tán 
kéjutazás  ez? 

Walter  Leo  magaviselete  Incze  irányában  semmit  sem 
változott  a  végzetes  szakadás  óta.  Gyöngéd  és  barátságos 
volt  hozzá,  mint  mindig.  Figyelmesen  került  minden 
czélzást  e  kényes  ügyre  s  nem  iparkodott  Inczével  észre- 
vétetni azt  a  gondolatát,  hogy  ő  ezt  mind  előre  megjósolta 
neki.  0  nem  elégtételt,  de  sajnálatot  érzett  a  fölött,  hogy 
jóslata  teljesült. 


MiKor  l>i'  \<>li  időzve  a  Hzáraz  számvetési  ügy,  a  mi  I 
gyűlés  tárgyal  képezte,  íneze  « »« I :t  1 «  \><  tt  Leóhoz. 

—  Maradj  in  egy  nóra,  mi^á  aeki 

Azzal  bevárl  Itltick  elmennek. 

—  Barátom  vagy-e  mág?  kórdezé  Áldorfay  Inczo  Wal- 
tcr  Leót. 

—  Ezt  kordonod  som  szabad.  Örökre  az. 

—  Úgy  egy  igen  nagy  szivességro  veszem  igénybe  ba- 
ágodat. 

Leo  kőzet  nyújtott  rá. 

—  Élethalál  kérdés,  a  miben  szolgálatodat  lefoglaltam. 
Párba  j.M'LVilül  kéri  ok. 

Leo  meghajtá  magát.  Büszke  volt  e  megtiszteltetésre. 
Egész  Rothschildbe  mert  volna  fogadni  egy  keleti  vasut- 
részvény  ellen,  hogy  kitalálja  az  ellenfelet. 

El  is  vesztette  volna. 

Semmi  kétsége  nem  volt,  hogy  a  kihívandó  ellenfél  nem 
más,  mint  Bauernhass  Siegebert  gróf. 

Arról  is  bizonyos  volt,  hogy  ez  a  párbaj,  mely  két  jó 
barátja  között  fog  lefolyni,  nagyon  komoly  kimenetelű 
lesz.  Onnan  egyik  élve  meg  nem  tér. 

ő  előre  látta  ezt,  s  el  volt  határozva  Inczét  képviselni 
Siegebert  ellenében. 

De  szép  meglepetés  készült  a  számára. 

—  Emlékezel  rá,  folytatá  Incze ;  hisz  sokszor  beszéltem 
erről  neked,  hogy  van  nekem  egy  régi  halálos  ellenségem, 
a  ki  engem  kora  ifjúságom  óta  folyvást  üldözött,  húszéves 
koromtól  kezdve ! 

De  már  most  Leo  nem  tudta,  hogy  kiről  van  szó.  Siege- 
bert még  akkor  kis  gyermek  lehetett. 

—  Te  magad  is  jól  ismered  őt.  A  magyar  szabadságharcz 
alatt  téged  föl  akart  akasztatni. 

—  Ah!  Az  én  okakadály  vezérem!*  Hahaha! 

—  Ne  nevess! 

—  De  bizony  nevetek.  A  szemébe  is  nevettem.  Nem 
tudok  rá  gondolni  máskép. 

13* 

—  Ez  az  ember  nekem  egész  életemben  mindig  kese- 
rűséget okozott.  Ez  az  ember  első  feleségemet  el  akarta 
csábítani,  s  török  hárembe  vinni.  Ez  az  ember  engem 
csalárd  barátság  színe  alatt  az  osztrák  hadihajóra  vitetve, 
az  akasztófára  szolgáltatott  át.  Én  felfogadtam,  hogy  ha 
ezt  az  embert  valahol  a  világon  még  feltalálom,  vagy  meg- 
ölöm, vagy  ő  öl  meg  engem.  Most  ez  az  ember  itt  van. 
Rátaláltam. 

—  De  bizonyos  vagy-e  róla,  hogy  ő  az  ? 

—  Szemtől  szembe  láttam.  Semmi  kétség.  Álnév  alatt 
van  itt ;  de  én  felismerem  egy  millió  közül. 

—  Tartós  gyűlöleted  van.  S  nem  lehet  ezen  az  emberen 
valami  hozzá  méltóbb  módon  boszút  állani  ?  Például  el- 
fogatni őt  azért,  hogy  az  állam  kincseit  ellopta  ? 

—  Tudom,  hogy  tette ;  de  nem  tudom  rá  bebizonyítani. 
Azonfölül  is,  a  forradalom  alatt  történtekért  rég  általános 
amnestia  van  már  adva.  És  elvégre  is  — '■  én  ezzel  az  em- 
berrel késhegyre  akarok  menni ! 

Áldorfay  Incze  szemei  szikrákat  szórtak  e  szónál.  Arcza 
halavány  volt  ós  fényes.  Erei  kidagadtak  homlokán. 
Leo  látta,  hogy  ez  nagyon  komoly  ügy. 

—  S  hogy  hiják  ez  idő  szerint  azt  a  te  haragosodat? 

—  Capitain  Bloomer ! 

•—  Sapristi !  A  circusi  lószelidítő ! 

—  Az  mindegy.  Én  ki  akarom  őt  híni. 

—  Csakhogy  ez  az  úr,  a  hogy  én  tudom,  sokkal  hama- 
rább fog  arra  vállalkozni,  hogy  egy  kardot  elnyeljen,  mint 
hogy  azzal  verekedjék. 

—  Nekem  mindegy,  akárminő  nemét  választja  is  a  pár- 
bajnak. Eáállok  az  amerikai  párbajra  is.  Húzzunk  sorsot, 
a  melyiké  a  fekete,  az  meghal.  De  tovább  nem  lakunk 
együtt  ezen  a  planétán!  Elvállalod -e  a  baráti  eljárást? 

—  A  kedvedért  igen.  Még  majd  keresek  magam  mellé 
a  klubban  egy  második  gentlemant.  S  mit  mondjunk  neki, 
miért  kérünk  elégtételt?  Vagy  csak  azért,  hogy  az  orra 
félreáll? 


—  Az  okot,  i  miért  kihívom,  m<  girtam  i  levélben. 

—  Tehát  kartell  nsiflnk  neki.    Kard  hegyére  tíiz. 

uy\    :i < 1 1 uk  al.    Jo|  vnn.     Délutánig    remiben    bsz    | 
v  odahaza  i  h  várj  mim. 

Incze  kezet  szorított  Leóval  h  az  tim  hazament 

Mcn  étkeini  sem  ment  ki  uobájábóL  Felhordsita  ma- 
gának. :i  mire  szüksége  volt.  H  igen  evett,  csuk  foly- 
ni I  itta  a  tlieát. 

Kzek  voltak  aztán  a  rettentő  hosszú  órák!  A  míg  Leo 
megjön  a  tudósítással.  Ks  neki  nem  szabad  addig  a  házból 
kimenni;  holott  most  futni  szeretne,  utczánfcl,  nlrzánle, 
a  csatorna  közepén  járva,  a  hol  nem  jön  rá  szemközt 
senki.  S  \árnia  kell  egy  helyhez  átkozva. 

Bárom  óra  volt  már  délután,  mikor  Leo  benyitott  a 
szobájába. 

—  Nos? 

—  Átadtuk  neki  a  leveledet.  Elolvasta.  S  erre  ő  rögtön 
viszonválaszt  írt ;  azt  kezünkbe  adta.  Elhoztam  —  ol- 
vasd. 

Incze  felszakította  az  illatos,  nőiesen  felezifrázott  borí- 
tékot. 

A  válasz  egy  látogató-jegyre  volt  írva. 

Az  a  látogató-jegy  vizahólyaglapból  készült,  legváloga- 
tottabb fényűzéssel. 

A  válasz  könnyen  elfért  rajta.  Ennyiből  állt  az: 

« Olyanfajta  nőkért,  mint  Fatime,  sehol  a  világon  nem 
szoktak  verekedni. 

Capitain  Bloomer*. 

Incze  feje  szédült,  az  asztalra  kellett  támaszkodnia, 
hogy  el  ne  essék. 

Olyanfajta  nőkért,  mint  Fatime !  Ez  iszonyú  ütés  volt 
a  fejére ! 

—  Nos,  mit  válaszol  a  tisztelt  capitain  ?   kérdezé  Leo. 

—  Visszautasítja  a  kihívást,  rebegé  Incze,  s  a  fogai 
összeverődtek. 

—  S  mi  okot  ád  a  visszautasításra  ? 

Incze  odanyujtá  Leónak  a  névjegyet. 
Walter  Leo  bámult  és  ámult: 

—  Ah !  Hát  te  Fatime  miatt  híttad  ki  a  lószelidítőt  ? 

—  Igen !  hörgé  Incze,  semmivel  sem  törődve  többé. 

—  Ez  volt  a  gonosztevőnek  a  legutolsó  halálbűne,  hogy 
tele  legyen  mind  a  tizparancsolat  elleni  vétsége  ? 

—  A  kiért  én  egész  világomat  föláldoztam !  rebegé 
Incze,  zsibbadtan  rogyva  le  egy  karszékre.  Ellenfele  ha- 
lálra sebesítette  őt  már  ezzel  az  egy  mondattal. 

—  Kár  volt,  dörmögé  fogai  közt  Leo. 

—  Most  mit  tegyek  én  ezzel  az  emberrel  ?  hörgé,  öklét 
homlokára  szorítva,  Áldorfay. 

—  Én  megmondhatnám,  hogy  mit  tégy  vele  ?  Hivd  el 
magadhoz  a  hotel  Munschba,  rendelj  pompás  vacsorát, 
hozass  pezsgőt,  s  mikor  már  jól  ittatok,  akkor  mondd  el 
neki  ezt  a  toasztot :  « öcsém  Gideon :  gazember  voltál  teljes 
életedben ;  hanem  mindazt,  a  mi  gonoszat  tettél,  ezzel  az 
utolsó  gonosz  tetteddel  helyrehoztad.  Áldjon  meg  érte 
Allah  !  vagy  nem  tudom  ki  a  mostanid  ?  s  azzal  csókold 
meg,  öleld  meg  s  add  oda  neki  a  kettős  kulcsot. » 

Áldorfay  dühösen  ugrott  fel  erre  a  gúnyolódásra. 

—  Te  szólhatsz  nekem  így  ?  Te ! 

—  Már  mint  én,  úgy-e  ?  a  ki  téged  odavezettelek  hozzá- 
juk. De  hát  godoltam  én  azt,  hogy  te  gyerek  vagy,  a  kinek 
ha  az  ember  egy  czifra  czukorbábot  ád  játszani,  meg  kell, 
hogy  mondja  neki:  « aztán  ezt  meg  ne  edd,  mert  mérges ». 
Én  azt  hittem,  hogy  mulatod  vele  magadat,  de  nem  azt, 
hogy  beleszeretsz. 

—  Nincs  jogod  velem  így  beszélni,  s  arról  a  hölgyről 
ekként !  kiálta  Incze  indulatosan. 

—  Valami  kevés  jogom  van  hozzá.  Ahhoz,  hogy  miként 
és  kivel  mulasd  magadat  ?  természetesen  semmi  hozzá- 
szólásom. Lóversenyen  töröd-e  ki  a  nyakadat,  vagy  egy 
szép  divathölgyért  ?  az  a  te  nyakad,  s  nem  az  én  dolgom 
őrizni.  Hanem  van  valami  közös  kettőnk  között.  Nem  az 
atyafiság.  Félre  ne  érts.  Hanem  a  két  consors  összekötött 

n nomméeja.   Ne  feledd  el,  hogy  mi  -  ok  I 

MVÜnk  kapcsolatban  vnn  •  Van  egy  li«l\ ,   n  hol 

mindent  tudnak:  a  hudoixok  titkait  is.  Kz  a  hely  a  börze. 
Kz  elöl  hiába  rejtegeted  titkaidat,  llál  IMIIM  van.  8  1. 

meivel  nem  láthat,  keeábi  krétái,  námol, 

mol,  mig  kis/;iinolja  azt,  —  hogy  mit  átmodtál  aa  éjjel. 
Azt  bitied,  nem  mindenki  ismeri  a  börzén  a  te  *  utezai 
tündérlakodat ?  Nem  számították  ntána,  hogy  meni 
pénzed  szivárog  neked  oda?  Mert  azáltal,  hogy  tündéred 
az  egyenesen  adott  ajándékot  kidobja  az  ablakon,  caak 
arra  kényszerít  téged,  hogy  azt  görbe  úton  kétszer  annyiba 
kerülve  juttasd  hozzá.  —  Hanem  hát  arra,  hogy   te   a 

vonódat  mire  költöd,  miért  van  gondja  a  pénzvilág- 
nak? —  Azért,  mert  gondjának  kell  lenni  arra,  hogy 
vagyonodat  hogyan  szerzed  ?  —  Incze  !  A  te  neved  a  leg- 
jobb hírű  volt  e  nagyon  erősen  bíráló  körökben.  Már 
csak  volt!  Fel  ne  pattanj,  kérlek,  most  én  vagyok  az 
erősebb.  A  mióta  az  *  utczai  házhoz  vagy  kötve,  olyan 
vállalatok  jönnek  felszínre  a  te  neved  ajánlata  mellett,  a 
mikre  minden  solid  üzér  azt  kiáltja:  « ez  káprázat ! »  És 
bámulva  kérdezik  az  emberek  egymástól:  hogy  adhatta  a 
nevét  ehhez  Aldorfay  Incze  ?  S  aztán  suttogva  felelik  rá  : 
hja,  sokat  elnyel  a  négy  tánezosnös  kéjlak ! 

—  Uram !  kiálta  Iucze,  reszketve  az  indulattól. 

—  Csendesen  légy!  mondtam,  hogy  most  én  vagyok  az 
erősebb.  Te  sikamlós  lejtőn  jársz  !  Tagadd  el,  hogy  awies- 
badeni  bankkal  értekeztél ! 

E  merészen  odavetett  szóra  Incze  csüggedten  roskadt 
ezekébe  vissza. 

—  Én  nem  Ígértem  nekik  semmi  bizonyosat,  hebegé 
zavarodottan. 

—  Ez  a  szavad  elég  arra,  hogy  elitéld  magadat  érte !  a 
mióta  a  német  kormány  eltiltotta  országa  területéről  a 
szerencsejáték-bankokat :  ezek  a  gazdag  rablótársulatok 
szerteszét  barangolnak  Európában,  keresve  olyan  országot, 
a  hol  betiltott  üzletüket  újra  fölállíthassák.   A  többi  közt 

hazádra  is  vetették  szemüket.  Előjöttek  fényes  tervekkel; 
ajánlották  a  főváros  szépítését,  adósságai  törlesztését,  ha 
meg  lesz  engedve  nekik  a  Margit-szigeten  felállítani  játék- 
bankjokat;  ajánlották  Balaton-Fürednek  európai  hírű 
fürdőhely lyé  emelését,  ha  ott  tehetik  le  a  roulettet.  El- 
mondták sophismáikat,  hogy  hiszen  titokban  úgy  is  tele 
van  az  ország  játékbarlangokkal,  jobb,  ha  egynek  adnak 
szabadalmat,  nyíltan,  törvény  szerint,  mely  aztán  busás 
adót  fizet.  S  aztán  kerestek  maguknak  egy  nagynevű  em- 
bert, a  ki  vállalatukat  a  magyar  kormánynál  keresztül 
hajtsa.  Egy  nagynevű  embert,  a  ki  egész  életén  át  annyi 
becsületet  szerzett  össze  magának,  hogy  abból  elveszte- 
getni is  lehet,  s  a  kinek  van  egy  szenvedélye,  mely  ráveszi 
őt,  hogy  ezt  a  nagy  becsületet,  megfelelő  nagy  pénzért, 
becserélje.  S  ezt  a  nagynevű  embert  felfedezték  az  *utcza 
palotájában. 

Áldorfay  halálsápadtan  állt  föl  Leo  előtt. 

—  Igenis.  Te  hozzád  jöttek  el.  Áldorfay  Incze !  —  Nem! 
Még  nem  kötötted  le  nekik  magadat.  Azt  mondtad:  jöj- 
jenek később.  Meggondolod  a  dolgot.  —  De  hát  nem 
eléggé  rettenetes-e  az,  hogy  te,  Áldorfay  Incze,  abban  a 
perczben,  a  melyben  elmondták,  hogy  ők  kik  és  mi  járat- 
ban vannak,  minden  gondolkodás  nélkül  korbácsot  nem 
ragadtál,  s  ki  nem  verted  őket  magad  elől  ? 

Incze  félrefordítá  arczát:  nem  türheté  el  Leo  tekin- 
tetét. 

—  Hogy  lehetséges  legyen  az,  hogy  Áldorfay  Incze,  az 
asceta,  ki  egykor  örök  szegénységet  fogadott  s  abban  nyu- 
godtnak érzé  magát;  Áldorfay  Incze,  a  puritán,  ki  egy 
barátja  hálaadományát  visszautasítá;  Áldorfay  Incze, 
a  hű  férj,  ki  szegyeit  felesége  előtt  egy  ajándékba  kapott 
gyémánttal  megjelenni;  Áldorfay  Incze,  a  hős,  ki  jutalom 
nélkül  harczolt,  vesztegette  életét  két  világrészben  a  haza, 
az  emberiség,  a  szabadság  pénzzel  nem  fizető,  nagy  esz- 
méiért; Áldorfay  Incze,  az  országos  képviselő,  ki  a  becsü- 
letes iparvállalaton  nyíltan  folyt  üzlet  mellett  kapott  nye- 

■izaborziuivu  mondái   ■  kitol  raboltok  mi  ezt 

el?i  bog  ez  az  Áldorfay  Incze  a/l  m<  ndl  ibl«< 

társaságnak,  mely  átkozott  pokolymfibel  u  ő 

hálájában  koréi  bélyeg  hogy  ott  is  mestelenre  \<  tkőz- 

tessen  le  minden    könnyelmű   embert,   s  meh    öl    szólítja 

lel,  bog]  legyen  társ,  orátályos  a  vállalatban,  a  minek 

osztalékát  árvák  utolsó  falatja,  özvegyek  konye  B  ttn- 
i'.n  ilknsnk  vére  képezi;  hogy  ez  az  Áldorfay  Ineze  azt 
mondhassa  erre:  majd  meggondolom  a  dolgot,  jöjjetek 
holnapután! 

1  nézőnek  szívdobogását  lehetett  hallani  a  pereznyi  szünet 
alatt 

Leo  összefonta  ujjait,  kezét  tördelve. 

—  És  ha  ezen  a  fatális  holnaputánon  egy  szerencsés 
véletlene  (mondjuk)  a  vaksorsnak  ide  nem  hozza  ezt  a 
circusi  hőst,  s  az  merész  bakugrásaival  el  nem  hódítja 
kezedről  azt  a  leányt,  te  aláírod  velük  a  szövetséget,  az- 
ért, hogy  annak  a  nőnek  egy  fél  milliót  tehess  a  lábaihoz ! 
Hát  nem  isteni  gondviselés  volt-e,  mely  most  ezt  a  bohó- 
ezot  utadba  hozta?  S  te  még  verekedni  akarsz  vele  ?  egy 
circusi  yongleurral,  egy  bohóczczal;  de  a  ki  csak  este 
bolond,  nappal  okos  ember,  mert  nem  verekszik  meg  veled 
a  kedvesedért.  Ez  az  ember  neked  egyedüli  jóltevőd  a 
világon! 

Áldorfay  homlokára  csapott  tenyerével. 
■ —  Hová  jutottam  ? 

—  Még  sehová  sem,  szólt  Leo  gyöngéden  megszorítva 
barátja  kezét;  de  legfőbb  ideje,  hogy  megállj  és  vissza- 
fordulj. 

—  Én  futok  ki  a  világból ! 

—  No,  azt  nem  teheted,  mert  a  föld  gömbölyű.  Hanem, 
hogy  innen  elfuss,  az  nagyon  jó  lesz  ;  még  pedig  a  rnüyen 
gyorsan  csak  futhatsz ! 

Incze  mindkét  kezével  megragadá  Leo  kezét  s  egy 
gyermek  gyámolatlanságávaltekinte  szemébe,  mintha  atyja 
volna  az. 


—  Szólj,  egyetlen  barátom  a  világon  f  Találj  ki  számomra 
valamit,  mit  tegyek  ? 

—  Nehéz  dolgot  kívánsz  tőlem,  kedves  Inczém.  Te 
beteg  vagy.  Nagyon  beteg.  így  van  az,  mikor  egy  asceta 
belekóstol  az  asszonyméregbe.  Magunkforma  gonoszéletű 
ember,  a  ki  szakálla  ütközésétől  kezdve  tanulmányozta  az 
asszonynépet,  ha  megbetegszik  is  egy  pár  szép  szem  szú- 
rásától, hét  nap  alatt  kigyógyul  belőle ;  még  pedig  több  - 
nyire  homoeopathice ;  de  mikor  egy  szent  iszik  ebből  a 
philtrából,  annak  minden  csepp  vérét  átjárja  az.  Azt 
nehéz  kigyógyítani.  Egy  villanására  a  szép  szemeknek 
megint  recidivázik.  Te  rajtad  csak  radicalis  kúra  segít. 

—  Rászánom  magam. 

—  Én  tudnék  számodra  valamit.  És  ez  az  egyetlen 
gyógymód  rád  nézve  a  világon. 

—  Mondjad. 

—  Egy  magyar  és  egy  osztrák  mágnás,  gróf  Z**  és  gróf 
W**  terveznek  most  épen  egy  nagyszerű  éjsarki  expedi- 
tiót,  az  északi  tengely  szabad  óceánjának  fölfedezésére. 
Csatlakozzál  ez  utazókhoz.  Neked  az  kellakigyógyulásod- 
hoz, hogy  két  esztendeig  ne  láss  asszonyt.  Nem  vízgyógy- 
módra, de  jégkurára  van  szükséged.  Kell,  hogy  olyan  világ- 
részbe menj,  a  hol  a  vizekben  nincsenek  nymphák,  s  a  jégen 
részvény-társulatok.  Ott,  abban  a  felséges  halálországban 
ismét  fel  fogod  találni  nemes  nagy  tulajdonaidat.  A  jég- 
sarki utazókat  az  egymásra  szorulás,  a  kölcsönös  segély 
ösztöne,  a  sanyarú  nélkülözés,  a  tudás  vágya,  az  önfel- 
áldozás szenvedélye  edzett  férfijellemmel  gazdagítja  meg. 
Téged  csoda  bátorságod,  tapasztalataid,  vas  türelmed,  jó 
szived  a  vállalkozók  vezérfényévé  fognak  tenni.  A  hosszú 
éjszakák  hosszú  nyugalmat  hoznak  szivedre  s  kigyógyulva 
térsz  vissza. 

Aldorfay  Incze  megölelte  barátját  érzékenyen. 
— Köszönöm  neked  a  gondolatot!  Elfogadom  azt.Megyek 
a  jégvilágba  innen ! 

Leo  nem  titkolhatta  örömét. 


—  Megengeded,  hogy  ezt  rögtön  t  miattiam  az  espedftíd 
rendi 

Sói  ki 

—  Sut  ni  kell  rela.  A  hajó  mái  Indnlám  kész. 

—  Tehát  még  ma  ' 

—  Jól  van.  Én  sietek  rögtön  a  jockey-klubba.  A  grófokat 
most  ott  találom. 

—  Megállj,  még  egy  szóra.  Nekem  itt  mindenféle  prózai 

1   kl'll  illtr/.licill. 

—  Az  mind  az  én  gondom.  Nekem  adsz  egy  általános 
meghatalmazást  s  nem  lesz  károdra,  ha  addig  míg  vissza- 
tnsz,  ón  kezelom  ügyeidet. 

—  Vannak  kötelezettségeim. 

—  Azoktól  igyekezni  foglak  megszabadítani.  A  kétséges 
vállalatok  elnökségeiről  lemondasz  általam ;  részvényeidet 
vesztességgel  is  érvényesíteni  fogom,  a  mikhez  nincs  bizal- 
mam ;  börzei  foglalkozásaidat  kiegyenlítem,  váltóidat  ki- 
fizetem. A  szemtelen  követelésekkel  pedig  majd  el  fogok 
bánni.  Minden  ügyed  az  én  kezemben  lesz.  Te  csak  a  fehér 
medvékre  gondolj  ;  a  többi  medvéid  bőrére  én  alkuszom. 

—  Még  egyet  barátom ;  hát  Hanna  ? 

—  Hát  Hanna  ?  —  Bizony  Isten,  már  is  gyógyulsz 
Még  Hanna  is  eszedbe  jut.  —  Hát  én  azt  hiszem,  hogy  ha 
megtudja  Hanna,  hogy  te  az  északi  pólushoz  utaztál,  ő 
rögtön  elutazik  a  déli  földsarkhoz. 

—  Igen ;  de  a  válóperünk  ?  Nekem  még  három  hetet 
Erdélyben  kellene  töltenem  a  válóperünk  bevárása  végett. 

—  Pokolban  töltesz  te  három  hetet,  nem  Erdélyben ! 
kiáltott  fel  türelmetlenné  téve  Walter  Leo.  Mi  gondod 
most  a  válóperedre  ?  Eldöntik  azt  már  nálad  nélkül  is. 
Ne  félj,  biz  a  pap  nem  hagy  tréfálni  magával,  s  ha  meg 
nem  jelensz,  elitélnek  « makacsságban))  s  úgy  elválaszta- 
nak, hogy  a  lábad  sem  éri  a  földet !  Ne  legyen  neked  arra 
több  gondod.  Ha  prókátor  és  pap  kezébe  jutottál,  jó  helyen 
vagy  ott!  Ne  félj,  kettévágnak,  ha  mindjárt  a  világ  végére 
futsz  is ! 

— Nem  akarok  senkinek  adós  maradni,  neki  legkevésbbó. 
Ügyvédemnek  is  utasításul  adtam,  hogy  a  mit  a  törvény- 
szék számára  tartásdíjul  meg  fog  Ítélni,  aztkétszerezze  meg. 
S  most  téged  arra  kérlek,  hogy  akkor  ezen  évdíjnak'  meg- 
felelő tőkepénzt  bocsáss  vagyonomból  Hanna  rendelke- 
zésére. Ne  legyen  kénytelen  minden  évben  egy  nyugtát 
aláírni,  a  melyen  az  én  nevem  is  előfordul. 

—  Jól  van,  öregem.  Nagyon  jól  van.  Kezdek  rádismerni 
megint.  Nálad  a  bibliai  mondat  megfordítva  áll.  Vetkőzd 
le  az  «új»  embert,  s  öltsd  fel  a  « régit ».  Úgy  fogok  tenni, 
a  hogy  rendelted. . .  Visszacsikarjuk  attól  a  kevély  asszony- 
tól még  azt,  a  mit  legnehezebben  ad  ki :  becsülését  irántad. 
Egyéb  úgy  se  kell  már  neked  asszonytól. 

Leo  sietett.  De  mikor  már  kezében  volt  kalapja  és  pál- 
czája,  még  egyszer  visszatért  az  ajtóból. 

—  Megbocsáss,  hogy  még  egy  szóra  visszatérek.  De  ma 
fizető  napom  van  ellenedben  s  miután  liquidálok  veled, 
nem  akarok  semmivel  adósod  maradni.  Te  most,  a  míg  itt 
vagyok  előtted,  elismered  nemcsak  azt,  hogy  szavaim  iga- 
zak, hanem  azt  is,  hogy  jogosultak.  A  mint  azonban  egye- 
dül maradsz,  felébred  benned  valami,  a  mi  azt  hazudja 
magáról,  hogy  ő  a  büszkeség !  s  azt  fogja  kérdeni  tőled, 
hogy  de  hát  mi  neked  ez  a  Walter  Leo,  hogy  ez  minden 
lépten-nyomon  előálljon,  mint  Sophocles  trgoediáiban  a 
chorus,  beleénekelni  a  scénába  s  helyettesíteni  a  hősnél  a 
mardosó  lelkiismeretet  ?  Hogy  ki  tett  engemet  a  te  Men- 
toroddá, tégedet  meg  az  én  Telemachommá,  hogy  elkül- 
dözzelek hol  Amerikába,  hol  Grönlandba  ?  s  te  aztán  menj 
szép  engedelmesen,  a  hová  én  küldelek  ?  Azután  meg 
fogsz  állni  a  tükóröd  előtt  8  körülnézed  magadat.  S  azt 
fogod  mondani :  hisz  ez  valóságos  Zeusz  arcz  ! 

—  Zeusz  !  szólt  Áldorfay  megdöbbenve.  Hát  te  is  tudsz 
Zeuszról  ? 

—  Zeuszról  ?  Hogyne,  hisz  együtt  jártunk  iskolába ! 
Egész  tizennégy  esztendős  koromban  mindig  mythologiára 
tanítottak  a  classisban;  abból  tanultam  a  legelső  istente- 


Ktfl 
i.  n  >!!.  mi  Zefln  ii  gavallérok  Id<  atya,  hl  mind 

tauulnuinyaim,    mind    tapu  ,/t  illataim 

(l;i!i(lv   i  :.  sillinnr/.  mellette.  Apolló  rs;ik  fiirillvíizni, 

Pyonigoi  csak  inni  tud  ;  de  Zeusz  az  ontu  iító, 

a  ki  ha  ak:ii\  :ir;iiiyesŐVÓ  ÍB  tud  vallo/ni.  Kz  a  nok  ellen- 
állhatlan  hódítója.  Kz  ti  kifejt-/.*  ^t.l j<  s  homlok,  i  Villámló 
■leniek,  u  süni  korszakul!,  a  telt  piros  ajkuk,  s  az  agéll 
tokintet,  ha  mosolyog,  ha  tűzbe  jön,  nem  a  legtökéletesebb 
eszmém  kepe-e  egy  férfinak  ?  —  És  akkor  azt  fogod  mon- 
dani  magadban:  iái  lehetetlen!  Hihetetlen  és  elképzelhe- 
tétlen,  hogy  valaki  ezt  a  Zeüsz-alakot  elcserélje  egy  fél- 
keoskebak  satyrért !  Hogy  lehessen  nő  ép  szemekkel,  egész- 
séges érzékkel,  a  kiben  úgy  megtévedhessen  az  ösztön, 
hogy  ne  Zeuszt  válaszsza,  mikor  teheti.  Káprázatnak, 
félreértésnek,  igézetnek  kell  itt  lenni.  Lehetetlen,  hogy  az 
való  legyen!*  Ezt  fogod  moudani,  mihelyt  engem  nem 
hí  tsz  s  magadat  meglátod.  Hanem  hát  jegyezd  meg 
magadnak  barátom,  hogy  a  mennyi  isteni  joga  volt  Jupi- 
ternek megcsalni  Junot  egy  nympháért,  épen  annyi  emberi 
joga  volt  a  nymphának  megcsalni  Jupitert  egy  —  faunért ! 
Mert,  mint  tudod,  a  sors  szereti  fentartani  a  symmetriát ! 
s  a  fátum  még  Zeüsznek  is  parancsol ;  azt  is  tanultad  még 
az  oskolában. 

Incze  bajuszát  harapdálta  kéjelmetlenségóben.  Ez  a 
czélzás  nagyon  odatalált. 

—  Jó.  Tehát  hogy  méggyőzzelek  arról,  hogy  nem  fogok 
tükör  élé  állani  és  magammal  beszélni :  én  is  veled  megyek 

—  Nem  bánom.  De  egy  feltétel  alatt. 

—  Halljuk. 

■ —  Te  még  ma  semmit  sem  ettél. 

- —  Hát  ezt  már  megint  honnan  tudod  ? 

—  Idejövet  találkoztam  a  pinczérrel,  ki  az  étszereket 
elhordta  tőled.  Láttam,  hogy  mindenből  leszabtál  egy  fala- 
tot s  azt  is  otthagytad. 

—  Már  látom,  hogy  a  börzén  azt  is  tudják,  hogy  mit 
—  nem  eszem ! 

—  Tudják !  Már  most  hát  ha  engemet  meg  akarsz  a  felől 
győzni,  hogy  komolyan  és  elhatározottan  állsz  föltett 
szándékod  mellett :  erre  nekem  a  legelső  s  legmegnyugta- 
tóbb bizonyság  az  lesz,  ha  most  legelőbb  is  jösz  velem  egy 
étterembe,  s  ott  velem  együtt  eszel  és  iszol,  a  hogy  becsü- 
letes jó  lelkiismeretű  ember  szokott  enni  és  inni ! 

Szegény  Incze :  még  nevetett  is  Leo  kedélyes  felhívá- 
sára. 

Talán  utoljára  nevetett  életében. 


FATIME. 

A  két  gróf,  ki  az  éj  sarki  expeditiót  rendezte,  nagy  öröm- 
mel fogadta  Áldorfay  ajánlkozását  a  fölfedezési  útban  rész- 
vételre. A  hajó  már  indulásra  készen  várt  Triestben.  Rög- 
tön táviratoztak  a  kapitánynak,  hogy  várjon  még  az  elin- 
dulással. Altalános  volt  az  öröm  a  klubban  is  —  nemcsak 
a  fölött,  hogy  Incze  elmegy  a  jeges  tengerre,  hanem  a  fölött 
is,  hogy  nem  lesz  itten. 

Voltak  még  jó  barátai,  a  kik  sajnálták. 

Azután  még  egész  estig  lótott-futott  vele  Walter  Leo  a 
városban,  mindenféle  szükségleteket  e  nagy  úthoz  össze- 
vásárolni. Még  málházni  is  segített  neki,  a  miben  nagy 
ügyességgel  birt. 

Incze  azt  mondta,  hogy  még  az  nap  el  akar  utazni ; 
tehát  a  tíz  óra  táján  induló  vonattal. 

Ezt  tudva,  még  nyolcz  óra  előtt  magára  hagyta  őt  Leo, 
gondolva,  hogy  Inczének  még  sok  magánlevelet  kell 
megírnia,  ügyvédéhez,  tán  ismerőseihez  is ;  mindenesetre 
leköszönését  képviselői  mandátumáról  a  ház  elnökéhez ;  s 
holmi  apróbb  számlákat  kiegyenlíteni. 

—  Fél  tizkor  találkozunk  az  indóháznál!  szólt,  Inczét 
megölelve  a  búcsúzáskor. 

—  Eljösz  oda? 

—  Hogyne!  Egy  btonhoisidoi  mondtál  ■  riitonflá- 


i  11.  MII      Ili. II. Ilit. 

E  nagy  elhatározás  után  az  lett  a  legsürgősebb  teendője, 
rendbeszedje  irományait. 

Egyetlen  niegirni  való  levele  volt:  a  hál  elnökéhez.  Az 
egész  világon  nem  volt  már  senkije,  a  kit  sorsa  fordula- 
táról szükség  lett  volna  értesítenie. 

Inasának  meghagyta,  hogy  fűtse  be  a  kandallót. 

Mikor  aztán  a  tűz  lobogott:  magára  zárta  az  ajtót,  s  fel- 
nyitva íróasztala  fiókját,  annak  egy  rejtekosztályából 
kivette  azt  a  csomagot,  mely  egy  rózsaszínű  szalaggal  volt 
keresztülkötve. 

Legelőször  is  ez  a  szalag  vándorolt  a  tűzbe.  Valaha  a 
legszebb  fekete  hajfürtöket  fonta  az  keresztül.  Lobbot 
vetett. 

Utána  lebbentek  egyenkint  a  többi  gyöngéd  emlékek. 
Finom  asszonykóz  rajzolta  levelek  ;  még  most  is  illatozók. 
Egy  göndör  hajfürt :  á  halántékról  levágva.  Egy  batiszt 
zsebkendő,  mely  egykor  egészen  nedves  volt  a  könytől.  Egy 
oktalan  féltés,  egy  gyanú  árnyéka  miatt  hullottak  ezek  a 
könyek.  Még  most  is  hangzik  az  átlátszó  foszlányon  keresz- 
tül:  «kétkedhetel-e  bennem ?»  Tűzbe  vele!  Egy  szárí- 
tott virágbokréta,  a  mit  a  mezőn  szedtek.  Minden  virág- 
nak külön  jelentése.  Szalma  ez  már!  Egy  szeletke  abból 
a  kék  ruhából,  a  miben  őt  legelőször  megszerette.  Egy 
gyöngéden  bohókás  váltó,  mely  így  szól :  « fizessen  ön 
—  látra  —  Aldorfay  Inczének  —  öt  milliárd  —  csókot. 
Elfogadom  Fatime».  —  Lejárt  már!  —  Eléghet!  —  Hím- 
zett csecsebecsék,  miknek  értéke  a  kavics  és  kohinoor 
között  váltakozik.  Tegnap  kohinoor,  ma  kavics.  És  aztán 
arczképek,  fényirda  és  művész-ecset  termekei,  minden 
alakban  és  jelmezben.  Mind,  mind  oda  kell  hullámok, 
irgalom  nélkül  a  megsemmisítő  zsarátnakba. 

Csak  egy  van  még  hátra.  Ez  a  legbecsesebb. 

A  mily  alakban  csak  otthon,  bizalmas  édes  órán  volt  ő 
látható.  A  fényirdász  csak  ezt  az  egy  képet  vonta  le  s  utána 
megsemmisíté  Incze  szeme  láttára  a  negatív  rajz  üveg- 
lapját. 

S  ez  a  kép  oly  sikerült !  Az  a  báj,  az  a  mondhatlan  csáb 
oly  élethíven  van  visszaadva  e  vonásokban.  Az  alak,  kezeit 
összetóve,  könyörögni  látszik  s  e  könyörgő  tekintetben, 
mozdulatban  van  a  legcsábítóbb  varázs. 

Most  is  oly  könyörögve  néz  reá !  Mintha  mondaná : 

« Engem  ne  vess  a  lángok  közé,  a  többiek  után.  Én 
nem  az  vagyok,  a  ki  megcsalt :  én  az  vagyok,  aki  szeretett. 
Én  csak  te  rád  nézek.  Másra  nem  néztem  soha.  Én  nem 
vagyok  a  másé,  csak  a  tied.  Belőlem  nincs  több,  csak  egy, 
csak  nálad  vagyok.  Engem  is  el  akarsz  égetni  ?  Elitélsz-e  ? 
Kárhozatra  dobsz-e  ?  kihallgatatlanul  ?  Te  dühös  szemeket 
vetsz  rám  és  én  rád  mosolygok.  Volna  bátorságod  engem 
is  elhamvasztani?  Nem  félsz,  hogy  sikoltásomat  hallod, 
mikor  a  tűzbe  dobsz  ?  Hagyj  élve,  kérlek  !» 

És  Inczének  nem  volt  bátorsága  azt  a  tűzbe  hajítani 
Visszatette  a  fiókjába. 

És  aztán  elővették  nyugtalan  érzelmek. 

Oly  rögtön  megválni  attól,  a  kit  egészen  magáénak  tudott. 
A  kinek  egész  teste-lelke,  a  hajszálától  a  gondolatjáig  az 
övé  volt.  S  most  elfusson  tőle,  a  nélkül,  hogy  szemébe 
nézett  volna  í 

Elhagyja  örökre,  a  nélkül,  hogy  megmondaná  neki  az 
okot,  a  miért  elszakítá  magát  tőle  ? 

Elitélje  őt,  a  nélkül,  hogy  mentségét  hallotta  volna? 
Kimondja  a  halálitéletet :  «mi  egymásra  nézve  meg  vagyunk 
halva».  És  ezt*még  ne  is  tudassa  vele? 

Megtagadja  m&gától  azt  az  elégtételt,  hogy  odamenjen 
hozzá  és  szemébe  mondja  neki :  «te  széttépted  a  legszere- 
tőbb szivet ;  te  sárba  dobtad  a  kinált  becsültetést :  te  meg- 
öltél engemet  is,  magadat  is.  Miért  tetted  ezt  ? » 

S  hátha  tudna  rá  valami  mentséget  mondani  ?  Hátha 


egy  iióval  fel  tudna  derit<  m   .;ti.imi 
valami  éra  kt<  m«  m.  n< 

Hiszen  mii  Téteti  '.' 

férfival  dk  nt  karöltve. 

|)(     hi        II      II    fclfi    (üdeoíl  ! 

(iidoon  i » *  <  1 1     (  Miifii.iK   volt  i  erőse.  I. 

■  |  (I.  \ •  1 1 n  1 1  most  fel. 

Is  lehet,   hogy  (c  most  a  jámbor  Belle  Ang<    b( 
dühöngBi,  ;i  ki  vagy  nem  tudja  i  dolgot,  vagy  ha  tudja, 
nem  sokai  bánja. 

De  hát  Gideon  sértő  levele? 

ál  lőhet,  hogy  kiszámított  ser 

Az  lehet  a  bonodtól  egy  ördögi  tréfa,  mely  emberére 
van  alkalmaivá. 

Miért  ne  adta  volna  ö  meg  Inczének  ezt  a  döfést,  mikor 
tndja  jól,  hogy  ez  annak  milyen  nagyon  fáj ! 

Inc/e  közel  volt  hozzá,  hogy  kimentse  maga  előtt  Fatimét. 

Közel  volt  hozzá,  hogy  megbocsásson  neki. 

!  Igész  szenvedélyével  szerette  ! 

1  Isti  nyolcz  órát  harangoztak  ott  künn. 

l.z  a  harangszó  volt  az  ő  jeladása  mindig.  Ekkor  szokott 
Fa  tiniéhez  ellátogatni.  Mikor  a  nyolcz  órát  harangozták, 
félbehagyta  a  munkáját,  ha  otthon  volt ;  megfordult  sétá- 
jából, ha  künn  járt ;  letette  a  kártyát  a  kezéből,  ha  játszott. 
és  ment,  hova  a  szive  vitte. 

Éa  most  hasztalan  szól  a  harang  ? 

Pedig  tán  várják !  Távirata  megérkezett  azóta.  Bizonyo- 
san várnak  reá ! 

Egész  teste  borzongott.  Lázban  volt. 

Azt  mégis  tudatni  kellene  vele,  hogy  eltávozik  hosszú 
időre  és  olyan  helyre,  a  hol  virág  és  asszony  nem  terem 
soha. 

És  aztán  a  keserű  bucsúvételhez  átadni  a  hotelen  terem- 
tésnek azt  a  kis  lapot,  mely  öt  úgy  meggyalázza :  annak  az 
irását,  a  kiért  őt  el  tudta  feledni,  s  a  ki  őt  abban  a  pilla- 
natban is  megveti,  a  midőn  szerelmét  elfogadja. 

Jókai:  Enyém,  Tied,  Övé.  TI.  U1 

E  kegyetlen  elégtételt  nem  tagadhatja  meg  magától. 

Nem.  Ez  nem  gyávaság  már.  Ez  nem  a  szerelem  örült 
szenvedélye.  Ez  a  boszú  szomja.  Valakin  boszút  kell  állani ! 
Valakinek  által  kell  adni  a  felét  annak  a  keserűségnek, 
mely  őt  a  világból  kiüldözi.  Valakinek  szenvedni  kell  akkor, 
a  mikor  ő  az  ő  szenvedését  az  örök  éjszakák  földére  viszi 
eltemetni.  Ha  a  férfi  nem,  hát  a  nő ! 

Felöltözött  látogatáshoz. 

Nem  fogadott  bérkocsit,  szüksége  volt  rá,  hogy  kifussa 
magát. 

A  Práter  széléig  jó  távol  van ;  neki  rövid  volt  ez  az  út. 

Mintha  kergetne  valakit,  úgy  sietett.  Hiszen  gondolnia 
kellett  rá,  hogy  még  ma  milyen  hosszú  útra  kell  indulnia. 
Alig  egy  óraköz  van  még  hozzá. 

Mikor  Fatime  lakához  érkezett,  megállt  és  megnézte 
óráját.  Három  negyed  volt  kilenczre. 

Fél  óra  elég  lesz  szivének  keserűségeit  kiönteni  oda- 
fenn. 

S  ha  másként  talál  történni!  ha  e  keserűségének  ellen- 
mérgét tudja  valaki  !  Ha  a  széttört  boldogságot  ismét  egész - 
szé  varázsolhatja  egy  csoda  !  s  nincs-e  az  asszonyszívben 
csoda  elég  ?  —  akkor  adieu  Tegethoff !  utazhatnak  a  jég- 
sarki felfedezők  nála  nélkül  a  jégvilágba. 

Még  ez  a  gondolat  is  végigvillant  agyán,  a  mialatt  az 
óráját  megnézte. 

Becsöngetett  a  kapushoz.  Az  kidugta  a  fejét. 

—  Itthon  van-e  Belle  Ange  kisasszony  ?  kérdé  tőle. 

—  Igen  is,  itthon  van. 

A  kapus  az  ő  embere  volt. 

—  Elhozták-e  a  táviratomat,  a  mit  Szempczről  küldtem 
Belle  Ange  kisasszonynak  ? 

—  Nem  hoztak  ide  ma  és  tegnap  semmi  táviratot. 

—  Megfoghatatlan. 

Pedig  nagyon  is  könnyen  megfogható.  Elfeledte  távira- 
tára feltenni  a  lakást  s  az  újabb  kor  «Hermes»  -ei  nem  talál- 
nak olyan  könnyen  rá  a  Pieridák  berkében  adresse  nélkül 

biti  n  ibisonyofi  oymphára,  i  kinél  Zeűa  Bsenetei  kuid, 
mint  ii  régi  boldog  időkben. 

Incze  most  már  I)    jó    reniénynyel    haladt    fel   ;i 

lépoefln  ;i  /art  cáoeonú 

oget<  it'-n-  előjött  a  nobei<  il  lélerípő  \oit  :t 

lábáD    I  Ince  olyan  OagyOD  es.mgetett,  hogy  nem  volt  ideje 
|  masikat  is  felhúzni. 

—  Itthon  van  a  kisasszony '.'  kente  tőle. 

—  Nincs  idehaza. 

\  szohaleany  Katimé  embere  volt. 

Incze  megfordult  ós  visszament  a  lépcsőn. 

Nagyobb  gyámapai  gondoskodást  csakugyan  nem  kíván- 
hatott már  ;i  sorstól,  mint  a  minőben  részesült. 

A  kapus  azt  mondta:  itthon  van;  a  szobaleány  azt 
mondta :  nincs  itthon.  Ebből  olyan  kevés  tudománynyal 
kiszámíthatta,  hogy  a  hátralevő  három  negyedórából  neki 
csak  egy  perczet  sem  szükséges  ennéla  háznál  többet  elvesz- 
tegetni ! 

A  mi  pedig  a  szép  szemeket  illeti,  hát  hiszen  senkinek 
:t  világon  olyan  szép  szemei  nincsenek,  mint  a  —  tengeri 
fókáknak. 

Tehát  siess  !  Mert  lemaradsz  a  Tegethoffról ! 

Még  sem  sietett. 

Átment  a  Práter  felőli  járdára  s  onnan  kémlelt  fel  haj- 
dani paradicsomának  lefüggönyözött  ablakaira. 

A  nehéz  damaszt-függönyök  is  elárulák,  hogy  Fatinu 
szol  iájában  világosság  van. 

Kjh.  Fordíts  hátat  neki ! 

Láthatatlan  kezek  vonták,  taszították  el  onnan ;  olyan 
nehezen  ment  a  távozás. 

Hatszor  is  megállt  vissza-vissza  nézni.  Azt  várta,  hogy 
utána  szalad  valaki  és  visszahija. 

Nem  hittak  vissza. 

Kábultan  bandukolt  visszafelé  azon  az  úton,  melyen  oly 
sietve  vágtatott  idáig. 

Egy-eg}'  nőalak  suhant  el  mellette.  Annak  mind  erősen 

arczába  nézett.  Olyan  jól  esett  volna  neki,  ha  valamelyik- 
ben Fatimét  ismerte  volna  meg;  ha  ő  csakugyan  nem 
volna  otthon. 

Ekkor  hirtelen  eszébe  jutott  valami. 

Hisz  itt  van  a  zsebében  a  kettős  kulcs. 

Ennek  csak  az  utána  csinált  másolatát  vitte  el  Hanna ; 
az  eredetit  ő  hozta  el  magával  s  ez  azóta  is  mindig  pénz- 
tárczájában  van. 

Visszafordult.  Azért  sem  fátum  uralkodik  az  emberen ; 
hanem  az  önakarat ! 

Most  már  csaknem  futásra  vette  a  dolgot,  úgy  sietett. 

Mikor  ismét  visszatért  a  házhoz,  nesztelenül,  lábujj- 
hegyen haladt  el  a  kapus  ajtaja  előtt,  hogy  észre  ne  vegyék 
s  zaj  nélkül  ment  föl  a  lépcsőkön. 

Mikor  a  mezzanin  ajtaja  előtt  megállt,  egyszerre  úgy 
tetszék  neki,  mintha  egy  megnevezhetlen  hang,  valami 
csendülés,  vagy  zúgás,  (mintha  egy  zengő  tenger  volna) 
reszketne  át  minden  idegein,  s  minden  idegével  hallaná 
azt ;  s  egy  alaktalan,  de  mégis  ismerős  fény  kápráztatná  el 
szemeit 

«Incze !» 

Nevét  kiáltották  valahol  ? 

Nem.  Csak  érzékcsábulás,  hallucinatió  az. 

Kereste  az  ajtón  a  kulcslyukat.  —  És  sokáig  nem  talált 
rá.  —  Keze  reszketett  tán?  vagy  szeme  nem  látott  jól  ? 

Egyszer  aztán  magától  felnyílt  az  ajtó.  Be  sem  volt 
zárva. 

Ki  hagyhatta  nyitva  ? 

Incze  belépett  rajta  s  nekiindult  a  sötét  lépcsőnek. 

És  ekkor  egy  rémgondolatja  támadt. 

Hátha  az,  a  ki  ezt  az  ajtót  nyitva  hagyta,  most  e  sötét 
lépcsőn  vele  szembe  találkozik. 

Ki  lehet  az  ? 

Kinek  van  még  e  titkos  ajtókhoz  másik  kulcsa? 

Nem  Hannának  ? 

Mikor  a  szentszék  előtt  a  legelső  kibékülési  kísérletnél 


I  fcrj  és  nő  egyetértően  n/.t   nvil  hogy  engesr 

nőtlenül  gyülolil  .      ■■■■  mböl  Ujővel  Hamui  oda 

ment  Lnc./chi  ki  : 

(•Uram.  Hat  hót  alatt  Telepőrünknek  régé  Leei.  Nem 

idő,   Beiiimi    k-t  ,  ránt,  hogy  Ön  abban 

órában,  a  melyben  szabad  lesz,  legelső  kOtelti  légének  fogja 

tartani,  hogy  siessen  ahhoz  a  nőhöz,  i  kim ik  becsületét  ön 
is,  ón  is  elvettük;  s  teljes  elégtételt  fog  adni  neki  ön  Int- 
ve teszi  őt.  Ennyivel  tartozik  neki.  Hanem  egyre  kérem 
önt  Tartózkodók  e  hat  hét  alatt,  a  míg  önnek  nevét  vi 
lein,  minden  néven  nevezhető  érintkezéstől  ezz<  1  I  QŐveL 
Mert  ha  ón  megtudom,  hogy  ön  abban  a  házban  e  b.it  bél 
alatt  látogatást  tett,  hogy  e  nőhöz  az  utczán  hozzá  szólt, 
hogy  ön  neki  levelet  irt:  én  a  válóperi  itélet  kihirdeti 
előtti  órában  visszahúzom  a  keresetlevelemet ;  kinyilatkoz- 
tatom, hogy  önt  szeretem :  visszakatholizálok  —  és  nem 
válok  el.  Tehát  a  mire  kértem,  el  ne  felejtse.* 

És  ő  már  nagyon  is  elfeledte,  a  mit  igért ! 

Mm-  ott  van  a  házban  és  halad  fölfelé  a  titkos  Lép 

A  mezzanin  folyosó-ajtaja  pedig  nyitva. 

Ki  jár  itt  előtte  ? 

Nem  képes-e  amaz  erős  akaratú  nő  arra  a  vakmerő- 
ségre, hogy  megtudva  férje  eltávozását  Erdélyből,  hirtelen 
utána  siessen,  s  a  birtokában  levő  kulcsok  segélyével  fel- 
lopózzék ama  szőnyeg-ajtóig,  mint  már  egyszer  tette,  s  a 
mint  a  szószegő  jön  fölfelé:  egyszerre  a  sötétben  mellbe- 
ragadja őt  egy  ideges  kéz  s  egy  ismerős  hang  azt  súgja 
fülébe  : 

«Én  tudtam,  hogy  ön  nem  tartja  meg  szavát.  On  nem 
férfi  előttem !  >» 

S  azzal  letaszítja  őt  hanyatt,  mint  egy  tehetetlen  bábot. 

Ez  a  rémkép  állt  előtte  a  sötétben. 

Üres  agyrém! 

Hanna  nem  őrzi  többet  az  ő  lépteit.  A  titkos  kulcsokat 
sem  vitte  ő  el  magával.  Mikor  innen  elfutott,  benne  hagyta 
azokat  a  zárban.  A  házi  nép  ott  találta  azokat  s  azt  hitte  : 

Incze  kulcsai  voltak.  Most,  ki  tudja,  ki  használja  azo- 
kat ? 

Hanem  azért  a  láthatatlan  kéz  mégis  folyvást  össze- 
szorítá  a  torkát  s  fenyegette,  hogy  letaszítja  a  lépcsőn. 

Félénken,  óvatosan,  mint  a  tolvaj,  haladt  fel  az  ismeretes 
előszobáig. 

Ott  megállt  hallgatózni. 

Benn  semmi  nesz.  Csendesen  vannak. 

Megkisérti  vigyázva  nesztelenül  betolni  a  kulcsot  a 
zárba. 

Meglepetve  veszi  észre,  hogy  egy  másik  kulcs  már  benne 
van  kivülről. 

Az  ajtó  tehát  nyitva. 

Semmi  sem  gátolja,  hogy  belépjen  rajta. 

A  szőnyeg-ajtó  nesztelenül  feltárul. 

A  szobát  kétféle  világítás  derengi  át.  Egyik  a  lobogó 
kandalló  tüze,  másik  egy  tejüveggel  letakart  lámpa,  mely- 
nek ernyője  egy  bűvkörön  belül  minden  tárgyra  intensiv 
világot  vet,  míg  azonkívül  félhomályba  burkol  mindent. 

A  megvilágított  körben  áll  egy  kerek  orosz  mozaiklapú 
márványasztal,  melynek  egyetlen  lábát  három  összeteke- 
redett bronzkígyó  képezi ;  szétnyujtott  fejeikkel  alkotva  a 
talapzatot. 

Az  asztalon  ezüst  samowar,  chinai  porczellán  csészék, 
egy  palaczk  mandarin  liqueur,  (melynek  palaczkja  kétszáz 
forint.) 

Az  asztal,  samowar,  csésze,  mandarin,  mind  az  ő 
ajándéka. 

Az  asztal  féloldalt  áll  a  kandalló  előtt,  a  másik  oldalá- 
hoz egy  nyugvószék  van  tolva,  s  azon  ül,  hanyagul  oda- 
omolva, Fatime. 

Fehér,  hímzéssel  gazdag  pongyola-öltöny  van  rajta  ; 
sűrű  szénfekete  haja  felbomolva  omlik  le  vállaira:  két 
lába,  rózsaszín  szalagcsokros  czipőkben,  a  kandalló  előtti 
rácsra  nyugtatva.  Kezében  egy  nagy  fekete  legyező,  egyik 
lapján  művészi  festményekkel.  (Ez  is  Incze  emléke  !)  Ennek 

•.  ;i  hím  ikkal  a  lábainál   nl<>  ala- 

llllSM'll. 

\  lábainál  ülő  alak  <  lideon. 

n  |  kii  liiinzftl  laámolyon  ül,  u    melynek    hun 

|    )i;in\    K.  n  s/t    \;iii,  .iiinyi   emlékezet    \;ui  bozzá  Öltve.  V 

in.  tt  inni.   mi  rajta.  (Herkules  aegrl 

fonni  Ompha lónak.) 

A  yongb-ur  odakönyököl  11  H/ck  támlájára,  melyen  Katimf 
bever  ós  égő  szivarából  füstöt  fúj  annak  arczára.  A  hölgy 
belélegn  e  füstöt,  gyönyörtol  felmagasztalt  arcsesal,  mintha 
az  volna  a./,  ambrózia.  Harmadik  «  l«i  lény  nincsen  jelen. 
(Vak  két  csésze  van  az  asztalon.  Caesarine  Bsámára  oú 
itt.  i)  1 1 * • I \ . 

Annyira  el  vannak  foglalva  egymással,  bogy  nem  veszik 

re  a  feléjük  közeledő  alakot,  csak  midőn  az  már  a  lám- 
pától megvilágított  körbe  belép,  mikor  egyszerre  előttük  a  II. 

Incze  oly  Bápadt,  mint  a  sírból  kelt  halott.  Öklei  össze 
vannak  szorítva:  baja  szétdúlva;  szemei  Fatimére 
un  resztve. 

.utálatra  méltó  asszonyi  teremtés  ez. 

Mikor  megpillantja  Inczét,  még  csak  egy  vonása  sem 
arnl  el  megdöbbenést;  még  csak  meglepetést  sem. 

Tökéletesen  tud  uralkodni  a  vonásain ;  —  vagy  talán 
hozzájárulhatlan  a  szive  amaz  érzelmek  iránt. 

Még  csak  nem  is  változtat  hanyagul  elomló  helyzetén  ; 
csupán  azt  teszi,  hogy  legyezőjével  félrehajtja  az  arczába 
fujt  füstöt  s  aztán  e  legyező  egy  kecsteljes  hajlításával 
üdvözletet  bólint  Incze  felé. 

S  mindezt  oly  nyugodtan  teszi,  mintha  színpadon  adná. 

Azaz,  hogy  színpadon  jobban  adná.  Ott  játszaná  élet- 
híven a  halálos  rémületet,  az  elpiruló  szégyent,  mikor  lelke 
mélyéig  sértett  kedvese  ily  pillanatban  meglepi:  holott  jól 
tudja,  hogy  annak  a  tőrnek,  a  mivel  őt  —  a  szerep  instruc- 
tiója  szerint  —  meg  fogja  ölni,  először  is  nincsen  hegye, 
másodszor  meg  nem  fog  ez  azzal  igazán  szúrni. 

Most  pedig  még  csak  egy  arczvonása  sem  változik. 

Valódi  oroszlánszelidítő  nyugalommal  néz  a  felé  köze- 
ledő szörny  szemébe. 

Ez  a  nyugalom  társára  is  ragad.  Bár  annak  izgatott 
árczvonásain  inkább  meglátszik  az  erőltetés.  Az  sem  kel 
fel  alacsony  székecskéjéről,  szivarát  szájába  dugja,  egyik 
térdét  két  összefont  keze  közé  veszi  s  most  már  a  füstöt 
Áldorfay  arcza  felé  fújja. 

Incze  egészen  elfeledkezett  róla,  hogy  a  látogatónak 
köszönni  is  szokás. 

Szólni  is  alig  tudott.  Ajkai  szárazak  voltak.  Nyelve  a 
szájpadlásához  ragadt. 

Pedig  neki  kellett  megmondani,  hogy  miért  jön ! 

—  Fatime  kisasszony !  kezdé,  egész  közel  lépve  a 
leányhoz.  Bocsásson  meg,  hogy  ily  időben  zavarom ;  de 
még  ma  elutazom,  s  elébb  valamit  el  kell  önnel  vé- 
geznem. 

—  Ah,  ön  elutazik !  S  hová  ?  szólalt  meg  a  leány,  a 
legcsengőbb  hangon,  gyermeteg  kíváncsisággal. 

—  Az  nem  tartozik  a  dologra,  monda  Incze.  Azért  jöt- 
tem ide,  hogy  megmutassak  önnek  egy  levelet,  melyet  mu 
irt  nekem  Captain  Bloomer.  A  levél  önről  szól. 

—  Én  rólam  ?  Ah ! 

—  Itt  van.  Olvassa  ön. 

S  azzal  átnyujtá  neki  a  névjegyet  azzal  az  egy  megölő 
sorral. 

Fatime  most  már  kíváncsian  felemelkedék  nyugvó 
helyzetéből,  szétrázta  homlokáról  zilált  hajfürteit  s  köze- 
lebb hajolt  a  lámpáshoz,  hogy  jobban  lásson. 

Incze  figyelemmel  vizsgálta  e  nő  vonásait. 

Nem  alakul-e  át  a  tündérarcz  egyszerre  Medúza  fővé, 
mikor  ezt  olvassa:  «Az  olyan  fajta  nőkért,  mint  Fatime, 
sehol  a  világon  nem  szoktak  verekedni !» 

Nem  .  .  . 

A  leány  arcza  most  is  nyugodt  marad.  Nem  fáj  az 
neki  —  ettől! — Akinek  « minden*  szabad:  annak  «ez 
is»  szabad. 

Mi  <v.  i  .vétele  viin  erre  ii  lóvéin  F 

IrVi'-l  \i/!ili.»l\;i".  I;i|n:i  Vlill 
ir\n.  Tudja  ön,  li<>;'.v  :I  d  •:ili"lv:i!'-l« mezt  temperamen- 
tum-mérőnek használják?  A/,  mutatja  meg,  a  tenv-rn- 
fektetve,  kinek  milyen  hefta  a  vére.  Nézze  ön:  azon 
kezemen  csaknem  simán  fekve  murád.  I'.n  nagyon  hideg- 
vérű \:i.u\«ik. 

Valóban:  i  riaahólyag-lemea  alig  hajlott  fal  kéi  szélé^ 
vei,  midőn  Fatime  tenyerén  f<  ktidi 

—  Hogy  össze  fog  az  egyszerre   ugrani  az  ön    I 
ben!   monda  aiután   Fatime,  visszanyújtva  a  látogató- 
jegyet  lnczének. 

Az  ö  kezében  igazán  egyszerre  göngyöleggé  kunkoro- 
dott az  össze.  Az  ö  vére  a  düh  forrpontján  habzott. 

Incze  látta,  hogy  ez  a  leány  sérthetlen.  Olyan,  mintha 
ködalakon  szurkálna  valaki  karddal  keresztül.  Nem  ma- 
rad utána  seb. 

A  férfihoz  fordult. 

Eléje  tartá  azt  az  összegöngyölödött  lapot. 

—  Ön  irta  ezt  a  sort  itt  ? 

Az  még  szivarát  sem  véve  ki  szájából,  válaszolt : 

—  Voltam  olyan  bátor. 

—  Akar  ön  velem  megverekedni  ? 

—  Oh  nem. 

Ez  a  két  szótag  valami  olyan  ördögien  gúnyos,  nyekegő, 
insultáló,  ingerlő  hanghordozással  volt  kiejtve,  hogy 
Fatime  elkezdett  rá  kaczagni:  ellenállhatlanul,  mintha 
csiklandozva  volna ;  s  aztán  nevettében  hanyatt  vetette 
magát  a  nyugszékben,  két  karját  felemelve  s  a  feje  alá  téve, 
hogy  pongyolájának  bő  ujjai  egész  válláig  csúsztak  fel. 

Incze  csak  az  egyik  lábát  tolta  még  előre  Gideon  felé. 

—  Még  egyszer  kérdem  öntől,  e  meggyalázott  nő  előtt : 
akar  ön  velem  megverekedni  életre-halálra  ? 

Fatime  dsemoni  kedvtelését  találta  ebben  a  jelenetben. 
A  szive  ugrált  a  kéjtől,  mikor  két  ilyen  derék  fenevadat 
lát  a  lábai  előtt  egymásra  morogui. 

Kinyújtott  picziny  rózsaszín  csokros  lába  hegyével 
megtaszította  Gideont,  mintha  biztatná,  hogy  még  egy- 
szer ismételje  azt  a  megnevettető  hangot. 

De  már  ezt  elhagyta  akkor  a  tréfáló  kedve.  Már  ez 
akkor  látta  Incze  szemei  előtt  azt  a  rettentő  rémkifejezést 
lebegni,  melytől  a  ránézőnek  vére  keresztülfagy.  A  sze- 
mek szivárványának  feketéje  csaknem  egészen  eltűnik,  s 
ez  által  egy  olyan  merev,  ijesztő  kőtekintet  áll  elő,  mely 
elárulja,  hogy  a  lélek  nincs  már  a  szemek  mögött.  Az 
eltűnt,  megvált ;  csak  a  vadállat  maradt  itt. 

Most  már  csak  a  fejének  néma  ingatásával  mutatta, 
hogy  «nem». 

—  Nem?  orditá  kitörő  dühhel  Áldorfay  s  azzal  a 
markában  fogott  névjegyet  úgy  vágta  ellenfele  arczához, 
hogy  az  lebukott  bele. 

Hiszen  Gideon  is  erős  ember  volt ;  s  Captain  Bloomer, 
a  lószelidítő,  bizonyosan  birt  oly  aczél  izomzattal,  hogy  a 
világon  bárki  ellenében  elfogadhatta  az  ökölharczot.  És 
aztán  «biafora!»  a  kit  egyszer  arczul  ütöttek,  az  nem 
kérdezi,  hogy  ellenfele  oroszlán-e,  vagy  szarvorrú  ?  ha- 
nem késsel,  korsóval,  széklábbal :  a  mi  kezébe  akad  reá- 
rohan, és  vagy  öl,  vagy  hal ! 

Hanem  az  a  névtelen  rém,  a  mi  Incze  tekintete  előtt 
járt,  megbénítá  Gideon  erejét.  Gyáva  lett  e  ránéző  sze- 
mektől. Nem  az  óriás,  hanem  a  kisértet  sújtotta  őt  le. 

Gyáván  feje  fölé  emelte  két  kezét,  mintha  egy  újabb 
ütést  akarna  elhárítani  magától,  és  arczát  elrejteni  igye- 
kezett ellensége  elől  a  leány  öltönyfodrai  közé. 

És  ebben  a  perczben  sikoltva  ugrott  fel  a  leány,  odaveté 
magát —  Gideonra:  eltakarta  őt  karjaival  és  megcsókolá 
annak  az  arczát,  azon  a  helyen,  a  hol  Áldorfay  ütése  érte. 


Oh,  ez  rettenetes  volt ! 

Megcsókolja  azt  az  embert,  a  ki  őt  oly  czudarul  meg- 
gyalázta ! 


. -I..U.  |  ki  «.t    in 

»  n«  ;.<»rsiii  lengi  lyébol  kifordította,  b  ki  u  <>\  báli 
leméri  életnalál-hareaoi  akart  i  hrni ' 

M,  gotókolja  :i  |x .l'onui. .1t  l:\h\ii1,  ki  \<  jéi  I 

fodrai  k"  i  rejti  el  I 

oljii   az    arc/un    a    pofonfitésnek    Lángfolttal 

bélyeg;  « ■!' 

Ei  a  látvánj  ehrette  aldoriaj  I  ttöl  i  pillanattól 

>u««l»  volt  tébolyodva. 
öeitönileg  elíordnll  ei  éeavesetti  látványtól.  1>'   i  béta 

mögött  volt  egy  tükör.  Bgj  gyönyörű  velencz<  i  kristály 
lap,  fényes  aesélrámában.  (Eai  ieó  választotta  kiegyko 

Abban  az  áruló  tükörben  megint  ugyanazt  a  jelenetet 
látta.  A  nőt  lesújtott  ellensége  ölében. 

Nem  szó,  csak  ordítás  volt.  a  mi  ajkán  kitört.  Mt-gkapta 
filkézzel  a  márvány  asztalt  a  kígyós  lábánál  fogva  8  azt  a 
lajtlevő  edényekkel  és  lámpával  együtt  odavágta  a  tükör- 
lapba  iszonyú  erővel. 

\b.  ezt  nem  csinálják  utáua  a  circusi  akrobaták!  Ez 
nem  i  mberi  erőmutatvány  volt.  így  csak  az  őrültek  tor- 
náznak. 

A  lámpa  összetörtével  csak  a  kandalló  veres  lobog- 
va nya  világítá  meg  a  dühöngő  alakot. 

Hercules  volt  az  a  Dejanira-köntösben. 

A  két  nyomorult  sietett  menekülni  a  mellékajtón  - 
pcgi'lykiáltásaival  lármázta  fel  a  házat. 

Az  őrjöngő  pedig  folytatta  a  megkezdett  munkát. 

Pozdorjává  zúzott  mindent  ebben  a  szobában. 

Az  ő  emléke  volt  itt  minden,  csak  a  magáét  pusztí- 
totta, el. 

A  felriadt  háznép  rendőri  segélyért  futott.  Jött  egész 
férficsapat  a  dühöngőt  ártalmatlanná  tenni. 

De  ahhoz  nem  jó  volt  közeledni  asszonytól  született 
teremtésnek. 

Oly  tárgyakkal  hajigálózott,  a  mikből  kitelik  egy  ko- 
porsó annak,  a  kit  útjában  talál 

ügy  pedig  nem  jöhettek  ellene,  hogy  megöljék. 

El  kellett  nézni  irtóztató  gazdálkodását.  Hogy  haso- 
gatja le  a  falakról  a  szőnyegeket  s  kézzel-lábbal  hogy  tépi 
azokat  rongyokká.  Hogy  facsarja  ki  a  székek  lábait  s  a 
pamlagokat  hogy  veri  egymáshoz,  míg  összerecscsennek ! 

Nagy  virágedényeket,  japáni  vázákat,  szobrokat,  kris- 
tályokat, kirakott  ladikokat ;  mind  egyenkint  behajigál  az 
alcovenbe,  oda,  a  mennyezetes  ágy  fölé,  s  mikor  mind 
együtt  vannak,  akkor  az  ágy-mennyezet  egyik  tömör  osz- 
lopát letöri  a  nyoszolyáról  s  ezzel  a  súlyos  cséphadaróval 
elkezdi  cseréppé,  forgácscsá,  szilánkká  zúzni  az  egymásra 
dobált  kincseket. 

A  fülkeajtóból  rémülve  nézik  rettentő  munkáját  s  nem 
akad  a  nézők  között  senki,  a  ki  annyira  megunta  volna  az 
életét,  hogy  e  bőszült  alak  közelébe  vigye  törendő  kopo- 
nyáját. 

Nem  lehet  itt  mit  tenni,  mint  megvárni,  míg  kifárad  és 
magától  összeomlik. 

Még  jó  szerencse,  hogy  a  többi  szobákba  nem  tör  át. 
Mit  neki  egy  bezárt  ajtót  bezúzni  ?  Itt  marad.  Itt  végez. 
Egyedül  ez  az  egy  szoba  az  ő  ellensége.  Ez  az  a  paradi- 
csom és  az  a  pokol,  a  melyből  nem  szabad  más  számára 
semminek  fenmaradni.  Ezek  a  tárgyak  látták  őt  idvezült- 
nek  —  ós  látták  elkárhozottnak :  ezeknek  kell  megsemmi- 
sülniük. 


Walter  Leót  az  előérzet  arra  készteté,  hogy  mielőtt  a 
vasúthoz  kihajtatna,  elébb  tekintsen  fel  Incze  szállására, 
ha  váljon  nem  késett-e  el? 

Incze  inasától  azt  tudta  meg,  hogy  ura  elment  nyolcz 
óra  után  gyalog,  s  nem  mondta  meg,  hogy  mikor  jön 
vissza  ?  Málháit  azonban  nem  vitte  el  még  az  indó- 
házhoz. 

Pedig  az  idő  már  szigorúan  ki  volt  mérve,  ha  a  mai  esti 
vonatról  el  nem  akart  késni. 


Ml 

1 1  o  n\  ogfeűfta  kasd<  <t  lenni. 

Nem  h 1 1 ■  i,  L 

Bottal  jobban  kerentfili  m<  rte  már  annak  mélv<  n 
kedélyéti  hogysem  ■  lehetetlenségek  közé  sorozza,  hogy 

n-iii  a  Práter  melletti  házhoz. 
Hü    i  l.iiiHiit.  likkor   vége  neki:  akár  egyke  | h-m, 

akiii  .ti. 

Ott  várt  reá  a  szállásán  mindaddigi  mig  u  idő 
nyira  nem  halmit,  hogy  most  már  mindenképen  el  kellett 
i  kennie  a  déli  vaspálya  tízórai  vonatáról. 

Ekkor  elindult,  hogy  öt  fölkeresse, 

A  legtermészetesebb  észjárás  szerint  a  Práter  mei 
ház  felé  kellett  hajtatnia. 

Egyszer  a  kocsija  megállt.  Kérdó,  miért  állanak  m 

A  kocsisa  azt  felelte,  hogy  azért,  mert  nem  lehet  a 
néptömegen  keresztül  hatolni. 

Már  akkor  egész  néptód ulás  volt  a  négytánczosnos  haz 

flott. 

Leo  nehéz  sejtelmekkel  ugrott  le  kocsijából  s  meg- 
hagyta kocsisának,  hogy  nem  messze  várjon  reá. 

Azzal  keresztülfurakodott  a  néptömegen  a  kapuig, 
melynek  bejárását  csendőrség  tartá  elzárva. 

Itt  találkozott  egyikével  a  döblingi  intézet  orvosainak, 
a  ki  néhány  szóval  értesíté  őt  a  balesetről. 

Az  aggodalom  csak  odairányul,  hogy  a  szerencsétlen 
ember  nem  fog-e  saját  magában  is  kárt  tenni?  Nem  lehet 
hozzá  közelíteni:  borzasztó  ereje  van. 

—  Én  megkísértem  hozzá  menni.  Talán  rám  ismer,  ha 
megszólítom,  monda  Leo  s  azzal  elhatározottan  sietett  fel 
az  orvossal  a  lépcsőkön. 

A  lépcsőn  künn  állt  az  egész  megrémült  házi  nép. 
A  szobákban  nem  mertek  maradni. 

Gideon  természetesen  elfutott,  az  nem  jön  többé 
vissza. 

Fatime  abban  a  hímzett  fehér  pongyolában  reszketve 
térdelt  Leo  elé,  mikor  őt  jönni  látta  s  sírva  könyörgött  neki : 

—  Oh,  szóljon  vele  ! 

Walter  Leo  kirántotta  a  kezéből  öklét  s  keményen,  hi- 
degen monda  neki : 

—  Ez  az  ön  műve  ! 

Azzal  félretolta  őt  maga  elől  s  sietett  be  a  lakásba. 

A  boudoirhoz  vezető  szobában  álltak  a  rendőrbiztosok, 
a  tébolydából  néhány  felügyelő  és  több  markos  férfi,  várva 
a  kedvező  pillanatot,  melyben  a  dühöngő  fáradságot  mu- 
tat s  hirtelen  elnyomható  lesz. 

Walter  Leo  kérte,  hogy  engedjenek  neki  utat.  0  be 
mer  menni  egyedül  abba  a  szobába. 

Nagyon  marasztották,  hogy  ne  menjen!  de  az  orvos 
helyeselte  a  kisérletét  s  bebocsáttatá  őt. 

A  kettős  szobában  sötét  volt ;  hanem  a  meddig  a  kan- 
dalló torka  bevilágította  egy  részét,  odáig  vérveres  tűz- 
fényben  úszott  minden. 

Damaszt  ós  brocat  szövetek  égtek  a  kandallóban,  és 
szandálfa  és  rózsafa  vegyest. 

A  padlatszőnyeg  tele  volt  tükörcserepekkel,  a  mik  a 
vérvilágításban  olyan  fónji;  vetettek,  mintha  elhintett 
zsarátnakon  járna  ott  valaki. 

S  e  rémvilágításnál,  félig  fekete,  félig  lángveres  kör- 
vonalakból összeállítva,  tombol  egyedül  egy  rettentő 
alak.  Arczán  a  pokol  ragyog,  szemei  tűzből  látszanak 
lenni. 

Most  épen  azt  míveli,  hogy  azzal  a  súlyos  mennyezet- 
rúddal a  szép  Beregszászy-féle  zongorát  rombolja  szét, 
ütést  ütésre  adva. 

Ez  aztán  a  —  jövő  zenéje !  Egyszerre  rúddal  a  bil- 
lentyűk közé !  Egyszerre  végig  valamennyi  húron,  hogy 
zeng  bele  az  egész  ház.  Igazi  pokolbeli  finale. 

Ez  ördögi  orchestrum  egy  percznyi  szünete  alatt  meg- 
szólal egy  hang  a  sötét  háttérből. 

—  Innocenti ! 

Az  őrjöngő  összerázkódik,  megmerevül.  A  veszedelmes 
rúd  kezében  aláhanyatlik  egyszerre. 


I B 

•  Mit   o  k  l<  i  u  1 1,   kedi  ■      Ennoa  :,tiin  •>» 
i  i<i  h;ir:it  han 

i     .  léje  l(  i>  w  1 1 1 « t  i 

Láttán  -  g3  uern    kiejti    ■  >]   .1    rad 

h    mindkél    kezd    ar< 
sírni. 

licn  odalép  hozzá,   -  átöleli  ;i  rállát. 

—  Jer  innen,  kedves  hurutom  :  t<  rj  magudboi  ;jer,  men- 
jünk haza.  M  t-n  j  ti  tik  ÓD  hozzám. 

Nem  felel  semmit,  csak  sir. 

tünetéi  u  elernyedésnek  hirtelen   íafnaesna^j 
tébolydal  ápolók,  mögéje  kerülnek,   1  két-két  izmos  f.Hi 
k«  t  felöl  megfogja  karjait 
Fölösleges   erösaakj   egy  gyermek  u  elviheti  fit  mit 

innen. 

Engedi  magát  minden  ellenállás  nélkül  vezettetni  az 
alcoven  felé,  a  honnan  a  tornáczra  egyenes  kijárás  van  az 
oldalajtón. 

Ebben  a  perczben  üti  az  alcovenben  felakasztott  fali 
óra  a  tizet. 

S  az  óraütés  után  rákezdi  a  zenemű  azt  a  csábit)'), 
ingerlő,  húhánatbau  bujálkodó  dallamot : 

—  Du  hast  mich  nie  geliebt  .  .  . 

Erre  az  ingerlő  hangra  egyszerre  vége  van  a  tébolyult 
nyugalmának ;  az  egész  pokol  föllángol  benne.  A  négy 
izmos  férfit  úgy  löki  szét,  a  két  falhoz  vágva,  mint  a  teke- 
bábokat,  s  azzal  a  nyoszolyának  egy  másik  mennyezet- 
oszlopát törve  ki,  neki  rohan  a  zenélő  órának,  dühödten 
ordítva : 

—  Hát  te  is  élsz  még  ? 

S  egy  kegyetlen  ütéssel  lesújtja  azt  a  falról. 

A  szétzúzott  óra  zengve-bongva  esett  le  a  földre  s  ottan 
begurult  az  ágy  alá,  ott  megakadt  a  falban,  s  aztán  a 
megindult  zenemű  ott  is  csak  pengette  tovább  a 
csábdalt. 

—  Du  hast  mich  nie  geliebt  .  .  . 

«Hallgatsz  !  Elhallgatsz  !  Meghalsz-e  már !»  —  hörgé  a 
szerencsétlen,  a  rúddal  ütve  a  lélektelen  üldözőt. 

Egyszer  aztán  végigesett  arczczal  a  földre  és  nem  moz- 
dult meg  többet. 


SERENA. 

Mikor  ismét  életre  tért  Incze,  máv  a  kényszerzubbony- 
ban találta  magát. 

A  döblingi  intézetben,  a  hová  vitték,  szobájának  még  a 
falai  is  ki  voltak  párnázva,  s  minden  szék,  asztal,  ágy  a 
padlóhoz  lesrófolva.  Ez  a  dühöngök  bebútorozása. 

S  ő  még  mindig  az  volt. 

Nem  kisértette  meg  kényszer-zubbonyát  letépni,  sem 
ágyából,  melybe  fektetve  volt,  szabadulni;  hanem  dühé- 
nek szavakban  adott  kifejezést.  Még  pedig  angol  sza- 
vakban. 

Nem  akart  más  nyelven  beszélni,  csak  angolul. 

Azt  követelte,  hogy  küldjék  hozzá  a  kapitányt! 

Nem  értették,  miféle  kapitányt  keres  ? 

Eleinte  azt  hitték,  hogy  Captain  Bloomerről  fantáziál. 

No  azt  nem  hozták  oda  neki. 

Később  a  főorvos  maga  jött  be  hozzá.  Azt  mindjárt  ez- 
&e\  a  szóval  fogadta. 

—  Ön  a  kapitány? 

Az  orvos  ráhagyta,  hogy  ő  az.  Ki  akarta  ismerni  rög- 
eszméjét. 

—  Ennek  a  hajónak  a  kapitánya  ? 

—  Igen  is. 

—  No  hát  csak  akasztasson  fel  szaporán! 

Az  orvos  biztosítá  róla,  hogy  annak  még  nem  jött  el  az 
ideje. 

—  De  csak  siessen  ön  vele ;  mert  ha  eljön  az  a  másik 
kapitány,  akkor  majd  lesz  kendteknek  nemulass  1 

Miféle  másik  kapitányt  vár  ez  ? 


Hl 

\  -.tiiii    in-  m'nioni    d  ■'!•    I    AolgoJ  I   Ha   ol   vagyok 
ítélve,  küldjön  n  többiek  után. 

Aj  orvos  vizsgálni  ki 

A  beteg  tiltakozott  ellene. 

\  leggyöngédebb  érintésre  mgott,  hm 
nekivöröHödve  hivatkozott  rá,  hogy  ő  amerikai  polj 
honé  osstrák  késiéi  nyúlni  nem  Hzabadl 

orvos  szépen  kérte;  de  a  mellett  igen  komolyan, 
viselje  magát  csendesen,  mert  különben  k<  n 
lesz  kopaszra  Lenyíratni  a  fejét  s  kár  volna  asért  a  szép 
fürtös  hajlatéit 

Ez  használt.  Hiúsága  még  megmaradt.  Hogy  a  haját 
megmentse,  kinynjtóiott  és  csendesen  maradt,  min- 
numiia.    Hamm    ekkor   aztán    megint   úgy   elhallgatott, 
hogy  szavát  nem  lehetett  többé  venni.  Angolul  sem  hal- 
lott már. 

A  főorvos  nem  bocsátott  a  kóroshoz  senkit  ismerősei 
közül ;  hanem  Walter  Leót  maga  kérte,  hogy  menjen  be 
b  >zzá. 

Leo  az  egész  éjt  ott  töltötte  Döblingben. 

Mikor  belépett  a  szenvedő  szobájába,  az  a  mély  hallga- 
tásitól egyszerre  kérkedő  örömbe  tört  ki. 

—  Halihó  !  Ahhá !  Mondtam  ugy-e  ?  Eljön  az  én  kapi- 
tányom !  Itt  van  ö !  Hogy  van  ön  captain  ?  Egyetlen 
barátom  !  Mit  csinál  az  Alligátor? 

E  néhány  szóból  rögtön  nyomára  talált  Leo  az  őrült 
eszmejárásának. 

Ez  két  személyt  zavar  össze,  kik  életére  befolyással 
voltak:  az  Alligátor  kapitányát  és  a  bankárt.  Most  azt 
képzeli,  hogy  a  Salamanderen  van  fogva,  s  várja  egyetlen 
barátjától  a  megszabadítást. 

Jó  volt  utána  ereszkedni  az  őrült  eszmejárásának. 

Leo  katonásan  üdvözölte  s  aztán  felelt  neki  angolul. 

—  Az  Alligátor  be  van  fűtve,  sir,  a  csillagos  pavillon  a 
fö;;  rboczon  leng.  Különben  all  right. 

—  Nagyon  jól  van !  szólt  derült  arczczal  a  beteg.  Ma- 

.Tókfti:    Knyt'ni,   Ti.'d,  Őv.<.  II.  1  •"> 

radjon  ön  még  itt.  Valamit  akarok  önnek  elmondani. 
Küldje  ki  ezt  a  sok  csiribiri  embert  innen !  Mit  leskelőd- 
nek én  rám !  Mondtam  már  a  Salamandernek,  hogy  nem 
szököm  el :  meg  sem  ölöm  magam !  Nem  elég  nekik  a 
becsületszavam  ? 

A  betegápolók  és  az  orvos  kimentek  a  szobából. 

Leo  egyedül  maradt  Inczével. 

—  Captain !  szólt  könyörgő  hangon  Incze.  Ön  ismer 
engem.  Miért  vagyok  én  megkötözve  ?  Hiszen  ha  egyszer 
becsületszavamat  adtam,  hogy  nem  mozdulok,  hát  az  elég. 
Sehol  a  világon  nem  teszik  azt,  hogy  valakitől  szavát  is 
vegyék,  meg  meg  is  kötözzék.  Kössék  össze  a  kezeimet 
egy  selyemszállal  s  fogadtassák  meg  velem,  hogy  nem 
szakítom  azt  el;  hát  meg  vagyok  bilincselve.  De  ez  a 
kötelék  boszaüt.  Oldja  ön  fel  a  kezeimet. 

És  valóban  Walter  Leo  nemcsak  barátsága  kifogyhat- 
lan  mélységének  adta  tanújelét,  de  egyúttal  a  férfiúi  ön- 
tudatos bátorság  legmagasabb  fokának  is,  a  midőn  eleget 
tett  a  szenvedő  jóbarát  ez  óhajtásának  s  egyedül  maradva 
vele,  feloldá  a  kényszerzubbony  szalagját  hátulról,  úgy, 
hogy  a  beteg  kihúzhatta  a  két  kezét  az  egybefolyó  zub- 
bonyujjakból. 

Annak  egy  pillanat  elég  arra,  hogy  ő  belőle  holt  embert 
csináljon. 

A  betegnek  első  dolga  volt  Leo  keze  után  nyúlni  s 
annak  kézcsuklóját  átfogni.  Leo  úgy  érezte,  mintha  vas- 
kapocs közé  volna  a  keze  kovácsolva. 

S  akkor  azt  kérdezé  tőle  halk  hangon. 

—  Hogy  van  nőm  ?  .  .  .  Hogy  van  az  én  angyalom, 
Serenám  ?  .  .  . 

Leo  most  még  mélyebben  látott  Incze  züreszméi  közé. 
Azokban  rendszer  van. 
Nyugodtan  felelt  neki. 

—  0  nagyon  jól  van. 

Erre  a  szóra  odavonta  a  beteg  Leo  kezét  ajkaihoz  s 
megcsókolá  azt  és  elkezdett  sírni. 


i  H9 

ESkkox  ii/tnii  Leo  i  oyakabi  boraM  és  sírtuk  mind  ■ 

ki  'III    II. 

Bi  könnyebbflléil  nerseti  a  betegnek.  Nagyot  fohász- 

kodott  s  leltii  ultc  n/  izzadtságot  homlokáról. 

—  Köszönöm,  nagyon  köszönöm,  monda,  s  most  már 
k(  i  tenyere  közé  vette  Len  keiét  h  úgy  czirógatá,  simogatá 

mint  egy  kényeztetett  gyermek  kezét.  Az  olóhl*  olyan 
volt  a  kezo,  mini  I  \as,  most  olyan,  mint  a  bársony. 

—  Lássa  ön,  egyetlen  barátom,  suttogá,  közel  hajolva 
Májával  Leo  arczához.  Nekem  borzasztó  álmaim  voltak. 
Azt  álmodtam,  hogy  mi:  « ón  és  ő»  elváltunk  egymástól. 
0  elment  a  víz  alá  lakni,  s  ott  én  nem  tudok  élni.  Aztán 
más  nőt  vettem:  egy  büszke  fejedelemnőt.  8  aztán  ezt  a 
büszke  nőt  felcseréltem  egy  lángajkú  dremonnal.  Az  egyik 
megfagyasztott,  a  másik  megégetett.  Oh,  mi  kínokat  álltam 
ki !  Ha  az  ember  ki  tudná  mondani !  Az  ember  álmodik 
dolgokat,  a  miknek  nincs  neve !  Még  rosszabb  álmaim  is 
voltak.  Captain !  Én  elvesztettem  becsületemet.  Polgár- 
társaim becsülését.  Haszontalan,  eladó  emberré  lettem. 
Az  arany  hullott  rám  minden  oldalról  s  én  fuldokoltam 
alatta.  Captain !  Még  többet  is  vesztettem.  Elvesztettem 
hitemet.  Önző,  irigy,  szívtelen  lettem.  Megtagadtam  min- 
dent, a  mi  szent.  Nem  kerestem  mást,  csak  a  mi  nekem 
jól  esik.  Ah,  csakhogy  álom  volt  mindez  ! 

—  Bizony,  álom  volt !  monda  rá  Leo. 

—  Most  már  vége!  szólt  könnyülten  a  beteg.  « Mikor 
látom  meg  őt?  Mikor  ölelhetem  Serenámat?» 

Ez  már  nehéz  feleletü  kérdés  volt. 

Leo  belebocsátkozott  az  idióta  eszmefolyamába.  El- 
mondá  neki,  hogy  az  ügy  kissé  hosszadalmas  eljárás  alá 
került.  A  két  kapitánynak  ide-oda  kell  üzengetni  a  maguk 
követségeikhez,  azoknak  meg  a  saját  kormányaikhoz,  míg 
ez  tisztába  lesz  hozva,  addig  bizony  néhány  nap  eltelik. 
Egyébiránt  csak  legyen  azért  nyugodt.  Az  Alligátor  be  van 
fűtve ;  a  csillagos  pavillon  az  árboczon  leng :  őt  nem  fogja 
bánthatni  senki.  Most  pedig  engedje  azt  a  zubbonyt  ismét 

feladni  magára,  mert  különben  az  a  másik  kapitány 
(«Damned  Dutchman  !»)  megharagszik  s  nem  bocsátja  őt 
többet  ide. 

—  «God  bye»,  szólt  Incze,  kezet  szorítva  Leóval,  s  ma- 
gára engedte  adatni  ismét  a  kényszerzubbonyt,  engedel- 
mesen. 

Az  orvos  az  ajtón  levő  kis  kémlyukon  át  nézte  a  jelene- 
tet s  azt  mondta  Leónak,  mikor  elment : 

—  Ön  a  legvakmerőbb  kisérletet  követte  most  el,  a  mi 
tíz  eset  közül  kilenczbén  rosszul  sikerül. 

Azonban  sikerült.  Ki  lett  tudva  az  elmebeteg  gondolat- 
járása,  a  mi  az  első  föltétele  a  gyógykezelésnek. 

Ennek  a  birtokában  aztán  lehetett  egy  egész  gyógyítási 
rendszert  tervezni. 


Leo  még  az  nap  írt  az  *-i  apátúrnak,  Incze  egykori 
főnökének. 

Nyolczvankilencz  éves  volt  már  akkor  a  derék  aggas- 
tyán. 

De  azért  ő  maga  sietett  fel  Bécsbe.  Nem  bízta  azt  másra. 
Harmadnapra  Leo  levelének  vétele  után  már  ott  volt 
Döblingben. 

A  kegyes  atya  nem  volt  oly  fürge  többé;  de  még 
mindig  egészséges.  Hajadonfőtt  járt  most  is  a  szabadban, 
s  arczszíne  piros  volt,  csak  termete  roskadt  össze  kissé. 

Megérkezési  napján  nagy  adag  csillapító  szert  kapott  a 
beteg,  a  mitől  mély  álomba  merült. 

Az  apátúr  csak  láthatta  őt.  Odament  hozzá  a  jó  öreg; 
megcsókolta  a  homlokát  és  letérdelt  ágya  fejénél  és  imád- 
kozott érte.  Hisz  az  ő  gyermeke  volt  ez  egykor!  Ha  soha 
asszonyt  nem  ismert  volna,  most  az  ő  utódja  lenne  ! 

Azután  gondoskodott  róla,  mint  apa  a  gyermekéről. 

Legelőször  is  leoldá  róla  a  kényszerzubbonyt.  Azt  félre- 
tevék egészen.  A  beteg  keveset  dühöngött  már. 

Azután  elkészíttetett  számára  egy  másik  szobát. 


Alibim  v»»H  < •••-.   ni.  ni 
kel.    \       '        mellett  .  i   ;i   I.  \»  fi  It  öltÖB 

\     n  kávi  liiunii  iittiln  niny 

Mftaloil   Bgy   halom    irat,    mely   i  tlon 

mii  töredékeit  képesté,  a  minm<  torban  dolgozott 

hajdan,  aztán  iró<  1 1  rajik< 

Eb  végre  az  ágygyal  szemközt  a  dalra  i<  i  az  a 

[>niadonna-k<  p.mely  Úgy  has<  miit  ott  valami  élő  an-zhoz. 
Ide   hoztak   át  a  melyen  alvó  Integet  8  befektették  abba 
az  ágyba. 


\n;i  az  éjjelre  nem  rendeltek  mellé  őrt,  csak  az  ajtó 
kerek  nyilasán  át  vigyáztattak  reá  folytonosan. 

Mikor  reggel  az  orvos  és  Leo  odajöttek  ajtajához,  a  künn 
álló  őr  előre  figyelmeztető  őket,  hogy  már  felkelt  a  beteg 
és  felöltözött. 

Betekintenek  hozzá. 

Incze  honvédezredesi  ruhájában  ült  az  asztalnál,  ágyá- 
val szemközt  fordulva  s  valamit  rajzolni  látszott. 

Mikor  Leo  benyitotta  rá  az  ajtót,  hirtelen  egy  üres  pa- 
pírlapot vetett  a  rajzára  s  aztán  ujjával  csitító  fenyegetést 
téve  a  belépő  felé,  suttegá: 

—  Pszt !  Csendesen !  0  alszik  ! 
-Ő? 

Ágyára  mutatott,  melynek  egyik  függönye  félig  félre 
volt  húzva. 

Azután  fölkelt  Incze  és  eléje  jött  Leónak. 

Szemei  elég  tiszták  voltak,  kivéve  azt  az  egy  baljelen- 
séget, hogy  a  pupillák  még  mindig  oly  kicsinyre  összehu- 
zódvák,  mint  egy  gombostűfej. 

—  Sokáig  alszik,  mert  az  éjjel  nyugtalan  álma  volt, 
monda  Leónak  nyugodt  hangon.  Nem  csoda.  A  tegnapi 
izgatott  nap  után.  Haladunk  erősen,  captain  ? 

Leo  azt  felelte  neki :  haladunk. 

—  Künn  vagyunk  már  a  Beikosz  öbölből  ? 

—  Jól  elhaladtunk  tőle. 

—  A  tenger  úgy  látszik  csöndes  most.  Kedvező  szél  fúj  ? 

—  Igen. 

—  Örömest  fölmennék  a  födélzetre,  de  nem  hagyhatom 
őt  itt  magára  egyedül.  Ön  tudja,  hogy  mennyit  szenved  ő 
a  tengeri  útban.  Áldás  neki  az  álom.  Ö  igen  jó  alvó  kü- 
lönben. 

0 !  mindig  csak  ő  ! 

S  e  közben  szemei  mindig  az  ágy  vánkosait  keresték. 

—  Mivel  tölti  ön  az  idejét?  kérdé  Leo. 

—  Ejh,  bohóság!  Akarja  ön,  hogy  megmutassam?  De 
ki  ne  nevessen  vele !  Arczképezek.  Ne  legyen  szigorú. 
Csak  műkedvelő  kontár  vagyok.  Eszembe  jutott,  hogy  a 
mint  ő  itt  előttem  most  olyan  csendesen  fekszik,  lerajzo- 
lom őt. 

Leo  elbámult. 

A  mit  Incze  rajzolt,  az  egy  olyan  híven  talált  arczképe 
volt  Serenának,  mintha  ott  ülne  előtte  élő  mintának. 

—  A  hasonlatosság  a  körvonalozásnál  megvan,  monda 
Incze.  Csak  az  árnyókozásnál  fogom  azt  elrontani ;  ahhoz 
nem  értek. 

Igen.  A  mintaképen  nincsen  árnyék,  az  csak  fény- 
ből van. 

És  folyvást  összehasonlította  a  képet  azzal  az  eredeti- 
vel, a  mely  az  ágyon  fekszik.  Leo  nem  látja  azt.  Csak 
Inczére  nézve  van  az  ottan.  Igazgatott  a  képen  az  oda- 
tekintgetés  után. 

Egyszer  aztán  fölkelt  s  odament  az  ágyhoz. 

—  Ah,  hálóköntösének  ujja  lecsúszott  karjáról,  meg- 
találja magát  hűteni ! 

Odament,  megigazította  azt.  Mit? 

Azután  odament  Leóhoz  s  megszorítá  a  kezét,  halkan 
mondva : 

—  Már  ébredezik.  Most  kérem  önt,  hagyjon  bennünket 
magunkra. 


ni 

i.m  távozni  akart.  Visszatai I 

—  Nos?  Láij:i.  már  fölébredi  Nem  Iűtíb  ön  neki  jé 

1 11  ? 
Leo  tette  azt  ói  után  kim<  al 

Mikor  az  orvosnak  elnmndá   tapasztaladat, 
váll  aggodalmasan. 

Moai  már  gyógyitliatatlan ! 

—  Mi  lesz  belőle  ? 

—  Elviszi  öt  macával  az  az  árnyék. 

IVkémleltek  hozzá,  mit  csinál,  mikor  elvedül  marad:1 
i  dül?  ő  soha  sincsen  egyedül ! 

Mikor  azt  hiszi,  hogy  nem  látják,  odatérdel  az  üres  ágy 
elé  s  elkezd  gyöngéd  szavakat  suttogni  ahhoz  a  láthatlanul 
jelenít  \olio/ ;  r^ókot  nyújt  a  szellemarcznak  ;  beszél  hozzá 
s  feleletet  kap  tőle :  némely  felelet  oly  meglepő !  Azon 
elámul.  Másik  oly  hihetetlen.  Arra  fejét  rázza.  Néha  bohó 
választ  is  kap.  Azon  felkaczag  és  kedvre  derül.  Majd  sétál 
alá  s  fel  a  szobában,  meg-megáll  az  ágyával  szemközt  fel- 
akasztott madonna-kép  előtt,  ismét  visszafordul  az  ágy 
vánkosait  nézve  :  mintha  összehasonlítást  tenne  a  két  kép 
között,  miknek  egyike  csak  az  ő  képzeletében  él. 

Mikor  az  étkezés  ideje  jön  :  két  terítéket  hozat  s  ételét 
megfelezi.  Fele  az  «övé».  Ahhoz  hozzá  nem  nyúl.  Pedig  az 
elmebetegek  étvágya  vadállati. 

Követeli,  hogy  virágokat  hozzanak  a  szobába.  «0»  sze- 
reti azokat. 

Azután  meg  rájuk  förmed  az  Őrökre,  hogy  minek  hoz- 
nak ide  virágokat?  mikor  azoknak  a  kigőzölgése  mérges! 
flŐi)  neki  az  megárt. 

Az  őrültség  makacs  szelleme  riasztá  meg  ekkor :  «mit 
zavarod  meg  az  én  eszmejárásomat  virágokkal?  Hisz  a 
tengeren  vagyunk !  Hol  terem  itt  a  virág?* 

Többé  nem  volt  szabad  semmi  virágot  bevinni  szobá- 
jába. 

Az  őrültek  gyűlölik  mindazt,  a  mi  rögeszméjüknek 
ellentmond. 

Követelte,  hogy  neki  függő  ágyat  vigyenek  be  a  szobá- 
jába; mert  a  múlt  éjjel  is  kiesett  az  ágyából,  mikor  a 
forgószél  úgy  meghányta  a  hajót. 

Ez  is  csak  ravaszság  volt  tőle.  Nem  akart  alkalmatlan 
lenni  annak,  a  ki  ott  abban  a  lefüggönyözött  ágyban  fek- 
szik. 

Az  pedig  eljött  hozzá  mindennap.  Mindennap. 

Eljött  hozzá  mély  tenger  fenekéről,  üdvözültek  menny- 
országából, halál  sötét  birodalmából. 

Nem  volt  már  semmije  a  világon.  De  ez  az  egy  meg- 
maradt neki.  Ez  az  «enyim».  Ez  az  örökké  «enyim».  Ez 
a  halál  után  is,  ez  a  más  világon  is  az  «enyim !» 

Mikor  a  «Tied»  és  az  «Ové»  miatt  elvesztette  lelkét,  ez 
az  «Enyim»,ki  maga  is  lélek  már,  felfogta  azt  és  megtartá 
magának,  és  eljárt  szomorú  éjszakájának  világosságot 
hozni. 

És  aztán  a  beteg  lerajzolja  az  eléje  jövőt  mindannyi- 
féle alakban,  a  hányban  az  élet  megörökíté  őt  emlékeze- 
tében. 

Lerajzolja  őt,  a  kisdeddé  ölében,  a  hogy  a  dudái  pap- 
lak udvarán  eléje  lépett  először.  Mi  lett  aztán  abból  a  kis- 
dedből ?  az  ki  van  törölve  lelkéből. 

Lerajzolja  őt,  a  mint  a  sziklameredélyen  áll,  kérdezve, 
hogy  szabad-e  tiszta  lélekkel  keresni  a  halált  ? 

Lerajzolja  őt,  mint  szabadító  angyalát,  midőn  a  torlasz 
alól  az  aléltat  kiemeli. 

Lerajzolja  őt,  ama  végzetes  éjszakán,  a  leégett  lakban, 
mint  menyasszonyát. 

Lerajzolja  őt,  mint  hősnőt,  az  Alligátor  fedélzetén,  mi- 
dőn a  kapitányt  rábeszéli  férje  megmentésére. 

Lerajzolja  őt,  mint  szenvedő  beteget,  ki  utazó  társainak 
előadást  tart. 

Lerajzolja  őt,  mint  kertésznőt,  délvirágok  közepett, 
egészséges  deli  alakként. 

Lerajzolja  őt,  mint  bűbájos  édes  anyát,  a  mosolygó 
gyermekkel  ölében. 


i     ii.  in  kérdi  td 

\|,  gmondta  « •/.<  neki  6  már  i        II    otthon  maradi  :• 
korall-grottában,  i  tanulja  b  kagylóktól  —  ar 

z  albumot  képo/mk  már  az  <•  képeli  mikéi  róla 

.11. 

S  mind  hasonlítanák  QOI 

<>    maga    pedig    1 1:1 1 >rol - n :i ] »i;i    rOMBabbtÜ    hasonlít     ma- 

gáhos. 

anyatlik. 
I >t  cukiul,  mikor  magára  van,  dalra  fakad. 

« Cserebogár,  sárga  cserebogár! 

Nem  kérdem  én  tőled,  mikor  lesz  nyárfa... 

....  0  a  contra  hangot  énekli.  Hisz  a  prima   : 
másiké,  a  ki  a  Bopránt  énekli.  Csákó  hallja  azt!   Annak 
Beknndál.  0  csak  kiséri  azt! 

•  Azt  sem  kérdem,  sokáig  élek-e  ? 

Csak  azt  mondd  meg :  rózsámé  leszek-  o  ?• 

....  Azé  lesz  te  nemsokára ! 


Egy  napon  azt  mondta  Incze  Leónak,  hogy  küldjön 
hozzá  orvost,  mert  neje  nagyon  beteg. 

0  maga  volt  az,  a  ki  alig  tudott  már  a  lábán  állani. 

A  főorvos  egy  másik  társát  küldte  hozzá.  Őt  ismerte 
már,  mint  kapitányt  s  nem  fogadta  el  orvosnak. 

A  tapasztalt  gyógyász  látta,  hogy  mi  a  baj.  Belement 
az  elmebeteg  eszmejárásába.  Kikérdezte  a  láthatatlan  ala- 
kot s  aztán  félrehívta  a  férjet  és  tudtára  adta,  hogy  a  baj 
igen  komoly.  Könnyen  veszélyessé  válhatik.  Fog  rendelni 
számára  orvosságot.  Hanem  egy  nagy  baj  van  a  beteggel. 
Nincs  bizalma  az  idegen  orvoshoz.  Azt  hiszi,  hogy  az  meg 
akarja  őt  mérgezni.  Pedig  hát  ime,  tekintsen  bele  a  reci- 
pébe.  Bizonyosan    ismerni  fogja  a  vényeket.   Látandja, 

hogy  nincsenek  azok  tuiságos  nagy  adagokban  rendelve. 
Hiszen  a  legtöbb  gyógyszer  bizony  méreg,  egyszerre  nagy 
mennyiségben  bevéve.  Ópium,  hyosciamus,  digitális,  lau- 
rocerasus,  arsenicum,  bizony  nem  csemegefélék :  de  oko- 
san elosztva  mégis  gyógyszerek.  Megtehetné  a  férj  azt  az 
áldozatot,  hogy  a  nejének  rendelt  gyógyszereket  maga 
megkóstolná  elébb,  hogy  bizalmat  költsön  benne  is  irántuk. 

Incze  megígérte,  hogy  «ő  érte»  megteszi  ezt  az  áldo- 
zatot. 

így  lehetett  kegyes  csalás  útján  egy  kis  gyógyszert  be- 
vetetni vele. 

Az  használni  is  látszott  neki.  Legalább  kínzó,  sorvasztó 
lázai  elmultak.  Az  a  remény  volt,  hogy  ha  ki  lehet  őt 
csalni  tavaszszal,  a  jó  idők  alatt  a  szabadba,  az  üde  lég, 
a  megújult  természet  jótékony  hatással  lesz  szétdúlt  ideg- 
rendszerére. 

De  lehetetlen  volt  őt  kicsalni  szobájából.  Nem  akarta 
otthagyni  azt  a  kedves  fantomot.  Az  pedig  nem  mehetett 
ki  vele.  Aztán  hová?  Hisz  itt  hajón  vagyunk,  s  köröskörül 
a  tenger.  Sétálhat  valaki  a  tengeren  ? 

Megkísérték  őt  előkészíteni  a  változásra.  Leo,  kit  foly- 
vást kapitányának  fogadott  el,  mindennap  meglátogatta  s 
mindennap  hírül  hozá  neki,  hogy  hány  tengerészmérföld- 
del vannak  közelebb  a  szárazföldhöz. 

Ebből  baj  is  támadt. 

Mert  a  mint  Leo  a  históriához  hű  akarván  maradni,  azt 
monda  neki,  hogy  nemsokára  ki  fognak  kötni  San-Fran- 
cisconál,  Incze  indulatba  jött:  tiltakozott,  hogy  ő  nem 
akar  menni  Amerikába !  Neki  ott  semmi  keresete  nincsen. 
Tehát  megint  vissza  kellett  őt  hozni  Európába.  S  az  nem 
ment  olyan  hirtelen. 

Az  őrültnek  térképe  is  volt  s  ő  tudta,  hogy  a  leggyor- 
sabb gőzhajó  hány  mérföldet  haladhat  egy  nap  a  tenge- 
ren. Annál  többet  nem  volt  szabad  hazudni  Leónak,  ha  ki 
nem  akarta  dobatni  magát. 

Az  oivos  végre  kénytelen  volt  neki  a  rajzolást  megtil- 


kani :  mob  Ura©  alatt,  ho,  Utlani^jf 

tanác  olta  neki,  hogy  inkább  sakkozzék  fala. 
ütkoz  aitáa hozatott  EnoM  ogy  kis  sakkozó  asztalt 
odaállította  az  ágy  melles  egész  nap  játvoM  releagyadüL 

I  In-  jöH  valaki,  annak  mosolyogva  monda,  hogy  i 

a  sakkjátékban.  Mindenkit 


\\ alt«  i  Leo  egész  családjával  Bécsbe  költözött,  azért, 
[nesét  ápolhassa.  Noha  a  fiát  is  elvitte  hozzá,  hogy 
hegedüljön  neki.  Azt  még  legjobban  szerette  Incze. 

A  In  >g< 'tlu művészt  is  ismerte  ő  jól;  csakhogy  ő  nála  is 
kél  emberből  csinált  egyet.  Reményi  Bdének  tartotta  öt, 
kit  a  szabadságharoz  alatt  hordott  magával  a  magyar  fő- 
vezér, s  ki  akkor  varázs  nyirettyüjével  gyakran  elfeledtető 
a  harc/fiakkal  a  honfi  gondokat. 

Most  ezt  látta  Walter  Leo  fiában  személyesülve. 

Szegény  fiúnak  pedig  sok  baja  volt  vele ;  mert  azt  köve- 
telte tóle,  hogy  mindazokra  a  dolgokra  emlékezzék,  a  mik 
vele  az  egész  hadjárat  alatt  történtek,  s  ha  belesült,  össze- 
czigányozta  s  kikergette  magától. 

Pedig  a  zene  oly  jótékony  ír  volt  lelkére  e  kietlen  vi- 
lágban. 


Egy  éjjel,  késő  órában  jött  Döblingből  sürgető  izenet 
Walter  Leóhoz,  hogy  siessen  rögtön  barátjához,  mert  ez 
ismét  a  dühöngés  korszakába  esett,  s  őt  hivja. 

Leo  sietett,  a  mily  gyorsan  csak  lovai  vihették. 

Incze  szobája,  előtt  már  akkor  kényszereszközökkel  ké- 
szen álltak  a  betegápolók  s  az  orvos  tanácsolá  neki,  hogy 
elébb  nézzen  be  a  kémlyukon  a  szobába. 

A  beteg  nyugtalan  léptekkel  járt  alá  s  fel,  szilaj,  dühös 
tekintete  volt,  mint  egy  veszett  állatnak ;  felső  kabátját, 
nyakkendőjét  már  levetette.  Majd  czipőit  is  lerúgta,  azok 

is  égették.  Mezítláb  tombolt  és  ökleivel  hadonázott,  néha 
a  homlokát  ütötte. 

Leo  bátran  nyitott  be  hozzá,  s  keményen  rászegezve 
tekintetét,  egyenesen  feléje  ment. 

—  Mi  baj  már  megint?  kiálta  rá  erőteljes  hangon. 

A  hang  magához  téríté  a  tébolyultat.  Megállt  egy  helyben, 
S  azzal  kezét  kinyújtva  az  üres  ágy  felé,  melyről  már 
le  voltak  tépve  a  függönyök,  így  szólt : 

—  Nézze  ön :  0  nincs  itt  többé.  0  elhagyott  engem ! 
Almomból  keltem  fel  megnézni,  hogy  van  ő?  s  nem  talál- 
tam őt  itt  többé.  Elhagyott  engem,  a  míg  aludtam.  Itt 
hagyott  hűtlenül  és  én  nem  tudom,  hogy  hová  lett !  Meg 
tudott  csalni  engemet !  0  ! 

—  Incze  !  Kedves  !  szólt  Leo  egy  perezre  elfelejtkezve 
szerepéről  e  szomorú  színjátszásban. 

—  Eh  !  mit  szól  ön?  Hisz  nincsen  itt!  Hát  nem  látja 
ön,  hogy  nincsen  itt !  Az  ágy  üres  ! 

Azzal  odarohant  az  ágynak,  vánkosokat,  párnát,  derek- 
aljat egyenkint  kiszórt  belőle  s  aztán  haját  tépve  ordítá, 
mikor  már  nem  volt  mit  kiszórni  onnan : 

—  Az  én  nőm  megszökött  tőlem ! 

Leo  egy  merész  heroicus  rendszabályra  szánta  el  magát. 
Odaugrott  a  dühöngőhöz,  befogta  a  száját  mind  a  két 
kezével,  s  haragosan  förmedt  reá. 

—  Hallgat  ön  mindjárt!  S  nem  ordítozik  olyan  tele  to- 
rokkal! Hát  elment  önnek  az  esze  ?  Azt  akarja,  hogy  bo- 
londnak tartsák?  Hát  illik  ez :  egy  tisztességes  férjnek  így 
kiabálni  a  feleségéről,  hogy  megszökött,  azért  mert  nincs 
a  szobában  ?  No,  drága  mulatság  volna,  ha  minden  ember, 
valahányszor  a  felesége  nincs  a  háznál,  mindannyiszor 
kiszaladna  az  utczára,  fellármázni  a  szomszédokat,  hogy 
elszökött  a  feleségem !  fogják  meg,  hozzák  haza ! 

Az  őrült  meg  volt  lépetve ;  elmeredő  tekintettel  bámult 
Leóra  s  azt  montlá : 

—  Úgy-e? 

■ —  Hát  persze,  hogy  úgy !   Hát  illik  ez  öntől,  kikiabálni 


iiki'miv.i.  lm  i  lett,  i 

hivebb  a    k  qj  ról  i  föld  k<  n  k<  d,  hogy  fl  bűi  b 

—  Igazán?  Azt  nmii.ijM  ön  i  .  bogyőa   leghívebb 

,  iliigmi '.'  IV  luit  hol  van  " 

—  Akárhol  van,  biaonyoaan  jó  helyen  van.  v*< 
öntől  in  bávol.   Ifikor  katona  voH  ön  ea  elhag 

ím  rt  csatába  kelleti  mennie,  akkox  nem  (Vitette  úgy-e? 
Mikor  ti  volt  fogva  a  vinni  akarták  tői  '.  nem  o 

mozdított-e  meg  önéri  egy  t".  i \  y  kiaflabaditaa,  a 

int  egyesülheaaen  vele?  Hát  mikor  az  egész  földi 
\  - 1  i  önök  kt'/íitt ;  ön  egy  évig  nem  látta  őt,  s  mégis  o|yan 
biaonyos  volt  a  hűségéről,  mint  a  mennybeli  B  tol ! 

mind  elfelejtette  már?  Hát  ki  az  a  nő,  a  kit  ön  féli  ? 

háremhölgy?  Egy  kalandornő?  Egy  bérelt  szereti J? 

Micsoda?   Oh  nem!   Úgy-e?  Hát  mi?  Egy  szent!   Egy 

hitvestárs  1  Vajh  igen!  Ugy-e?  No  hát  legyen  Istennel  és 

ne  lázongjon.   Akárhol  jár,  legyen  bizonyos,  hogy  ott  is 

önért  jár 

Most  aztán  már  zokogott  az  őrült  keservesen,  s  elkezdte 
a  kiszórt  ágynemüket  visszarakni  helyükre  ;  minden  egyes 
darabot  megcsókolva  gyöngéden,  mintha  bocsánatot  kérne 
tőlük  az  elkövetett  sérelemért.  Minden  vánkost  egyenkint 
arczához  szorított  gyöngéden. 

—  Igaza  van  önnek,  suttogá  Leóhoz.  Én  nem  va- 
gyok eszemnél.  Én  rosszul  tettem  most.  Megsértettem  őt 
nagyon.  Megérdemleném,  hogy  megvessen  érte.  Kérem,  ne 
mondja  ezt  el  neki.  Ne  beszélje  el  senkinek. 

Aztán  hozzátette  suttogva : 

—  Ha  haza  fog  jönni,  egy  szóval  sem  fogom  tőle  kér- 
dezni, hogy  hol  volt.  El  fogja  ő  azt  mondani  úgyis !  Meg- 
lássa ön,  hogy  mindent  el  fog  mondani  nekem. 

És  a  közben  megvetette  az  ágyat. 

—  Milyen  hideg  lett  ez  az  ágy !  nyöszörgé.  Most 
azt  teszem, ....  hogy  belefekszem  magam megmele- 
gítem a  számára,   a  míg   megjön hogy  ne  fázzék 

benne ....  olyan ....  nagyon 

Azzal  összeroskadt  eszméletlenül.  Leo  karjai  fogták  fel. 
Ez  a  kitörés  volt  az  utolsó  küzdelme  az  életerőnek  a 
megsemmisülés  csodamunkája  ellen. 


Másnap,  mikor  meglátogatta  Inczét  Leo,  már  az  ágyban 
fekve  találta  őt. 

Ki  volt  fogyva  az  élet  olaja !  A  délczeg  hősnek  nem  volt 
annyi  ereje,  hogy  el  birja  az  ágyat  hagyni  többé. 

Keskeny  kis  nyoszolya  volt.  Egy  ember  számára  szabva. 
Annak  a  legszélére  húzódott  ki  a  benne  fekvő. 

Mikor  Leót  meglátta,  valami  nyugodt  boldogságérzet 
mosolya  derengett  át  arczán.  Inte  neki,  hogy  üljön  le  ágya 
mellé. 

Ápolói  magukra  hagyták  őket. 

Akkor  megfogta  Leo  kezét,  odavonta  a  keblére,  s  las- 
san, óvatosan  leereszté  azt  oda,  tenyerével  lefelé  fordítva. 

Aztán  örvendő  mosolylyal  monda : 

—  Nos.  Érzi  ön,  ugy-e  ? 

Leo  érzett  valamit.  Azt,  hogy  alig  dobogott  már  a  szive. 

—  Érzi  ugy-e,  az  ő  kezét  itt  a  mellemen  ?  Alszik  s 
altában  megölelt.  Önnek  igaza  volt,  látja.  Abban,  a  mit 
tegnap  mondott  nekem.  Hogy  akárhol  jár  ő,  ott  is  bizo- 
nyosan én  értem  jár Úgy  volt Még  hajnal  előtt 

hazajött ....  Úgy  bevilágította  az  alakjával  az  egész  szo- 
bát    Valami  zöld  ruha  volt  rajta,  mint  mikor  a  nap- 
sugár átszűrődik  a  szőlőlugas  levelein Soha  sem  lát- 
tam én  olyan  színt ....  Ide  jött  csendesen  az  ágyához 

Levetkőzött Befonta  a  haját Mintha  aranyat  meg 

selymet  font  volna  össze ....  Imádkozott ....  Azután  be- 
szélt valamit ;  de  az  nem  beszéd  volt,  hanem  zene 

Mégis  megértettem ....  Idehajolt  hozzám,  azt  nézte,  hogy 

alszom-e  ? . . . .  Úgy  tettem,  mintha  alunnám Pedig  a 

szemei  ragyogását  éreztem  a  lehunyt  szempilláimon  ke- 
resztül       Akkor   megcsókolt,   hogy   felébreszszen 

Aztán  odabújt  mellém  ....   Azt  mondta,  hogy  milyen  jól 


;.  nrki.  bog]  ilyen  meleg  ágyai  tálai  • 
Imi ...  ív  .... 

Imi  jári .'..-.   i  ni  *«•">  —   I-"11,  '■' /1(  ln  togndá- 

1,1 Kgys/.er  aztán  ő  maga  kezdte  <-|  ... .   Tudtam 

én  a  t  .  .  .  .  «Tu(1<><1-(\  hol  jártain  én  DM  I  ''  •  •  •  •  ■  i  Mond- 
jad, édes.» iGondolod-c  kilalálnád-6i  i  1  ■  < * l  i  d  jár- 
tam?" •  •••  Nos,  captain  !  barátom,  kitalalja-e  OH?  rájOH-€ 
arra  gondolatra  ? Ugy-0   nem?....    Rn    -cin  találtam 

ki....  Utkor  aitán  megangta  saépen —  «otl  voltam 

:i    mi    kis   lakunkban   odalenn a   hol  kis  fiunk   vái 

reánk az  isis  és  antipathes  grottában,  a  veres  és  f< - 

keh-    korallokból     épült    lakásban körülnézni,    hogy 

elférünk-e  abban  mind  a  hárman? Elférünk  mind  a 

hárman  !» 

Walter  Leónak  minden  idegerejét  meg  kellett  feszíte- 
nie, hogy  a  köny  ki  ne  csorduljon  szemeiből. 

Viszi  öt  már  magával  az  a  fényes  árnyék 

A  beteg  folytatá : 

—  Még  többet  is  beszélt Hogy  a  tengernek  zöld 

tirmamentuma  van.  Az  is  olyan,  mint  az  égbolt A  kik 

látják  megnyilni  a  kék  mennykárpitot,  azoknak  meg- 
nyílik majd  az  a  sötétzöld  égkupola  is S  az  üdv  su- 
gara lesüt  egész  a  tengerfenékig  s  a  kagylók  ragyognak 

lunne,  mint  a  drága-kövek Ott  fogunk  várni  a  mi 

világosságunkra Oda  jön  le  értünk  az  a  fényes  alak, 

a  kinek  ő  megfogadta,  hogy  úgy  fog  neki  egykor  vissza- 
adni, oly  tisztán,  oly  fehéren,  mint  a  hogy  oltára  mellől 

elvett Nem  az  óceán  végtelen  hulláma  mos  engem 

olyan  tisztára,  fehérre,  hanem  az  ő  végtelen  sze- 
relme   

Ezzel  a  szóval  befelé  fordult,  megölelte  a  láthatatlan 
alakot  és  elaludt. 


Másnap  ismét  meglátogatta  őt  Leo. 

Mindennap  egy  évtized  különbséget  mutat  arczán. 


no 

—  Captain ! monda    Leónak    lankadozott    han- 
gon    Mi  nem  utazunk  már  együtt  messze ... .   Nőm 

nagyon  beteg alig  lélekzik  már Szivére  teszem 

kezemet  s  elszámlálom  az  érütést Negyven  egy  perez 

alatt. 

Saját  érverése  volt  az. 

—  Captain  !  Ön  tudja  azt  jól,  hogy  nekünk  kettőnknek 

van  egy  lelkünk Nem  olyan  ritkaság  ez Hajdan, 

mikor  könyvtárakban  laktam,  egész  foliánsokat  olvastam 
olyan  emberekről,  a  kiknél  kettőnek  jutott  egy  lélek .... 
Legtöbbnyire  nő  és  férfi  szokott  lenni de  vannak  ese- 
tek, hogy  két  férfi,  vagy  két  nő  bir  egy  lélekkel Néha 

ikertestvéreknél  fordul  ez  elő Rendes  dolog  az  össze- 
nőtt ikreknél Azoknak  ugyanegy  perezben  kell  meg- 
halniuk ;  mert  kettőjöknek  van  egy  lelkük ....  így  volt  az 
új-szőnyi  összenőtt  ikerleányoknál így  a  siami  iker- 
testvéreknél. 

Az  őrültek  szeretik  kedvencz  rögeszméiket  tudományos 
idézetekkel  támogatni. 

—  Nekünk  is   kettőnknek  van   egy  lelkünk foly- 

tatá  a  kór.    A  mint  kedvesem  szíve  utolsót  dobban :  az 

enyém  is  megáll Hol  járunk  most,  captain  ? Adja 

ön  ide  a  térképet. 

A  beteg  kiterjeszteté  ágya  fölé  a  térképet  s  elaszott  ke- 
zének ujjával  keresett  rajta  valami  helyet. 

—  Itt  van,  captain Ez  itt  a  White  sziget Ez  itt 

a  Barton  Cliff Mikor  e  kettő  közé  érünk,  ottan  van 

nekünk  az  otthon Messze  még  odáig  ? Még  húsz 

mérföld  a  számítás  szerint Akkor  holnap  már  hely- 
ben leszünk .... 

Leo  nem  tudta  kiállani  e  szavakat :  félrefordítá  arczát. 

—  Figyeljen  rám captain ne  érzékenyked- 
jék   mit  tesz  az  ? . . . .  két  utazóval  kevesebb ;  semmi 

más Nem  nem bocsásson  meg Ön  minket 

nagyon  szeretett  mind  a  kettőnket ....  Legyen  áldva 
érte.    Ön  minket  salutáltatni  fog  ágyúlövéssel,  félárboezra 


frllm/ott  Lob  ' 

B6XÜÚ,  akkoi  '  "i  —  I 

i  arra  b  re ot,  b  mind* 

kettőnk*  lá- 

bainkho 

varrassa  oda  a  rássonhos  fcei 

érje  semmi  sértéa .  •  •  •  e  ■■<  p  madonna 

.  ;ni,    mik. t    ;i     Whilc    BZÍgel    nvii;' 

EFe  közó  ér  a  hajó,  ott  I"  osáttasson  le  bennünket  a  ten- 
gerbe ....  hadd  menjünk  hasa  a  mi  kis  ünnkb  i b 

mi  reánk  vár God  bye  eaptaio  ....  üdvösödé  nei  Elük- 
ben mindasokat,  akik  rólnnk megemlékeznek —  Ami 
kis  vagyonom  maradt,  osztassa  ki  azok  között a  kik- 
nek valami  bánatuk  van Holnap,  ha  eljön  ön  ismét, 

egymás  mellett  fekve  fog  bennünket  találni  ....  csende- 
sen   szótlanul Talán  addig  sem  tart. . . .  Már  alig 

▼er  a  szive Serena ! Alszol-e  ? Melyikünk 

öleli  meg ....  a  másikat utoljára? . . . . 


Ezzel  megszűnt  dobogni  egy  nagy  nemes  szív,  mely 
nagy  erényeiért  nagy  jutalmakat  vett,  nagy  botlásaiért 
nagyon  megszenvedett 

Hibája  is  az  volt,  a  mi  az  erénye :  —  férfi  volt  s  asz- 
szonyt  szeretett. 


\\  altér  Leo  barátjának  adott  Ígéretét  híven  beválta. 

A  holttestet  egy  ólomkoporsóba  záratta  le,  s  azt  maga 
vitte  el  vasúton  Hamburgig ;  ott  hajót  bérelt  a  számára  s 
elszállítá  azt  a  csatornán  keresztül  egész  a  White  szigetig. 
Csak  Helene  kisérte  őt,  és  fia  még. 

Ott,  aBartonClineláttávolában  felhúzatta  a  félárboczra 
a  lobogót,  hat  lövést  adatott  az  ágyúkkal  s  azzal  lebocsát- 
tatá  az  ólonik.  porsót  barátja  hűlt  tetemével:    —   hadd 

Jókai:  Enyém,  Tied,  Övé.  II.  Ifi 

keresse  fel  kedveseit  az  isis  és  antipathes  türulér  grottá- 
jában. 


Higyjük,  h^ gy  rájuk  talált ! 


i.;i   kerül  ii/.  neki  ii  el 

tudott  k<  /iii  in  •  iii,  ha  megazorull :  mikoi  1 1  inna 

fői  v;ii;iiiiii.  .1  oaeléd  elmosogatni  nftái 

bekevert  edényt,  era  úgy  üt  az  ki 

j  kellene,  Az  ember  csak  d  keséi  csókol 

érte,  magasítana  is,  hogy  milyen  j<>,  k  m-m  úgy 

fan  ai ! 

l  l:mn:i  i  i!:ij»  dolgosik,  ess,  mint  egj 

Léd,  kifárassljja  magát,  aztán  oda  van.  Semmi  -- 
ügyére.  Ba  kávét  főz,  a  &&  jávai  leégeti  hnnesitfkáit, 

lm  theál  fős,  Leforrássa  a  viszel  a  kezét,  ha  hozzá  fog  egy 
öltönyt  magának  megvarrni,  azon  egész  nap  szab,  ki- 
öltöget,  de  az  oapról-napra  messzebb  esik  az  elkészülés- 
től, mintsem  közelednék  hozzá,  s  aztán  este  kimerült,  ki- 
fáradt, mindennap  érezteti  férjével  nem  azt,  hogy  ő  grófnő, 
hanem  azt,  hogy  szolgáló.  (Ugy-e  te  «Hajdani»,  mikor 
vége  volt,  hosszú  nyári  estével  a  nehéz  kerti  munkának, 
dalolva  jöttél  be  a  házba,  s  nem  várhattál,  a  míg  gyomlá- 
lastól  szennyes  kezeid  megmosod,  odahíttad  kedvesedet, 
hogy  csókolja  meg  addig  is  énekes  ajkaidat  s  aztán  egy 
perez  niulva  már  olyan  tiszta  és  fehér  volt  az  a  két  dolgos 
kéz,  mint  a  patyolat,  akkor  odatartottad  neki,  hogy  csó- 
kolja meg  sorba  mind  az  öt  ujját,  s  jókedved  hangja  él. 
költött  a  házban.  Még  gondod  volt  a  férjnek  az  esteli  pipát  i> 
sa játkezüleg  megtölteni  s  parazsat  tenni  rá  a  tűzhelyről !. . .) 

Inczének  még  ez  utóbbit  is  nélkülözni  kell ;  Hanna  fő- 
fájást kap  a  füsttől.  Csak  az  országházban  gyújthat  rá  a 
folyosón ;  de  azért  is  orrt  fintorítanak,  ha  otthon  megérzik  a 
kabátján  ennek  az  «alkotmányos  húsfüstölő  intézetnek* 
a  zamatja. 

Incze  egészen  otthonülő  emberré  vált.  Kedvencz  mulat- 
ságával, a  vadászattal  fel  kellett  hagynia:  Hanna  nem 
tűri  a  vadászkutyákat.  Semmi  állatot  sem  szeret.  Még  egy 
madara  sincsen.  Az  állatkedvelés  pórias  szenvedély,  ha  a 
versenylónál  s  a  kopófalkánál  alább  száll.  A  kutyával 
megosztani  falatját  haszontalan  kiadás,  s  az  állat  után 


104 

tisztogatni,  fölösleges  fáradság.  Hannának  semmiben  sem 
telik  öröme.  Egész  élete  egy  folytonos  önfeláldozás. 

Ineze  is  egész  nap  otthon  ül.  Könyvárusok  számára 
dolgozik.  Régi  jegyzetekből  új  útleírásokat  készít,  ivét 
tizenöt  forintjával.  Folyvást  dolgozni  kell.  A  fáért,  a  cse- 
lédért, a  szabóért,  a  bútorokért,  az  adóért,  a  casinói,  klubbi 
tagságért. 

S  a  férj,  a  ki  egész  nap  dolgozik,  elfelejt  felesége  iránt 
figyelmes  lenni.  Minden  gondolatját  az  üres  papiros  fog- 
lalja el. 

Aztán  néha  egy-egy  országgyűlési  beszédre  is  kell  ké- 
szülni. Incze  az  ellenzék  padjain  ül.  Ülnek  ott  elegen,  a 
kik  egész  három  esztendőn  át  egy  árva  szóval  sem  czáfol- 
ják  meg,  hogy  nincsenek  a  Karthausi  barátok  szerzetébe 
fogadkozva,  s  csak  a  szokásos  «igen»  és  «nem»  mementó 
móri  hangzatával  adnak  koronkint  életjelt  magukról; 
mégis  igen  derék  emberek.  De  Áldorfai  —  gyanúsított 
ember !  Neki  hébe-hóba  fel-fel  kell  támadni,  s  megragadni 
az  alkalmat,  hogy  egy  szónoklattal  bebizonyítsa  eddigi 
elveinek  törhetlenségét.  Az  ilyen  beszédre  aztán  készülni 
kell.  S  a  beszédére  készülő  államférfiú  kellemetlen  étkező 
társ  az  asztalnál.  Jó  szerencse,  ha  az  asszony  elég  tapin- 
tattal bir,  kitalálni  az  indokot  s  mosolyogva  jegyezni  meg : 
«te  most  ugy-e  bár  azt  gondolod,  hogy  a  miniszterrel 
beszélsz ! » 

Walter  Leoék  többször  meglátogatták  Budapesten 
Aldorfaiékat. 

Panaszkodásról  szó  sincs.  Arra  Hanna  nagyon  büszke. 
De  beszél  hangosan  a  tüntetőleg  kimutatott  egyszerűség, 
visszavonultság,  szigorú  életmód. 

Helene  aztán  otthon  majd  megöli  a  férjét,  hogy  segít- 
sen rokona  szorult  állapotán.  0  azt  hiszi,  hogy  az  olyan 
könnyen  megy. 

E  közben  a  politikai  válság  egészen  élessé  vált. 

Az  osztrák-porosz  háború  sajátszerű  megvilágítást  adott 
a  belállapotoknak.  Kiegyezkedésről  beszélt  minden  ember, 

BSbben  ai  időben  tenái  drágák  róttak  i  szavazatok. 

Egy  monarohia   toraa,  qjjáalaknláaa  vagy  ta 
it  minden  névszerinti  szavazá 
kben  a  napokban  a  szokottnál  is  többet    íd 
\\  altér  Leó  Budapesten.  Csaknem  mindennapos  volt  az- 
alatt sógoránál. 

Politikáról  a  világért   sem    heszélt    volna  vele.   Imi 
olv  hűségét.       i 

Eanem  egy  napon,  mikor  már  megvolt  a  magyar  fele- 
lő niinistciium,  azzal  a  hirrcl  lepte  meg  Inczét,  félre 
liiva  öt  dolgozó  szohájába,  hogy  igen  fontos  «nemzetgaz- 
d;i>/.ati»  eseményt  akar  közölni  vele. 

Eja  neutrális  tér. 

Egy  consortium  van  alakulóban,  mely  az  X  és  Y  közötti 
vasút  kiépítését  Magyarországon  szemelte  ki  feladatául  s 
ezen  consortium  óhajtaná,  hogy  Incze  is  lépjen  be  enged- 
őit nybirtokosai  sorába. 

—  De  hisz  én  semmit  sem  értek  a  vasútépítéshez, 
monda  Incze. 

—  Az  a  mérnökök  dolga,  nyugtatá  őt  meg  Leo. 

—  A  pénzszerzéshez  még  kevesebbet. 

—  Az  pedig  a  bankárok  dolga. 

—  Hát  az  én  dolgom  micsoda?  kérdé  akkor  Áldorfai. 

—  Hazafiúi  buzgalmaddal  előmozdítani  a  terv  kivitelét, 
mely  hazád  egy  részének  a  ki vánt  jóllét  fokára  emelkedést 

\önnyítendi. 
A  czél  magában  véve  nem  lehetett  gyanús. 

—  De  a  kivitel  mégis  anyagi  koczkáztatással  jár. 

—  Ha  én  ott  vagyok,  akkor  bizonyos  lehetsz  róla,  hogy 
nem  koczkáztatsz  semmit.  Ellenben  rád  nézve  az  a  biztató 
előny  származik  belőle,  hogy  ha  te  befolyásod  által  az 
engedményt  megnyerni  segítesz,  a  társulat  téged  meg- 

választ  igazgató-tanácsosának  s  az  ilyen  hivatal,  mint 
tudod,  hetenkint  egy  napi  munka  mellett,  évenkint  öt-hat- 
ezer forintnyi  tiszteletdíjt  szokott  eredményezni. 

Ez  nagy  hang  volt  Incze  előtt. 

Évenkint  öt-hatezer  forint,  becsületes  úton  keresve ! 
Ez  épen  helyreütné  azt  a  különbséget,  a  mi  a  képzelem 
és  valóság:  —  egy  osztrák  nyugdijas  tábornok  s  egy 
amerikai  elbocsátott  generális  között  létezik. 

—  S  kik  lennének  az  engedménykérők  ?  kérdezé  Leótól. 

—  Magam  volnék  az  egyik,  a  másik  úri  magad,  a  har- 
madik pedig  gróf  Bauernhass  Siegebert. 

—  Ejnye,  de  furcsa  név. 

—  Ne  bajlódjál  te  a  névvel.  Előkelő  nagybirtokos 
Csehországban,  és  tekintélyes  nagy  úr.  Nekem  régi  jó 
ismerősöm.  Mihelyt  beállsz  a  consortiumunkba,  megismer- 
tetlek vele.  Igen  józan  nemzetgazdászt  fogsz  benne  meg- 
ismerni. Tehát  kezet  rá. 

Incze  nem  tétovázott  kezét  adni  Leónak,  ki  azután  e 
tárgyat  befejezettnek  nyilvánítá. 

Pár  nap  múlva  Leo  tudata  Inczével,  hogy  az  egész  vál- 
lalat a  legsimább  úton  van :  semmi  akadály  sincs  előtte. 
Kicsinált  dolog,  hogy  Inczét  a  társulat  az  igazgató-taná- 
csosok sorába  fel  fogja  venni. 

Minthogy  ez  már  egészen  bizonyos  volt,  Incze  nem  is 
tartózkodott  azt  nejével  közölni.  Elmondá  Hannának, 
hogy  ő  most  egy  olyan  állomást  fog  elnyerni,  mely  öt-hat- 
ezer forint  évi  jövedelmet  biztosít  számára  s  ennek  el- 
nyertével ő  is  képes  leend  nejének  az  óhajtott  kényelmes 
és  gondtalan  életet  megszerezni. 

E  felfedezés  jutalma  volt  Inczére  nézve  egy  egész  bol- 
dog és  semmi  incidens  által  meg  nem  zavart,  nyugodal- 
mas nap.  Hanna  oly  gyöngéd  volt,  hogy  legelső  föltételül 
ezt  köté  ki : 

—  Akkor  legalább  te  sem  fogsz  egész  nap  az  íróaszta- 
lod mellett  ülni,  hanem  néha  majd  az  enyim  is  leszesz. 

Az  ügy  sietve  haladt,  Walter  Leo  nem  ha^y!:a  azt  pihenni. 

